
O căldură neobișnuită, ca o pătură înăbușitoare, 
se lăsase peste case şi oameni. Nici uşoara briză 
dinspre largul Pacificului nu reușea s-o îmblin- 
zească în după-amiaza aceea. Cu toate acestea pe 
terenul de sport se adunase o mulţime fără număr. 
Se disputa unul din cele mai îndirjite meciuri de 
fotbal * dintre „Colţii albi“ din Frio şi „Lupii“ din 
Beachtown. Fluierături, glasuri furioase, înjurături. 
Geamurile cabinei de transmisie vibrau. Vocea ră- 
suşită a crainicului hîrîia stins. 

Bill, stilpul „Lupilor“, era pur şi simplu lamen- 
tabil. Se lăsase făcut mat de un tinerel necunoscut 
care marcase nu mai puţin de şase ori în terenul 
prost păzit de Bill. 

Stupetiat de inexplicabila formă slabă a îavori- 
tului, publicul protesta îndiîrjit. Cei care se dezme- 
ticiseră, cît de cît, puneau totul pe seama unei 
iubiri înflăcărate. Suporterii fanatici știau că, de 
multe ori, Bill neglijase antrenamentul, absorbit de 
frumuseţea nopţilor senine de vară, petrecute ală- 
turi de Annabel. Numele ei circula în tribune în- 
soțit de blesteme şi înjurături lungi şi măiestrite. 

În cabina de sticlă, șpicherul se ridicase în pi- 
cioare, gesticulind cu ambele braţe, cu gura apro- 
piată de microfon, cu respiraţia întretăiată. kelata, 
sufocat, ultima gafă a lui Bill: o placare în aer şi 

x E vorba de fotbal american. (n.a.) 


adversarul său direct interceptase mingea. Încă o 
dată scorul se modificase. 

Pe locurile centrale, doi inși își manifestau 
vizibil bucuria. La începutul meciului fuseseră tă- 
cuți şi încordați. Treptat, pe măsură ce jocul se 
desfășurase, observaseră cu satisfacţie că Bill dă 
semne vădite de oboseală. Cînd la o lovire, mai 
mult sau mai puțin intenţionată, a unui jucător 
apăru în marginea terenului o brancardă şi inter- 
veni doctorul, Red — unul din ei—aruncă celui- 
lalt, lui Mac: 

— Erai chiar atit de sigur că „Lupii“ nu au 
azi nici o șansă ? 

— Bineînţeles ! 

— Crezi că vor bănui ceva?! 

— Sper că nu. Dar recunoaște că am făcut o 
treabă pe cinste. 

— 0. K! 

— E drept că mi-am stors din greu creierul. 

— Bietul tău creier! 

— Lasă, lasă, se feri Mac de ghiontul lui Red. 
Mă mir că-ţi mai arde de spirite, după directa pe 
care ţi-a ars-o Annabel. 

— Du-te dracului ! De fapt în ultima vreme nici 
nu mă mai interesa. 


— Oho! 
— Chiar așa. Am vrut doar să mă distrez şi — 
pe cinstea mea — am făcut-o! 


— Crezi că acum între Annabel şi Bill s-a 
sfîrşit totul ? 

— Sint convins, mai ales după meciul de azi. 
Annabel e o fată isteață. Din clipa în care Bill nu 
mai e o stea, pe terenul de sport, răsfățatul 
publicului a pierdut și fetița! Prea se-ntinsese 
nespălatul ! Auzi, pînă la Annabel! Bill! Bill din 
mahalaua docherilor ! 

— Pină una-alta ne-am umplut de bani. Nu cred 
să fi pariat cineva pe „Colţii albi“ — afară de noi 
doi și cîţiva fanatici din Frio. 

— Păi, altfel, la ce bun tot tapajul! 


— Lasă, că a mai fost şi Annabel la mijloc! 
Red rînji. Pentru Mac era și ăsta un răspuns. 


La sunetul fluierului final, Bill răsuflă ușurat. 
Abia se mai ţinea pe picioare. N-a căzut. Nu! 
Măcar de ruşinea asta scăpase. După directa pe 
care o încasase în repriza a patra, mai că nu se 
prăbuşise. Dar n-a căzut. Nu, n-a căzut! Nu-l in- 
teresa nimic: nici înfringerea, nici urmările ei. 
Ironiile care i se aruncau nici măcar nu-l atingeau. 
Nu auzea şi nu vedea nimic. Nu-și simţea decât 
muşchii dureroşi ȘI trupul îngreuiat ; o sfirşeală 
cumplită. Era fericit că totul se terminase. Cum, 
nici nu-l interesa. Era mulțumit că nu a rămas 
întins lat pe teren. Dacă ar îi căzut nu s-ar mai 
Îi putut ridica. 

În drum spre cabine îi ieşi în cale o fată cu ochi 
scăpărători. 

— Ce dracu ai avut azi? Parcă erai o momiie! 

Bill o privi cu ochii împăienjeniţi. Annabel... 

— Sper că o să speli într-un fel rușinea asta! 

— Mă judeci la fel cu toţi. 

— Dar ce-ai vrea, să-ți cînt osanale, cînd te-ai 
făcut de rîs în halul ăsta? Îmi venea să intru în 
pămint. Fetele, care ieri plesneau de invidie, acum 
au de ce ride! 

— O, doamne, doar nu vrei să spui că te inte- 
resează numai performanţele mele. Eu reprezint și 
altceva pentru tine. Nu? încercă Bill, cu un zîmbet 
timid. 

Enervată mai ales de atitudinea de cîine bătut 
pe care o avea Bill, Annabel nu mai ţinu seamă de 
nimic şi-i aruncă în obraz: 

— Din pricina ta am pierdut o groază de bani. 
Cu paralele pe care mi le dă amăritul ăsta de ziar 
n-o să-i pot pune curînd la loc! 

Bill vorbi greoi, cu întreruperi: 

— Nu ştiam... că te pasionează... pariurile..; 

-— Multe nu ştii tu! 

Annabel îi întoarse spatele şi dispăru. Bill ră- 
mase în loc, lăsîndu-se îmbrincit de toţi cei care 

treceau pe lîngă el. Făcu un efort şi păşi. Un pas, 
încă unul. Capul îi vuia, și-l simțea greu. Nici 
măcar nu-și dădu seama că e singur. “Pînă mai 
ieri îl însoțea o liotă întreagă de admiratori gălă- 
gioşi, care-l băteau cu veselie pe spate și pe umeri. 
Nu ţinea la glorie, nu-i prea păsa că o cucerise, dar 
acum se simţea abătut. 


_ Noaptea era senină. Nu-i venea să se ducă acasă. 
Locuia într-o casă sărăcăcioasă dintr-o mahala în- 
depărtată, unde trăiau aproape toţi docherii din 
port. Intră într-un pare. Umbra foşnea de șoaptele 
îndrăgostiţilor. Trecea pe lîngă perechi îmbrăţişate 
strîns. Găsi pînă la urmă o bancă pe care se așeză 
cu o senzaţie de sfîrşeală. Annabel plecase din viaţa 
lui aşa cum intrase: brusc. 

" După un antrenament îi ieşise în față pe teren; 

— Eşti în formă, Bill! La ultimul meci ai fost 
fenomenal ! 

Bill, fistâcit, bombănise ceva la întîmplare. 1] 
zăpăcise apariţia neașteptată a fetei: care îl poftise 
să se îmbrace cît mai repede și să vină în faţa ves- 
tiarului. 

— De unde o cunoşti, Bill? 

— Frumoasă fată! | 

— La un jucător ca Bill... nici nu-i de mirare! 

— Parcă e ziaristă ? 

Bill se grăbise să scape de coechipierii săi și, 
renunţind la masaj, alergase pe scară în sus. Ocolise 
ieşirea prin vestiar şi, cuprins de o panică inexpli- 
cabilă, ajunsese la cealaltă ieşire. Dar după cîţiva 
pași se oprise. Nu, era absurd. De ce ar ocoli-o?! 
Ar fi de-a dreptul nepoliticos ! Se întorsese la ieșirea 
din faţa vestiarului. Din ușă putuse s-o vadă mai 
bine.. Era într-adevăr foarte frumoasă ; subțire şi 
mlădioasă ca o nuia. Se apropiase. De sub sprince- 
nele arcuite foarte înalt îi săgetară doi ochi verzi, 
alungiţi spre timple şi plini de lumină. 

De atunci, Annabel fusese nelipsită de la meciurile 
lui Bill şi, în scurtă vreme, devenise o figură la fel 
de populară ca şi el, 

Răcoarea şi liniștea serii îl calmară. Se ridică 
hotărit de pe bancă. Luă omnibuzul, dar rămase pe 
imperială. Cobori în apropiere de casă. Una din 
lerestre era luminată. Mama nu se culcase. Aflase 
desigur despre înfrîngere și faptul că ea se da- 
tlora mai ales lui, lui “Bin. O durea. Îl aştepta cu 
masa pusă. 

— Ţi-e foame? 

Curios. Nu-i era foame de loc. În general, după 
efortul pe care i-l cerea un meci, mînca ca un lup. 
Azi simțea că nu poate pune nimic în gură. Obo- 
seala aceea obsedantă, apăsătoare, îl chinuia și 
acum. 

— Bill... Bill, nu te mai gîndi... încercă mama. 

— Lasă-mă, mamă, lasă-mă... | | 

— Bill, ce-i cu tine? Așa de obosit ca azi n-ai 
iost niciodată ! Eşti tras la faţă... Ce-i cu tine? 

— Mă las de sport! Nu mai pot face faţă. 

— Și ce vrei să faci? 

— Mă îmbarce din nou. 

— O, Bill! Te rog! Tocmai de acest răspuns 
ii fusese teamă. Orice, Bill, numai asta nu. Orice. 
Du-te în port docher, orice! Numai asta nu! 

— Dacă „Swan“ * n-ar fi naufragiat, nu mă în- 
tilneam eu cu fotbalul şi nici... 

Se ridică brusc. Spuse într-o doară „noapte 
bună“ şi, ajungînd în camera sa, se lăsă pe pat. 
Avusese intenţia să se odihnească puţin înainte de 
a se dezbrăca, dar adormi pe loc. Dormi cu inter- 
mitenţe, un somn chinuit care nu-l odihni. Se trezi 
abia a doua zi, după-amiază, scuturat cu putere de 
tatăl său. 

— Hei, Bill! Ce dracu, ai întrecut orice măsură ! 

Îi vorbea aspru, dar undeva în glasul lui răz- 
bătea o îngrijorare surdă. 

— Mă simt îngrozitor de obosit, tată. Nu ştiu 
ce-i cu mine. Cred că sînt bolnav. 


* Swan (în L[. engleză) — Lebăda (n.a). 

Bătrînul, care era un pasionat suporter, încercă 
să facă o legătură între forma proastă a lui Bill 
şi nefireasca lui oboseală. 

— Ai făcut vreun chef, înainte de meci? 

— Tată! | 

— Mda !... Ai mincat înainte de a intra pe 
teren ? 

— Ca de obicei, nu! 

— Ai băut ceva? 

— Nu! Adică... înainte de începerea jocului an- 
trenorul mi-a atras atenţia că e un meci greu și 
că nu am tocmai cea mai bună formă. Am luat 
nişte întăritoare cu o jumătate de oră înainte, spuse 
Bill în silă, pentru că știa că acum taică-său se va 
porni pe tema lui preferată. Și nu se înșelă. 

— Sigur, puteam să-mi închipui! Dopaj! Scîr- 
boasele astea de medicamente nesănătoase, ca unii 
să facă banii vînzind poșircă din asta, iar alţii să 
cîştige la pariuri! Ascultă-mă pe mine, nu ajută 
la nimic, ba chiar dăunează. Nu m-aş mira să fi 
pus ceva în băutura aia scirboasă. Da, da, pînă și 
sportul a devenit o afacere. 

— Bine, tată. 

— Bine, bine, aşa-mi răspunzi mereu. Promite-mi 
că n-o să mai înghiți porcăriile lor! 

— Bine, tată. 

Îi mai promisese și altă dată, o făcu şi acuma, 
deşi nu era sigur că se va ține de cuvînt. 

— Ai vrut să fii vedetă! Uite ce-ai ajuns, în ce 
hal te-au adus drogurile lor! Ai vrut să-ţi SI Iaz 
forța şi uite! 

— Ştii bine că nu am urmărit gloria... 

— Nu ştiu ce-ai urmărit, dar nu înţeleg de ce 
te-ai apucat de fotbal. Asta nu-i meserie. Peste 
cîțiva ani toţi sfirşesc prin a fi aruncaţi pe tușă. 
Mi se pare că ţi-a venit şi ţie rîndul, chiar mai re- 
pede decit mă aşteptam. 

— Şi ce vrei? Să mă las de iotbal? 

— Să te lași, da, asta vreau! Mai bine acum 
decît mai tîrziu, cînd îți va fi mai greu să-ţi faci 
o meserie. 

— Eu am meserie |! | 

— Vezi să nu te audă maică-ta ! Ţi-ai mai lăsat-o 
o dată de dragul fotbalului. Nu te mai apuca de 
ea, dacă nu de altceva, de dragul maică-ti.! 

— Nu, tată! De fapt nu am renunțat la meseria 
mea niciodată. | 

— Măi băiete, mai bine vino la noi. E o. muncă 
cinstită şi fără primejdii și... ne faci şi nouă O 
bucurie... 

— Nu, tată! Mă îmbarce. 

— Totdeauna ai făcut ce-ai vrut tu! spuse bă- 
trinul cu amărăciune, dar şi cu oarecare miîndrie. 
Bine măcar că te laşi de sport. 

Bill se ridică brusc de pe pat. 

— Ei, da! Mă las. Dar nu acum. Nu, nu! Nu 
acum ! Nu bătut! Nu la pămînt! | 

— Bill ! Ă 

-— Vreau să părăsesc terenul cu fruntea sus, nu 
umilit ! 

— Mai eşti şi orgolios! 

— Spune-i cum vrei! Asta e! 

Ştia că nu va avea liniște pînă nu va spăla ru- 
șinea meciului de ieri. Abia acum auzea huiduielile. 
Abia acum îl usturau ironiile. Şi Annabel!... A, 
nu! Nu-l cunoşteau pe Bill! 

Se plimbă cu paşi mari şi elastici prin cameră. 
Bătrinul îi făcu loc şi-l privi. Ei da, era un băiat 
pe cinste! Moştenise umerii şi braţele, picioarele 
și pieptul unei generații lungi de docheri. Era 
puternic, dar nu greoi. kra masiv, dar se mişca 
cu elasticitate. Capul cam mic pe gîtul puternic 
era înfrumusețat de o expresie deschisă, de o pri- 
vire luminoasă, curajoasă, optimistă. O privire 
albastră-cenuşie care cerea spaţiu, da, da, poate lar- 
gul oceanului ! Gura hotăriîtă, frumos tăiată, bărbia 
cu linie cam aspră i-o confirmau îndeajuns. „Ei, 
băiete ! Dar ce mă fac eu cu maică-ta ?“ 

II 


Bill reluă antrenamentele. Evita orice invitaţie. 
Nu mai călca de loc prin baruri. Se plimba mult 
prin parcuri. Citea. La Annabel nu voia să se gîn- 
dească.. Undeva în el mocnea o durere surdă. În- 
cerca s-o ignore şi se antrena îndirjit. Curînd re- 
veni la forma lui bună. Aștepta următorul meci cu 
o nerăbdare ascuţită, cu încordare chiar. Urma să 
aibă loc de data aceasta la Frio, pe terenul „Col- 
ţilor albi“. Nu era giumă! | 

Cînd citi avancroniea meciului, Bill se minie. 
„Lupii“ erau considerați ca victime sigure de ziarele 
din Frio: „O simplă formalitate pentru băieţii 
noştri !“ 

n schimb, ziarele din Beachtown nu mai con- 
teneau cu laudele la adresa „Lupilor“, comentînd 
pe larg toate victoriile de prestigiu ale acestora, 
căutînd să-şi convingă publicul că neașteptata lor 
înfrîngere pe teren propriu n-a fost decit un acci- 
dent. 

Disputa pe această temă ar mai îi continuat multă 
vreme și, desigur, s-ar fi ajuns şi la invective, dacă 
n-ar fi intervenit celebrul Mike Smith, crainicul 
sportiv al televiziunii, care-și petrecea un scurt 
concediu pe plaja din Beachtown. Acesta declarase 
ritos prin toate barurile, ba chiar scrisese că „Lupii“ 
pot ţine piept multor echipe profesioniste de pe 
coasta Californiei și că, în orice caz, la ultimul meci 
fuseseră pe departe cei mai buni, dar se bazaseră 
prea mult pe Bill şi acesta nu era în formă. 

Zilele începură să treacă vertiginos. Bill avea 
irac. În perioada aceasta, Tom se dovedi, încă o 
dată, un bun prieten. Îl simţea lîngă umărul său, 
tăcut și plin de solicitudine. Îl ajuta la antrena- 
mente. Le continua alături de Bill și după ce cei- 
lalți părăsiseră de mult stadionul. Îl însoțea în 
plimbări lungi prin parcuri, pe malul oceanului, 

fie tăcînd, fie căutind să-l distragă de la gîndurile 
triste care-l măcinau. 


Nu mică le-a fost mirarea cînd, în vagonul în 
care călătoreau spre Frio, îl zăriră pe Red, fiul 
unui cunoscut om de aiaceri, şi pe Annabel. Lui 
Bill nu i se păruse niciodată mai frumoasă. Echipă 
se strînsese ciorchine în jurul ei. Devenise de mult 
mascota lor. Drumul decurse în discuţii aprinse, 
în pronosticuri şi în lungi tăceri. Bill nu scoase un 
cuvint. Tom îl privea atent în răstimpuri. Îl isco- 
dea și Red, încercînd să nu fie observat. Annabel nu 
privi decît o singură dată spre el — la coborire — 
fulgeriîndu-l cu privirea. Tot drumul pînă la hotel, 
Bill se căzni să interpreteze această singură privire. 

 Adormi destul de uşor. Tom îl trezi şi amîndoi 
intrară sub duşul înviorător. Bill trepida. 

— Ce facem azi, Tom? | 

— Dracu știe! După căpoșii de la ziarele de aici, 
am fi victime sigure. 

— Dar după capul tău, bătrîne? 

Tom ridică din umeri şi mormăi ceva de neîn- 
țeles. 

— Băieţii s-au mișcat ușor și esal pe teren, la 
antrenamente, continuă Bill. Tu nu crezi că sîntem 
în stare să le dăm o lecţie „colţoșilor“ ăstora, chiar 
la ei acasă ? | 

— O victorie ? Trebuie să fii nebun! La ei acasă, 
cu publicul lor sălbatic!... 

— Atunci de ce mai jucăm, Tom? 

— Avem un contract. Îl respectăm. 

— Asta e și părerea celorlalți băieţi ? 

— Nu, e originală! 

Bill îl apucă de umeri, îl scutură, îi arse cîțiva 
pumni în coaste și-i urlă în ureche: 

— învingem, bătrîne. Învingem! Am să-mi fac 
o ieșire pe cinste! E spectacolul meu de adio! 

„Oare ce-o fi vrut să însemne privirea Anna- 
belei ?* 

Ușa se deschise și în prag apăru un bărbat înalt, 
cărunt. Antrenorul. 

— Ce faceţi, băieţi? | 

Bill ridică din umeri. Antrenorul se apropie de 
ei, cu un aer tainic: | 

— Băieți, va fi un meci foarte greu. Am încre- 
dere mai ales în voi doi. În tine, Bill! Interesul 
nostru e să facem un joc frumos şi să încasăm cit 
mai puţin. Ar fi necinstit dacă aș vorbi de vic- 
torie... 

— Adică să facem un joc de apărare, interveni 
Tom. 

— Ce altceva am putea face? 

— Tocmai asta spuneam și eu, remarcă Bill alb. 

'Tom încercă să spună ceva, dar antrenorul reluă : 

— Am nădejde în voi. Vă daţi seama, e și pîinea 
mea în joc. Uite, v-am făcut rost de nişte pilule 
ca să rezistaţi pină la sfîrșit. M-au costat o groază 
de bani... 

După plecarea antrenorului, Tom puse mîna pe 
un pahar cu apă. Bill sări, îl apucă strîns de mină, 
îi smulse pilulele şi le azvirli pe geam. Apoi des- 
chise ușa şi începu să coboare scările, nedîndu-i 
răgaz lui Tom să facă un gest măcar. 

Stadionul era  înţesat de spectatori. Apariţia 
„Colţilor albi“ stîrni un vacarm de nedescris. Tot 
stadionul se ridică în picioare. Oamenii agitau dea- 
supra capetelor pălării de soare, batiste, sticle de 
Coca-Cola, urlind încurajator. 

„Lupii“ însă fură huiduiţi pe îndelete. Fără să 
mai salute publicul, băieţii din Beachtown îşi 
ocupară locurile pe teren. Tom apucă să-i arunce 
din fugă lui Bill: 

— Aici e furtună, nu glumă! 

— Am de gînd să-i înnebunesc. 

— Fii prudent, Bill! 

Fluierul arbitrului principal anunță începutul 
unei lupte îndirjite al cărei animator deveni Bill. 

Din primul minut înscrise. 

— Rupeţi-l în bucăți! 

— Scoateţi-l pe targă! 

— Huol!..., 

Prin furia dezlănţuită a adversarilor, prin ploaia 


de obiecte aruncate de spectatori, Bill — cu un 
buchet de adversari în spate — mai înscrise de 
trei ori. 


Tom încercă să-l rețină: 

— Bill, oprește-te ! Or să te cotonogească! 

— Nu-mi pasă ! 

Cu toate acestea, Tom îl seconda îndeaproape, 
iar avintul și dîrzenia lui Bill îi electriza și pe 
ceilalți băieţi din echipă. 

Antrenorul încercase în cîteva rînduri să-i tem- 
pereze, sub cuvînt că trebuie să-şi menajeze ior- 
țele. Mai ales pe Bill. Dar acesta nu mai asculta 
de nimeni. Juca cu furie. Era stăpînit de o singură 
dorinţă : să le marcheze adversarilor cît mai multe 
puncte. Și reuşi ! | 

Spectatorii, răguşiţi și furioși, cu speranţa în 
victoria „,Colţilor albi“ definitiv pierdută, privită 
ultimele minute de joc într-o tăcere amenințătoare. 

La casele de pariuri era mare animaţie. Ponta- 
torii făcuseră o afacere strălucită. Era o cotă ne- 
maiînţilnită de mult. 

În loc să-l poarte pe Bill în triumf, pe umeri, 
coechipierii săi se văzură siliți să-l ia între ei și 
să-l apere. Se strecurară cu mare greutate la adă- 
postul cordonului de polițiști. Dar și aceştia îi pri- 
veau fără simpatie. 

Cei mai îndirjiți suporteri ai „,Colţilor albi“ nu 
părăsiră stadionul, ci se îndreptară în srup compact 
spre vestiare. Bill, escortat de Tom, sări o îngră- 
ditură și ieși prin altă parte într-o stradă lătural- 
nică. Ajunşi la hotel, se echipară în grabă. Cînd 
vrură să iasă, zăriră o masă de oameni pe trotuar. 
leşiră în grabă pe o uşă dosnică — la timp, căci 
în urma lor hotelul fu luat cu asalt. 

În forfota gării se simţiră mai în siguranţă. Tre- 
nul urma să plece peste o jumătate de oră. Dar 
foarte curind peronul se umplu de vociferări. Un 
grup începu să cerceteze trenul de la un capăt, iar 
altul de la celălalt capăt. Voiau să-l prindă la 
mijloc. 

leșiriile şi intrările gării erau blocate. Peronul 
plin. Grupuri se împrăştiaseră chiar printre linii. 
Situaţia începea să devină îngrijorătoare. Bill era 
extrem de încordat. Tom căuta cu disperare o so- 
luție. Pitiţi după o magazie, aşteptau un prilej 
prielnic de a se strecura pe undeva. 

Auziră un zgomot de pași grăbiţi. Se întoarseră, 
gata de apărare, cînd Tom se lumină: 

— Unchiule ! 

— Hai, copii, repejor că s-a îngroșat gluma! 

Pe o altă linie aștepta semnalul plecării un tren 
de mărturi. Unchiul lui Tom, mecanic de locomo- 
tivă, îi urcă în cabină și-i înghesui într-un colț. 

Cînd trenul de persoane se puse în mişcare, 
vacarmul în gară crescu peste orice limită. Furioşi, 
simțind că le scapă, îl căutau pe Bill temeinic. 
Trenul nu era lăsat să plece. Voiau cu orice preţ 
să pună mina pe Bill. | 

Abia după ce lăsară gara în urmă, băieţii răsu- 
flară ușuraţi. 

În oraș, Bill refuză invitaţia lui Tom la barul 
„Odeon“ şi se îndreptă cu pași repezi spre casă; 
Efortul, dar mai ales emoția îl obosiseră. Dar era 
o oboseală plăcută. Intră în casă cu ochii luminoşi. 

— Bravo, băiete! îl felicită bătrînul, care ur- 
mărise meciul la televizor. 

— l-am bătut! 

— Bravo, te-ai ţinut de cuvînt! 

— l-am bătut! 

Bill nu mai avea altă replică. Se culcă și adormi 
imediat. 

A doua zi, dimineaţă mîncă cu poftă, îl sărută 
pe chelie pe bătrîn şi valsă cu maică-sa prin odaie. 
Apoi, cu haina aruncată pe umăr, plecă spre club. 

Dinspre ocean venea o briză uşoară și răcoroasă. 
Îl mîngiia și-l chema. Se va îmbarca. Își va relua 
meseria de radiotelegrafist. Va renunţa definitiv la 
sport. Nu se minţea. Nu reuşise să realizeze nimic, 
sau în orice caz nimic temeinic. Ziua de miine era 
la fel de nesigură ca pentru toți tinerii de virsta 
lui. Ce orizont avea ? Eventualitatea de a intra în- 

tr-o echipă de profesioniști. Da, și? La cheremul 
afaceriștilor, al intereselor pookmakerilor. Și, după 
ce va fi stoarsă toată vlaga din el (presupunînd că 
va reuşi să evite accidentele), după cîţiva ani... 
tușa ! | 

Apoi, goana după un serviciu, incertitudine, umi- 
Jlințe, speranţe destrămate. Și asta la vîrsta la care 
alţii şi-au găsit, de bine, de rău, un rost în viaţă. 
Nu, nu! S-a hotărit. Victoria de ieri Nu-i va 
schimba planurile. Se va îmbarca. Cerul şi apa îl 
vor linişti, vor şterge definitiv urmele necazurilor, 
urmele unei dureri încă vie în el. | 

Fără să-şi dea seama, ajunsese la club. Annabel 
îi ieși înainte, zimbindu-i, de parcă nu se întim- 
plase nimic. 

— Bill, ai fost pur şi simplu formidabil ! Unde-ai 
dispărut ? Te-am, căutat prin tot trenul! 

Încercă să-l ia de braţ. Bill se eschivă. O în- 
depărtă cu blindeţe și trecu înainte. Numai privirea 
prea fixă îi trăda emoția. 

În clipa următoare, fu înconjurat de reporteri. 
Între ei era şi Tom. Blitzurile scăpărară, se insta- 
lară microfoanele, începură să curgă întrebările; 

— Cum te simţi după victorie ? 

— Ai primit ofexte după meci ? 

— Cum ai scăpat de furioșii din Frio ? 

— E adevărat că ai călătorit pe acoperişul tre- 
nului ? 

— Ce primă îţi dă clubul? 

— E adevărat că ai fost cumpărat de bookma- 
kerii din Frio? 

Bill şi Tom lăsară să se scurgă avalanşa fntre- 
bărilor, apoi Tom le vorbi despre meci, despre pre- 
gătirea premergătoare, despre jocul echipei, tactica 
ei, forma excepţională a lui Bill. 

— Ei, Bill, tu nu spui nimic? 

— Ba da, spuse Bill și, neobișnuit ce serios, 
adăugă în liniştea care se lăsase: Meciul cu „Colţii 
albi“ din Frio a fost ultimul din cariera mea spor- 
tivă. Abandonez fotbalul definitiv. Am fost prea 

naiv. Nu mi-am dat seama de afacerile care se 
făceau pe seama băieţilor şi a mea. M-am săturat... 

Întreg grupul rămase consternat. Tom de ase- 
menea. În clipa următoare, umerii puternici ai lui 
Bill făcură o breșă în grupul de ziariști şi, înainte 
ca prima exclamaţie să ţişnească, dispăru. 

Plecă spre plajă, uitind pentru ce venise la club. 
Pe fruntea transpirată simţea răsuflarea oceanului 
ca pe o mingiiere. Mări pasul. 


II 


O înciîntătoare proprietate se întindea de-a lungul 
plajei de pe ţărmul oceanului. Înconjurată de gră- 
dini de palmieri, terasa vilei se răsfăţa în soarele 
strălucitor al dimineţii. Într-un fotoliu de pai, cu 
cafeaua şi fructele puse la îndemină, şedea un 
bărbat fără vîrstă, îmbrăcat cu o eleganţă reţinută. 
Era mister Bird, mister Archibald Bird. 

Părea că priveşte tihnit golful în semicerc, plaja 
întinsă, silueta elegantă a iahtului ancorat la de- 
barcader. Își sorbea încet cafeaua, gesturile îi erau 
calme. Dar privirea era întoarsă înăuntru, foarte 
concentrată şi lipsită de veselie. Ziarul de dimi- 
neață, aruncat pe măsuţă, semnala scăderea acţiu- 
nilor Landham and Co. cu două puncte, în ulti- 
mele douăzeci şi patru de ore. 

„Sînt în continuă scădere şi se poate prevedea 
— fără să fie nevoie de prea multă perspicacitate 
— că vor scădea în continuare atîta vreme cit gu- 
vernul tergiversează afacerea R XVII. Și mi-e 
teamă că nici nu vor obţine comanda. Şobolanii 
bursei au mirosul extrem de fin.“ 

Archibald Bird sorbi din cafea. Era amară și 
groasă. 

R XVII era o rachetă cu rază mare de acţiune, 
destinată să plaseze un satelit pe o orbită în jurul 
planetei Venus. Nu dăduse însă rezultatele cele mai 
strălucite. Și dacă guvernul nu aproba fondurile 
necesare, trustul Landham and Co. va trebui să-și 
pună unele probleme. Şi nu dintre cele mai ușoare! 

Bineînţeles, dacă la conducere ar mai fi fost 
mister Bird, fondurile ar fi fost obţinute de mult. 
Dar o politică ciudată, de neînțeles pentru Archi- 
bald Bird, prinsese în unele cercuri..El nu cedase 
și se văzuse debarcat. E drept, majoritatea acţiu- 
nilor îi aparțineau şi apoi mai existau consilii și 
comisii unde cuvintul său nu-și pierduse greutatea. 

Bird împinse la o parte ceașca doar pe jumătate 
golită și reluă ziarul, frunzărindu-l. Se opri la 
rubrica sportivă. Dar nici aici nu scăpă de lucruri 
neplăcute. Un anunţ cu litere groase: „Bill Webs- 
ter — favoritul publicului sportiv din Beachtown 
-» s-a retras din viaţa sportivă. Bill Webster, scir- 
bit! Bill Webster acuză clubul de afaceri murdare. 
Bill Webster a fost dopat...“ „Pierderea celui mai 
bun jucător pe care l-a dat oraşul nostru! Îl re- 
gretăm pe Bill!“ scria între altele un grup de 
muncitori de la Landham and Co. unui ziar de 
stînga, cerînd o anchetă la club. 

Ei drăcie! Asta întrecea orice măsură! Bird se 
înfuriase cumplit. Între alte funcţii pe care le mai 
deținea era şi aceea de preşedinte al clubului. Și 
această funcţie nu-i aducea numai satisfacţii mo- 
rale. Tocmai de aceea Bird simţea criticile presei 
ca pe nişte atacuri la adresa propriei sale persoane, 
mai ales că toată afacerea amenința să se soldeze 
Şi cu pierderi băneșt: pentru club. 

La sunetul strident al soneriei, cît ai clipi își 
făcu apariția un servitor negru. 

— Dă-mi legătura cu Fredstone! porunci Bird 
scurt, 

— Da, domnule. 

— Foarte repede! 

— Desigur, domnule ! 


După cîteva minute, la capătul firului răsună: 

— La ordinele dumneavoastră, domnule Bird. 

— Ascultă, Joe, cum se face că apar asemenea 
declarații în presa din Beachtown ? 

— Nu înţeleg... 

— Ar trebui să-nţelegi! Sper că citeşti ziarele. 
Vocea suna toarte poruncitor. 

— Da, domnule Bird. 

— Și cel de azi dimineaţă, sper. 

— Da, domnule Bird. 

— Atunci de ce eşti nedumerit ? 

— Vezi cine e acest Bill Webster, cu ce se ocupă, 
de unde pînă unde declaraţii de soiul ăsta, cu cine 
e prieten. Și repede! 

Apoi, fără să mai aștepte un răspuns, trînti re- 
ceptorul în furcă. Acest Bill Webster îl făcuse nu 
de muit să piardă bani serioşi la pariuri. Bird era 
perspicace și nu se lăsa înșelat. La ultimele două 
meciuri, însă... 

Giîndurile îi fură întrerupte de telefonul lui 
Y'redstone. 

— Domnule Bird, se pare că e vorba de o dra- 
goste nefericită care... 

— Prostii ! Treci. 

— S-a îmbarcat pe „Arrow“ * 

— Cum! Atit de repede? 

— A mai fost îmbarcat. 

— Aha! E matelot? 

— Nu, radiotelegrafist, 

— Hm! Prieteni? 

— Unul singur mai apropiat, coechipier, Tom 
Perkins. 

— Cu ăsta ce e? 

— A părăsit şi el echipa. 

— Oho. In corpore ! 

— Poftim ? 

— Nimic... 


* Arrow“ (în |. engleză) — „Săgeata“ (n.a.). 

— Perkins a fost angajat într-unul din labora- 
toarele de electronică la uzinele Landham and Co. 

— Cum e posibil? Cum şi-au făcut rost atît de 
repede de angajamente ? 

— Au mulţi simpatizanți peste toi... suporteri. -. 

— În afacerea asta trebuie că şi-a virit nasul 
unul dintre racolerii cluburilor proiesionisie. Oa- 
menii ăștia n-au nici un Dumnezeu... Joe, să nu-i 
scapi din ochi pe ăștia doi! Dacă afli ceva, rapor- 
tează imediat ! 

— Da, domnule. 

Apoi Bird, liniştit, îşi începu plimbarea de di- 
mineaţă, Jăsîndu-şi privirile să alunece leneş peste 
valurile oceanului. Poate o să facă şi o baie... 


„Săgeaia“ fusese încărcată. Maşinile gemeau sub 
presiune cînd Bill se prezentă căpitanului de cursă 
jungă Thomson, bătrin ca rugina care slăbea în- 
cheieturile navei. Fu primit cu bunăvoință de echi- 
pajul format din marinari în vîrstă. În afară de 
Bill, doar bucătarul părea ceva mai tinăr. 

După ce primi indicaţiile lui Thomson, se îndrepiă 
spre cabina radiotelegrafistului. Praful se aşternuse 
peste huse. Le scoase. Aparatura era destul de nouă, 
butoanele de comandă își păstraseră strălucirea me- 
talică. Recepţia de trafic îi atrase atenţia: lucra 
pe 16 canale, iar în undele scurte existau 12 extensii 
de gamă. Se bucură. 

îi plăcea ordinea. Cu voie bună, se apucă ce o 
curăţenie generală. În scurtă vreme toiul lucea. Pe 
masa de lucru apăruse un aparat nou: magnetofo- 
nul. Era singura amintire din viaţa sportivă de care 
hotărise să nu se despartă niciodată. Îi fusese dă- 

ruit de niște suporteri entuziaşti în urma unui meci 
memorabil. Lupul de pe capac, în culorile echipei, 
dădea întregii cabine un aer familiar. 

Bill se aşeză. Căută şaltărul de alimentare a 
staţiei de radio. Îl apăsă şi se pregăti să intre în ie- 
gătură cu postul de pe coastă. Apoi, în timp ce 
căuta Insulele Hawaii, pentru a le anunța plecarea, 
sirena „Săgeţii“ sună pentru a treia oară. Lanţul 
ancorei se auzi hiîrşiind bordul şi cu o uşoară le- 
gănare vasul se dezlipi de la dană. 

Undeva, pe țărm, un docher privea lung spre 
vasul care pleca. 

Curînd, „Săgeata“ plutea între cer şi apă. Co- 
menzile se auzeau din ce în ce mai rar. Radioloca- 
torul își orientă antena pe stația de ghidare din 
Hawaii, care deschidea vasului drum drept și sigur. 
Marinarii aruncară ultimele priviri spre portul ale 
cărui contururi se estompau într-o ceaţă din ce în 
ce mai deasă. 

Duduitul maşinilor, acompaniat de vuietul ocea- 
nului, era singurul zgomot care pătrundea în cabina 
lui Bill. Strînse într-o mapă toate radiogramele ce 
le transmisese şi, sprijinindu-se de spătarul scaunu- 
lui, începu să asculte convorbirea dintre două pos- 
turi T.F.F. Nu-şși spuneau nimic interesant, dar 
țiuitul lor răsuna tamiliar în urechile lui Bill, ca 
un motiv muzical de mult pierdut şi regăsit... 


Pluteau de mai bine de douăzeci şi patru de ore. 
Pacificul era calm. Cerul senin. Bill se scufundă 
în farmecul pe care-l încerca ori de cîte ori era pe 
ocean. Se liniștea treptat. Uscatul, oamenii şi în- 
tîimplările lui i se păreau foarte depărtate și ne- 
importante. 

Deschisese hubloul. O briză abia simțită îi mîn- 
giia fruntea. Îşi umflă lacom pieptul. Aroma ocea- 
nului 1... Nimic n-o putea întrece. Valurile se lăsau 
învinse ușor de ascuţişul provei. 

Încercă șă prindă muzică la postul de radio, dar 
fără nici un rezultat. Deschise magnetofonul care 
inundă cabina cu ritmuri izbucnite din alămuri. 

IL opri. Spicui pe bandă pînă găsi ceea ce dorea. 
Bluesul se revărsă melancolic şi tărăgănat. 

Bill se întinse în hamac. Foarte repede însă ţă- 
cănitul aparatelor îl smulse şi-l readuse la masa de 
lucru. Un vas din larg anunţa apropierea unei 
furtuni. 

leşi pe punte, îl anunţă pe ofiţerul de cart şi 
rămase o clipă privind cerul adînc, albastrul de- 
părtat. Apoi văzu norii albi, care veneau împinși 
de vînt. Se rostogoleau, se întîlneau,. se uneau, de- 
venind din ce în ce mai mari și mai groși. La ori- 
zont erau vineţi-cenuşii. Brusc, o rafală de vint 
rece îl izbi în obraz. Cerul se acoperi vertiginos şi 
se lăsă întunericul. Oceanul mugsi şi „Săgeata“ 
începu să joace pe valurile amenințătoare. 

Bill se întoarse în grabă la aparate. În cabină, 
cu tot zgomotul furtunii care bîntuia eterul, ra- 
dioul revărsa o muzică veselă. Lumea petrecea. Era 
o senzaţie ciudată ecoul acesta al unei lumi care 
petrecea în siguranţă. Bill își amintea de singurul 
său naufragiu, care-l ţinuse în apă mai bine de 48 
de ore. Se scutură cu hotărire de amintirile care 
începeau să pună stăpînire pe el. 

Deodată, postul pe care avea oprit indicatorul 
începu să transmită o muzică nesperat de bună. 
Fără să ţină seama de ruliul violent al vasului, Bill 
se îndreptă spre magnetofon, dar se trezi proiectat 
în peretele opus. După cîteva încercări neizbutite, 
ajunse totuşi la masa de lucru. Conectă intrarea 
magnetofonului la aparatul de radio, fixă o bandă 
şi apăsă butonul de imprimare. Ochiul magic indică 
o înregistrare normală. 

Își mută atenţia de la magnetofon la aparatele 
de lucru. Ochii i se opriră pe o comunicare făcută 
de stația W.A.V. 3 din Capul Californiei. Coasta 
vestică tocmai fusese zguduită de un puternic cu- 
tremur al cărui epicentru era la circa 2500 mile 
sud-vest în ocean. Comunicatul arăta că au fost 
ridicate valuri uriașe, care se deplasează cu viteză 
mare spre vest, 


Bill sări în picioare şi, deși aruncat în toate păr- 
țile, din cîteva salturi fu pe puntea de comandă. 
Căpitanul, în manta de cauciuc, urmărea atent mer- 
sul vasului și frămîntarea oceanului. Cu faţa albă 
şi ochii măriţi, încleștat de bară, se aplecă deodată 
înainte. Pină să ajungă Bill lîngă el, căpitanul dădu 
comenzi scurte şi vasul începu să fugă, cu cea mai 
mare viteză, din calea urgiei. Ajuns sus, Bill încre- 
meni. Valuri uriașe, așa cum nu mai văzuse şi nici 
nu-și putuse închipui că există, ridicîndu-se la înăl- 
imi de zeci de metri, se încălecau, se rostogoleau 
într-un zgomot ca de explozie, înghițind kilometri. 
În tunetul lor, izbit de bare şi de podeaua punţii, 
Bill nu reuși să transmită căpitanului mesajul pri- 
mit. Thomson aproape se rostogoli spre cabina de 
navigație. Bill îl urmă și izbindu-se de spatele lui, 
în uşă, căzură amindoi. Se ajutară să se ridice şi 
intrară. Acolo vuietul oceanului se auzea ca un mu- 
get, o dată cu duduitul surd al maşinilor sub maximă 
presiune. 

Căpitanul se aplecă asupra hărților şi începu să 
calculeze. Își opri vîrful creionului pe un punct pe 

care-l încercui apoi, 

— lată, cam pe-aici trebuie să fi fost epicentrul. 
Webster, am scăpat uşor ! Acestea sînt aşa-numitele 
valuri de şoc, temuteje „tsunami“. 

— Dar cum se face că postul de pe coastă a înre- 
gistrat cutremurul înainte ca noi, în plin ocean, să 
întîlnim aceste... tsunami ?! 

Pufăind din pipă, căpitanul îi explică: 

— În fundul oceanului, scoarța pămîntului este 
mult mai subţire. Numai cîţiva kilometri de la iund 
şi începe. acea graniţă cu. „birlogul diavolului“, adin- 
cul pămîntului, deocamdată tainic pentru noi. 
Căpitanul, păstrîndu-şi cu greu echilibrul, continuă 
didactic, în timp ce Bilt se întorcea în aşa fel, ca 
să rămînă mereu cu faţa spre el: În timpul erup- 
ţiilor și cutremurelor subacvatice se formează valu- 
rile de șoc, numite tsunami — cuvintul vine din 
limba japoneză — foarte periculoase, care ating înăl- 
imi uriaşe. Oscilaţiile scoarţei pămîntului ajung la 

țărm mult mai repede decît valurile şi aşa se face 

că ai primit avertismentul postului. de pe coastă 

înainte de a ne prinde pe noi valurile. în urma aces- 

tor cataclisme se nasc uneori, în spasmele cutre- 

muretor, în exploziile îngrozitoare ale vulcanilor, Noi 
insule... 

Bill se înfioră fără să vrea. Cît de șubred era 
pămîntul !. 

Căpitanul zimbi, îi puse o mînă mare și grea pe 
umăr : 

— Dar sîntem destul de departe. De-acum putern 
înainta liniștiți. Valurile se vor micşora treptat. 

Striînse hărţile și, în timp ce urcau, spuse : 

— Fii atent la comunicări și, în special, la apelul 
vaselor din apropierea noastră. 

În cabină, banda magnetofonului se derula ascul- 
tătoare. Postul însă își încetase emisiunea. Bill opri 
înregistrarea şi se apropie de manipulatorul Morse. 
Un apel de la bord îl rupse de la aparat. Se dezlipi 
cu greutate de pe scaun. Apelul venea de la ofițerul 
navigator. Deschise ușa etanşă a cabinei, întrebin- 
du-se ce se putuse întîmpla. 

Gestul prin care ofițerul navigator îi îndrepta 
atenția către antena radiolocatorului îl lămuri. 

— De două ore navigărm pe un cap eronat! Dacă 
nu se însera — îşi aplecă capul pe spate, trecindu-şi 
privirea prin cupola incasabilă a cabinei — nu-mi 
dădeam seama că am Steaua  Polară în dreapta... 
De mai bine de două ore. 

— De cînd am intrat în zona de furtună? 

— Da. După cîte îmi dau seama, am deviat cam 
mult spre vest! 

Bill ridică privirea spre stele, dar nu reuşi să se 
dumirească de loc. 

Ofiţerul navigator începu să facă calculele pentru 
revenirea pe ruta obișnuită, după care-i arătă cu 
mîna antena radiolocatorului. 

Bill scoase cu grijă capacele de protecţie, începînd 
să verifice selsinurile care, în timpul mersului, 
ghidau antena. Nu descoperi nimic deranjat. Trecu 
apoi la sistemele de compensare magnetică — și ele 

erau în ordine. Se opri apoi îndelung la fiecare păr- 
ticică a aparatului, dar nu-și putu lămuri motivul 
abaterii. | 

— Nu poate fi decît o cauză exterioară, îi spuse 
ofițerului. Cred că perturbațiile s-au datorat unui 
cimp parazitar foarte puternic ! Poate am avut de-a 
face cu o furtună magnetică ? 

— Nu, categoric nu! Ar fi fost înregistrată de 
staţiile meteorologice și ni s-ar fi comunicat... 


Se înnoptase. Retras în cabină, Bill se cuibări în: 
hamac. Prin hublou, în depărtare, putea să urmă- 
pească valurile scăldate într-o lumină lunară di- 
fuză, care le aduna spuma în nesfîrşite fuioare ar- 
gintii. Închise ochii. 

Aţipise aproape cînd ţiuitul postului A X — 5 de 
pe coasta Insulei Hawaii îi prinse atenţia cu comu- 
nicatul de la ora 23. 

Îi pierise somnul. Recepţia, cu schimbătorul pe 
banda de unde scurte, își ţinea becul albastru 
aprins. 

Începu iar să caute muzică. Nu găsi nimic să-l 
rețină. Plictisit, se opri la magnetoton, amintindu-și 
că înregistrase o muzică bună. Derulă banda, apoi 
puse aparatul pe redare. Se auziră sunetele înalte 
ale unei trompete. Se întinse în hamac şi ascultă 
cu încîntare. Cînd, deodată, peste glasul trompetei 
urechea percepu vag, apoi tot mai clar, nişte sem- 
nale ciudate. Nu reuşi să le identilice. Semnal tele- 
grafic ? Semnalul vreunui post de radio? Nu-şi pu- 
tea da seama. 

Sesiză o repetare a lor. Deveneau din ce în ce 
mai puternice. Pînă la urmă aproape că acoperiră 
muzica. Nu putea să fie un post prea depărtat. 
Ciudat. Nu înţelegea absolut nimic. 

Dispăreau şi apăreau cu regularitate. Interveni 
o pauză de aproape trei minute, după care reveniră. 

Parc-ar fi sunete melodice! O muzică! Sunete 
de frecvenţe deosebite se succedau întocmai ca no- 
tele unei melodii. Şi totuşi nu era o melodie. Între- 

ruperile erau marcate de același semnal, repetat din 
zece în zece secunde. 

Îşi privi ceasul. Trecuseră mai bine de douăzeci 
de minute de cînd asculta. Pe ce lungime de undă 
am fost? Pe banda de 30 MHz, sau pe 14 MHz? 
Lăsă. luminile staţiei aprinse, intenţionind să-l in- 
vite pe căpitan să asculte banda. Cu mîna pe clanţă, 
se opri. Dar dacă se face de rîş? Întrerupsese prac- 
tica de mult. De cînd cu naufragiul nu mai pusese 
mîna pe aparate. Dacă o fi un semnal cunoscut? 
Un semnal pe care el nu-l ştia?! Nu! Mai bine să 
se mai gîndească. 

Puse din nou în funcţiune aparatul de recepție 
şi încercă să-și reamintească poziţia postului peste 
care s-au suprapus semnalele. Începu tatonarea. La 
început cu mișcări încete, apoi din ce în ce mai 
repezi şi mai sigure. Nimic. Nici un semnal pe 
banda de 14 MHz. Nici măcar postul de radio, 
de la care făcuse imprimarea, nu se mai auzi. 

În timpul nopţii, se trezi de cîteva ori, tot cu 
sîndul că postul transmite şi, fără să vrea, într-o 
stare de semitrezie, căută emisiunea pe lungimea 
dle undă pe care presupunea existența postului. 
Semnalele, însă, nu se mai repetară. 

Citeva raze argintate de lună săgetară pe masa 
de lucru. Butoanele metalice ale comenzilor luciră 
ascuțit. Bill se gîndea intens: Furtuna... devierea... 
semnalele... furtuna... devierea... Încordat, trase vio- 
lent scaunul lîngă masă şi cu capul în miini, cu 
coatele sprijinite pe registrul de radiograme, își des- 
lășură gîndurile, atent. 

Devierea vasului — inexplicabilă — nu poate fi 
străină de semnale. Cimpul parazitar foarte puter- 
nice din apropierea emițătorului necunoscut cu si- 
guranță că ne-a influenţat direcţia. Dar... un cîmp 
magnetic în largul Pacificului? Ar fi fost detectat 
de mult. Atunci ?... Cum să explice devierea?... 
Căzu din nou pe gînduri. Oare existenţa, în apro- 
piere, a unui emițător atit de puternic poate da 
naștere la asemenea perturbații, încît pe seama lor 
ar putea fi pusă devierea ?.., 


Frămîntat, se întinse din nou în hamac. Lipsa de 
somn din timpul nopţii îl cam toropise. Dimineaţa, 
îl trezi apelul strident al unui vas al marinei mili- 
tare. Înregistră radiograma pe care o prezentă ofi- 
țerului de cart. Era'ora șase. Deschise receptorul 
de trafic și ascultă. Nimic! Totuși îl lăsă să func- 
ționeze și se apucă de treburi mărunte. Luă de la 
comandant mapa cu radiograme şi se închise în ca- 
bină. Soarele, care strălucea pe punte, nu-l chema. 
Îl stăpînea o singură dorinţă: să stea, să aştepte 
lîngă aparate. O aşteptare febrilă a ceva necunoscut 
Și nesigur. 

La ora şapte fără cîteva minute distinse fişiitul 
slab, caracteristic staţiilor de emisie. La început, 
numai o ureche formată îl putea recepționa. Postul 
de radio se pregătea să-și înceapă programul zilei. 
În minutele de răgaz pe care le mai avea, Bill dădu 
din nou drumul benzii. Semnalele aveau o apariţie 
rapidă şi sunau ca o undă continuă, păstrîndu-și 
totuși caracteristica specifică semnalelor. | 

Nu avea prieteni pe „Săgeata“. Cu greu și-ar fi 
încredinţat cuiva descoperirea, mai ales că semna- 
lele înregistrate aveau în ele ceva atît de straniu 
Și de misterios. 

Ascultă din nou stîrșitul benzii. Tăria semnalelor 
scădea treptat, treptat, pînă se pierdu complet. 

“Totul era atît de ciudat, încît Bill persistă în 
ideea de a nu spune nimănui nimic. 

Începu să studieze un tratat modern de telegra- 
fie. lectura îl atrăgea şi-l scotea din preocuparea 
devenită aproape obsesie. Nu. mai ieșea de loc pe 
punte. Nici la Hawaii nu părăsi bordul. Căpitanul 
însuși îl întrebă ce se întîmplă cu el. Bill se eschivă 
de la un răspuns limpede. Mateloţii încercară să-l 
momească cu un whisky cum numai la „Botul de 
aur“. se găsea. Inutil. Bill rămase lipit de aparate. 

După douăzeci şi patru de ore, „Săgeata“, descăr- 
cată şi încărcată din nou, luă drum spre California. 

Ajuns în pori, părăsi vasul cu durerea că nu mai 
apucase să audă semnalele. Se simţea parcă irustrat 
de ceva ce i se cuvenea. 

Primul lui gînd, în timp ce se strecura prin văl- 
măşagul și gălăgia portului, fu la Tom. Acesta era 
un radioamator cu multă experiență. Avea o mul- 
ţime de Q S L*-uri foarte interesante. 

Șovăi o clipă dacă să ia drumul spre casă sau spre 
Tom, dar mîna puternică a tatălui care-i înconjură 
umerii îl hotărî. Ba chiar îl făcu să se simtă ruși- 
nat. De aceea îi răspunse bătrînului cu o căldură 
nouă în glas. De fapt, îi era dor de maică-sa, 


„„Au trecut două luni de zilei de cînd „linărul 
Mustang“ era pe urmele lor. Nici terenurile stin- 
coase sau deșerturile cu nisipuri mişcătoare, nici 
furtunile aprige de primăvară, nici apa năvălind 
iurioasă peste maluri sau plasa ţesută de junglă 
n-au reuşit să şteargă semnele trecerii lor pentru 
ochiul ager al tinărului indian. 

Și iată că, în amurgul serii care se lăsa, el își 
dădu seama că se găseşte foarte aproape de duș- 
manii săi de moarte. Îşi dădu seama după încli- 
narea firelor de iarbă, după o crenguţă abia frîntă, 
după o scamă rămasă agăţată în ramurile unui 
tufiş. | 

Un timp se tiri ca un șarpe, folosind fiecare ridi- 
cătură de teren. Apoi, obosit peste măsură, se opri 

*Q S L — termen din așa-numitul cod Q, folosit atit 
în traficul telegrafic profesional, cît şi de radioamatori. Cînd 
doi radioamatori stabilesc o legătură între ei, prin radio, 
își trimit QSL-uri, adică un fei de cărţi poștale, cuprin- 
zind o serie de date tehnice cu privire la caracteristicile 
aparatelor, anul, luna, ziua şi ora la care a avut loc legătura, 
lungimea de undă şi felul în care s-a efectuat recepţia. 
Pentru un radioamator QSL-ul acesta constituie o confir- 
mare a unei anumite legături efectuate prin - radio (n.a.). 

sub ramurile uriaşe ale unui sicomor. Undeva în 
noapte, departe, se auzi urletul unui coyot. ,„Tînă- 
rul Mustang“ aștepta cu înfrigurare, adulmecînd 
depărtările. Curînd simţi în nări, abia bănuit, fumul 
focului de tabără. 

Începu din nou să se tîrască, oprindu-se din cînd 
în cînd să adulmece zările. Părea un animal tinăr 
şi îndrăzneţ, ieșit după pradă. Şi, deodată, într-o 
văgăună, zări focul cu cele patru umbre în ju- 
rul lui. 

Se opri la cîţiva metri, cu respiraţia întretăiată. 
Cel mai bătrîn dintre „feţele palide“ povestea ceva 
cu voce înăbuşită. Ca într-o doară, apucă carabina 
făcîndu-şi de lucru cu ea, în timp ce povestea își 
desfășura firul. „Tînărul Mustang“ ştia ce va urma. 
Cunoştea acest vechi truc al „feţelor palide“. Era 
limpede că-i simţise prezenţa, că jucîndu-se cu ,,bă- 
țul cu fulger în viri“ în aşa îel, încît să nu-i tre- 
zească nici o bănuială, îl va trimite drept în wig- 
wamul strămoşilor săi, cu un glonţ în îrunte. Și 
e] era atît de tinăr, încît nu reuşise încă să se îm- 
podobească cu nici un scalp al duşmanilor săi. 

Incet, pe nesimţite, ţeava puștii se îndrepta în 
direcția sa şi nici una din celelalte „feţe palide“ 
nu bănuia nimic... „Linărul Mustang“ știa că acum 
a sosit cea mai însemnată clipă din viaţa sa. Încă 
cîteva bătăi de inimă şi stîrvul său va ajunge să 
putrezească pradă condorilor şi coyoţilor murdari. 

Ţeava puștii se ridica încet, centimetru cu centi- 
metru. Și deodată... 

Deodată se auzi soneria stridentă a telefonului. 
Tom tresări şi scăpă cartea din mină. 

Furios, ridică receptorul aruncînd în pilnie un 
„Alo“ răstit, cît pe-aci să se înece cu bila de 
chewing gum, pe care o mestecase pină atunci cu 
încordare. 

— Tom, am mare nevoie de ajutorul tău! se 
auzi la celălalt capăt al firului vocea uşor răguşită 
a lui Bill. 

Tom simţi instinctiv că prietenului său i se în- 
timplase ceva. Prea îi era vocea alterată şi prea 

era încurcat. Or, Bill nu era omul care să se în- 
curce, cu una cu două. E vorba desigur de fata aia, 
Annabel, şi cum naiba i-o mai fi zicînd... 

— AI right, Bill! Îţi stau la dispoziţie. Poţi să 
contezi pe mine. 

— Atunci pot să vin chiar acum? 

Tom privi cu regret spre cartea care zăcea pe 
duşumea. Apoi, ridicînd din umeri, spuse repede: 

— Da, da. Te aştept. ' 


Și nu după multă vreme se găseau, amindoi în 
„laboratorul particular“ al lui Tom, aşezaţi pe două 
scaune tapisate, de modă veche şi destul de inco- 
mode. Tom era foarte mîndru de ele pentru că le 
reparase cu mîna lui. Făceau parte din zestrea unei 
străbunici, nu mai ştia care, rămase într-un colţ 
de pod. 

La prima vedere „laboratorul“, instalat într-o 
cămăruţă izolată din același pod plin de vechituri, 
izbea printr-un haos de nedescris. La el se ajungea 
pe o scăriță de fier (cu o bară lipsă şi una îndoită) 
şi printr-un chepeng, încît îți dădea vaga impresie 
că te afli pe un submarin. În învălmășşeala care te 
năucea erau aparate electrice, tablouri de comandă, 
un păienjeniş de nenumărate fire, beculeţe semna- 
lizatoare de diferite culori, care clipeau într-una, 
rafturi cu cărți și reviste tehnice, o pară pentru 
antrenamente de box, haltere de diferite greutăți, 
extensoare, un dinamometru... 

Și totuși, în acest haos exista o ordine periectă, 
fiecare lucru avînd locul şi rolul său bine precizat. 

Peretele din îund era în întregime ocupat de 
stația de radioemisie și recepţie, cu un pupitru 
masiv și cu un scaun în faţa lui. Peretele opus era 
ocupat de aparatele pentru gimnastică individuală. 
Peretele din dreapta era destinat ratturilor cu cărți 
și reviste. Peretele din stinga, de sub luminator, 
străjuia „colţul intim“ cu cele două scaune pome- 
nite, cu o măsuţă care sub tăblie avea montat me- 
eanismul pentru comandă la distanță a aparatului 
de radio şi televiziune, a magnetofonului și a în- 

tregii instalații de amplificare semistereofonică, care 
îți crea senzaţia că orchestra şi interpretul se gă- 
sesc chiar în mijlocul camerei de la mansardă. În 
spatele unuia dintre scaune, la perete, era un bar 
cu o instalație frigorifică. 

Tom era foarte mîndru de „laboratorul“ său în 
care n-avea voie să păşească picior de rechemat. 

Bill se lăsase într-un scaun, cam prea brusc, încît 
Tom tresărise, dar nu spuse nimic. Gazda prepară 
două cocteiluri după o rețetă proprie şi „fără strop 
de alcool“. 

Bill, preocupat, dăduse pe gît băutura fără să-i 
simtă gustul. Într-un tîrziu, spuse: 

— Nu știu ce să cred. Să fie semnale? Să fie un 
bruia] ?!... 

— Ia stai, frate! Ce mormăi tu acolo? Nu te 
înțeleg ! 

— Nici nu-i ușor! Ce să-ți spun mai întîi? Cum 
să încep? 

— Începe cu începutul și nu mă mai fierbe atît! 

Bill vru să spună ceva, apoi, brusc, renunţă. Se 
scormoni prin buzunare și scoase banda de magne- 
tofon. I-o întinse tăcut lui Tor. Fără să se mire, 
fără să întrebe ceva, Tom o luă şi o fixă pe platanul 
aparatului. 

— Deruleaz-o cam pînă la jumătate. 

Glasul sonor, cu accente melancolice, al trompetei' 
umplu camera, izvorîind parcă din toți pereții. Tom 
ascultă o vreme, apoi izbucni cu vădită dezamăgire : 

— O vechitură, prezentată într-o nouă orchestra- 
ție... Cît despre înregistrare, e destul de mediocră, 
cam între 80 și 6000 de Hz. Se simte că-i după un 
post de radio pe scurte. Dacă eşti atent, auzi un uşor 
feding care.. 

— St! Bill îl făcu să tacă cu un gest enervat Și 
brusc. 

“Tom dădu din umeri şi se lăsă pe spătarul 
scaunului, vădit plictisit. | 

Deodată, la mijlocul frazei muzicale, foarte slab, 
se auziră niște sunete regulate, avînd o tonalitate 
cu totul neobişnuită, care se interferau printre no- 

tele melodiei. intii slabe, apoi din ce în ce maj 
distincte, acoperind aproape muzica. Se întrerupseră 
brusc. 

Bill urmărea cu încordare acele cronometrului 
de la ceasul său de mînă. Tom se aplecase înainte. 
Dar după citeva minute nu mai auzi nimic. 
Apăsă pe unul din butoanele de sub tăblia mesei. 
Magnetofonul se opri. 

—. Ce faci? sări Bill. Ce te-a apucat? 

— Urechea ta n-a prins nişte semnale ciudate ? 
N-ai auzit ! ? Vreau să derulez să văd ce-i cu ele. 

— Uf! de cînd te-ai lăsat de fotbal ţi-ai pierdui 
răbdarea proverbială. 

— Lasă-te, măi, de îleacuri. Răbdare proverbială.. -. 

— Va să zică, şi ţie ţi se pare că sînt nişte 
semnale, şi încă neobișnuite ! Îţi dai seama ce în- 
curcat am fost. N-am avut curajul să raportez nimic 
„bătrinului“... 

—. Cui ? 

— Căpitanului ! Habar n-aveam ce să-i spun. La 
început am crezut. că e vorba de un post ielegrafic 
care emite într-un cod modem, pe care eu nu-l cu- 
nose. M-am apucat să răsfoiesc... 

Tora făcu un gest nerăbdător : 

— Atenţie! Dau drumul la bandă! 

Ascultară minute în şir. Tom scoase noțesul, în- 
cercînd să surprindă principalele caracteristici ale 
emisiunii. Dar nu era în stare. Singurul lucru pe 
care reuși să-l stabilească cu certitudine era că 
pauza dintre emisii dura exact două minuie şi 
pairuzeci şi trei de secunde. Închise notesul. În- 
cruntat, preocupat, îi spuse prietenului său : 

— Bill! Astea nu sînt semnalele unui post de 
lelegrafie. Sunetele și alternanţa ilor sînt atit de 
siranii şi neobișnuite, de parcă ar veni de pe altă 
lume. Apoi, răsfoind notesul : Pentru mine e clar 
că avem de-a face cu un apel, pentru că totul se 
repetă identic de citeva ori. Faptul că intensitatea 
emisiunii crește și scade nu mă interesează deo- 
camdată. Cred că acest lucru e determinat de fac- 
lori obişnuiţi de emisie şi recepţie. Dar că e un 

apel, asta e sigur. Și, fiind un apel, trebuie să se 
repete ! 

Tom se ridică și se aşeză înfrigurat în fața sta- 
ției de radioemisie şi recepție. 

-— Hai, dă-mi lungimea de undă şi poate reușim 
să le prindem chiar de. aici. 

_— Ei, dacă. aş fi reținut-o! şi Bill îi povesti 
amănunțit toată întîimplarea de pe vas. Dacă aş îi 
știut lungimea de undă nu mai aveam acum nevoie 
de tine. Aș fi stabilit de mult legătura cu cei care 
emit ! = 

— Nu-i chiar aşa de simplu! Emisiunea e corli- 
ficată şi tu habar n-ai de citrul ei... Ce naiba e de 
făcut ?! N-am liniște pînă nu dau de rostul acestor 
semnale. 

— "Tom, să nu rizi de mine, dar parcă se degajă 
o vrajă ciudată din înlănţuirea asta de sunete, o 
melodie stranie care te cheamă, te... Bill rise puţin 
stinjenit și cam nervos. Te pomeneşti, continuă el, 
că nu-i altceva decît un post militar, care foloseşte 
un cifru special, sau un spion care-și caută baza și, 
pînă la urmă, ne mai virim în vreo belea. 

— Nu, nici vorbă, Bill! Aici trebuie să fie cu 
totul altceva, ceva :ce ne scapă tocmai pentru că nu 
seamănă cu ceea ce sîntem obișnuiți să auzim sau... 
să inventăm. 

—— Atunci ce facem ? 

— Ei, am ajuns în sfîrşit la ceva concret. Să în- 
cercăm să descoperim postul, să facem o înre- 
gistrare ca lumea a semnalelor și să încercăm să 
descifrăm mesajul... Dar pentru asta trebuie să-mi 
copiez și eu semnalele. Eventual să intru în legătură 
cu postul. Eşti de 'acord să facem la noapte o 
„pîndă“ ? Atunci vino pe seară şi adu-ți magneto- 
fonul cu tine. 

— Well! 

Tom își conduse prietenul pînă la poartă. Își 
dădură mina, Tom închise poarta şi nici unul din 
ei nu băgă de seamă umbra care începu să se stre- 
coare pe urmele lui Bill. 

Era noapte, tirziu. În Beachtown se stinseseră 
de mult luminile. Numai în barurile de pe plajă 
tvompetele orchestrelor ţipau, lămpile cu lumină 
voalată protejau privirile strecurate printre pleoapele 
cu gene rimelate. Localurile de noapte nu ţineau 
direct de orașul vechi, care era puritan. Orașul nou 
era format numai din vile şi hoteluri pentru cei 
veniţi să-şi petreacă timpul între lumina soarelui 
voflectaiă de nisipul plajei sau apa oceanului și 
lumina strecurată prin abajururi strident colorate 
in baruri. 

Oraşul vechi dormea și luna învăluia casele într-o 
humină blîndă, argintie. Prin luminatorul deschis ea 
pătrunse şi în „laboratorul“ lui Tom, răsfăţindu-se 
in voie printre aparate și căşti. 

Beculeţele staţiei de radio clipeau nervos. De o 
siptămiînă încheiată, cei doi prieteni munceau cu 
indirjire, fără să ţină seama de nimic. Străduinţele 
lor rămăseseră insă fără rezultat. 

Într-un tîrziu, Bill îşi smulse căștile de pe 
urechi şi, cu un gest brusc și nervos, îşi trecu mina 
peste frunte. 

— Ajunge ! Pentru azi, cel puţin, ajunge! 

Tom îşi scoase și el căştile, îl privi pe Bill, avoi 
uprinse lumina, alungînd luna din odaie. 

— Şi miine ?... Miine ce facem? 

— O luăm de la început, spuse Bill cu hotărire. 

Asta nu înseamnă decit că vor mătura încă o 
dată, milimetru cu milimetru, banda de unde 
scurte cuprinsă între 14 și 30 MHz, unde ar tre- 
bul. să se găsească postul care emisese semnalele 
neobişnuite. 

Tom dădu din cap cu îndoială: 

— Nu cred că avem șanse prea mari. E ca şi 
cum am căuta acul în carul cu fîn. 

— Poate că şi stația ta e de vină! E mult prea 
slabă pentru ceea ce ne-am propus noi. Și „Săgeata“ 
nu pleacă decît peste douăsprezece zile... 

— Nu, Bill! Staţia nu e de vină. Ai văzut albu- 
bumul meu cu QSL-uri? 

Tom scoase din raft un album mare şi gros, cu 
coperţile legate în pînză. Începu să-l răsfoiască la 
întîmplare. Ca întotdeauna cînd dădea cu ochii de 
zecile de GQSL-uri — cărți poștale care-i confirmau 
convorbirea avută — gîndurile începură să-i hoină- 
rească peste spaţiile imense ale Pacificului, stră- 
bătute de undele lansate de emițătorul său. Cite 
QSL-uri, aproape tot atiţia prieteni, pe care nu i-a 
văzut şi, poate, nu-i va vedea niciodată. 

Ochii i se opriră o clipă pe ilustrata lui Conrad 
Williams, din Australia. Un cangur uriaş privind 
atent peste cîmpia aridă. Un băiat de aur, Williams 
ăsta ! N-a lipsit niciodată de la întilnirea din eter. 
Nici chiar atunci cînd s-a mutat cu familia în Tas- 
mania |! 

Zeci de cărţi ilustrate: tinere dansatoare ha- 
waiiene, împodobite cu îlori; vulcanul Fujiyama, 
fumegind alene, scăldat de razele roşiatice ale 
apusului de soare; o insulă ai cărei palmieri ră- 
săreau parcă din ocean.. 

— Poftim, uită-te şi tu! spuse într-un tîrziu, îm- 
pingînd albumul spre Bill care şedea îmbufnat. Nu 
cred că sînt mulţi radioamatori americani care se 
pot lăuda cu asemenea colecţie de QSL-uri! 

— Tom, nu trebuie să te superi pe mine! Dar 
toate astea le-ai obţinut în anumite condiţii, 
sfîrşit, poate că ai avut şi noroc... 

— Nu, Bill! N-are rost să discutăm asta acum. 
Eu îți propun să verificăm împreună posibilităţile 
staţiei ! 

Fără să mai aștepte încuviințarea prietenului 
său, Tom se apucă să lanseze CQ DX-ul său în 
eter. Și nu trecu multă vreme pînă cînd Bill prinse 


+ CQ DX — apel general pentru staţii depărtate. (Vezi 
codul de prescurtări folosit de radioamatori.) (n.a.) 

ţăcănitul foarte slab al unui amator, dornic să sta- 
bilească legătura. Încordat, Tom manevra niște bu- 
toane și, treptat, semnalele se auziră din ce în ce 
mai bine, cu toate că Bill nu avea căştile la urechi. 
Ostentativ, nu și le mai pusese. Tom făcuse legătura 
prin instalaţia sa de amplificare, tocmai pentru a 
zeîndări pasivitatea prietenului său. 

„aRZ ? QRZ?“ silabisiră mecanic buzele lui 
Bill. Şi, ca radiotelegrafist cu oarecare experienţă, 
nu-i. îu greu să desluşească înţelesul celor trei litere 
care în codul Q pentru radioamatori  însemnau : 
„Cine mă cheamă ? Cine:-mă cheamă ?“ 

Datorită inventivităţii prietenului său, Bill fu 
nevoit — vrînd, nevrînd — să asculte întreaga 
convorbire. 

„HR W6DBT! HR W6DBT!“ ţăcăni manipulato- 
rul. lui Tom, adică: „Aici W6DBT. Aici W6DBT“ 
— şi Bill se miră ce indicativ lung și greu de memo- 
rat are prietenul său. Deodată deveni atent. Tom 
se avintase într-o frază mult mai lungă și mai 
complicată. 

„Vreau să încerc raza de acţiune a staţiei mele. 
Stop. Cine sinteţi şi cum mă auziţi? Repet.“ 

De astă dată, prins complet, Bill aşteptă cu ne- 
răbdare răspunsul amatorului necunoscut. 

„Aici VS6AC. Aici VS6AC. Te aud foarte bine! 
Te aud foarte bine!“ sună răspunsul acestuia. 
„Bill se văzu pus deodată într-o mare încurcătură. 
Nu știa cărei ţări îi corespunde indicativul VS6. 
Era convins că cunoaşte indicativele tuturor ţărilor 
de pe litoralul Pacificului. În nenumărate seri, cînd 
se plictisea pe vas, urmărea amuzat și cu interes 
activitatea celor ce se căutau prin eter, eforturile 
lor neobosite dea se găsi cu cei mai îndepărtați... 
De VS6 nu reușea să-și amintească ! Nu mai avu 
răbdare. Profitînd de faptul că Tom se ambalase cu 
VS6AC într-o lungă discuţie despre detaliile teh- 
nice ale postului său, Bill se sculă încetișor, căutînd 
să facă cît mai puţin zgomot, şi începu 'să caute 
tabelul cu lista oficială a ţărilor. 

| 

În sfîrşit îl găsi şi scăpă o exclamaţie de uimire, 
în care nu se ştie ce amestec avea „dracul“: VS6 
era indicativul Hongkong-ului ! Într-adevăr, Tom 
avea o instalaţie pe cinste! | 

Și îi păru cu adevărat rău cînd VS6AC îi comu- 
nică lui Tom că nu poate trece pe telefonie, pentru 
că postul său nu-i destul de bine pus la punct 
pentru asemenea convorbiri. Ar fi dorit acum ca 
triumful lui Tom să fie deplin. 

Aşteptă cu răbdare terminarea convorbirii — 
după toate regulile politeţii dintre radioamatori — 
şi cînd Tom îşi scoase cășştile şi se întoarse spre el, 
fără să reuşească să-şi ascundă miîhnirea că expe- 
riența nu izbutise pînă la capăt, Bill izbucni: 

— Bravo, bătriîne! Te rog să mă ierți. Ştii cum 
e omul! Cînd nu-i iese ceva, aşa cum vrea el, 
găsește ţap ispăşitor. Ne munceam de o săptămînă 
fără rezultat și atunci am dat vina pe staţia ta. 
Apoi, înveselit : „Mea culpa!“ cum se zice... 

— Vinovaţi sintem amindoi, spuse Tom, rămi- 
nînd serios și preocupat. Şi asta, Bill, fiindcă ne-am 
apucat de-o treabă pentru care nu ne ţin curelele. 

— Asta-i cam aşa! 

Bill își trecu podul palmei, apăsat, peste părul 
tuns foarte scurt. Nu era obişnuit să fie pus în ase- 
menea încurcături, care parcă nu lasă nici o ușiţă 
de ieşire. 

— Cu descifrarea semnalelor cum stai? întrebă 
Tom, într-un tirziu. 

Bill ridică din umeri. 

— Da, da, Bill. Prea ne-am obișnuit să ne 
meargă totul strună ! Mai dă-l încolo de vedetism. 
Treaba asta e prea complicată pentru capetele 
noastre. Or fi ele bune pe teren, dar dacă o mai 
ținem mult așa... 

— Al meu în orice caz o să crape ca un bostan 
răscopt ! 

— Ce-i de făcut? 

— Ei, vezi, asta aş vrea să știu și eu! Dacă ai 
vreo idee, spune, nu mai ţine discursuri. Păstrea- 

ză-le pentru campania electorală, dacă ai cumva de 
gînd să-ţi pui candidatura. | 

— Răbdare, domnul meu, răbdare ! Întiîi o să bem 
un cocteil, să ne liniștim, şi apoi vom chibzui! 

Bill simţise din tonul prietenului său că acesta 
clocește ceva şi era nerăbdător să afle despre ce-i 
vorba. De aceea nu-și putu stăpîni un gest de deza- 
măgire. Dar n-avu încotro, așa că se supuse. Pro- 
babil că lui Tom nu-i trecuse încă supărarea. Ce-i 
drept, staţia era grozavă !... Hotărî să devină stoic, 
măcar pentru puţină vreme. | 

Se aşeză comod, şi-și bău pe îndelete cocteilul. 
Apoi, cu un aer convins şi doct, începu să-i laude 
aroma deosebită și calităţile de reconfortant, pînă 
cînd Tom îl pocni zdravăn după ceafă. | 

— Ne-am prostit, bătrîne ! spuse Tom împăciuitor 
şi Bill îşi dădu seama că-i trecuse orice urmă de 
supărare. 

— Eh, atunci dă-i drumul, ce mai aştepţi!? 

Și Tom — de parcă atît ar fi aşteptat — se apucă 
să-i împărtășească noul plan de acțiune. Pentru des- 
cifrarea semnalelor, urma să încerce să-l convingă 
pe profesorul Smith, un eminent cibernetician, care 
acum lucra în laboratoarele uzinelor „Landham 
and Co.“ să-i ajute. În afară de asta, pentru recep- 
ționarea semnalelor .şi determinarea lungimii de 
undă a emițătorului, Tom era de părere să-i pună 
în mișcare pe toţi prietenii săi din zona Pacificului 
și să organizeze cu ei „o pîndă“. 

Bill îu cucerit repede de soluţia lui Tom. Se 
lansară în fel de fel de speculaţii, stabiliră o groază 
de amănunte, pină cînd Tom scoase o exclamaţie 
de surpriză. | 

— Ia te uită, Bill! şi-i arătă geamul luminato= 
rului. -.] 

Prin el se strecura lumina palidă a zorilor. | 

În timp ce-l conducea pe scăriţa de fier, Tom 
bombănea : 

— Să ştii că staţiei am totuși de gînd să-i fac 
niște modificări serioase. Am găsit o schemă inte- 
resantă de amplificare a semnalelor captate de 

antenă, pe care vreau s-o combin cu o altă schemă 
de micşorare a influenței paraziţilor... 

Bill, fără să înţeleagă prea multe, mormăia la 
rindu-i : | 

— Da. Da, continuă ! 

În poarta casei, se întinseră, dezmorţindu-și 
oasele în aerul limpede cu miros de alge, apoi se 
Cespărţiră grăbiţi. Nici unul din ei nu observă cum, 
și de astă dată, se desprinde o umbră de lîngă zi- 
cul unei case și o porneşte agale pe urmele 
lui Bill. 


VII 


În pariea veche a orașului, pe faleza abruptă 
sub care oceanul se învolbura în virfurile ascuţite 
ale stîncilor, profesorul Smith închiriase o vilă 
modestă, cu un parc în jur. Departe de plajă, de 
barurile şi mișcarea orașului, izolată într-o singu- 
xătate aproape dezolantă, vila era ceea ce-şi dorise 
profesorul : o chirie mică, singurătate şi o cit mai 
mare apropiere de laboratoarele uzinelor ,„Landham 
and Co“. 

Profesorul ducea o viaţă foarte retrasă. Zile în- 
lregi, în laboratorul său ardea lumina pînă spre 
dimineaţă. Cînd nu lucra în laborator se îngropa 
între cărţi, studiind la cercul de lumină de pe bi- 
rou pînă cînd mintea obosită îl trăda şi ideile nu 
se mai legau. Atunci — indiferent la ce oră — 
pornea pe singurul drum pe care-l mai cunoștea, 
în afara celui spre uzină: malul abrupt al ocea- 
nului. Acolo stătea minute întregi, fără să se gîn- 
dească la nimic, ascultind vintul şi răsuflarea ocea- 
nului. Respira adînc, adînc, pînă-l durea pieptul. 
Obosit, cu fruntea răcorită, se reîntorcea. Dar nu 

se mai apuca de lucru. Se oprea aci, simțind însă 
în el forța şi luciditatea necesare pentru o nouă 
zi de muncă. Avea puterea de a se opri la timp. 
Și, atunci, cînd se simţea pe deplin refăcut, cu 
mintea aptă pentru noi speculaţii, noi legături în- 
tre fenomene şi date, pentru noi concluzii, o lua 
de la capăt. 

Profesorul Smith nu era un original, pentru 
simplu motiv că nu interesa pe nimeni. Retras, nu 
era cunoscut şi felul cum îşi petrecea timpul era 
urmărit doar de bătrina lui menajeră, căreia îi s-ar 
fi părut nefiresc să fie altfel. Scump la vorbă, 
aproape morocănos, cam repezit, profesorul făcuse 
o singură concesie: capitulase în faţa orei fixe de 
masă. Oriunde ar fi fost, orice ar fi făcut, bătrina 
Hannah, la ora respectivă, îi aducea miîncarea. Și 
pe fața ei neagră era o hotărîre neînduplecată, si- 
guranţa celui care a cîştigat definitiv o victorie in 
urma unei lupte îndelungate de ani de zile. Alt- 
fel, pentru nimic în lume, profesorul nu se lăsa de- 
ranjat. Intrau în cabinetul său doar cei anunţaţi 
dinainte şi aceia foarte rar. Bătrinul nu avea 
prieteni. 

Profesorul Smith nu știa însă ce înseamnă să fii 
un suporter fanatic de fotbal și cîte forţe se pun 
în mișcare atunci cînd e vorba să ajuţi un favorit. 
Așa se face că, într-o după-amiază călduroasă de 
august, Bill și Tom au pătruns în camera de lucru 
a profesorului Smith. Băieţii nu se simțeau de loc 
la îndemiînă privind pe acest om înalt, slab, impu- 
nător şi sever, cu trăsături ascetice, cu părul rar 
și alb, cu ochelari cu ramă neagră. Părea să aibă 
în jur de șaizeci de ani. 

Din întreaga sa atitudine, din politeţea rece cu 
care-i primise, își dădură seama că sînt inoportuni. 
De aceea, Tom și Bill nu mai ştiau cum să înceapă, 
se îndoiau că se vor putea face înțeleşi, se îndoiau 
chiar că ce-i vor spune are vreo importanță. De 
aceea tăceau, neîndrăznind să-l privească, aruncîn- 
du-și unul altuia priviri nesigure și furioase. Tă- 
cerea lor îl enervă şi mai mult pe profesor. Hotărît 

să scape cît mai repede de obligaţia de care nu 
fusese în stare să se eschiveze, acesta atacă: 

— Cu ce vă pot fi de folos, domnii mei? 

Bilbîindu-se, încurcîndu-se unul pe celălalt, îi 
explicară, destul de confuz, despre ce era vorba. 
Profesorul îi întrerupse : 

— Aţi adus banda cu înregistrarea semnalelor ? 

— Da! răspunseră ei, într-un glas. 

— Ei, ce mai aşteptăm? Daţi-i drumul! 

— Da! răspunseră iarăşi cei doi tineri, foarte 
hotărit, dar nu se mișcară. 

Iritat, profesorul le indică, cu un gest, raftul unei 
biblioteci, în care Bill şi Tom descoperiră un mag- 
netofon de tip vechi. 

Dar abia cînd porni banda și camera se umplu 
de sunetele stridente ale muzicii de jaz, pe faţa 
profesorului se putu citi o jenă dureroasă. Bill și 
Tom realizară cît de deplasată era vizita lor, cît de 
lipsită de importanţă era „descoperirea“ lor și, dacă 
ar mai fi fost în stare, ar fi rupi-o la fugă imediat. 

Treptat, întîi foarte slab, apăru şi pasajul în care 
semnalele se intercalau printre notele stridente ale 
orchestrei. Da, vraja lor era aceeași! Acelaşi fior 
de nepămîntesc, de straniu și necunoscut îi cuprinse. 
Emoţionat, Tom nici nu ridică ochii. Bill îl observa 
pe Smith pe furiş și roşi de mînie. Bătrinul era absent, 
cu gîndurile aiurea. Bill se ridică impetuos, cu gîn- 
dul să deruleze banda şi să plece imediat. Gestul 
său fusese atit de brusc, încît profesorul tresări și 
se întoarse spre el nespus de mirat. Dar deodată de- 
veni rigid, privirea i se concentră. Apoi, cu un gest 
pripit, îşi smulse ochelarii și se întoarse spre băieți, 
dar parcă, fără să-i vadă. 

— Doamne! Ce-i asta? îl auziră mormăind. 

Profesorul rămase apoi cu ochii ţintă la magne- 
tofon, uitînd cu totul de ei. Uşor, pe nesimţite, 
semnalele se stinseră. Bătrinul rămase într-o aștep- 
tare înfrigurată. Cînd își dădu seama că e în zadar, 
se-ntoarse cu violenţă spre cei doi: 

— Asta-i tot?! 

— Da... bilbii Bill. 

— Ştiţi, noi... încercă să explice Tom. 

— Dar sfirșiţi odată cu bălmăjeala asta! Nu 
Ştiţi să legați două vorbe? Și opriți muzica asta 
barbară ! 

Profesorul începu să-și lustruiască lentilele oche- 
larilor. 1 se păru nedemn că își ieşise din fire. Ar 
fi vrut să se scuze, dar nu-şi regăsea stăpinirea 
de sine. 

Bill se ridică calm și opri magnetofonul. Se lăsă 
o liniște nefirească. Tăcerea șe prelungi chinuiLor 
de mult. 

Pe neașteptate, Smith se întoarse şi apăsă pe un 
buton, sub privirile uluite ale celor doi prieteni. Lui 
Tom îi fulgeră prin minte : „Îşi cheamă femeia să 
ne dea afară.“ Bill se străduia să găsească niște cu- 
vinte potrivite, măcar la despărţire. Pe amindoi însă 
ii copleşise o dezainăgire nespusă. 

Vocea îmblinzită a profesorului îi readuse la 
realitate : 

— Dacă vreţi, puteţi fuma. 

— Nu fumăm, spuse Tom. 

Profesorul îi privi cu atenţie. Văzu abia acum 
expresia inteligentă din ochii lui Tom și chipul 
deschis al lui Bill. Zîmbi. Cît erau de tineri! 
Bătrîn nebun ! Îi speriase, îi intimidase. | 

— Faceţi parte din vreo sectă religioasă, de nu 
fumați ? încercă profesorul să glumească. 

— Nu, spuse Bill uluit și dezorientat. 

— Sintem sportivi. Fotbalişti, preciză Tom. | 

— O, făcu Smith cu oroare, şi mai rău! Dar să 
pregătiți niște cocteiluri ştiţi ? 

— Eu... începu Tom. 

— Atunci nu ne mai face să aşteptăm atit! și 
Smith arătă spre un dulăpior în perete, pe care-l 
deschisese probabil atunci cînd apăsase pe buton. 

În timp ce Tom agita shakerul, cu gesturi stîn- 
gace, așa cum Bill nu mai văzuse niciodată la el, 
profesorul  recăzuse într-o tăcere concentrată. 
Aducea cu o sălbăticiune ce stătea la pîndă. Bill, 
înțepenit lingă magnetofon, simţea cum încep să-l 
îurnice tălpile, apoi să-i amorțească un picior. Dar 

nu îndrăznea să se miște. Tom îl scoase din încurcă- 
tură, oferindu-i un pahar. 

Îşi sorbiră în tăcere răcoritoarele. Profesorul nu 
se atinsese de paharul din fața sa, nu se mişcase. 
în timp ce Bill şi 'Tom se întrebau din ochi ce le 
rămîne de făcut, îl văzură pe bătrin că-şi trage 
scaunul lingă magnetofon, cu sesturi de o vioiciune. 
neaştepiată. 

— Dă-i drumul! se adresă el lui Bill. Dar nu- 
mai de acolo de unde încep semnalele! Jazul mă 
scoate din sărite... 

Și Bill porni banda. Profesorul ascultă cu multă 
atenţie, apoi îl puse pe Bill să repete, o dată, încă 
o dată şi încă şi încă o dată. După aceea repetară 
numai unele pasaje. În sfîrșit, profesorul instală pe 
masă un aparat destul de masiv şi complicat. Băietii 
se apropiară curioşi. Smith manipulă îndelung cu 
nişte butoane, apoi îşi puse nişte căşti minuscule la 
urechi şi-i făcu semn lui Bill să pornească banda. 

ȘI, deodată, sub ochii uimiţi ai celor doi prieteni, 
din aparat porni să iasă la iveală o panglică, lată 
de vreo doi centimetri, de hîrtie milimetrică, pe 
care se inscrisese o curbă destul de ciudată. Cind 
se termină emisiunea semnalelor, profesorul rupse 
cu grijă panglica, o întinse pe birou şi o însemnă 
cu „A“, după care-i făcu semn lui Biil s-o ia de 
la început. După ce. scoase şi o a treia panglică, 
profesorul opri aparatul şi începu să compare 
curba de pe cele trei imprimări. 

Se vedea limpede, chiar şi pentru un ochi mai 
puţin experimentat, că există o repetare a unor 
semne, ba într-un loc degetul profesorului se opri 
pe un intreg grup de semne, care semăna izbitor 
cu semnele cu care începea emisiunea. Totuşi, 
atunci cînd Smith se apucă să compare curbele de 
pe cele trei panglici, reieşi că există diferenţe in- 
contestabile, semn că aparatul nu reuşise să înre- 
gistreze semnalele decit cu oarecare aproximaţie. 

— Afurisit să fie acest jaz! murmură Smith, 
aplecîndu-se din nou asupra aparatului său. 

Urmară alte panglici de hîrtie milimetrică și 
curbele lor fură mult mai asemănătoare. Cu toate 
acestea însă, diferenţele se încăpăţinau să persiste. 

Și mai slabe fură rezultatele cînd profesorul 
Smith se apucă să înregistreze curba melodică a 
semnalelor. Aici, muzica de jaz îndeplinea rolul 
unei adevărate staţii de bruiaj şi numai cu multă 
aproximaţie se putea ghici curba semnalelor dintre 
nenumăratele sinusoide parazitare. 

Dar toate astea păreau că-l îndirjesc şi mai mult. 
Pe masă, lîngă aparatul căruia cei doi prieteni nu 
știau ce nume să-i dea, apăruse un blocnotes pe 
care mîna îebrilă a profesorului înşira formule cu 
o viteză ameţitoare. 

Uneori profesorul se oprea îngindurat, cu acea 
privire concentrată care le era de-acum cunoscută. 
Apoi, brusc, se bhotăra: 

— Da! N-am luat-o pe calea cea bună, băieţi! 

Rupea foile şi începea să umple altele, cu o nouă 
serie de formule. Dar pe măsură ce trecea timpul, 
se vedea că ceva nu merge cum trebuie. 

Descurajat, profesorul împinse bloenotesul la o 
parte. Se lăsă o nouă tăcere. De data aceasta, ace- 
eași preocupare îi făcea solidari, crea între ei o 
înţelegere. 

Bill îndrăzni, la un moment dat: 

— Nu se pot descifra ? 

— Au vreo importanţă ? stărui Tom. 

Profesorul îi privi: 

— Nu ştiu. Da... Cred că au. Dar de descifrat... 

— Nu se pot descitra ? repetă Bill, obsedat. 

—. Oamenii au descifrat lucruri foarte complicate. 
De pildă, scrierea Maya — o deosebit de intere- 
santă realizare a ruşilor... Dar aceasta s-a făcut cu 
ajutorul unor mașini electronice de calcul și pe o 
cale care mi-e străină... din păcate. 

Se făcuse tirziu şi, după alte încercări neizbutite, 
bpătrinul le spuse aproape cu durere în glas: 

— Băieți, cu mijloacele astea rudimentare ne 
trebuiesc ani de zile ca să facem un pas înainte. 

Aici e de lucru serios, chiar şi pentru o maşină 
electronică de calcul dintre cele mai perfecţionate. 

— Şi ?... încercă Tom, timid. 

— Şi n-o avem! Dar... 

Smith îi privi pe rînd, amuzat. Îşi ridică ochelarii 
pe frunte şi rise. Un ris stingaci. Se vedea că nu 
ride deseori. Dar dezamăgirea celor doi băieţi era 
atît de profundă, încît risul venise pe negiîndite. 

— Uite ce o să facem, spuse el, redevenind se- 
rios. O să încerc să prind, într-o după-amiază, o 
perioadă în care maşina electronică de calcul. din 
laboratorul uzinelor nu e în funcţiune. Cu toate că 
nu am cine ştie ce mare încredere în ea.. 

Profesorul îi conduse cu amabilitate. Simţinduzi 
decepționaţi, îi bătu pe spate, încurajator, şi-i 
dojeni : 

— Nu vă pierdeţi curajul şi încrederea în știință, 
băieţi !! 

La despărţire stabiliră ca a doua zi să-i trimită 
profesorului o copie după banda lui Bill. 

— Dar numai partea cu semnalele ! stărui Smith. 

Vizita la profesor îi răscolise. O luară agale spre 
țărm şi se aşezară în scobitura unei stinci. Începuse 
să bată vintul. 

— Ai văzut ce carte ştie? Dumnezeule, îmi ve- 
nea amețeală cînd vedeam cum aruncă formulele 
pe hirtie! 

— Da, e o forţă! aprobă 'Tom. 

— Vezi ce-nseamnă să nu-ţi pierzi vremea cu 
fleacuri ? ! 

_Tăcură, rumegindu- şi gîndurile, îndoielile, păre- 
rile de rău, vagi hotăriri de a trăi altfel, mai cu 
folos... 

— Și ce-o [i vrut să spună cu scrierea Maya? 
reluă Tom, după o îndelungă pauză. Sînt o groază 
de lucruri elementare de care noi habar n-avem. 

— Sintem niște  troglodiţi! conveni Bill, cu 
lehamite. 

— Ei, și tu! Hai să nu ne mai bocim. Mai bine să 
facem rost capra profesorului de o „imprimare 

mai bună a semnaleior, că jazul ăla al tău mă 
scoate 'şi pe mine din sărite. 

— Azi e cam tirziu, spuse Bill, privind cerul. 

— Da, dar miine seară stabilim legătura cu prie- 
tenii mei din zona Pacificului, așa cum am discutat. 
Și fiindcă tot eşti liber, adăugsă Tom după o scurtă 
pauză, ce-ar fi să încerci să afli ceva despre 
scrierea Maya! ? | 

— Cum să aflu? Am eu relaţii printre savanţi? 
Sau vrei să trag oamenii de minecă : „Care știi ceva 
despre Maya li Ești nebun ! stabili Bill, categoric. 

— Lasă, bătrine, că te descurci tu! | 

Vintul se înteţise. Băieţii se ridicară şi se dos- 
părţiră. După cîţiva pași, Tom îi strigă lui Bill: 

— Și nu uita, miine seară la opl le prezinți la 
mine să organizăm „pînda“.. 

Nici de data aceasta nu observară umbra ce se 
ținea pe urmele lui Bill. Preocupat, acesta întorcea 
pe toate feţele scrierea Maya. „Ce naiba o mai îi 
și asta?!“ 


VIII 


În dimineaţa următoare, proaspăt bărbierit, în 
cămașă albă cu guler răsfrint, Bill înconjură cu 
pas elastic „Biblioteca de împrumut“ a orașului. 
Era o clădire cu aspect foarte pretenţios. Cele două 
coloane de la intrare, ca şi arcada ce le unea, amiin- 
teau: de un antic templu grecesc. Pereţii laterali, 
în care erau tăiate ferestre ogivale, trimiteau vag 


spre gotic, iar acoperişul — deşi nu putea fi inte- 
grat unui stil anume — conferea întregului edifi- 


ciu un aer trist și mistic de criptă funerară. Pro- 
babil că atunci, demult, cînd s-a clădit lăcașul 
acesta de lumină şi cultură, maimarii oraşului 

aveau gusturi perfect diferenţiate și, fără îndoială, 
foarte nemaleabile. Voiseră desigur o clădire cum 
nu se mai află alta pe pămîntul Californiei! Și 
arhitectul, cu spiritul întreprinzător al yancheului, 
le-a dat ce-au vrut !... Considerase, însă, că nu e 
nevoie să-și imortalizeze numele pe acest edificiu. 
Așa că pină azi „Biblioteca de împrumut“ din 
Beachtown a rămas o operă anonimă. 

Pasul lui Bill deveni din ce în ce mai puţin elas- 
tic la al treilea sau al patrulea înconjur al clădirii. 
Nu-și putuse stabili încă un plan de acțiune, cînd 
ușile masive se deschiseră și pe treptele de mar- 
mură cobori o doamnă în virstă care stringea cu 
dragoste la piept un teanc de cărţi cu coperte viu 
colorate. 

O bucată de vreme nu se mai întîmplă nimic 
deosebit, dacă nu punem la socoteală pisica vărgată 
care, după ce nimerise într-o baltă de apă, își scu- 
tura lăbuțele cu silă şi ţitnă. Privind amuzat pisica, 
era cît pe-aci să nu vadă picioarele zvelte care 
urcau scările de marmură. Dar la timp, înainte ca 
ele să apuce să treacă după ușile grele de bronz, 
Bill era în urmărirea lor. În felul acesta, uitînd 
să-și mai facă vreun plan, intră în bibliotecă. Cu 
un .aer degajat, escorta zveltele picioare pe care 
unduia un trup nu mai puţin zvelt. Încîntat de fru- 
museţea fetei, Bill o privea cu un zîmbet vesel și 
deschis. Fu smuls brusc din această plăcută înde- 
letnicire de o tuse reprobativă. Din spatele unor 
rafturi apăru o umbră. Un ins înalt și slab, cu o 
chelie pronunţată și, în totul, cu o înfățișare de 
vultur pleșuv, îl fulgeră cu o privire furioasă. 

— Dumneavoastră, domnule, de fapt ce doriţi? 

Bill răspunse repede, recunoscîndu-l : 

— Mă numesc William Webster, domnule. 

— Mi se pare că nu asta te-am întrebat! Deși... 
Slăbănogul făcea un vizibil efort de memorie. Da 
— spuse el, într-un tîrziu — am avut un elev care 
purta numele acesta... 

John Red fusese singurul profesor faţă de care 
Bill se simţea ruşinat cînd îşi trăda ignoranţa. Cu 
durere şi milă, Bill văzu cît de mult se schimbase. 
Din minunatul pedagog, din distinsul orator nu 
mai rămăseseră decît ochii nespus de vii şi inteli- 
genţi. În rest, profesorul vădea o surpare inexplica- 
bilă. Hainele îi erau ponosite, trupul slăbănog 
aplecat descurajant, chipul obosit şi descărnat, cu 
cele două cute din colţul gurii care-i dădeau un aer 
de amărăciune ironică. Din cel care nu se temuse 
de nimeni niciodată, care denunţase cu vehemenţă 
de la catedră „veacul de perdiţie în care trăim“, nu 
mai rămăsese decit un slăbănog, un înfrînt. 

Cu un ton amar, care se referea mai curind Ja 
ceea ce citise în privirea fostului său elev, profeso- 
rul spuse tărăgănat : 

— Te interesa... 

Bill roşi şi completă repede: 

— Scrierea Maya. 

Profesorul îl privi descumpănit : 

— Pe dumneata ?... Te interesează ?... 

— Vedeţi, sînt atît de ignorant, încit... 

— Îţi mai aduci aminte, domnule Webster, ce 
vă spuneam pe vremuri ?! Nu vă irosiți timpul cu 
prostii ! Nu vă pierdeţi vremea cu fleacuri! Stu- 
diaţi! Căutaţi să vă adăpaţi cît mai deplin din 
izvoarele luminii, altfel o să regretaţi mai tirziu. 
Uite că ai venit la vorba mea! 

— Aşa e, domnule, confirmă Bill, cu tonul şco- 
larului de pe vremuri, deși acum îi cam dădea 
dreptate. 

— Bine, domnule Webster, am să te ajut. Avem 
aici, la noi (şi un rictus de nemulţumire și autoiro- 
nie făcu să-i tresară mușchii feței la aceste vorbe), 
da, aici la noi!... pentru că, după cum constați, 
acum sînt bibliotecar, mai exact „,„mînuitor .de 
cărți !... 

Abia acum Bill realiză situaţia. 

— Da, domnule Webster, am să-ţi dau niște 
cărți în limba franceză despre civilizaţia mayașilor. 

— Nu cunosc franceza, domnule, spuse Bill 
fisticit. 

— Atunci învaţ-o! | | 

— Nu am timp. Problema mea nu suferă 
amînare. Mai am cîteva zile şi mă îmbarce din nou. 

— Ah, acest blestemat secol al vitezei, generator 
de superlticialitate, care nu lasă timp omului pentru 
meditație, pentru reculegere! Cu un gest hotărit, 
îl chemă pe Bill: Vino! În ciuda acestui ev bleste- 
mat, o să-ţi ţin o prelegere ca pe vremea lui 
Platon. 

Neiînţelegind nimic, Bill îl urmă printre rafturi. 
La un pupitru stătea o fată cu părul foarte roșu, 
iaţa foarte albă şi ochii foarte verzi. 

— Frumoasă domnişoară cu colorit de Tizian! 
ii aruncă ironic profesorul. E ora pauzei mele de 
masă, așa că îmi permit s-o folosesc cum cred de 
cuviinţă. 

— All right, domnule Red ! spuse fata din vîrful 
buzelor, apoi cu vocea devenită brusc de contraaltă 
i se adresă lui Bill: La revedere, domnule 
Webster ! 

Bill abia avu timp s-o privească, cu un zîmbet 
coniuz de surpriză şi plăcere, urmiîndu-l pe John 
Red care-i explică mai ironic decît adineaori : 

— E o mare amatoare de fotbal... 

Un timp pășiră tăcuţi pe străzile oraşului. Profe- 
sorul medita profund. Intrară în parc. Respirînd 
adînc, profesorul îşi îndreptă umerii, își duse o 
mînă la spate şi, cu capul ridicat, începu: 

— Se spune că europenii au adus civilizaţia şi 
cultura pe pămîntul celor două Americi. Fals! 
Total fals! O grosolană eroare, făptuită uneori cu 
bună ştiinţă, alteori din totală ignoranță. Dovada? 
Cultura mayașă — cultură ale cărei începuturi, 
pierdute în negura veacurilor, sînt greu de precizat. 

Profesorul se întoarse brusc spre Bill și îl apostrotă 
cu .vehemență: Și atunci te întreb, domnule 
Webster : ce au adus conquistadorii şi misionarii 
spanioli pe pămîntul Americii ? Ce fel de civiliza- 
ție ? Spinzurătorile, stilpii infamiei, exterminarea 
brutală a băștinașilor, prădăciunile, asta au adus! 

În numele crucii au ars pe rug documente și ma- 
nuscrise preţioase. Dar nu! Trecutul nu a putut fi 
desființat. El există și acuză. Da, acuză! 

Și, treptat, în faţa ochilor uimiţi ai lui Bill începu 
să prindă contur vechea civilizaţie din peninsula 
Yucatan. Orașe minunate, cu străzi drepte și largi, 
cu apeducte, piramide în trepte şi palate uriașe; 
temple cu faţa orientată, cu o uimitoare precizie, 
spre constelații anume alese, cu valoare de simbol. 
Azi, numai ruine, uitate în inima junglei. 

Surescitat, Bill puse întrebarea care-i ardea 
buzele : 

—- Dar despre scrierea lor ce se ştie? 

Profesorul făcu o pauză lungă. 

— Da. Tocmai ce-ţi spuneam. Dacă astăzi cu- 
noaștem atii de puţine lucruri, aceasta se datorește 
acelor sirguincioşi slujitori ai bisericii care au dis- 
trus tot ce le cădea în mînă: manuscrise, opere de 
artă, temple şi statui. 

— Dar se pare totuși că scrierea lor a fost desci- 
frată. S-a scris în presă de curînd! 

— Nu citesc presa. Din principiu... 

“Se despărțiră tirziu. Bill se alese cu o straşnică 
durere de cap, ceea ce nu i se mai întimplase de 
mult. Întilnirea cu John Red îi lăsase un gust amar 
și nemulțumirea de a nu fi aflat totuşi ce îl inte- 
resa. Bill se gîndea cu nostalgie şi regret la anii 
pierduţi și hotărî în sinea lui să înceapă neîntirziat 
să studieze. Dar ce, cum, de unde să înceapă habar 
n-avea. Mergea repede, încruntat. Într-un tîrziu, 
luminat, se opri. Ei, da! Va începe prin a învăţa 
iranceza, 

Seara, cînd urcă scăriţa spre sanctuarul lui Tom, 
Bill avea încă în faţa ochilor mirajul civilizaţiei 
mayaşze. 

Pe Tom îl găsi aplecat deasupra unei hărți mari 
a zonei Pacificuiui, care acoperea aproape întreaga 
masă de lucru. De la o cruciuliţă însemnată cu 
roșu, de pe coasta californiană, aproximativ din 
locul unde trebuia să figureze PBeachtowm-ul, por- 
neau în evantai o serie de linii la capătul cărora 
era împlintat un steguleţ cu indicativul radioama- 
torului pe care Tom îl alesese din voluminosul său 
album cu QSL-uri. Doar zona nordică rămăsese 
descoperită. Tom răsfoia pagină după pagină, dar 
degeaba. Nu găsea ce-i trebuia. O clipă şovăi, apoi 
înfipse stegulețul cu indicativul JASBT *. 

Mai rămăsese un singur steguleţ fără nici un fel 
de indicativ, destinat zonei celei mai nordice a Paci- 
ficului. Tom medită îndelung asupra hărții, apoi 
scrise pe steguleț un UAG, urmat de trei puncte, 
Şi îl înfipse cu hotărire în regiunea Insulelor Ko- 
mandor, care aparţin de Uniunea Sovietică. 

Bill aşteptă ca, în sfîrşit, Tom să-l întrebe 
despre scrierea Maya, dar acesta se mulțumea să-și 
admire îndelung opera, fără să-și ascundă satisfac- 
ţia. Bill își pierdu răbdarea: 

— Nu înţeleg ce nevoie ai de Japonia şi, mai 
ales, de Insulele Komandor! pufni el. Ai destui 
prieteni, în grămada asta de insule din mijlocul 
Pacificului, care acoperă tot oceanul cu postu- 
rile lor. 

— Crezi ? spuse Tom, în doi peri. 

Luă apoi harta şi-o fixă în pioneze pe perete, 
chiar lîngă staţia de radioemisie. 


Dă 


* JA9 ..— indicativul posturilor de radioamatori din 
Insula Hokkaido, Japonia (n.a.). 

— Ascultă, se supără Bill de-a binelea, nici nu 
m-ai întrebat ce am isprăvit azi-dimineață ! 

— Crezi că mai e nevoie? i se vede pe mutră! 

— Află că ştiu o mulţime de lucruri despre care 
tu habar n-ai! 

Și Bill se apucă să-i povestească amănunţit totul. 

— Dar scrierea ? îl grăbi Fom, iritat că Bill oco- 
leşte tocmai esenţialul]. 

— Despre scriere chiar că n-am reuşit să aflu 
nimic interesant, spuse acesta cam cu jumătate de 
gură. 

Apoi se trinti în fotoliu, mîhnit că toată străda- 
nia lui nu găsise un cuvint de apreciere din partea 
lui Yom. 

— Ei, vezi, de aia avem nevoie de un UAGt.. 
Eu n-am vorbit niciodată cu unul din ei, dar ştiu 
că au posturi bune şi că, în general, sînt oameni 
care ştiu carte. Poate avem norocul să dăm peste 
un căpos care știe ceva despre aceşti enigmatici 
mayaşi şi felul cum a fost descifrată scrierea lor. 

Lui Bill îi trecuse necazul şi era gata să recu- 
noască că ideea nu e rea. Tom îl privi zîmbind. Îi 
era drag şi pentru că îi trecea supărarea tot atât 
de repede cum îl apuca și, mai ales, îi trecea fără 
ranchiună. 

— La treabă, bătrîne ! îl zori e]. În noaptea asta 
avem mult de lucru... 

Se apucară amindoi să studieze o hartă cu fusele 
orare, pe care Tom o scosese dintr-un sertar. După 
cîteva calcule sumare și nu fără diseuţii contradie- 
torii, stabiliră pînă la urmă timpul optim peniru a 
lua legătura cu radioamatorii trecuţi pe hartă. 

Hotărîră să înceapă cu FO8BS din Insulele Mar- 
chize încercarea cea mare, adică prinderea unui 
UAG, urmînd să aibă loc abia peste vreo patru ore. 
Dar începutul nu îu încurajator de loc. Tom se 
munci foarte mult pînă reuşi să-l facă pe FOSBS să 
răspundă la apelul său, iar în ceeace priveşte pro- 
punerea pe care i-o făcu acesta nu se arătă prea 
entuziast. 


—. Nu văd cum s-ar putea descoperi postul pe 
care-l căutaţi, răspunse el. Banda de unde e foarte 
întinsă, încap sute şi mii de posturi în ea. De 
unde să știu eu care e cel care vă interesează ? 

La toate insistenţele lui Tom, FO8BS se mulţumi 
să răspundă că se va mai gîndi şi-l rusă să revină 
peste. o săptămînă. 

Cu al doilea o nimeriră şi mai prost. Pur şi 
simplu nu răspundea. 

„Spre norocul lor însă, ceilalți răspunseră toţi și 
se arătară foarte interesaţi de „pînda“ pe care le-o 
propunea Tom. 

JA9BT, care avea un post foarte puternic şi vor- 
bea o engleză tare comică, veni chiar cu cîteva 
idei, menite să îmbogăţească planul lui Tom. Ja- 
ponezul îi promise că va lua contact cu prietenii 
săi din Pacific, cu care întreţine legături regulate, 
şi îi va mobiliza şi pe ei. În acelaşi timp, îi propuse 
lui Tom să trimită prin poştă fiecăruia dintre 
radioamatorii care s-au angajat la pîndă cite o 
copie după banda cu semnalele necunoscute, ur- 
mînd apoi ca JA9BT să facă același lucru cu prie- 
tenii săi. Se vedea că îl pasionează această pindă 
cu totul neobişnuită şi de proporţii cu adevărat 
gigantice. 

Celor doi prieteni le revenise încrederea şi buna 
dispoziţie, după convorbirea cu japonezul din 
insula Hokkaido. Totuși, cînd să treacă la partea 
cea mai importantă a programului din seara aceea, 
Tom începu să șovăie: 

— Să ne mai odihnim puţin, bătrîne lup de 
mare, îi propuse el lui Bill. 

Și fără să ia în seamă nerăbdarea acestuia, îşi 
scoase căștile și se apucă să prepare două porții 
din faimosul său cocteil „lără nici o picătură de 
alcool“. 

Bill se bosumflă şi rămase lîngă stație cu căștile 
trase pe după git... 

Dar timpul era neîndurător și Tom fu nevoit să 
renunţe la al doilea rînd de cocteiluri și să se 
apuce de lucru. 

Consulţă un carneţel în care erau notate lungi- 
mile de undă pe care obișnuiau să lucreze sovie- 
ticii, apoi roti puţin antena direcţională — o con- 
strucţie proprie de care era foarte mindru — după 
indicaţiile unei busole turistice, mai şovăi un pic, 
apoi începu să lanseze în eter celebrul „apel gene- 
ral pentru staţii depărtate“, acel CQ DX, repetat 
la intervale regulate. 

La început nu se auziră decît paraziţii pe re- 
cepţie. Dar Tom nu se descurajă. Era în joc tot 
prestigiul său de radioamator, mai ales că era şi 
Bill de faţă. 

Și, deodată, printre paraziți se auzi ţiriitul câ de 
greier al primului post interceptat. Bill se însu- 
fleţi. Dar Tom nici nu-l luă în seamă. Consultă din 
nou harta, apoi busola, mai roti cu citeva gradaţii 
antena şi începu să transmită din nou apelul 
general. | 

Pe neașteptate apăru o fluicrătură puternică, 
care acoperi totul și Bill fu nevoit să-și depărteze 
puţin căştile de pe urechi. 

Apoi apăru și semnalul de răspuns. Se părea că 
e ceea ce îi interesa. După schimbul obișnuit de 
formule de politeţe, conform codului Q pentru 
amatori, reieşi că aveau de-a face, într-adevăr, cu 
un UA. Nerăbdător, Tom propuse să încerce o 
legătură în telefonie. Rusul fu imediat de acord. 

Și astfel îl cunoscură pe Igor Belov, meteorolog 
din Insulele KFomandor. Vorbea o engleză foarte 
corectă și se arătă imediat interesat de planul celor 
doi prieteni americani. Se angajă apoi cu Tom în- 
tr-o discuție îndelungată despre caracteristicile şi 
posibilitățile staţiilor lor, care îl plictisi de moarte 
pe Bill. Și ar mai fi continuat multă vreme așa, 
dacă Bill n-ar fi început să-l înghiontească pe 
Tom, pentru a-l aduce la realitate. 

În încheierea convorbirii, se stabili ca, o dată cu 
QSL-ul, să trimită şi o bandă de magnetofon cu 
semnalele căutate, iar Igor să adauge la QSL-ul 

său. o scrisoare detailaită despre realizările oameni- 
lor de ştiinţă din ţara sa, care au reuşit, cu ajuto- 
rul unor maşini şi principii cibernetice, să desci- 
lreze manuscrisele antice maya. 


Noaptea aceea a fost neobişnuit de scurtă pentru 
Bill. Fusese nevoit să se scoale de dimineaţă fiindcă 
avea tare mult de lucru. La început, folosind și 
magnetofonul lui Tom, copie cu mare grijă semna- 
lele pe cincisprezece bucăţi de bandă. Apoi urmă 
partea cea mai grea — ambalatul benzilor ca să 
nu se strice în timpul transportului prin poștă. Dar 
pînă la urmă rezolvă şi problema aceasta şi încă 
într-un mod ingenios, după propria sa părere. 

Pe vremuri, Bill fusese și el colecţionar — căci 
cine nu colecționează cîte ceva în America! Şi 
fiindcă voia să fie cu totul.şi cu totul original, se 
oprise la cutiuțele de medicamente din material 
plastice, una din cele mai noi inovaţii în materie de 
ambalaj pe vremea aceea. Dar, cum. nu avea stofă 
de adevărat colecţionar și mai ales cînd își dădu 
seama că nu poate să-și asigure monopolul în acest 
domeniu, pentru că şi altora le venise aceeaşi idee, 
renunţă curind, colecţia sa rezumiîndu-se doar la 
cîteva sute de cutiuțe care rămăseseră uitate într-o 
lădiţă din pod. 

Din această celebră colecţie, Bill alese cincispre- 
zece cutiuţe cam de aceeaşi mărime, aşa încit ben- 
zile, adunate pe un miez format dintr-un băț de 
chibrit, să încapă exact în ele. 

„Restul nu mai constitui o problemă, dacă nu 
punem la socoteală ochii miraţi ai funcţionarei de 


ui 
Le =] 


la poștă, cînd văzu cele cincisprezece obiecte ciu- 
date din faţa ei, fiecare avind o altă adresă. 

Terminase totul mult mai devreme decit se 
așteptase. Şi fiindcă era foarte mulțumit de sine, o 
porni agale la plimbare, pe străzile Beachtown-ului, 
lăsîndu-și gîndurile să hoinărească în voie. 

Mai: tirziu, nu-și mai aduse aminte cit timp se 
plimbase așa, fără nici o grijă. În orice caz, nu prea 
mult, de asta era sigur. 

— Hello, mister Webster ! se auzi strigat pe ne- 
așteptate, cu cea mai prietenoasă voce din lume. Ia 
te uită ce surpriză!... 

O mașină elegantă se oprise la marginea trotua- 
rului, sfidind toate regulile de circulaţie, la doi paşi 
de o intersecție cu mare aglomeraţie. Un tip înalt, 
bine făcut, cu o figură de sportiv, se repezi la Bill 
și-l strînse în braţe ca pe cel mai bun prieten al 
său. Și pină să se dezmeticească, se irezi în mașina 
care zvicni cu mare viteză, între doi tipi solizi care 
îi vîriră fără menajamente ţevile pistoalelor în 
coaste. 

— Ce înseamnă asta? dădu să protesteze Bill. 

Dar unul din cei doi i-o reteză foarte scurt: 

— Gura! 

. Şi Bill tăcu. Era însă cu toate simţurile încordate, 
gata să acționeze la cea mai mică neatenţie a celor 
de lîngă el. Dar mai erau și ceilalţi doi, din faţă — 
cel de la volan, un vlăjgan cît toate zilele, ale cărui 
maxilare se mișcau într-una — mesteca, probabil, 
o bilă de chewing gum — şi prietenosul care se în- 
torcea din cînd în cînd și îi arunca un zimbet de 
parcă nu s-ar fi întîmplat nimic. 

Bill își chinuia mintea febril, încercînd să gă- 
sească o portiță de scăpare. Dacă n-ar îi avut arme, 
nu s-ar fi temut să-i înfrunte, cu toate că îşi dădea 
seama că nu are de-a face cu niște ageamii. Așa însă 
trebuia să aștepte, altfel l-ar fi curăţat cît ai bate 
din palme. 

Maşina ieșise din oraş şi gonea pe 0 şosea care 
ducea spre vest, în direcția în care se aflau şi uzi- 
nele Landham and Co. Deveni atent, încercînd să 

ghicească unde aveau de gînd să-l ducă. Pindea cu 
înfrigurare un stilp indicator de pe șosea. Dar se 
pare că ceilalți îi ghiciseră gîndurile. Pînă să bage 
de seamă, prietenosul îi trînti fulgerător un fel de 
slugă neagră peste cap, care-i acoperi ochii. Îl auzi 
pe cel de la volan mirîind mulţumit. Apoi mașina, 
fără să încetinească, făcu un viraj îndrăzneţ, care-l 
zvirli pe Bill peste paznicul său din dreapta. Cu un 
ghiont furios, acesta îl îmbrînci la loc, mormăind 
citeva „„amabilităţi“. 

Bill rămase atent, încercînd să prindă orice amă- 
nunt în legătură cu drumul. La un moment dati 
se păru că au intrat din nou într-o şosea de mare 
circulaţie, apoi parcă ar fi trecut peste un pod des- 
tul de lung, după care urmă un nou viraj spre 
stinga, de astă dată mai lin, dar în același timp de 
mult mai mare durată. Își dădu seama că cei din 
maşină vor să-l deruteze, să-l facă să nu-și poată 
da: seama mai tîrziu în ce loc l-au dus. Judecînd 
după virajele făcute, se părea că maşina a făcut 
un cerc destul de mare și se apropie din nou de 
locul din care cotise pentru prima oară la stînga. 
Şi, pe neașteptate, mașina încetini, clacsonă de 
cîteva ori într-un fel anumit și opri. 

Bill fu ridicat, nu prea amabil, de pe banchetă. 
Se simți apucat de braţe şi condus în sus, pe nişte: 
trepte de piatră. Nu după multă vreme își dădu 
seama că se opriseră într-un lift care, în loc să 
urce, cobora. Și după ce-l mai conduseră prin citeva 
uși, fu îmbrîncit într-un fotoliu şi i se smulse gluga 
de pe cap. 

Cînd deschise ochii, îu orbit de lumina puternică 
a unui reflector, îndreptat spre faţa sa. După ce 
își reveni, încercă să-și dea seama unde se află, 
dar nu reuşi. Un lucru era însă cert: se afla sin- 
gur în cameră. 

Prudent, încercă să se ridice din fotoliu. Dar în 
clipa aceea se auzi o voce metalică, poruncitoare, 
ce izvora parcă din pereţi : 

— Bill Webster, nu te mişca! 

Și Bill se așeză la loc, așteptind cu încordare șă 
vadă ce-o să se mai întîmple cu el. Nu avea de 
unde să ştie că în camera alăturată, prin interme- 
diul unui ecran mare, asemănător celui de televizor, 
doi inşi îi urmăreau orice mișcare, 

„— Ei, Gary, îți place cum au lucrat băieții ? în- 
trerupse într-un tîrziu unul din cei doi tăcerea. E 
complet năuc şi prea speriat ca să încerce să facă 
pe încăpăţinatul. O să ne spună tot ce vrem să ştim. 

— Domnule Fredstone, mi-e teamă că nu e bine 
ceea ce facem. 

— Nu înţeleg ce vrei să spui. 

— Vreau să spun că prea îi facem mereu pe plac 
pătrînului ăsta belicos, cu toate că se știe că ade- 
vărata cauză pentru care astăzi stă pe tușă sint toc- 
mai concepţiile sale învechite. 

— Măi băiete, uite care-i chestia! replică Fred- 
stone, serios. Tu ești un om priceput și descurcă- 
reţ şi eu te preţuiesc foarte mult. Dar să știi de la 
mine că ai încă multe de învăţat, dacă vrei să n-o 
scrîntești în viaţă. Vezi, în meseria asta a noastră 
e tare ușor să fii măturat şi nici lui dracu să nu-i 
pese de tine. Așa că... omul e bine să fie asigurat 
pe toate planurile. Trebuie să te porţi în așa fel, 
încît să cazi mereu în picioare. Să nu poată veni 
nicicind unul din cei mari să te ia de guler şi să-ţi 
trîntească un picior în dos pentru că odată, cînd se 
părea că steaua lui apusese, tu ai făcut pe deșteptul. 
Cit despre Bird, ar fi bine să nu uiţi că dacă noi 
astăzi mincăm o bucată de piine, asta lui i se da- 
toreşte în primul rînd. El ne-a înfiinţat pe vremea 
cînd... Fredstone se întrerupse brusc, ciulind ure- 
chile: Mi se pare că vine. 

— Cum, Bird în persoană ? 

— Sst! 

Într-adevăr, peste cîteva clipe uşa se deschise 
şi mister Archibald Bird fu condus în cameră, fără a 
mai fi anunţat în prealabil. Cei doi săriră în pi- 
cioare şi salutară milităreşte. 

— Ei, aţi reușit să prindeţi porumbelul ? 

— Da, e în mina noastră, răspunse Fredstone, în- 
clinindu-se respectuos. Priviţi ! şi arătă spre ecran. 

— Aba! Asta-i, va să zică, celebrul Bill Web- 
ster, răsfăţatul numărul unu al publicului nostru! 

Bird privea îndelung la ecran, fără să-şi ascundă 
satisiacţia, apoi se întoarse din nou spre cei doi. 

— Deci, să recapitulăm faptele. Cu cine ziceai 
că a mai avut legături în ultimul timp? 

— Cu profesorul Smith, de la Landham and Co. 

— Nu mă miră. Bătrînul ăsta mi s-a părut în- 
totdeauna cam suspect... 

— Cu John Rhea... 

— Ăsta cine dracu mai e? 

— Păi... profesorul ăla care aţi dispus să fie 
pensionat, acum cîţiva ani, pentru că semăna idei 
periculoase printre elevi. 

— Ah, agitatorul ! Interesant, foarte interesant !... 
Deci, s-au plimbat citeva ore prin pare, discutind 
cu aprindere. Ce-or fi discutat ? 

— Asta încă nu ştim, domnule Bird. 

— Sper că o să aflăm cît mai curind. 

— Eu cred că chiar astăzi, zimbi Fredstone. 

— Aştia doi n-au fost niciodată acasă la Tom 
Perkins, seara ? 

— Nu, domnule Bird. 

— Sigur? 

— Absolui sigur ! 

— Ascultă, Fredstone, cum se face că au un post 
de radio şi vorbesc în fiecare noapte cu străină- 
iatea, fără să se ia nici un fel de măsuri împo- 
triva lor ? 

Y'redstone făcu o mutră total descumpănită : 

— Ce măsuri să se ia, domnule Bird ? Postul este 
înregistrat conform tuturor legilor în vigoare. 

— Ce porcărie! Uite unde am ajuns!... Dar 
măcar se urmăreşte activitatea lor ? 

— Asta nu ştiu, domnule Bird. Noi însă am in- 
stalat un aparat care le înregistrează toate convor- 
birile. După cum v-am mai raportat, aseară au avut 
o activitate deosebit de intensă, care ne-a pus pe 

gînduri, mai ales că toată atenţia lor se concen- 
trează doar asupra unei anumite zone a Oceanului 
Pacific. Apoi şi benzile... 

— Le-aţi descifrat ? 

— Încă nu, domnule Bird, dar sper că, după an- 
chetă, o să vă pot raporta despre conținutul lor. 

— La poştă aţi avut greutăți? 

— Nu, avem un om de-al nostru acolo. 

— Băieți, e limpede! 'Loată povestea asta mi- 
roazse de la o poștă a spionaj. Hei, Fredstone, pe 
chestia asia mulţi o să-și muște labele că nu l-au 
ascultat pe Bird, socotindu-l prea bătrîn şi demo- 
dat. Și acum să vedem ce-o să ne spună simpaticul 
Bill Webster... 


Trecînd peste momentele de încordare maximă, 
Bill reuși să-și recâștige calmul. Căuta să-și închi- 
puie că se găsește în pauza unui meci greu, cînd 
timpul scurt afectat odihnei trebuie folosit la maxi- 
mum pentru liniștirea nervilor. Stătea cu ochii în- 
chiși și se întinsese comod în fotoliu, cu toți muș- 
chii relaxaţi. La reluarea jocului trebuia să fie, ca 
întotdeauna, la înălțime. Și vremea trecea, fără să 
se întîmple ceva, şi lui Bill începuzră să-i ţiuie ure- 
chile de atita liniște. 

În sfîrşit, se auzi un declic ușor, dar care i se 
păru că răsună cu o putere neobișnuită, în liniştea 
camerei. Vocea gravă răsună din nou; 

— Bill Webster, a sosit timpul să-ţi descarci 
conștiința ! Mărturisește totul şi nu ţi se va întim- 
pla nimic! 

„Oho, începe tare de tot !“ își spuse Bill și începu 
să facă cîteva mişcări de înviorare, atît cît îi per- 
mițea spaţiul îngust al fotoliului. Apoi răspunse 
calm și măsurat : 

— N-am să-mi reproşez nimic, în afară de faptul 
că m-am lăsat atît de ușor tras pe sfoară de nişie 
gangsteri ca voi. Bani n-am, aşa că nu ştiu ce vreţi 
de la mine. 

— Dacă încerci să faci pe deșteptul, o să-ţi pară 
rău. Noi n-avem nici o vină pentru ce o să ţi se 
întîimple. 

— Nu mă sperii eu chiar atit de ușor! 

Da. Bill se simţea în formă. Prima încercare a 
adversarului dăduse greş. 

Se făcuse din nou linişte. Și deodată, liniştea fu 
întreruptă de un biziit uşor, ce venea de undeva 
din spatele său. Dădu să se ridice din fotoliu, dar o 
forţă nevăzută îl ţintui pe loc. Încercă să se des- 
cleşteze de acest adversar nevăzut, dar toate trucu- 
vile învățate pe terenul de fotbal nu-i mai fură de 
nici un folos. O durere ascuţită îl săgetă la ceafă şi 
o mie de ace păreau că-i sfredelesc carnea. 

— Vorbeşte pînă nu-i prea tirziu! tună vocea, 
de astă dată foarte aproape de urechile sale, după 
cum i se păru. 

— N-am ce să vă spun, şuieră Bill, cu dinţii 
strînși. 

Și deodată durerile încetară. Îl cuprinse o mole- 
șeală ciudată, o lipsă totală de voinţă. O voce caldă 
și îmbietoare aproape îi șopti: 

— Hai, Bill, vorbeşte. Te ajutăm noi să-ţi aduci 
aminte. | 

— Nu! strigă Bill din toate puterile, reușind să 
alunge forța aceea străină, care fusese gata să pună 
stăpînire pe el. 

Din ceea ce a urmat apoi, Bill nici nu voi să-și 
mai aducă aminte vreodată. La început se făcuse 
din nou linişte. Încercă să se ridice din fotoliu, dar 
nu reuşi. Reflectorul se stinse și putu deschide ochii. 
În jur era întuneric beznă. Ceva rece trecu pe lîngă 
el ca o fantomă. Simţi că-l trec fiorii. Treptat o 
frică, cu totul şi cu totul neobișnuită, încercă să-și 
croiască loc în sufletul său. Și Bill se zbătea s-o 
alunge şi nu reușea. Începu să tremure şi tot corpul 
îi fu scăldat de o sudoare rece, dar Bill se încăpă- 
țina să reziste. 

Şi, deodată, ca în cel mai cumplit coșmar, între- 
bările se abătură asupra lui ca niște lovituri de 
măciucă. 

— Ce-aţi căutat la profesorul Smith ? 

Bill rămase năuc. N-avea nici un rost să se încă- 
pățineze pentru atita lucru. 

— Nu ştiu ce vă privește asta... Voiam să-l ru- 
găm să ne ajute să descifrăm semnalele, spuse Bill 
gemînd. În clipa asta durerile se mai potoliră puţin. 

— Şi cu John Red în parc te-ai întîlnit pentru 
același lucru ? 

— Nu. De la el voiam să aflu cum a fost desci- 
irată scrierea... 

— Bill, nu încerca să ne duci că o să-ţi pară 
rău ! Basmele astea păstrează-le pentru alţii. Apoi 
vocea deveni iarăși dură: Spune imediat care-i 
cheia mesajului cifrat de pe benzile de magnetofon. 

— Sinteţi nebuni. Dacă am fi descifrat semnalele 
nu mai aveam nevoie nici de profesorul Smith şi 
nici de John Red. 

— Bill, nu face pe prostul, vorbeşte. 

Durerile începură să-i zvicnească din nou prin 
tot corpul, frica parcă-l sugruma şi Bill nu mai. 
răspunse nimic, căutînd cu toate forțele să reziste. 

— Nu înţelegeţi că altceva nu mai știu ! gemu el: 

Și durerea deveni cumplită. Tot felul de figuri 
de coșmar se repezeau la el, căutînd să-i stoarcă 
un răspuns. Bill strîngea dinţii. Și, deodată, simţi 
că-l părăsesc puterile şi se prăbuși într-un gol 
fără fund. 


— Aparatele voastre nu fac două parale! zbieră 
Bird, congestionat la faţă. 

— V-am spus că trebuia mers mai încet. E un 
temperament rar întîlnit, domnule, răspunse Gary, 
în timp ce Fredstone nu era în stare să scoată o 
vorbă. 

— Măreşte intensitatea ! Fredstone, ce stai şi te 
uiţi la mine ca un bou? 

— Acum nu se mai poate face nimic. Nu vedeţi 
în ce stare se află pacientul? îi răspunse din nou 
Gary. 

— Să vă ia dracu pe toţi, cu toate aparatele 
voastre ! urlă Bird şi plecă, trîntind ușile. 


Bill se simți scuturat de o mină puternică şi des- 
chise ochii. Se afla pe o bancă în parc. Se însera. 
O figură foarte cunoscută, dar pe care totuși nu știa 
de unde s-o ia, se aplecase deasupra lui şi îl mustra 
cu tristețe în glas: 

— Ce dracu, Bill, aşa rău ai ajuns? Te îmbeţi și 
dormi prin parcuri ?! Să-ţi fie ruşine! 

— N-am băut nimic, încercă să protesteze Bill, 
dar limba i se împleticea în gură. 

— N-ai băut, dar puţi a rom de la o milă și nu 
eşti în stare să te ţii pe picioare. Hai, mai bine, 
să te duc acasă, pînă nu te vede cineva în ce hal 
ai ajuns. 

Bill încercă să se ridice singur, dar nu reuși. Toate 
membrele îi erau amorţite şi refuzau să-l asculte, 
iar capul. şi-l simţea greu, ca de plumb. 

Și Bill se lăsă condus, docil, pînă în camera sa 
— care din fericire avea o intrare separată, așa că 
nu-l văzu nimeni — apoi dezbrăcat ca un copil şi 
băgat în pat. 

Însoţitorul său se mai învîrti puţin prin cameră, 
apoi se întoarse spre Bill, măsurîndu-l cercetător. 

— Ştii să taci din gură, nu? 

Deşi ar fi dorit mai curînd să-i trîntească o obrăz- 
nicie, încuviinţă. 

— Și mai ales să nu te miri de nimic? continuă 
străinul. 

Bill încuviinţă din nou. Ar fi fost în stare să 
promită orice, numai să-l vadă odată plecat. 

Bărbatul cu ochi cenușii rămase o clipă pe gîn- 
duri, apoi, brusc, se întoarse spre Bill: 

— Ascultă, vrei să-ți dau un sfat? Prietenesc!? 
Lasă-te de chestii d-astea, ştii tu — făcu un gest 
semnificativ — şi... vezi-ţi de treburile tale! 

Îl privi lung în ochi. Bill nu fu sigur, dar parcă-l 
mai auzi spunînd cu buzele strînse, abia mișcîn= 
du-le ; „Altfel !...“ Simţi că-l lasă puterile și că nu 

se mai poate stăpîni, că în secunda următoare va 
izbucni. Pe neașteptate, cu un surîs fin, de parcă 
ar îi simţit tot ce se petrece în sufletul lui, străinul 
tă intoarse spatele și dispăru, întunecat şi amenin- 
ător.,, 

— Hei, Bill! Ce faci, dormi? 

Wawers zîimbi cu toată faţa sa lătăreaţă, dezve- 
lindu-și cei doi dinţi din faţă, rupţi la jumătate în- 
tr-o încăierare cu niște marinari scoțieni. Bill ştia 
ce va urma și se propti bine pe picioare. 

Într-adevăr, Wawers, un vlăjgan de peste nouă- 
zeci de kilograme, rînjind strîmb cu dinţii săi în- 
jumătăţiţi, îl pocni cu pumnul cît un mai în coaste, 
încît lui Bill i se tăie răsuflarea. Apoi Wawers îi 
luă mîna şi i-o scutură cu putere spre deliciul zeci- 
lor de fotoreporteri, în timp ce publicul din tri- 
pune delira. Nimeni nu putea vedea că în timp ce-i 
strîngea mîna i-o şi răsucea perfid. 

Bill se îngrijoră. „Astăzi e turbat de-a binelea. 
Trebuie să fiu cu ochii în patru“, 

Wawers şi ai săi nu reușiseră încă niciodată să 
smulgă vreo partidă „Lupilor“, cu toată brutalitatea 
lor proverbială, care a silit echipe mult mai bune 
să-şi plece steagul în faţa lor. 

Astăzi, Bill simţea, însă, că nu-i de loc în formă. 
Picioarele i se mișcau nesigure, îngreuiate parcă, 
pe terenul alunecos, care se înclina cînd într-o 
parte, cînd în cealaltă. 

„M-a ameţit cu pumnul lui, măcelarul naibii!“ 
înjură Bill, căutînd să-şi menţină cu orice preţ 
echilibrul, _ 


rr 

Și iată că veni o minge pe sus, chiar în direcţia 
sa. Îl simţi pe Wawers alergînd în întîmpinarea ei, 
acoperindu-l cu umbra sa mare şi lată, încît nu 
mai putu să vadă nimic. Bill știa ce urma să se-n- 
tîmple, dar nu era în stare să se eschiveze. Una din 
figurile lui Wawers era să-și zdrobească în ciocnire 
adversarul, cu cele peste nouăzeci de kilograme ale 
sale ; pe cît posibil să cadă peste el, să-i prindă 
în cădere şi să-i răsucească o mină sau un picior, 
apoi să rămînă întins pe jos, acuzind o lovitură de 
pumn în abdomen, în timp ce adversarul nu mai 
era în stare nici să miște. 

Toate astea Bill le ştia foarte bine, dar nu era 
în stare să facă nici cel mai elementar gest de apă- 
rare. Simţi respiraţia grea și repede, mirosind a 
tutun, a lui Wawers și miinile care i se încleştau 
de umeri. Se închirci, pasiv, aşteptindu-l să se pră- 
vălească peste el. Simți cum cade pe spate, adinc, 
tot mai adînc. Wawers nu-l slăbea de umeri. Îi 
simţea umbra mare și grea plutind deasupra lui și 
de data aceasta se socoti pierdut. Nu mai era în 
stare să se apere. 

Dar nu se întîmplă nimic. Înduioşat parcă de 
neputinţa sa, Wawers îl scutură blind: 

— Ce-i cu tine, băiete? Dormi? 

Si vocea parcă nu mai era a lui Wawers, ci una 
caldă, apropiată şi cunoscută de mult. Tribunele 
tăcură încremenite şi lui Bill i se făcu deodată frică. 
Simţi pămîntul alunecînd sub el și avu senzaţia 
unei prăbușiri. Îngrozit, făcu un efort disperat să 
se agaţe de ceva şi, în clipa aceea, deschizînd ochii, 
se trezi. 

Faţa îngrijorată a tatălui său era aplecată asu- 
pra sa. | 

— Bill, ce-i cu tine? Eşti bolnav? Unde s-a mai 
pomenit să doarmă cineva atit! | 

Bill se sperie cumplit. Nu trebuia să afle nimeni 
ceea ce i se întîmplase. Între timp bătrînul Webster 
se duse la fereastră şi o deschise larg. În odaie nă- 
văli o boare de aer curat, cald, cu miros sărat, de 
mare. 


68 


— Cit e ceasul? întrebă Bill cu o enormă uşu- 
rare, căscind zgomotos şi întinzîndu-se. Bătrînul nu 
Oobservase nimic. 

.— E aproape ora prînzului. 

— Cum ? Nu se poate! 

Complet descumpănit, Bill se săltă pe marginea 
patului, lăsînd picioarele să-i atirne în voie. Asta 
înseamnă... 

— Asta înseamnă că dormi de aproape optspre- 
zece ore. Hm! 

— Sorry *, Pa! spuse Bill. 

Sări din pat şi începu să-și facă exerciţiile de 
dimineaţă. Respira adînc şi cu poftă. Fanda, se re- 
laxa. Se lăsa pe vine, revenea. Muşchii jucau sub 
pielea întinsă, lucioasă şi bronzată. Bătrînul Web- 
ster îl privea şi pieptul i se umila de mîndrie. Era 
frumos băiatul lui. Frumos şi puternic, cu tot 
trupul saturat de o vitalitate stăpinită, concentrată. 

Bill se puse în gardă şi, jucînd pe picioare, îl 
provocă pe bătrîn, schițind cîteva mișcări de box. 
» — Vezi că te pocnesc de-ţi trece cheful! Webster 
se feri, apoi, pe neaşteptate, lovi. Bill îngenunche. 
Bătrînul se aplecă peste el, rizînd : 

— Eh? | 

— ALll right, Pa! strigă Bill, săltindu-se şi lo- 
vind bicepşii bătrinului cu afecţiune şi admiraţie. 

— Halal sportiv! mormăi tatăl, privindu-l com- 
pătimitor. Apoi, hotărît să-i spună tot ce avea de 
spus, se posomori şi începu, deși nu avea chei de 
loc de asta: Ce-ai făcut la Chicago? | 

Bill lăsă braţele în lungul trupului, descumpă- 
nit, dar în ochi i se aprinse o licărire maliţioasă, 

— La Chicago, Pa? 

Bătrînul se gîndi că ar trebui să-l certe. Prea se 
obrăznicise ! Dar nu ştia cum s-o facă și, de altiel, 
nici nu voia. 

— Ei, da! Ai semnat vreun contract ? 

.— Ce-s nebun, să mă dau pe mîna lor?! 


1. 


+ Sorry (în 1. engleză) — iertare, îmi pare rău (n.a.). 

Vorbele lui Bill nu spuneau nimic. Tonul de 
uşoară ironie și unda de veselie din ochi îl făceau 
pe bătrîn să se teamă. 

Întotdeauna, bătrînul Webster era handicapat în 
discuţiile cu fiul său. Îl răsfățase sau nu ştiuse să-l 
strunească, sau şi una şi alta. Eh, dar acum era 
prea tîrziu, mult prea tirziu ! De altfel, Bill nu era 
un copil rău. Avea încredere în el. Doar că la virsta 
asta îți trec multe prin cap. Nici nu i-ar fi plăcut 
ca Bill să fie altfel. Era feciorul lui, asta era! 

— Atunci ce dracu te-ai mai dus acolo? conti- 
nuă el, încruntat. Și apoi pleci așa... fără să spui o 
vorbă. Nu te gîndești la îngrijorarea... La sclipirile 
jucăuşe din ochii lui Bill, adăugă, furios că se tră- 
dase: La îngrijorarea maică-ti? Parcă n-ai cu- 
noaște-o | 

Bill își trecu cămaşa peste cap, ca să nu tre- 
buiască să răspundă. Ei da, cu „old boy“ o scotea 
la cale, dar cînd era vorba de maică-sa Bill rede- 
venea mic şi neajutorat. 

— Şi telegrama aia, continuă bătrînul în silă, o 
mai trimiţi şi după două zile... 

— Da, nu m-am gîndit, se biîlbîi Bill, aplecîn- 
du-se foarte preocupat asupra șiretului de la pan- 
toii. Apoi continuă repede, pe nerăsuflate, încilcit : 
Erau nişte băieţi O.K., nişte prieteni pe care nu 
i-am mai văzut de mult şi mi-ar fi părut rău să-i 
dezamăgesc. 

Povesti că-l căutaseră, anume, în tot orașul, ca 
să-l găsească cu puțin timp înainte de plecarea 
avionului şi că nu l-a lăsat inima să-i refuze. S-a 
gîndit că nu-i strică o plimbare pînă la Chicago. 
„Să văd cum o mai duc ăia pe-acolo.“ 

Webster fu intrigat. De ce-i vorbea cu nasul în 
podele și cu explicaţii atît de lungi? „Vreo fată“, 
își zise bătrînul. Dar ca să-i piară orice urmă de în- 
doială, mai întrebă o dată: 

— Și zici că n-ai semnat nici un angajament? 

— Nu, tată! spuse Bill privindu-l acum în ochi. 

Ei, asta era! Acumâîl credea. Bill continuă cuo 
sinceritate iără echivoc: 

— Știi prea bine că m-am săturat de fotbal pînă 
peste cap !... Mi-ar place să fiu acum pe vapor. Să 
am în jur numai cer şi apă... apă şi cer. Eh, old boy, 
ce ştii tu?! 

Bătrînul mormăi ceva în barbă şi părăsi pe neaş- 
teptate odaia. 

Rămas singur, Bill mai stătu cîteva clipe, nemiş- 
cat, în mijlocul odăii, apoi se duse spre un vechi 
balansoar de lîngă geam şi greutatea trupului său 
făcu împletitura de pai subțire să scîrțiie. Da, bă- 
trînul nu observase nimic. Legănîndu-se, cum făcea 
întotdeauna cînd voia să-și pună ordine în ginduri, 
hotărî că în primul rînd trebuia să-l avertizeze pe 
Tom. Se ridică repede şi puse mîna pe telefon, dar 
se opri ca ars. Telefonul putea să fie pus sub obser- 
vație ! Se așeză din nou, dar, de data aceasta, bă- 
trînul său balansoar nu-l ajută de loc. Începu să se 
plimbe prin cameră, dar aşa avea impresia că-i scapă 
gindurile şi se împrăștie. Se încleștă de cerceveaua 
ferestrei, frămîntîndu-se să găsească o soluție. Fără 
nici un folos. Un singur lucru era limpede: trebuia 
să ajungă la Tom. Să ajungă fără a fi văzut şi cit 
mai repede posibil, pînă nu era prea tirziu ! 

Trase încetişor draperia şi privi cu fereală în 
stradă. Era pustie. Doar la colţul unde cobora spre 
mare, la umbra unui chioșc părăsit dormita un 
cerșetor. 

Bill se simţi străbătut de un fior. Se încordă rîn- 
jind răutăcios: „Am să le joc o festă de o să mă 
pomenească |!“ 


Pe măsură ce se apropia seara, Biil se simţi în- 
cercat de neastîmpăr. Încercă să citească, dar după 
citeva minute romanul de aventuri zăcea deschis pe 
genunchi. Frunzări un manual pentru uzul radiofo- 
niștilor, dar nu reținea nimic. Timpul trecea și în- 
grijorarea lui pentru soarta lui Tom sporea. Strada 


era pustie, cerşetorul dispăruse. Dar era încă prea 
multă lumină. 

Într-un tîrziu, nemaiavînd putere să rabde, în- 
cepu să se îmbrace. Îşi puse un pantalon ușor, închis 
la culoare, o bluză la fel, și, cu multă precauţie, se 
strecură prin ușa din dos. Străbătu de-a buşilea gră- 
dina de zarzavata Trutonilor (cunoştea drumul de 
pe vremea cind Phoebe Truton nu se măritase încă, 
toanta !) și ieși printr-o spărtură în zid pe o cărăruie 
pustie ce cobora spre țărm. 

După multe ocoluri, sări, în sfîrșit, în grădina de 
flori a familiei Perkins şi dădu să urce scara spre 
laboratorul lui Tom. Dar, pe neașteptate, în semi- 
întunericul de pe coridor, se deschise o uşă. Bill sări 
în lături şi se lipi de zid, îngheţat. 

— Cine-i acolo? se auzi o voce supărată. 

Bill se relaxă, deși nu prea ar fi avut chef să dea 
cu ochii de tatăl lui Tom. 

— Bu sînt, Bill, domnule Perkins. 

— Tu eşti? Dar cum ai intrat, că n-am auzit 
soneria ? 

Perkins se apropie băniiitor şi aprinse lumina. 

— Păi... n-am sunat. Ştiţi, dacă ușa era deschisă... 
Credeam că Tom mă aşteaptă... 

— Cum săte aștepte, dacăa plecat de două zile? 

— Unde? îngăimă Bill. 

— La Chicago, pufni bătrînul, privindu-l mustră- 
tor. Că nu ştiu ce aveţi de la un timp. Umblaţi hai- 
hui și nu vă vedeţi de treabă! Las că vă iau eu în 
primire, pe amîndoi! Vă faceţi de cap. De cap o să 
vă fie! 

— ȘI... Și mie nu mi-a spus! bilbii Bill, ca să 
spună și el ceva. 

— Dar ce, izbucni Perkins cu nou năduf, crezi că 
mie mi-a spus? Ba, culmea obrăzniciei, a trimis o 
telegramă. Şi cu asia crede că s-a achitat. 

— A, da!... Telegramă... 

Perkins îl privi aspru cu ochii lui de uliu, mai pă- 
trunzători parcă din dosul ochelarilor cu sticlă foarte 
groasă. Ochelarii aceştia făceau parcă fiinţă comună 
cu el. Nici chiar Tom nu-l văzuse vreodată fără ei. 

Ținîndu-l pe coridor, fără să-l poftească în casă, 
Perkins îl țintui cu privirea și-l împunse cu arătă- 
“torul în piept, în ritmul cuvintelor, care era destul 
de rapid. | | 

— Nu știu ce fel de oameni mai sînteţi și voi, ti- 
neretul ăsta de azi | Cînd vă ţineţi ide scandaluri cu 
fotbalul ăla, în care nu ştiu ce găsiți; cînd staţi 
nopți întregi prin podurile oamenilor cumsecade, 
ocupîndu-vă cu fel de fel de prostii; cînd vă luaţi 
lumea în cap de nu vă mai știe nimeni de urmă. Şi, 
culmea obrăzniciei, trimiteţi telegrame! Pi! Auzi, 
domnii trimit telegrame ! Silvuple! *... 

Perkins ar fi continuat încă mult pe acelaşi ton, 
dacă Bill nu s-ar fi scuzat: 

— Sorry, domnule Perkins. Eu am să plec. Tre- 
buri... știți. Îmi pare rău că nu l-am găsit pe Tom... 

— Și mie! i-o tăie scurt aprigul domn Perkins. 

Apoi îl conduse, tăcut, spre ieșire. Bill s-ar fi lipsit 

de politeţea bătrînului, preferînd să se întoarcă pe 
unde venise. Pe măsură ce se apropia de portița ce 
dădea în stradă, micșoră pasul. Nu știa cum să se 
descurce. În ce situaţie îl mai punea şi acest 
„old boy“! 
„În fața portiţei, se opri de-a binelea. Neliniștif, 
trase cu ochiul prin grilaj, dar nu observă nimic 
suspect. Strinse grăbit mina bătrinului şi, din doi 
pași elastici şi fără zsomot, fu pe partea cealaltă a 
străzii. Se adăposti într-un gang întunecos, cu miros 
de pisici şi de mucegai. 

Cu inima bătînd puternic, privi în lungul străzii. 
“Nimeni. Pînă la primul colţ erau cam vreo sută de 
metri, ceea ce, pentru el, însemna 12—13 secunde. 
Nehoiăriît, privi spre casa lui Tom. Nici o mișcare. 
Strada pustie. Totuși, era sigur că e supravegheată. 
Se hotări să mai aștepte. Voia să fie sigur că nu-l 
paște vreo surpriză. 


* Corect: S'il vous plait (în 1. franceză) — Vă rog (na), 

Nori negri coboriseră jos de tot, învălătucindu-se 
cu repeziciune dinspre ocean. Aerul devenise ca o 
pislă, cald, înăbușşitor, greu. Nu se simțea un fir 
de vint. Era o liniște nefirească. Stăpînit de o nervo- 
zitate aproape bolnăvicioasă, Bill mu se hotărise încă 
să-și părăsească adăpostul, deși aerul devenise de 
nerespirat. O teamă neînțeleasă îl ţinea în loc. Şi 
nu atit teama, cît o așteptare. Trecătorii erau 
foarte rari, iar luminile de la geamurile caselor se 
stingeau pe rînd. 

Bill tocmai ajunsese la concluzia că trebuie s-o 
şteargă, cînd niște pași răspicaţi și egali îl făcură să 
ciulească urechile. Din josul străzii se apropia un 
bărbat înalt, bine legat. La lumina unui felinar, Bill 
îi desluşi maxilarele puternice, ușor aduse înainte 
şi nasul lat, turtit ca la boxeri. După cîţiva pași, 
insul se opri, aplecîndu-se să-și lege un şiret, ima- 
ginar, la pantofi. Fila cu atenţie și metodic strada, 
de la un capăt la altul. Liniștit, se ridică şi păși cu 
hotăriîre înainte. După cîțiva pași, se opri drept în 
fața portiţei de la casa lui Tom. Aruncă, încă o dată, 
o privire în stînga şi în dreapta, apoi, cu un gest 
energic, apăsă butonul soneriei. În casă nu se simţea 
nici o mișcare. Necunoscutul dădea semne vădite de 
nerăbdare și fu gata să plece cînd, de la un geam 
ce se lumină brusc, se auzi vocea repezită şi uşor 
răguşită a bătrînului Perkins : 

— Cine-i acolo ? 

— Eu sînt, domnule Perkins, Jim Paterson, an- 
trenorul băieților de la Yale. 

— Parcă fot dumneata ai mai trecut şi alaltăieri 
pe aici, 

— Exact, 

Ze vedea că Jim Paterson îşi pierduse răbdarea. 

— Şi n-ai reuşit încă să dai de zănatecul ăla 
de Bill? 

— Nu. 

— Extraordinar ! Ei bine, află că, acum mai bine 
de o oră, a fost pe-aici şi habar n-avea că Tom e ple- 
cat la Chicago. | 

Bill înlemni. „Na, mi-a făcut-o bătrînul, cu flecă- 
reala lui!“ 

— Ce ghinion! exclamă Jim Paterson, sincer 
necăjit. 

Dar acum se părea că, într-adevăr, îi arde pă- 
mîntul sub picioare. 

— Vă rog să mă scuzaţi! 

Schiţă un salut şi porni cu pași mari. 

— Eh, du-te cu Dumnezeu! mormăi Perkins, 
bombănind ceva despre lipsa de politeţe a tineretului 
din ziua de azi. 

Pînă să se dezmeticească Bill, necunoscutul dispă- 
ruse după colț. Dar, un sprint scurt şi Bill nimeri 
într-un grup de turiști străini din strada principală, 
plină de lumină. Făcîndu-și loc cu coatele, lungind 
gîtul, aruncînd scuze în dreapta şi-n stînga, Bill se 
avînta pe urmele misteriosului antrenor. Dar, spre 
necazul lui, acesta dispăruse fără urmă. 

Bill mai merse, în virtutea inerţiei, cîţiva paşi, 
apoi, dezamăgit, blestemîndu-şi ghinionul, intră în 
primul drug-store şi comandă o sticlă de Coca-Cola. 

Scăpase definitiv șansa de a descoperi birlogul 
gangsterilor, care-l chinuiseră atît, şi de a-i veni, 
eventual, în ajutor lui Tom. Pentru că acum Bill 
nu se mai îndoia că şi prietenul său le căzuse în 
labe. Cea mai bună dovadă era .însăşi telegrama din 


Chicago. 
Falsul antrenor — întîmplător Bill îl cunoştea pe 
antrenorul de la Universitatea din Yale — l-ar fi 


ajutat să dea măcar de un fir al încîlcitei afaceri. 
Şi iată că totul se dusese de rîpă! 

Necăjit, blestemîndu-și reilexele, Bill duse paha- 
rul la gură, dar încremeni cu el aşa. La zece paşi, în 
cabina telefonică, din sticlă mată, se agita o umbră 
cu umeri foarte largi. Într-o clipă, Bill fu în picioare, 
aruncă din fugă o monedă pe tejghea şi o zbughi în 
stradă. Cu inima bătînd nebunește, căută o ascunză- 

toare într-un colț ferit de lumină şi aşteptă cu 
înfrigurare. 

Falsul antrenor apăru în ușa luminată a drug- 
store-ului, aruncă o privire rapidă în stînga, apoi 
în dreapta şi, pe neașteptate, sări într-un taxi care, 
în aceeași clipă, demară cu toată viteza. Fără să 
mai stea pe ginduri, Bill se aruncă în taximetrul 
următor, ce staționa în faţa prăvăliei, şi-i porunci 
scurt şoferului : 

— Pe urmele maşinii din faţă! 

— ”Teles, şefule ! mormăi șoferul, rinjind şi porni 
cu viteză. 

Maşina din faţă străbătu mai multe străzi, cotind 
cînd la stînga, cînd la dreapta, de parcă ar fi căutat 
ceva. Urmărirea deveni din ce în ce mai anevoioasă. 
"— AI din faţă a mirosit ceva şi caută să scape, 
spuse şoferul, concentrat, aplecîndu-se pe volan. 

— A mirosit pe dracu ! Hai, fără vorbă ! i-o reteză 
Bill, folosind limbajul lui Big Fearless, eroul din 
cartea rămasă în balansoar. 

Intrară într-o coloană nesfirşită de maşini care se 
iîtrau alene în lungul uneia din arterele principale 
ale Beachtown-ului, plină de reclame luminoase. Din 
pricina lor strada parcă juca, sălta şi se frîngea ame- 
țitor. Bill se aplecase înainte, cu ochii larg deschişi. 
Văzu maşina desprinzîndu-se din coloană și apucîn- 
d-o brusc la dreapta. Acum urmărirea deveni și mai 
anevoioasă. O luară apoi pe o șosea ce ieşea afară 
din oraş, îndreptîndu-se spre sud. 

_— Stinge farurile şi nu micșora viteza! or- 
donă Bill. 

Şoferul încleştă fălcile, dar se execută. 

Lui Bill i se păru că începe să recunoască locurile. 
După vreo zece minute, undeva, departe în faţa lor, 
apărură luminile unui pod. 

Deodată şoferul apăsă cu putere pe frîne şi Bill 
se izbi cu fruntea de rama parbrizului. 

— Ce faci ? Ai înnebunit ? ! zbieră el. Apoi, văzînd 
maşina urmărită oprită la marginea şoselei: Ia-o 
înainte şi, după ce treci podul, opreşte! 

În trecere, Bill îl văzu pe falsul antrenor numă- 
rind nişte bani șoferului. Cîţiva metri mai încolo, 
din şosea se desprindea o potecă îngustă ce cobora 
într-un unghi mare spre rîu. 

Bill îşi făcu la repezeală un plan, hotărît să nu 
se dea înapoi de la nimic. Ajuns dincolo de pod, 
porunci şoferului să-l aștepte. Apoi porni înapoi, 
strecurindu-se ca o pisică în umbra firavă a ba- 
lustradei. Pe o bună porţiune aceasta era ruptă şi 
Bill, fără să şovăie, începu să se tirască pe burtă. 

La capătul podului se opri și începu să cerceteze 
cu atenţie împrejurimile. Din marginea șoselei o 
cîmpie, argintie în lumina lunii, se lăsa ușor spre 
rîu. Porțiunea cuprinsă între potecă, riu și şosea 
avea forma unui triunghi aproape dreptunghi. Baza 
o forma şoseaua, iar înălțimea — riul care bolbo- 
rosea învolburat printre picioarele podului. Virful 
triunghiului, acolo unde poteca trebuia — după pre- 
supunerile lui Bill — să întilnească riul şi să con- 
tinue pe malul acestuia, se pierdea într-un crîng în- 
tunecat. Pe potecă, ipotenuza acestui triunghi, se 
întrezărea silueta masivă a falsului antrenor, păşind 
agale, ca un om ce nu are a se teme de nimic. 

Deodată însă se opri şi ciuli urechile. Se auzi un 
zgomot de motor, apoi o maşină întunecată, cu fa- 
rurile stinse, trecu podul în viteză, gonind înapoi 
spre oraș. Un timp, individul necunoscut urmări cu 
atenție mașina ce se îndepărta, apoi ascultă cu aten- 
ție, scrutind întunericul de jur-împrejur. Bill 
blestemă cu ciudă șoferul care o ștersese fără să în- 
caseze un dolar. Puse totul pe seama fricii. Dădu din 
umeri şi, fără să mai stea pe ginduri, începu să se 
tirască în jos, spre malul rîului, sperînd să ajungă 
înaintea individului — și fără să fie văzut — la 
adăpostul crîngului. 

Curgerea repede a riului îi acoperi zgomotul pa- 
șilor şi Bill putu să înainteze la umbra întunecată a 
tufişurilor de pe mal. 

Ajuns în criîng, îşi încetini mersul şi se lăsă 
iarăşi în patru labe, atent și încordat, gata să sară 
la cea mai mică mişcare. Din locul unde se afla 

putea să cuprindă cu privirea o bună bucată din po- 
tecă, iar adăpostul tufișurilor dese i se păru nespus 
de potrivit ca să-și aştepte adversarul. Bill se gîndea 
cum să acționeze. Să-l doboare prin surprindere, 
să-l pună la pămînt şi să-l silească să-i divulge unde 
se află Tom şi adăpostul subteran ; sau, mai bine, să 
continue urmărirea... Chibzui şi se hotărî pentru a 
doua variantă. I se părea că are mai multe șanse 
de succes. 

Începu deci să aștepte. Minutele se scurgeau chi- 
nuitor de încet. În zadar ciulea Bill urechile să 
prindă zgomotul unor pași, oricît ar fi fost ei de uşori. 
Nu se auzea decit vîntul, care înfiora, din cînd în 
cînd, frunzișul din jur. 

Începu să-și piardă răbdarea, dar mai ales se neli- 
Niști. După timpul care se scursese de cînd aştepta, 
duşmanul său ar fi trebuit să treacă de mult prin 
dreptul său. Nemaiavînd altă soluţie, Bill o luă încet 
prin crîng, în susul rîului, căutînd să nu scape cără- 
ruia din ochi. Înainta destul de greu acum, prin în- 
cîlceala de frunze şi crengi. Se izbea la fiecare 
pas de cîte un obstacol neașteptat, zgîriindu-se pe 
față, pe gît şi pe miini, agățindu-și hainele. Respira 
iute de oboseală şi de enervare. 

După vreun sfert de ceas se opri. În față apăruse 
un luminiș. Era scăldat într-o lumină lăptoasă. De 
partea cealaltă, arbori cioturoși, cu forme fantastice, 
întindeau în lături ramuri noduroase, ca nişte gheare 
pîndind din întuneric. Pe Bill îl trecură fiori reci 
de-a lungul şirei spinării. 

Dar nu «era timp de stat pe gînduri. Din cîteva 
salturi străbătu luminişul şi se trînti la rădăcina unui 
arbore scorburos, căutînd să-şi ţină răsuflarea şi 
să-și domolească bătăile inimii. O rafală de vînt în- 
sufleți pădurea şi zeci de braţe începură să se agite 
spasmodic pe deasupra lui. Instinctiv, Bill se ghemui 
şi mai puternic la rădăcina copacului, cuprinzîndu-i 
trunchiul cu amiîndouă mîinile. 

Și în clipa aceea un ris scurt străbătu pădurea, 
în spatele său. Bill simţi că-i îngheaţă sîngele în 

vine. O mînă puternică i se încleștă de guler şi-l 
smulse în sus. 

— Spion afurisit ! În sfîrșit, am pus mîna pe „ine ! 
răsună o voce plină de ură la urechea sa şi Bill se 
simţi scuturat cu putere, ca un pisoi nenorocit în- 
căput în gura unui dulău. 

Bill se agăţță cu amîndouă mîinile de reverele 
bluzei, prinzindu-i mina adversarului între guler și 
ceafă. În clipa în care simţi pămîntul sub picioare, 
se răsuci fulgerător, cu 180“ spre dreapta, şi, aple- 
cîndu-se, îşi trecu capul pe sub braţul adversaru- 
lui, lipindu-şi partea stîngă a gîtului de încheietura 
miinii drepte a acestuia. O zvicnitură în jos, o izbi- 
tură cu stingul în partea din spate a genunchiului 
drept al adversarului şi acesta zbură, ienind, pe 
spate. Dar, din pricina emoţiei, nu execută tocmai 
corect această figură elementară de judo și, pierzîn- 
du-și echilibrul, zbură şi el cîțiva metri în jos 
spre riu. 

Fu din nou în picioare, o dată cu dușmanul său 
care-l privi fioros, 

— De ășştia-mi eşti, va să zică !? Stai că te învăţ 
cu minte! 

Falsul antrenor ridică pumnii şi se puse în gardă, 
o gardă de autentic boxer. Începu să se apropie 
încet, urmărind să aplice o lovitură decisivă. Cu 
toată masivitatea sa, avea o suplețe felină. 

Bill pricepu că nu era nici o clipă de pierdut. 
Intră şi el în gardă, pentru a-şi deruta adversarul, 
ȘI, cîn d acesta se aștepta mai puţin, îl apucă cu 
dreapta de mâneca stîngă la înălţimea cotului, îm- 
pingind spre înăuntru și peste umărul său sting. Un 
pas înainte cu dreptul şi, aplecîndu-se în faţă, 
timp ce izbi puternic cu umărul sting bazinul ad- 
versarului — îi apucă picioarele şi i le smulse în 
sus și lateral pe lingă sine. Numai că Bill îl sub- 
apreciase pe boxer. În cădere, acesta îi apucase 
capul sub braţul stîng şi-l trase după el. Astfel se 
rostogoliră amîndoi pe malul rîului în jos şi se pră- 
bușiră bufnind în apă. 

Bill, care era un foarte bun înotător, ieși repede 
la suprafaţă și se pregăti să întîmpine un mou atac. 
Dar adversarul său se oprise aproape de mal și 
asculta atent în direcția șoselei. Şi deodată desluși 
şi Bill sirenele mașinilor poliţiei. 

Asta era desigur isprava șoferului. Cît ai clipi, 
Bill se atundă și incepu să înoate cu disperare spre 
malul celălalt. Se :căţără în tugă pe taluz și goni spre 
pădurea întunecată ce se vedea în faţă. 

Gifîind, se opri în umbra pomilor. Respiră rar şi 
adinc. Treptat se linişti. Și abia atunci își dădu 
seama că adversarul său îl abandonase... 

Dacă Bill ar fi cunoscut desfășurarea evenimente- 
lor, din timpul cît îl ţinuseră sechestrat, întîlnirea 
sa cu Jim Paterson ar fi decurs cu totul altfel]. 

Două seri la rînd, Tom îl aşteptase în laborator, 
uimit peste măsură de tăcerea sa, tăcere nejustifi- 
cată în nici un fel. De fapt, cel care stîrnise interesul 
pentru semnale fusese Bill, nu altul. Iar acum, toc- 
mai €l... Cită neseriozitate! Tom îşi luă seama. 
Adică să fie Bill chiar atît ide neserios ? Exasperat, 
în seara următoare, Tom telefonă la Websteri și află 
cu stupoare că Bill plecase la Chicago. Ei bine, asta 
era prea mult! Să plece așa, tam-nesam, tocmai la 
Chicago şi să lase totul baltă! Şi fără să găsească 
măcar de cuviinţă să dea un telefon !... Nu! Vino- 
vat sînt numai eu. Numai eu sînt capabil să-l aștept 
ca un caraghios, în timp ce Mr. Bill Webster se 
plimbă la Chicago. La Chicago ? Ce dracu caută la 
Chicago ? ! 


80 


Tom se plimba încoace şi încolo prin laboratorul 
său, fără nici un chef. Afară se înnoptase de-a bine- 
lea, dar prin luminatorul deschis încă mai năvăleau 
valuri de aer fierbinte. Tom însă nu simţea nimic. 
Uitase să dea drumul instalaţiei de aer condiţionat. 
Era conștient numai de furia sa crescîndă. Îşi privi 
ceasul brățară. Se făcuse tirziu. Urma să fie a patra 
noapte nefolosită. Ei, nu ! Asta nu! O să se descurce 
el și iără Bill. Da — dacă stătea să se gîndească — 
O să se descurce chiar mai bine! 

Tom jpporni staţia și îşi puse căștile la urechi. După 
calculele sale, benzile expediate de Bill ar fi trebuit 
de-acum să fi sosit la destinaţie. Se hotărî să-l 
cheme pe japonezul care manitestase cel mai mare 
interes pentru pînda organizată în vederea desco- 
peririi semnalelor. 

Zadarnic, însă, îşi lansă Tom chemarea în eter. 
Japonezul nu voia să răspundă. La început, crezu 
că s-a defectat ceva la emiţător şi se apucă să-l veri- 
fice minuţios. Funcţiona normal. Încercă o legătură 
cu un post ide amatori de pe continent și obținu un 
control excepţional de bun, dovadă că stația mergea 
perfect. 

Îi luă apoi pe rînd pe cei însemnați pe hartă, dar 
nici unul nu răspunse apelului său. 

„Ce poate însemna asta ?“ 

Aruncă din nou o privire asupra hărţii, apoi la 
ceas, dar parcă nu-i mai venea să facă o nouă în- 
cercare. Îi era teamă că va fi nevoit să îndure iarăşi 
un eşec. Exasperat, nu ştia ce să facă. Se plimbă 
prin cameră, enervat și prost dispus, apoi, brusc, se 
hotări să mai facă o ultimă încercare, mai ales că 
era şi ora cea mai potrivită. 

Cu inima îndoită, Tom lansă apelul şi trecu pe 
recepție. Se auziră cîteva pocnituri şi fişiitul ușor 
al unui post în lucru. Aşteptă încordat şi, pe ne- 
așteptate, răzbătu în căşti, cu claritate, vocea lui Igor 
Belov : 

— A, tu ești! Gratulation ! Te ţii de prostii, ame- 
ricanule ! Faci glume proaste, să ştii! Apoi, brusc, 

cu seriozitate şi aspru: la vezi-ți de treaba ta şi 
lasă-mă în pace! 

Pînă să-şi revină din uimire, Igor Belov între- 
rupse legătura. 

Descumpănit, Tom nu ştia ce să facă. Ce i-o fi 
abătut rusului ? Și deodată îl lumină un gînd care 
părea să lămurească totul. Asta era! Bill făcuse 
vreo încurcătură. De aia a şi dispărut fără urmă. 

Hotărit, de astă dată, Tom începu să-și lanseze 
cu furie apelul. Și Igor Belov răspunse din nou. 

— Tot tu eşti? făcu el, furios. 

— Igor, ascultă-mă! ţipă Tom, precipitat. Stai, 
ascultă-mă ! S-a produs o neînțelegere, desigur! 
Te rog! Ajută-mă s-o lămurim! 

Impresionat, poate, de vocea lui Tom, Igor Belov 
trecu pe emisie. 

— Vorbește ! Te ascult! transmise el, rece. 

Tom respiră adînc, apoi reluă calm : 

— Ai primit banda cu semnalele ? 

— Semnale | Da, am primit o bandă cu paraziți 
atmosierici și nişte semnale morse pe care le-am 
învăţat la grădiniță! 

— Nu se poate, Igor! Sint nişte semnale stranii, 
ce vorbești tu de Morse ? |! 

Igor pufăi enervat. Tom sări ca ars: 

— Stai! Nu întrerupe legătura! Așteaptă puţin! 
Lui Tom îi venise subit o idee îndrăzneață: Igor, 
ai un magnetofon la îndemină? 

— Bineînţeles ! Ce întrebare ? !... mormăi el, jig- 
nit. Legat direct de stație! 

— Ascultă, Igor, fii atent! S-a făcut o greșeală. 
Probabil, prietenul meu a trimis o altă bandă. Am 
să încerc să-ţi transmit semnalele direct în fonie. De 
acord ? 

Rusul tăcu un timp, părînd că stă pe ginduri. Apoi, 
atras de experienţă, încuviinţă. 

— Atunci treci pe recepţie, spuse Tom, febril. 

Își smulse căştile de la urechi, aduse magnetofo- 
nul în cea mai mare grabă, îl puse pe pupitru şi-l 


82 


potrivi cu difuzorul spre microfonul staţiei. Căută 
locul pe bandă unde începeau semnalele, apoi spuse: 

— Atenţie ! Începem. 

Binecunoscutele acorduri stridente ale  jazului 
umplură încăperea. Treptat din ele se desprinseră 
sunetele pure ale semnalelor, din ce în ce mai clare, 
mai puternice. Şi Tom simţi cum vraja lor îl pă- 
trunde, ca şi altădată. Ce forţă misterioasă se ascun-= 
dea oare în armonia lor ciudată ; ce descîntec, ori 
ce blestem purtau în ele? 

Tom se relaxase, dăruindu-se straniei melodii, 
uitînd cu totul lumea din jur. Brusc, ca şi cum un 
sunet fals ar fi, stricat întreaga melodie, Tom simţi 
trecîndu-l un fior 'dezagreabil. Avu, deodată, senza- 
ţia că nu mai e singur în cameră. Stăpinindu-se, se 
întoarse. Încremeni. Într-unul din fotolii şedea, 
picior peste picior, un necunoscut, fixîndu-l cu ochi 
cenuşii şi reci. Văzîndu-se descoperit, se ridică 
foarte calm şi se apropie de staţie: 

— Ajunge, te-ai distrat destul! Acum, urmea= 
ză-mă ! Şi fără vorbă! 

Ochii necunoscutului avură o lucire atît de săl- 
batică, cînd scoase pistolul, încît Tom nici nu încercă 
să se împotrivească. Opri stația cu gesturi automate. 
Cuminte, ca sub hipnoză, o luă pe scări în jos, că- 
utînd să facă cît mai puţin zgomot ca să nu-i tre- 
zească pe bătrini. 

După colţul străzii îi aștepta o maşină închisă cu 
luminile stinse. Tom înregistră mașinal trotuarul 
udat de ploaie şi se întreba, absurd, cînd plouase. 

— Cum a fost? se auzi o voce. 

— Simplu. E un băiat de treabă, cuminte şi ascul- 
tător | ricană individul care-l însoțea. 

La tresărirea involuntară a lui 'Tom şi la gestul 
reflex de a se repezi spre el, individul cu ochi ce- 
nușii îl îmbrînci în maşină. Fu încadrat la iuțeală 
de doi inși cu mutre vulgare şi, în aceeaşi clipă, 
mașina demară, | 

Goniră tăcuţi prin noapte, ocolind arterele cu 
circulaţie intensă, şi ieşiră într-o şosea largă, ia- 
cioasă de ploaie, care ducea afară din oraș. 

— Șeful o să fie mulţumit, spuse individul din 
faţă, cînd mașina se ambală pe şoseaua pustie. 

— O.K.! răspunse morocănos și întunecat unul 
din tipii de lîngă Tom. 

Mașina înghiţea kilometri, cu un tors molcom și 
abia auzit. Tăceau cu toţii. La un moment idat, însă, 
şoferul deveni nervos. Se foia pe banchetă, privind 
foarte des spre oglinda retrovizoare. 

— Mi se pare că se ţine cineva pe urmele noastre, 
spuse nemaiputind răbda. 

Indivizii care-l flancau pe Tom îl apăsară brusc, 
de umeri şi de grumaz, în jos. Întoarseră capul apoi, 
privind cu atenţie în urmă, de-a lungul firului 
şoselei. 

— Am impresia că al cam tras la măsea ! mormăi 
unul din ei. 

Îi dădură drumul lui Tom şi tăcerea se așternu 
din nou. Şoferul însă nu păru convins. Apăsă puter- 
nic pe accelerator. Maşina gonea acum ca un bolid. 
Individul din faţă vru să spuie ceva, dar, cu o scli- 
pire ironică în ochi, renunță. 

Șoseaua udă și lucioasă începu să urce ușor, des- 
criind o curbă largă în direcţia luminilor podului 
din zare. În clipa în care maşina ajunse pe pod, din 
serpentină le apăru în faţă o altă maşină şi-i fulgeră 
scurt cu farurile aprinse. Tom simţi o izbitură 
puternică, care-l zvirli în sus și lateral. Apoi începu 
o prăbușire nefiresc de lungă. Se trezi în apa rece 
a riului. 

Fără să privească în jur, Tom își aruncă puternic 
braţele în craul, încercînd să se depărteze cit mai 
repede în susul apei. Pentru a învinge curentul 
puternic, înotă mai mult pe sub apă. Cit putu de 
repede, se descotorosi de pantofi. Cind simţi că-l 
părăsesc puterile, se cățără pe mal şi porni în goană 
prin nişte tufișuri dese. Nu se opri pînă ce nu ajunse 
la adăpostul unui crîng întunecos. 

Tom privi spre podul rămas mult în urmă. Văzu, 
oprite, mai multe maşini şi, la lumina farurilor, pa- 
rapetul dărimat pe o mare porţiune. Nu voia să mai 
întirzie nici o clipă. O luă repede în susul apei şi 
curînd nimeri pe o potecă paralelă cu rîul. Tom în- 
cepu să alerge, atit ca să se depărteze de locul acci- 
dentului, cît, mai ales, pentru a se încălzi. 

Mersese o bucată destul de bună cînd, în faţă, 
printre pomi, clipi o luminiţă. Se apropie precaut şi 
desluși o căsuţă singuratică, cu o grădiniţă de flori 
în față. Pesemne o mică fermă. Un cîine porni să 
latre furios și Tom se trase în umbra unui copac. 

Aşteptă un timp, să vadă ce se întîmplă. Ud pînă 
la piele, începu să clănțăne din dinţi. Fiori de frig 
îl zgilțiiau fără încetare. Fără să mai ţină seama de 
hămăitul întăritat al cîinelui, își părăsi ascunză- 
toarea şi începu să bată cu pumnul în poartă. Per- 
deaua de la o fereastră deschisă se mișcă și un om 
lat în umeri, cu un cap masiv, scrută întunericul. 

— Cine e? se auzi o voce protundă, cu un timbru 
aspru. 

— Un drumeţ rătăcit, spuse Tom, cu jumătate 
de voce. 

Omul de la fereastră şovăi o clipă, apoi perdeaua 
căzu la loc, în timp ce ciinele lătra înnebunit. 

— Am încurcat-o ! își spuse Tom, amărit. 

La gîndul că va fi nevoit să-și petreacă noaptea 
afară, i se făcu şi mai frig. Cîinele îl adulmeca 
acum prin crăpăturile porţii, miriind din cînd în 
cînd înfundat. 

Dar iată că în uşă apăru bărbatul de adineauri. 
Se apropie agale de poartă, cu un pas elastic, nefi- 
resc la un ins atît de solid. Deslușindu-i faţa brăz- 
dată de cicatrici sub părul cărunt, tuns perie, nasul 
turtit şi maxilarele puternice, ușor aduse spre îna- 
fară, Tom ar fi preferat să nu-i fi cerut adăpost. 
Două braţe puternice se proptiră de grilajul porţii 
Şi ochii întunecaţi ai omului îl măsurară cercetător. 

— Cu ce vă pot fi de folos, domnul meu ? întrebă 
după o pauză, fără să deschidă poarta. 

— Sint un om cinstit, se bilbii Tom. Un adăpost... 
Pentru o noapte... Pentru o singură noapte... 

Și, adus la disperare de frig, apăsă clanţa. Poarta 
nu cedă. 

— Uşor, băiete | Pe aici mişună tot felul de der- 
bedei. Şi nu o dată am fost nevoit să-i învăţ ce în- 
seamnă să fii politicos! Şi-i viri sub nas un pumn 
cît o ghioagă. De unde să ştiu eu ce poamă-mi ești! ? 

Tom își lăsă braţele de-a lungul trupului, îşi privi 
descurajat hainele ude, rupte şi boţite, mînjite pe 
alocuri cu noroi. Într-adevăr, frumos mai arăta! 
Vagabond, ce mai |... Se hotări să plece. I se făcuse 
lehamite de matahala asta şi de cîinele lui, de pumni 
și de tot. Se intoarse spre fermier și-i urlă în nas: 

— Dracu' să te ia! 

Acesta îl privi o clipă ţintă, apoi izbucni în rîs: 

— Bun, măi frate! Eşti de-ai noştri! Hai întră! 

Poarta se deschise şi ciinele îi sări în întimpinare. 
Tom se feri. 

— Nu te teme. Nu mușcă decit pe cine vreau eu. 

Intrară într-o odaie sărăcăcioasă, dar foarte cu- 
rată și prietenoasă. Îi atrase atenţia un colț unde, 
pe un suport de marmură, trona o cupă mare de 
argint. Alături, o vitrină încărcată de insigne şi 
medalii. 

Fermierul zimbi, un zîmbet uşor melancolic : 

— Îmi dai voie să mă prezint: Jim Paterson. 
Sigur că numele meu nu-ţi spune nimic. Eşti prea 
tînăr ca să fi auzit de mine. Asta — arătă el spre 
vitrină — e tot ce-a mai rămas din gloria mea de 
altădată. - 

Tom îl privea cu ochii scăpărind. 

— Cum, „Marele Jim...“ ? S-ar putea să fiţi 
dumneavoastră Jim Paterson, fostul campion al 
lumii la categoria semigrea ? |! 

— Exact, spuse gazda, plăcut impresionată. 

Un zîmbet înfrumuseţă chipul brutal, plin de 
cicatrici. Tom zîmbi şi el, dar strîimb, fiindcă dinţii-i 
clănțăneau fără încetare. Luiîndu-şi seama, Jim 
Paterson smulse un halat din cui şi-l împinse pe 
Tom în baie. 


86 


— Am uiţat că ești ca un cățeluș uitat în ploaie. 
Fă întîi o baie fierbinie și pe urmă mai vedem noi. 

Cind Tom se reîntoarse în cameră, Jim — triatit 
într-un balansoar — îl aştepta cu un pahar mare 
de grog fierbinte. 

— Ia, băiete, şi bea! spuse el privind, înveselit, 
mutra descumpănită a celuilalt. Hai! 

Tom crezu că i se cere să bea tot dintr-o dată 
și-i dădu drumul pe gît. 

— Oho! Dar ştiu că-i tragi! 

Neobișnuit cu alcoolul, Tom fu străbătut prin tot 
trupul de un fior fierbinte. Se simţi bine, atit de 
bine şi de vesel cum nu mai fusese niciodată. Îl 
apucă cheful de vorbă. Se tolăni picior peste picior 
Și începu: 

— Locuiţi de mult aici? 

— De peste cinci ani. 

— Rentează ? 

Jim strîimbă din nas, cu o veselie cam aspră: 

— Ferma nu-mi aparține. Scot şi eu cit să trăiesc 
de azi pe mîine. Dar ia să lăsăm astea! spuse el, 
vădit indispus. Spune mai bine ce-ai pățit. 

— Eu... se bilbii Tom, luat pe nepregătite. Ştiţi, 
a fost un accident... 

— Ce fel de accident? 

— Acolo, pe şosea. La pod. ŞI... 

— Şi ce amestec ai avut tu? deveni Jim atent. 

—— Păi să vedeţi. Eu eram în mașină... 

— Se îngroașă gluma! Şofer? 

— Nu. Mă ridicaseră... 

„Hait“, gindi Tom, înciudat că-l luase gura pe 
dinainte. Numai afurisitul ăsta de grog era vinovat. 

— La naiba! strigă Jim, aplecindu-se spre el. 
De ce ? 

— Fără să am nici o vină! se apără Tom, cu 
vehemenţă. 

— Poliţia ? 

„— Cred că da. 

— Adică, cum „cred“ ? 

— Păi, nu sînt sigur că erau chiar de la poliţie... 

Jim îl privi nedumerit şi intrigat. Apoi, cerce- 
tindu-i ochii, conchise : 

— Dracu să te mai înţeleagă. Lasă că o s-o des= 
curcăm noi miine dimineaţă. Acum, la culcare! 

— La culcare, murmură Tom, docil, şi adormi 
pe loc. 


Dimineaţa, Tom se trezi la zgomotul unor paşi 
grei. Speriat, sări în sus, La început nu-şi putu da 
seama unde se află. Dar, zărind silueta masivă a lui 
Jim, se dezmetici și murmură un „bună dimineaţa“ 
timid, „i 

Jim se întoarse spre el şi îi zîmbi larg. Abia acum 
văzu Tom ce ochi luminoşi și blinzi are gazda sa. 

— Să ştii că-i mare dandana pe pod, urmă Jim. 
Peste tot mișună sticleţii. Şoferul mașinii care s-a 
prăbuşit e mort și pînă acum n-au reușit să-l iden- 
tifice. Au stabilit că au mai fost şi alții în maşină. 
Dar au dispărut fără urmă și asta-i intrigă grozav 
pe policemani. Parcă văd că acuşi pică unul şi pe- 
aici. Cînd auzi cîinele lătrînd, treci dincolo şi urcă-te 
repede în pod. Am niște fîn acolo și, dacă te ascunzi 
bine, nici dracu cu ai lui copii nu-ţi mai dă de 
urmă ! 

Tot vorbind, Jim așternuse masa. După ce min- 
cară simplu, dar pe săturate, Tom nu așteptă să fie 
rugat, ci, încrezător, începu să povestească ultimele 
întîmplări de-a fir-a-păr. Cind termină, Jim rămase 
îndelung pe ginduri, 

— Zău dacă înţeleg ceva ! spuse el, într-un tîrziu. 
Cred însă că ar fi bine să nu te arăţi un timp. Pină 
s-or limpezi, într-un fel, lucrurile ! Dacă vrei, poţi 
să stai la mine. Apoi, ca şi cînd ar fi vrut să se 
scuze : Tot mi-e mie cam urit singur. 

— Nu știu ce să zic... Vă mulțumesc mult! Dar 
n-aş vrea să aveţi neplăceri din pricina mea. 

— Fii serios, frate ! protestă Jim. 

— Şi apoi... continuă Tom, șovăind, trebuie să-l 
pun în gardă pe prietenul meu Bill, cînd se va în- 
toarce de la Chicago. | 

— Asta las-o în grija mea! 

Cei doi se apucară apoi să*croiască un plan amă- 
nunţit cum să-l avertizeze pe Bill de pericol, plan 
care, după cum. s-a văzut, mai mult a încurcat lu- 
crurile, 


XIV 


După baia nocturnă, Bill se alesese cu o răceală 
zdravănă şi nu mai ieși cîteva zile din casă. Desigur 
că la această claustrare au contribuit şi alte citeva 
fapte, nu tocmai lipsite de importanţă. 

Încă în zorii aceia, cînd după multe peripeții ajun- 
sese cu bine acasă, înainte de a se culca, ascuns după 
perdea, privi îndelung în stradă. Văzu doi indivizi 
ieșind din gangul unei case şi, după mutrele lor, Bill 
îi clasifică în categoria „suspecți“, dacă nu chiar în 
cea a „conștiinţelor nu tocmai curate“. Unul se în- 
depărtă repede, iar celălalt își aprinse o ţigare, pri- 
vind cu nepăsare în susul şi în josul străzii. Apoi se 
retrase în gang. Bill era însă mort de oboseală și nu 
avu răbdare să aștepte să vadă ce se întîmplă mai 
departe. De altfel, era edificat. Se culcă cu senzaţia 
neplăcută că nu e singur și avu un somn neliniștit. 

Se trezi tirziu, cu capul greu, cu tot corpul dure- 
ros, cu giîtul strîns şi uscat. Îngrijorată, doamna 
Webster îl sili să rămînă în pat, chinuindu-l cu cea- 
iuri, frecţii și gargare. Bill era furios, dar maică-sa 
îl dezarma întotdeauna cu privirea ei blîindă, iubi- 
toare și îngrijorată. Își spuse în gînd: „Hai s-o fa- 
cem și p-asta !“ şi se lăsă în voia ceaiurilor de buru- 
ieni cu gust amar și miros de cîmpuri în ploaie. 

Abia la prînz, maică-sa îi spuse că l-a căutat un 
ins: ,„Zău, Billy, nu era de loc un om cu care aș 
vrea să fii prieten !“ Bill ciuli urechile, dar întrebă 
nepăsător ; | | 

— Ce voia? 

— Spunea că te caută pentru nişte „treburi per- 
sonale“. 

— Hm! Cum zicea că-l cheamă? întrebă Bill, 
într-o doară. 

— Nu mi-a spus. Și, Billy, m-a rugat să nu po- 
vestesc nimănui de vizita sa ! 

În după-amiaza care a urmat, Bill a stat multă 
vreme, nemișcat, la postul său de observaţie şi, Ju- 
decînd după mutrele suspecte ce se perindau prin 
fața casei, era supravegheat cu străşnicie. 

Se culcă tîrziu, obosit. Surescitarea nervoasă îl 
ținea încă treaz. Într-un tîrziu, fu totuşi gata să 
adoarmă și poate chiar aţipise, cînd un zgomot ne- 
obișnuit îi atrase atenţia. ] se păru că aude nişte paşi 
înfundaţi în spatele casei, apoi pe sub geamul care 
da în curte. Şi deodată un obiect greu căzu cu zgo- 
mot înăbuşit în casă, prin fereastra deschisă. 

Bill sări din pat şi se strecură pînă sub geam. Mai 
avu timp să întrezărească o matahală întunecată, 
strecurindu-se după colţul casei şi dispărînd. N-avu 
curajul să aprindă lumina şi pipăi prin întuneric pe 
jos, multă vreme, pină găsi obiectul cu pricina. 

Intr-o batistă era învelit un bulgăre de pămînt 
din grădină. Sfărîmiîndu-l în palmă, Bill descoperi 
— spre nemărginita sa mirare --— un bileţel şi, cul- 
mea, venea de la Tom. 

„Nişte necunoscuţi sînt pe urmele noastre, citi 
Bill chircit în genunchi, într-un colţ al camerei, la 
lumina veiozei pe care o acoperise cu pulpanele pi- 
jamalei. Am impresia că din pricina semnalelor. Au 
pus mîna pe mine, dar printr-un accident — iericit 
pentru mine — am reuşit să le scap. Nu te îngrijora. 
Mă aflu la adăpost sigur. Toarnă bătrinilor ceva 
plauzibil. Cred în isteţimea ia! Fereşte-te să n-o 
păţeşti ! Distruge biletul imediat, old man!* So 
long **, Tom.“ 


* Ola man — bătrine (n.a). Ă 
+* So long — la revedere (familiar), pe curind (na). 

Și emoţiile se ţineau lanţ. În după-amiaza zilei 
următoare, a altă mare surpriză îl aştepta. Era la 
postul său de observaţie, pîndind, cînd, de după colţ, 
țişni un „Jaguar“ albastru ca oţelul. Bill tocmai îşi 
țuguiase buzele, pentru un fluierat admirativ, dar 
rămase împietrit. Maşina se oprise în faţa casei lui. 
O siluetă zvelță și graţioasă se mlădie afară din ma- 
şină. Tînăra se îndreptă cu un mers elastic spre por- 
tiţă și sună la intrare. Siluetă şi mers ca acesta nu 
avea decit Annabel şi — dumnezeule! — chiar 
ea era. 

Venea spre el condusă de doamna Webster, discu- 
tind de parcă ar fi cunoscut-u de cînd lumea. Bill 
abia avu timp să-şi treacă mina peste faţă și să 
respire de citeva ori din adincul plăminilor. Anna- 
bel intră însoţită de maică-sa. Cu toate că era pre- 
gătit, lui Bill i se curmă răsuflarea. Sisură pe ea, 
elegantă, împlinită, Annabel stîrnea o copleșitoare 
admirație. Răspiîndea atita ieminitate tulburătoare, 
încît nu-i mai puteai sesiza eventualele cusururi. 

Cu un aer degajat, ca și cum niciodată între ei doi 
n-ar fi avut loc vreo discuţie, Annabel îi întinse 
mîna şi-i aruncă de aproape, drept în faţă, cu voce 
joasă : 

— Hello, Billy-boy! 

Bill aplecă ușor capul, dar nu spuse nimic; avea 
fălcile atît de încleştate, încît nu le putea desiace. 

Cu un gest, care din stîngăcie păru foarte cere- 
monios, o invită să ia loc. Annabel se așeză într-un 
fotoliu, picior peste picior, şi rochia strimtă se mulă 
pe trupul nervos. Bill se așeză în fotoliul din faţa ei, 
crispat, cu ochii în jos, fixîndu-i mîinile care trădau 
o uşoară surescitare pe care n-o observase. Aceas- 
ta-l făcu să devină el însuşi mult mai stăpînii şi mai 
sigur de sine. 

„— Deranjez ? Pari cam abătut. 

— O, nu, Miss! E cam bolnav, interveni maică-sa, 
de care uitaseră amîndoi. 

Sub privirile lor surprinse, se scuză repede și ieși ; 
dar nu era greu de văzut că ar fi dorit grozav de 

mult să mai rămînă. Frumuseţea biruitoare a fetei 
ii provoca un fel de teamă. I se părea rea. O privea 
circumspect, deşi nu se putea sustrage unui senti- 
ment de admiraţie. 

m Bolnav ? reluă Annabel. Apoi continuă cu de- 
zinvoltură, deşi cam febril: Bill bolnav! Nu pot să 
cred una ca asta! Nu-i așa că eşti O.K.? 

Bill îi privi de aproape nările transparente, foarte 
arcuite în sus. 

— Da, sînt O.K. Apoi, dur: De ce ai venit? 

Annabel aprinse o ţigară şi, suflînă îumul pr nas, 
aruncă cu ironie şi foarte calm: 

— Nu de dragul ochilor tăi frumoşi. 

— Atunci ? 

„ Tăcură. Apoi ea reluă repede : 

— Era să uit! Se sculă şi dădu drumul televizo- 
rului. Se transmite unul din cele mai importante 
meciuri ale „Lupilor“ şi tu habar n-ai. Se poale să 
nu te intereseze ? 

Bill se duse spre televizor şi, aproape dîndu-i mîna 
la o parte, întoarse butonul şi întrerupse legătura. 

— Ei, Bill! spuse Annabel, descumpănită şi jig= 
nilă. 

— Nu mă mai interesează fotbalul ! 

— Şi dacă faci pe bădăranul, crezi că devii mai 
interesant ? 

— Nu urmăresc asta. În faţa nimănui şi nici mă- 
car în fața ta. 

—— Dar ce urmăreşti ? 

— Să fiu lăsat în pace; să fac ce vreau. 

— Oh, să faci ce vrei... Nu prea poţi face ce vrei 
în viaţă. Ştii asta? 

— Am aflat. Totuşi încerc. 

— Vezi să nu te coste! Annabel continuă rar, 
parcă cu prietenie, dar lui i se părea că distinge o 
nuanță de ameninţare: Ştiu că ai avut nişte în- 
curcături în ultimul timp şi... tocmai de aceea am 
venit la tine. 

„În sfîrşit, un fir !“ Bill se lăsă pe spate în fotoliu, 
continuînd să o privească. Annabel își aprinse o nouă 
ţigară. 

— Sper că te-ai lecuit! Apoi, voit neglijent, 
adăugă : O persoană foarte influentă din orașul nos- 
tru a luat hotărirea să se ocupe de tine. Doreşte să 
te întorci. Între noi fie vorba, lipsa ta din echipă se 
resimte foarte serios. Misiunea mea e să pornesc în 
presă o campanie în favoarea ta, să te pun în va- 
loare, să stirnesc virtejuri în jurul tău. 

— Personajul influent conduce în afară de club 
Şi presa ? 

Annabel îl privi ascuţit. 

—. Într-un fel. 

— Prin... tine ? 

Annabel lăsă să cadă întrebarea în gol. Vocea lui 
Bil! părea amenințătoare, de aceea aruncă săgeata 
ma! puţin subtil decit ar fi dorit: 

— Trebuie să te readuc în echipă, să-ți fac — 
cum s-ar spune — presă bună. Sau... dacă faci în 
continuare pe prostul... 

Asta suna într-adevăr a ameninţare. Să îie vorba 
numai de echipa de fotbal sau era mult mai mult, 
iar Annabel era şi ea amestecată? Bill își simţi 
inima zvicnind într-o gheară de spaimă. Misteriosul 
subsol ii mai trecu o dată, fulgerător, prin minte. 

— Ce vrei să spui? 

— Exact ceea ce am spus și ceea ce ai înţeles, 
Sper că te-ai lecuit de prostii! 

IL privi insistent, cu ochii ei plini de ascunzișuri. 

Bill se ridică și începu să se plimbe prin cameră, 
de la o fereastră la alta. Annabel îl urmărea cu pri- 
virea, îngîndurată. În tăcerea care se lăsă, încor- 
darea dintre ei se mai topi. Într-un tirziu, Bill se 
opri şi-i spuse cu o voce care sună mai puţin indi- 
ferentă, mai amară decit ar fi vrut: 

— Nu credeam că o să fii vreodată împotriva mea... 

— Nici nu sînt, spuse ea încet. Apoi, ridicindu-se : 
Te las să te gîndeşti. 

Amenințarea ascunsă în acordarea acestui răgaz, 
amenințare pusă parcă de altcineva în vorbele ei, îl 
tăcu pe Bill să se încordeze, Aruncă sec: 

— Nu te mai rețin. 

Annabel tresări din tot trupul, dar după cîteva 
clipe spuse cu părere de rău: 

— Nici eu nu credeam că ai să te porţi vreodată 
cu mine așa. Apoi veni spre el şi-l privi adînc în 
ochi: Poţi să mă judeci cum vrei, dar să ştii că 
Mi-ai fost drag... 

Și, pînă să poată înţelege Bill ceva din sclipirea 
ochilor ei, Annabel îi atinse ușor obrazul cu buzele 
și ieşi, 


Bill fu trezit brusc din gînduri de vocea tatălui 
său. Intrase și abia pe urmă bătu în ușă. 

— Ce faci, băiete ? Credeam că dormi. De ce stai 
pe întuneric ? 

Bill se ridică greoi şi aprinse lumina. 

— Bună, Pa! Intră! adăugă el, maliţios. 

Bătrînul Webster făcu cițiva pași şi aspiră adînc 
parfumul fin din odaie. 

— Hm! mormăi el, apoi începu să fredoneze: 
Cînd am pornit cu frumoasa Margaret pe rîu în jos... 

— Lasă-te de astea, Pa! îi aruncă Bill. La virsta 
ta nu-ţi şade frumos! 

Bătrînul se aşeză, oitind, și împinse în lături scru- 
miera cu cele trei ţigări fine, fumate pînă la jumă- 
tate. Un timp tăcu, îngîndurat, frecîndu-şi bărbia 
aspră. Apoi spuse, rar: 

— Poţi să te întilneşti cu cine vrei. Dar nu la mine 
în casă, Bill. Cred că asupra acestui lucru ne-am 
înțeles demult. 

— All right, Pa! A fost o ziaristă care mi-a trans- 
mis invitația de a reintra în echipă. 

Bătrînul ridică îngrijorat ochii : 

— Și eu care credeam că-ţi aduc o veste mare. 
Poate că acum nu te mai interesează, 

— Spune, Pa. Despre ce-i vorba ? 

— Am vorbit cu bătrînul Thomson. „Săgeata“ ri- 
dică ancora poimiine dimineaţă. 

— Pa! Dragul meu old boy! | 

Bill se simțea luat de un mare val de descătuşare. 
Scăpa! Le scăpa printre degete! Și asta, al naibii, 
era 0. lovitură !... 


PARTEA A DOUA 


VÎNĂTOARE DE „VULPI“ 
ÎN PACIFIC 


Undeva, departe, în spatele vaporului, coasta cali- 
forniană fu înghițită de ceaţă şi Bill — care privea 
prin hubloul cabinei sale — răsuilă ușurat. 

Reuşise ! Reuşise să le fugă de sub nas. 

Aspiră cu nesaţ aerul proaspăt și sărat al ocea- 
nului şi o adîncă pace i se oploşi în suflet. Apele 
erau albastre — de un albastru intens — şi cerul 
fără pată. | 

„Săgeata“ despica apele voiniceşte, puţin cam 
greoi, dar puternică și sigură. Tot mai departe, se 
avinta fără răgaz, pe întinderea nesfîrșită a oceanu- 
lui, lăsînd în urma ei o diră de spumă bogată, ce se 
deschidea ca un evantai. Maşinile duduiau înfundat. 
şi egal şi în ritmul lor Bill'începu să cînte în gura 
mare un cîntec de pirat... 

Nu dormise toată noaptea de emoție și totuşi nu 
simţi nici un fel de oboseală. Plecase devreme de 
tot, hotărît să înfrunte vrăjmăşia străzii şi să ajunsă 
cu orice preţ pe vas. Ocolind prin străduţe dosnice, 
escaladînd garduri şi traversînd grădini străine, să- 
rind din mers dintr-un vehicul într-altul, Bill ajunse 
teafăr în port cu micul său sac de voiaj în mînă. 
Pitit după baloturi, pîndi îndelung un moment pri- 
e]nic. 

„Săgeata“, încărcată pînă la refuz, era gata să 
ridice puntea care o lega de chei. Bill o străbătu în 
fugă şi gîlîind nimeri drept în faţa căpitanului. Bă- 
trinul 'Thomson, care avusese o discuție lungă:şi 

inutilă cu armatorii, referitoare la încărcătură, era 
neobișnuit de morocănos în dimineaţa aceea. 

— Well come* , Sir, well come! 

Bill biîlbii o scuză din care pînă la urmă căpitanul 
nu înţelese nimic, deși alișase o atenție plină de po- 
liteţe, pînă cînd întrerupîndu-l, strigă : 

— Pe dracu! Ai avut noroc că n-am avut pe cine 
trimite la Agenţie, să-ţi caute un înlocuitor... 

Se întrerupse. Descoperise ceva în neregulă și-l 
părăsi brusc, mușcînd avan din muștiucul pipei. 

Bill nu mai crezu nimerit să-i aştepte reîntoar- 
cerea. O şterse cit putu de repede spre cabina sa, 
unde stătu tot timpul cît ţinură manevrele de ple- 
care. Abia cînd portul rămase în urmă, la distanță, 
îndrăzni să iasă pe punte. Şi parcă încă nu-i venea 
să creadă că se află în plin ocean... 

Da, reușise! Reușise să-și îndeplinească planul 
mai ușor chiar decit şi-a închipuit. 

Vasul se legăna domol şi o briză răcoroasă inunda 
cabina. Înconjurat de sclipirea jucăușă a beculeţelor 
de la aparate şi de țăcănitul monoton al manipu- 
latoarelor Morse, Bill se regăsi într-o atmosferă paş- 
nică şi familiară. Avea puţin de lucru şi gîndurile 
începură să-i hoinărească. 

Ce-ar fi să debarce în Hawaii şi să se angajeze pe 
un vas de cursă lungă ? „Bill Webster, bătrînul lup 
de mare!“ Ei, da! Ar fi o soluţie să scape difinitiv 
de prigonitorii săi necunoscuţi. 

„Săgeata“, după ce-şi va fi depus încărcătura în 
Hawaii, după cîteva escale scurte, își va relua dru- 
mul spre Beachetown şi totul va îi iarăşi ca la în- 
ceput, pe cînd un vapor de cursă lungă colindă luni 
de zile, poate ani, pînă să atingă din nou portul din 
care a plecat. 

„Da, da. Așa am să fac! îşi spuse Bill. Cu puţin 
Noroc, nu se poate să nu reuşesc.“ 

Ca într-un caleidoscop îi trecură apoi prin faţă 
mama, ,„0ld boy“, 'Tom, Annabel, faleza de la Beache- 
town, tot ceea ce ţinuse de viața lui de pînă atunci, 


* Well come — bun venit (în |. engleză) (n.a.). 

şi simţi o stringere de inimă. Un vapor de cursă 
lungă colindă luni sau, poate, ani... Dar asta însemna 
să nu-i mai vadă, într-un fel să se rupă de ei. „Nu! 
În nici un caz nu trebuie să mă arăt slab. Trebuie să 
fiu bărbat !“* 

Rămase multă vreme cutundat în gîndurile care-i 
hoinăreau acum pe mări necunoscute, peste insule şi 
porturi încă neîntîlnite. În închipuirea lui Bill se le- 
gănau cu foșnet palmieri înalţi, se ridicau talazuri, 
pluteau aisberguri, se învirtea întreaga lume cu fru- 
musețea ei abia bănuită. 

Pe neașteptaie, țăcănitul aparatelor îl scoase din- 
tr-ale sale. Bill interceptă mesajul unui vapor necu- 
noscut, care anunţa apropierea unei furtuni din larg. 
Rămase încordat pe recepţie, dar legătura se între- 
rupse și, cu toate străduinţele sale, nu reuşi s-o mai 
restabilească. Privi afară. Oceanul era la fel de al- 
bastru şi de calm ca la început și cerul fără o scamă 
de nor. Dar Bill știa că cu Pacificul nu era de glu- 
mit. Intră imediat în legătură cu postul de pe coastă 
Şi ceru informații asupra timpului. 

I se transmise că, în întreaga emisferă nordică, 
oceanul este calm și liniștit şi că nu se prevede nimic 
neobişnuit. 

Bill îi comunică prin telefon ofițerului de cart 
cele întîmplate și acesta îl repezi cînd nu-i putu 
spune nimic despre vasul cu pricina. Dar fiindcă avea 
destulă bătaie c2 cap cu încărcătura din cale-afară 
de mare a vasului uită repede întimplarea. 

Și orele trecură şi Bill își încheie serviciul fără să 
se fi întîmplat ceva. Uitase și el de ciudatul avertis- 
ment din larg. Noaptea, însă, avu un somn neliniş- 
tit. Se trezi deodată cu un sentiment neobișnuit de 
teamă. Avea senzaţia că-l amenință o primejdie imi- 
nentă, de care nu avea cum să scape. 

Buimac de somn, sări din hamac, își trase în grabă 
hainele pe el şi urcă pe punte. O lună neobișnuit de 
mare și rotundă scălda apele liniștite într-o lumină 
metalică. Nu se simțea nici un fir de vînt. Era zăpu- 
şeală. Aerul greu, cald şi umed se lăsase caun clo- 
pot peste ocean. 

— Ce-i, Bill, ai insomnie ? îl interpelă o voce din 
întuneric. 

— Mda, aşa se pare, răspunse el posac. 

Teama i se păru absurdă, copilărească. „Insom- 
nie ! Hm !“ Se întoarse şi cobori scărița spre cabină. 

În noaptea aceea se mai trezi de cîteva ori, dar 
numai pe jumătate, şi i se păru că simte un tanga] 
puternic. Amintindu-și însă de atmosiera pașnică de 
afară, îşi spuse că visează. 

Dimineaţa, însă, cînd ieși pe punte, își dădu seama 
că se schimbase ceva. Apele erau tot liniștite, dar 
aveau cu totul altă culoare. Deveniseră verzi, un 
verde murdar şi otrăvit. Vremea se răcise simţitor 
Şi la orizont, în stinga, cerul era negru ca noaptea. 

Bătrinul căpitan Thomson se foia încoace și în- 
colo şi parcă adulmeca zările. Pipa i se stinsese, dar 
el nici nu băgase de seamă. Își plimba ochii pe boltă, 
apoi pe faţa apelor şi din nou pe cer. Deodată, pri- 
virile i se opriră la baloturile stivuite pe punte. În- 
cepu să mormăie ceva nedeslușşit şi dispăru în cabina 
de comandă. 

În curînd începu o forfotă neobişnuită. Mateloţii 
înarmaţi cu fringhii începură să întărească legătu- 
rile baloturilor. Bill se învirti un timp în jurul lor, 
fără rost. 

— Hei! Ce stai degeaba?! auzi pe neașteptate 
vocea tunătoare a bătrinului Thomson. Ia fă bine şi 
pune mina |! 

Bill nu îndrăzni să-i răspundă. Se amestecă repede 
printre ceilalți și se apucă să-i ajute. 

Soarele nu mai răsări în dimineaţa aceea. Negura 
se lățise cu viteză peste întregul orizont. Apele în- 
cepură să se agite, tot mai neliniştite, şi „Săgeata“ se 
legăna din ce în ce mai tare. Picături mari de ploaie 
începură să cadă, la început răzlețe, apoi tot mai dese, 
pînă cînd, cu o rafală puternică de vînt, întreg cerul 
se prăbuși peste ei şi se făcu noapte. Vintul sufla 
cu putere, iar ploaia îi biciuia fără milă. Nu se mai 
vedea nimic în jur. Vasul începuse să se legene în- 
grijorător și pe punte răsunară comenzi, dar Bill nu 
le desluşea înțelesul. Era preocupat să facă un ultim 

nod, dar trînghia devenise alunecoasă şi îi scăpa me- 
reu. Un strigăt puternic răsună lingă el şi, instinctiv, 
Bill se încleștă cu amîndouă mîinile de frînghiile 
băloturilor. Se auzi o pirîitură puternică, o zgudui- 
tură cutremură totul şi, cu un muget, peste Bill se 
prăbuși un zid uriaș de apă. 

Totul devenise un coșmar. Bill nu mai avu curajul 
să se desprindă de baloturi şi să-şi caute un adăpost 
mai sigur. Nu vedea nimic. Se credea singur. Nu 
putea să prevadă valul următor şi, dacă şi-ar fi pără- 
sit locul, risca să fie măturat de pe punte în iadul 
de jos, de unde nici o putere din lume nu-l mai 
putea salva. Pentru mai multă siguranţă, își trecu 
capătul de trînghie în jurul mijlocului şi se hotări 
să aștepte. 

La un moment dat, i se păru că se lasă o liniște, 
o acalmie deplină. Tocmai se pregătea să-și pără- 
sească adăpostul, cînd o zguduitură puternică cutre- 
mură vasul. Bill simți că puntea îi fuge de sub pi- 
cioare, frînghia îi intră în carne și, pînă să înţe- 
leagă ce se întîmplă, se simţi ridicat pe sus, izbit cu 
capul de ceva tare, ca apoi să se prăbuşească adinc, 
tot mai adînc. 


Il 


Se trezi cu o senzație ciudată. Era tiriît cu mare 
viteză printre valuri. Simţea frînghia udă cum se 
încorda din cînd în cînd, strîngîndu-l pe sub braţe. 
În jur totul fierbea și clocotea. Bill se agăţă cu amîn- 
două mîinile de frînghie şi lupta din răsputeri să se 
mențină la suprafaţă. Un val uriaş îl săltă în spinare. 
Abia avu timp să vadă o pată mare, neagră, alune- 
cînd printre apele înspumate, drept în fața sa. Frîn- 
ghia se încorda, aproape să-l sufoce. 


101 


Bill îşi înzeci eforturile. Speranţa că a rămas legat 
de vapor îi dădu putere, deși își dădea seama că, în 
acest caz, îrînghia ar fi trebuit să fie neobişnuit 
de lungă. 

Cît a durat zvircolirea aceasta printre valuri nu-și 
mai putu aminti niciodată. Știa doar atit că, atunci 
cînd începură să-l părăsească puterile, după ce în- 
ghițise de cîteva ori apă sărată şi greţoasă, şi cînd 
era gata să se înăbuşe sub avalanșa de valuri, pentru 
O iracțiune de secundă zărise o spărtură printre nori. 
Apoi vîntul căzu brusc şi valurile își pierdură din 
putere. Bill își dădu seama de asta după felul cum 
îl smucea friînghia, parcă tot mai rar şi mai puţin 
violent. 

Începu să-și coordoneze, pe cît putea, mişcările, 
folosind orice prilej pentru a-și recîştiga puterile. De 
cîte ori îl ridica cîte un val, încerca să descopere 
undeva în faţă silueta „Săgeţii“, dar nu reușea. Ori- 
zontul său era foarte strimt. Chiar atunci cînd un 
val înalt îl sălta în sus, alte zeci de valuri îi acope- 
reau cerul cu spinările lor înspumate. Şi Bill tu ne- 
voit să aştepte încă multă vreme pînă ce orizontul 
începu să se lărgească în jurul lui, atît încît să-şi 
dea seama că pe tot întinsul apelor nu e nici urmă 
de vapor. 

Pata întunecată pe care o zărise în faţa lui nu era 
altceva decit o mizerabilă îngrămădire de lăzi, pe 
care valurile le aruncau încoace şi încolo fără nici 
O noimă. 

Deznădejdea lui Bill fu covirşitoare. Singur. Cerul, 
apa, o frînghie şi cîteva lăzi. Înspăimîntat, se agăţă 
de frînghie cu disperare. Metru cu metru se tîri de-a 
lungul ei, aproape, tot mai aproape de ciudata am- 
barcaţiune care-l tirîse după ea prin furtună. 

Ajunse la prima ladă și, cu mari eforturi, reuşi să 
se ridice pe ea. Stătu întins multă vreme, respirînd 
din greu, încercînd să-şi recapete forțele şi, mai ales, 
încercînd să nu se lase cuprins de deprimare. Înce- 
puse să se destindă, cînd un val uriaș făcu să se cioc- 
nească lăzile între ele şi-l azvîrli pe Bill din nou în 

apă. Înotînd să iasă la suprafaţă, agăţat de frînghie, 
se trase iarăși pînă lingă ladă, şi, după ce se urcă, 
se legă strîns de ea. Acum cel puţin nu mai putea fi 
aruncat în apă. 

Stătu multă vreme întins. Cerul începu să se lumi- 
neze și curînd apăru și soarele dintre nori. Nu se mai 
simțea decît o briză foarte uşoară, iar valurile se do- 
moleau treptat. 

Bill începu să-și cîntărească situaţia. În jurul lui 
pluteau șase lăzi mari, lungi de aproape trei metri şi 
late de vreun metru şi jumătate. Cea mai mare parte 
din volumul lor era cufundat în apă. Peste linia de 
plutire nu ieșeau decît cu mai puţin de jumătate de 
metru. Erau legate între ele printr-o învălmăşeală 
de frînghii. Unele dintre ele erau rupte, altele pe 
jumătate roase. 

Pentru a se pune la adăpost — cel puţin deocam- 
dată — Bill se hotărî să-şi înjghebeze o plută, legînd 
lăzile între ele, două cîte două. Dar treaba se dovedi 
a fi mult mai grea decît își închipuise. Cînd, după o 
trudă îndelungată, reuși să descurce prima ladă şi 
s-o desprindă de celelalte, vrînd s-o tragă la locul 
destinat, își pierdu echilibrul, gata să cadă, şi scăpă 
frînghia din mînă. Pînă să-şi revină, lada se şi găsea 
la vreo zece metri distanţă. Şi abia acum Bill observă 
cele trei cozi triunghiulare, care spintecau apa în 
ocoluri largi în jurul ambarcaţiunii sale. Erau, fără 
îndoială, rechini, care-l simţiseră. Dacă ar fi căzut din 
nou în apă, ar fi fost pierdut. 

Bill renunţă la planurile sale şi sări pe lada care 
se afla mai la mijloc. Se hotări să le tragă pe cele- 
lalte lîngă ea, cum s-o nimeri. Şi astfel îşi alcătui mai 
degrabă un refugiu decît o plută. 

Pînă să termine ce-și propusese, se iăcuse întu- 
neric. Se întinse pe spate şi privi în sus. Niciodată 
cerul nu i se păruse atît de înalt şi de înstelat. Ochii 
i se cufundară adînc, adînc, printre milioanele de 
luminiţe pîlpîinde şi abia acum îşi dădu seama cit 
e de mic, de neînsemnat şi de singur. Totul, viaţă, 
oameni, rămăsese nespus de departe. Nu mai exista 
decît el în imensitatea spaţiului nemărginit, 

La început i se păruse că stă pe loc: un punct 
minuscul încremenit în mijlocul apelor. Dar treptat, 
observă că cerul se roteşte uşor, semn că ambarcaţia 
sa se mișcă. Încotro? Cine i-ar fi putut-o spune! 
Dacă ar fi avut măcar niște cunoștințe elementare 
de astronomie, poate că ar fi reuşit să determine 
direcţia spre care îl purta, probabil, un curent al 
Pacificului, pe care el nu-l cunoștea. Dar bietul Bill 
nu reușea să-și dea seama nici măcar care-i nordul 
și care-i sudul. Îl înjură pe bătrînul și ramolitul 
Pidgelton, profesorul său de matematică și astrono- 
mie ; şi, fiindcă era numai cu sine, avu curajul să-şi 
blesteme și lenea sa de elev, preocupat mai mult de 
sport decit de carte. 

Foamea, dar mai ales setea îl chinuiau tot mai 
crincen. Bill se hotări să încerce să doarmă ca să 
uite. Se legă bine cu fringhia de ladă și închise ochii, 
căutînd să nu se mai gîndească la nimic. 

Se trezi învăluit de o lumină ciudată şi, în primul 
moment, nu reuși să-și dea seama care-i cerul şi. 
care-i apa. Plutea printre mii de steluțe fosforescente, 
închipuind un alt cer, o altă lume. O mînă nevăzută 
părea că risipise cu dărnicie o pulbere de stele, mai 
bogată şi mai plină de viaţă decit îndepărtata risipă 
stelară de deasupra sa. Bill privea fermecat, uitînd 
de toate. Lumea oceanului i se descoperea aşa cum 
n-o putuse cunoaşte niciodată de la înălțimea punţii 
vaporului. 

Nu după multă vreme, cerul începu să-și piardă 
strălucirea diamantină. La orizont se arătă o dungă 
de lumină. Părea un incendiu uriaş, izbucnit undeva 
departe, la marginea lumii. Și lumina puternică făcu 
cerul să pălească şi din mijlocul ei se ivi o lună mare 
ŞI roşie... 

Dimineaţa, Bill se trezi cu mult înainte de răsăritul 
soarelui. Cirduri de păsări necunoscute treceau în 
zbor pe deasupra lui, cu ţipete asurzitoare. Se sculă 
în picioare și începu să scruteze orizontul. Știa acum 
că pămîntul nu poate fi departe. Şi, într-adevăr, un- 

deva la stinga descoperi o pată neagră, întinsă, care 
cînd apărea, cînd dispărea în valuri. 

Bill își făcu socoteala că ar putea ajunge înot pînă 
la ea. Dar ar fi fosto nebunie să încerce așa ceva. 
Rechinii și poate chiar şi alte vieţuitoare marine care 
trăiau prin aceste locuri l-ar fi atacat imediat. Şi 
atunci ar fi fost pierdut. Trebuia să aștepte. Să aş- 
tepte — dar ce ? Insula, sau poate o îngrămădire de 
stînci, păru la un moment dat că se apropie. Peste 
puţin, însă, dispăru cu totul. 

Către amiază, foamea și setea deveniră de nesu- 
portat. Bill se chirci pe ladă. Deodată descoperi din 
nou o pată la orizont, care sălta printre valuri. 
De data asta însă, în cu totul altă parte de locul unde 
o zărise prima dată. Şi abia acum înţelese Bill că 
ambarcaţiunea sa se rotea, se rotea la întîmplare. Mai 
tîrziu pata dispăru definitiv şi toate străduinţele sale 
de a o regăsi fură în zadar. 

Începuse acum să-l chinuie și căldura. Soarele ar- 
dea fără milă şi nu se simţea nici o boare de vint. 
Bill îşi dezbrăcă bluza, o udă, se întinse pe burtă şi-și 
acoperi capul cu ea. Așa trecu o zi nespus de lungă. 
De aci însă, în mintea lui Bill, nopţile și zilele alter- 
nară ca într-un coșmar, pinănu maiftu în stare să-şi 
dea seama cînd se siirşește una şi cînd începe cea- 
laltă. Gura îi era uscată şi buzele crăpate îl dureau. 
Ziăcea într-o desăvirşită toropeală şi o totală indife- 
renţă pusese stăpinire pe el. 

Deschizînd ochii la un moment dat, i se păru că 
vede un vapor mare și alb, încremenit pe linia ori- 
zontului. Distanţa era însă prea mare ca acesta să-l 
poată descoperi, iar el nu avea cum să-i atragă aten- 
pa. Dar poate că vaporul alb nici nu exista. Nu era 
decît o halucinație. 

Apoi nici nu se mai sculă să-şi ude bluza. Cercuri 
de foc jucau peste pleoapele închise şi orice mișcare 
era un adevărat chin. Totul în jur porni să se în- 
vîrtească, să se învălmășească și Bill avu senzaţia că 
se destramă. 

il 


O mînă fină şi uşoară îi trecu de citeva ori peste 
frunte. Bill zimbi. Era mîna Annabelei, ar fi recu- 
noscut-o dintr-o mie. Deschise ochii. Ce păcat că 
visul se destrămase. Cerul era foarte aproape şi alb, 
lucios de alb. Legănarea valurilor aproape că n-o 
percepea. Închise ochii liniștit. Va ploua curînd şi 
va: fi apă. Va bea în sfirşit apă. 

— Apă... şoptiră buzele sale aproape fără voie. În 
clipa următoare simţi o mişcare în jur şi primii stropi 
de ploaie, cu gust acrișor și parfumat, îi picurară 
pe buze... 


La început, cînd deschise ochii nu văzu decît două 
cercuri negre în penumbra din jur. Apoi cercurile 
se dovediră a fi, de fapt, nişte ochelari care ascun- 
deau doi ochi oblici, ciudaţi. Apoi vîntul mătura totul 
și nu rămase decit penumbra. Şi din penumbră ră- 
sări pe neașteptate Annabei, înaltă, subţire, dar cu 
faţa blîndă, cu părul blond, cu ochi albaștri. Se 
apropie mult şi se aplecă zîmbind deasupra lui. 

— Ei, bătrîne lup de mare, cum te simți? 

Avea un accent îngrozitor, cum numai la mari- 
naril străini mai auzise. 

— Lasă-l în pace, se auzi o voce subțire, de băr- 
bat, uşor cîntată. 

Apoi un cap straniu cu mustață luă locul ciudatei 
Annabel și doi ochi oblici, de chinez, îl priviră în- 
delung și cercetător din dosul ochelarilor cu rame 
negre și groase. 

Speriat, Bill închise ochii şi un geamăt scurt îi 
scăpă printre buze. Și iarăși simţi palma mică lune- 
cindu-i peste frunte, caldă, liniștitoare şi se simţi 
deodată bine, tare bine... 


Se trezise demult și se străduia să înţeleagă ce se 
întîmplase. În locul podelei de scîndură a lăzii sale, 

se văzu întins pe un pat alb, cu cearșafuri imaculate. 
Deasupra, în locul cerului, se boltea un tavan alb. 
Mirosea puternic a medicamente, un miros persistent 
pe care nici briza sărată a oceanului, ce pătrundea 
prin geamul deschis, nu reușea să-l alunge. Era, 
fără îndoială, într-o cabină, o cabină de vapor mare 
și luxos. 

Uşa se deschise fără veste. Apăru o fată în alb, 
cu o figură luminoasă şi foarte cunoscută. 

— Ei, bătrine lup de mare, te-ai trezit ? 

Unde mai auzise această voce mingiietoare. cu 
accent îngrozitor ? Îi zîmbi politicos. 

— Cred că te-ai săturat de stat în pat. Ce zici? 
Am să-ţi caut niște haine pe măsura ta. Astăzi eşti 
bine dispus şi ai ochi de om sănătos. Toate astea le 
spuse în timp ce-i lua pulsul, apoi se ridică: Aș- 
teaptă o clipă, spuse. Mă întorc imediat. 

Și Bill, complet năuc, așteptă întoarcerea fetei în 
alb. Ascultător, fără să pună întrebări, se bărbieri 
şi se îmbrăcă într-o ciudată uniformă de marinar. 
Fata îi aduse apoi un dejun destul de fîrugal și îl 
privi, zîimbind. 

— Nu te repezi la mîncare! Nu uita că stomacul 
ţi-e încă sensibil, după atitea zile de post. Ai cam 
înghiţit apă de mare... 

Încercă şi Bill să rîdă, deşi nu-i prea venea. 

— Unde mă aflu? îndrăzni să întrebe, într-un 
tirziu, 

— Pe „„Neptun“, bătrîne lup de mare, 

— Am impresia că stăm pe loc. 

— Stăm. Şi încă de o săptămînă încheiată. 

„Dracu să mai înţeleagă ceva, își spuse Bill 
încurcat şi renunţă să mai pună întrebări. Poate-și 
bate joc de mine; prea rîde într-una. Dar e tare 
nostimă, cu ochii ăştia de «nu mă uita».“ Şi tocmai 
pe cînd se pregătea să-i cerceteze pe îndelete, în 
cameră intră un chinez mărunt, cu ochii oblici as- 
cunși în spatele unor imenşi ochelari cu ramă 
neagră. 

„ — Eu sînt doctorul, se prezentă el într-o engleză 
cîntată. Cum te simți? 

— Foarte bine, mulțumesc. Numele meu e Bill 
Webster. 

— Comandantul vasului ar vrea să stea de vorbă 
cu dumneata. M-a întrebat dacă eşti destul de 
restabilit. 

Bill îl asigură că se simte foarte bine. Doctorul nu 
luă în seamă întreruperea şi continuă: 

— Prea întremat nu eşti, dar cred că o scurtă 
conversaţie n-are cum să-ţi strice. 

Un marinar înalt, voinic, cu o barbă mare bloncă 
și cu ochi albaștri copilăroși, venise după el şi-l 
conducea tăcut, zimbindu-i în răstimpuri. Trecură 
de-a lungui unor coridoare luminoase, urcară scăriţe 
de metal vopsite în alb, trecură prin alte coridoare 
mai spațioase, acoperite cu covoare. Totul strălucea 
de curăţenie. Pretutindeni te întîmpina lumina şi 
spaţiul. După tot ce i se ivea în cale, Bill ajunse la 
concluzia că se afla pe un vapor mare şi foarte bine 
utilat. Dar abia cînd fu sus, pe punte, reuși să-și 
dea seama, cu adevărat, cît de mare era vasul alb, 
încremenit în mijlocul apelor şi care purta numele 
zeului mărilor. 

Cu toate că vasul stătea în loc, pe punte domnea 
o activitate deosebit de febrilă. Grupuri de „civili“ 
bărboşi, cu căști mari albe, se agitau de colo-colo. 
Cîţiva se învirteau în jurul unor ciudate aparate, 
cu nenumărate oculare şi lentile, alții tocmai cobo- 
rau în apă, cu ajutorul unei macarale, o plasă 
enormă de o formă nemaiîntilnită. Undeva în larg 
plutea o șalupă tirînd un odgon după ea. O altă 
mașinărie aduna un cablu, care nu se mai sfîrşea, 
pe un mosor enorm, sub ochii atenţi ai altor doi 
bărboșşi. 

Bill nu mai știu la un moment dat încotro să pri- 
vească şi de ce aparatură sau cabluri să se ferească. 
__Ajunse în faţa comandantului. Luă poziţia de 
drepţi şi se prezentă reglementar, dînd numele vasu- 
lui său, locul şi împrejurările în care naufragiase. 

Comandantul vasului primi raportul zîmbind, 
apoi îi strînse mina cu putere și-l pofti în cabina 
sa. Îl rugă să ia loc şi-i oferi ţigări. Bill refuză. 
Comandantul o aprinse pe a sa și cabina se umplu 
de un miros fin ca de miere. Era un bărbat înalt, 
subţire, cu umeri largi, ţinută dominatoare, ochi 
cenușii şi pătrunzători. 

— E o adevărată minune că te-am descoperit. 
Dacă nu era inginerul Ionescu, mai rătăceai şi acuma 
printre valuri. 

Bill nu îndrăzni să formuleze o întrebare, dar 
privirea sa era.:suficient de elocventă. Comandantul 
zîimbi şi continuă: 

— Da, e un om extraordinar. Nimic din ce se mişcă 
pe mare nu scapă aparatelor sale. Apoi, dînd la o 
parte cartea de pe măsuţa dintre ei, se aplecă spre 
Bill, amuzat: Unii susţin că noaptea vorbește cu 
vietăţile marine. Dar parcă numai el e aşa? Duc 
cu mine cea mai trăsnită adunare de minţi ome- 
neşti, pe care şi-o poate închipui cineva. 

Bill îşi dădu seama că interlocutorul său era pre- 
ocupat și absent. Vru să se ridice, cînd ochii căpi- 
tanului îl pironiră cu bunăvoință. 

— Ei, acum povestește pe îndelete ce ţi s-a în- 
tîimplat. Erai la capătul puterilor cînd te-am ridicat 
pe punte. 

Bill îi povesti totul, tot ce-şi mai amintea. Vorbi 
stăpinit, cu calm, deşi îl mai treceau fiori la gîndul 
clipelor groaznice prin care trecuse. Comandantului 
îi scăpă un zimbet de admirație. Bill îl observă şi 
se simţi mulţumit de sine. „La naiba, cred că e 
totuşi ceva de capul meu!“ 

— Mă gîndesc ce să fac acum cu dumneata, spuse 
comandantul, după o pauză. Sîntem la mare dis- 
tanță de liniile de navigaţie obișnuite, iar pînă 6 
să atingem vreun port... 

Bill, în loc să se amărască, așa cum se aștepta 
interlocutorul său, zîmbi nepăsător: 

— Dacă asta e situaţia, n-am ce face! Va trebui 


să aştept! 


— Bine. Atunci mie nu-mi rămîne altceva de 
făcut decît să anunţ la San Francisco că eşti pe va- 
sul meu și că te trimit acasă cu prima ocazie. Dacă 
vrei să transmiţi ceva, treci pe la cabinu radiotele- 
graifiștilor. Le voi da dispoziţii în acest sens. 

Bill mulțumi şi se ridică să plece. 

— Şi distrează-te şi dumneata cum poţi. Avem 
bibliotecă, club, piscină... Deocamdată o să trebu- 
iască să mai stai la infirmerie, apoi, dacă vrei, 
caută-ţi un rost pe lîngă vreo echipă, sau laborator. 
Aici, oricine are de lucru pînă peste cap, numai 
marinarii stau degeaba. 

Și cu un zîmbet ironic, deşi ușor amar, coman- 
dantul îl concedie. 


IV 


Complet refăcut, Bill şedea tolănit într-un șez- 
long la umbră, în marginea piscinei de pe puntea. 
vasului şi căsca alene. De trei zile „Neptun“ zăcea 
în acelaşi loc. În jur se desfășura aceeaşi activitate 
intensă. Privind. şi nepricepînd nimic, totul îi apă- 
rea fără nici un fel de noimă. Încercase să se apro- 
pie cind de un grup, cînd de altul, căutînd să înţe- 
leagă cîte ceva și să se facă, într-un fel, folositor. 
Dar toți erau atît de preocupaţi de munca lor, care 
părea foarte migăloasă și cerea multă pricepere, 
încît Bill simțea că-i încurcă. Era abătut şi se plic- 
tisea de moarte. 

Singurul loc în care-i plăcea să-şi treacă tiripul 
era ştrandul. Dimineaţa și-o petrecea cu marinarii 
care nu erau de cart. Înota, juca şah sau pălăvrăgea 
despre cîte-n lună și-n stele. (Pe Bill îl uimise nu- 
mărul mare al celor ce cunoşteau engleza.) După- 

amiază veneau și „civilii“, adică diverşii cercetători, 
şi era mare înghesuială. Atunci Bill prefera să se 
retragă în cabină, lîngă Petea. 

Petea era prietenul său. Vesel, cu ochi albaștri, 
cu părul buclat şi cu un moţ lăsat pe frunte, radio- 
telegrafistul îl luase la el în cabină. Şi tot el îşi luase 
sarcina de a-i vorbi despre expediţia ştiinţifică de 
pe vasul „Neptun“, „cea mai selectă expediţie ştiin- 
ţitică internațională din lume“. Tot el îl călăuzise 
pe la diversele grupuri de cercetători şi prin nume- 
roasele laboratoare de pe vas. 

Se pare însă că azi Petea, prins de alte preocu- 
pări, uitase de el. Bill se chinuia să priceapă ceva 
dintr-un tratat de oceanologie, pe care i-l scosese 
prietenul său de la bibliotecă. Dar era prea greu. 
Era scris pentru specialişti. Nu înţelegea mai nimic. 
Îl puse sub cap, se întinse mai comod în şezlong și 
închise ochii. I se făcuse somn. Era gata să aţipească, 
cînd în spatele său răsună un ris pițigăiat și rău- 
tăcios. 

— Puturosule ! Dormi? Ruşine, rușine, să-ţi fie 
ruşine. Puturosule ! Toată ziua dormi. 

Bill sări ca ars şi, roșu la faţă, se-ntoarse spre 
cel care-l apostrofase. Dar nu văzu pe nimeni. In- 
trigat, se aşeză la loc. Dar nu apucă să închidă ochii 
că iar se auzi vocea arţăgoasă şi risul nesuferit 
izbucni mult mai aproape decît adineauri : , 

— Puturosule! Dormi? Ruşine, rușine, să-ți fie 
ruşine ! Puturosule! Toată ziua dormi! 

Vocea avea un fel de alintare care-l înfuria la 
culme. Înjurînd, se ridică hotărît să pună mîna pe 
nesuferitul care nu-l lăsa în pace și făcea glume 
proaste pe seama lui. 

Dar în spatele său nu era nimeni. Complet des- 
cumpănit, Bill își mută greutatea de pe un picior 
pe altul, cînd izbucni din nou rîsul acela care-i zgi- 
ria nervii. Pe un odgon se legăna un papagal, de 
un galben murdar, care-l privea cu un aer mohorît 
și grav, clipind din ochi. 

— A, tu erai, bestie! 

Inciudat, dar și amuzat, Bill întinse mîna spre 
tratatul de oceanologie. Papagalul, care îi urmărea 
cu atenție mișcările, izbucni aproape rugător : 

— Puturosule ! Dormi, hai? 

Bill ridică cartea și, în clipa aceea, izbucni o 
bubuitură înfricoşătoare la pupă şi tot vasul se zgu- 
dui. Cirîind supărată, pasărea se făcu nevăzută cât 
ai bate din palme. 

„O explozie“, își spuse Bill speriat, în prima clipă, 
cînd o coloană de foc Și fum ţișni în sus. Apoi zări 
un corp metalic, cu luciu argintiu, spintecînd înăl- 
țimile, şi înțelese că lusese lansată o rachetă me- 
teorologică. 

Bill îşi reluă locul în şezlong și, făcînd haz de 
furia sa și de bietul papagal, încercă să-și reia 
lectura. Dar gîndurile îi zburau mereu în altă parte. 
Intîmplarea cu papagalul îi lăsase totuşi un gust 
amar, îi sporise sentimentul de inutilitate. 


Seara, la club, era întotdeauna mare veselie. Me- 

reu se improviza cite ceva şi Bill era nelipsit de la 
program. 
“În seara asta se pusese la cale o întrecere spor- 
tivă, pe un ring improvizat în mijlocul punţii 
superioare, luminată de reflectoare ca la teatru. 
Atraşi de hărmălaie, Petea și Bill urcară şi ei pe 
punte. În mijlocul ringului, două trupuri masive şi 
musculoase se încleştară căutînd să se biruie în 
strigătele galeriei aţîțate. Unul era înalt şi părea 
ceva mai în vîrstă, judecînd după timplele cărunte, 
celălalt, tuciuriu şi cu ochii uşor migdalaţi. Bill 
trecu din prima clipă de partea tuciuriului, acor- 
dîindu-i prima şansă. Petea nici nu se hotărise cînd, 
cu o mişcare dibace, căruntul își puse adversarul la 
pămint, în strigătele asurzitoare ale galeriei. 

Imediat, organizatorul întrecerii, laborantul Ma- 
thieu, poate cel mai vesel şi mai neastimpărat om 
de pe bord, sări pe ring şi — în aplauzele asisten- 
ţei — îl declară pe Norden cel mai tare om de pe 
bord. Apoi, ridicînd mîinile deasupra capului, ceru 
să se facă liniște. 

— Oricui va reuşi să-l doboare măcar o singură 
dată, spuse el solemn, i se va dărui drept recom- 
pensă un tort pregătit special de maestrul cofetar 
Erd6s și o sticlă de şampanie portugheză, procurată 
cu mare sacrificiu de către conducerea clubului. 

Apoi bătu din palme de trei ori şi imediat îşi 
făcură apariția doi stewarzi îmbrăcaţi în smochia- 
guri albe : primul purtînd un imens tort cu o glazură 
grozavă, ornat cu un batiscaf de ciocolată, al doilea 
o frapieră argintie din care se ițea gîtul subţire al 
unei sticle, împodobită cu panglici multicolore. Se 
auziră exclamații de uimire. Insoţiţi de aplauze 
furtunoase, stewarzii trecură pe sub nasurile gale- 
riei şi dispărură spre sufragerie. 

La început nimeni nu se încumetă să-l înfrunte pe 
Noiden, care sta rezemat de un stilp lîngă saltelele 
ringului şi zîimbea amuzat de vorbăria micului labo- 
rant. Spectatorii începură să dea semne de nerăb- 
dare cînd marinarii împinseră pe ring, în ciuda pro- 
testelor sale, pe un ins slab şi uscat care, cînd se 
pomeni în fața lui Norden, o rupse la fugă, fluierat 
de întreaga asistenţă. 

Apoi, pe neașteptate, se prezentă primul concu- 
rent la gloriosul titlu de „cel mai tare om de pe 
bord“. Se îndreptă liniștit spre Norden şi-i întinse 
mîna. Era roşcat și-l întrecea cu un cap. Se făcu 
liniște. Arbitrul îi explică regulile întrecerii și lupta 
începu o dată cu strigătele de încurajare. Adver- 
sarii se învirtiră un timp unul în jurul celuilalt, 
studiindu-se, gata de atac. Roșcovanul încercă cîteva 
figuri, dar Norden se eschivă de fiecare dată cu 
abilitate. Și, pe neașteptate, se repezi asupra roş- 
catului. Surprins, acesta nici nu apucă să schiţeze 
vreun gest de apărare că se şi trezi întins pe saltea. 

Bill se simţi cuprins de respect pentru acest atlet 
îincărunţit înainte de vreme. Ştia să lupte, nu slumă! 
A înțeles din prima clipă că adversarul său se bizuie 
mai mult pe forță și evitase îmbrăţişarea brațelor 
lui musculoase. Dar Bill mai observă că Norden 
începuse să obosească. Faţa-i căpătase o paloare 

accentuată şi pe îrunte îi apăruseră broboane de 
sudoare. 

Se ivi un nou adversar, un colos numai muşchi și 
tendoane. Galeria îl primi cu strigăte, bucurîndu-se 
că de astă dată vor avea un spectacol în lege. Avu 
loc acelaşi ceremonial în prezenţa arbitrului, apoi 
cei doi luară poziție de atac. Şi, spre marea deza- 
măgire a spectatorilor, lupta îu şi de data aceasta 
foarte scurtă. Colosul se repezise orbește înainte, 
Norden se eschivă printr-un salt şi-l apucă în aşa 
fel, încît nu se mai putu apăra și atinse podeaua 
cu umerii. 

Bill urmărea plin de admiraţie eleganța cu care 
lupta Norden şi, în același timp, îi părea rău că 
rezistența acestuia scade atît de repede. Se vedea 
că îi lipseşte antrenamentul. 

Galeria începea să dea semne de nerăbdare, dar 
nici un nou concurent nu se mai ivi. Publicul sim- 
țea probabil aceeași dezamăgire ca şi spectatorii 
unui meci de box, care se pregătesc să urmărească 
o luptă acerbă de-a lungul a cincisprezece minute 
şi, în loc de asta, unul dintre adversari e făcut ko. 
în prima repriză. Unii începură să se scoale de pe 
locurile lor şi parcă și lui Norden îi trecuse cheful. 

Sub ochii miraţi ai lui Petea, aproape fără să 
vrea, Bill începu să-şi facă loc printre privitori şi 
se apropie de ring. Un vuiet de uimire trecu prin 
mulţime. Cu toată robusteţea sa, Bill apărea mic 
și plăpînd pe lingă adversarul său cărunt. 

Își strînseră mîinile, în timp ce arbitrul se scăr- 
pina încurcat în creştet. Nu știa ce să facă, să per- 
mită această înfruntare, sau nu. Evident, lupta era 
inegală. Bill, însă, fără să-l bage în seamă, începu 
să-și dezbrace calm bluza şi pantalonii de împru- 
mut, rămînînd doar în slip. Aştepta gongul de înce- 
pere, improvizat dintr-un cazan de aramă de la 
bucătărie. 

Arbitrul și organizatorii însă se cufundaseră în 
indelungi tratative, pînă cînd galeria înfuriată 
începu să-i fluiere. Neavînd încotro, arbitrul îi che- 
mă pe cei doi adversari în mijlocul ringului. 

— Norden, te fac răspunzător de fiecare oscior 
al oaspetelui nostru american ! spuse el, spre marea 
dezamăgire a lui Bill care se aştepta să se rostească 
solemn o formulă prin care adversarii să fie îndem- 
nați să-și apere cinstit şansele, sau — în orice 
caz — ceva asemănător. 

— Nici o grijă ! Doar nu sînt copil, răspunse Nor- 
den zîmbind. 

Şi lupta începu. Bill miza pe faptul că Norden 
va lua meciul uşor şi va ataca primul. Și nu se 
înşelă. Renunţînd la prudenţa sa, căruntul se repezi 
şi-l apucă strîns cu amîndouă braţele. Bill se propti 
bine pe picioare şi reuşi să pareze toate încercările 
adversarului său de a-l răsturna. Galeria începu să 
murmure uimită, apoi se linişti și rămase încordată. 
Norden nu se așteptase la asta şi, dindu-şi seama 
că-şi subapreciase adversarul, începu să-și piardă 
calmul. Bill era atent la fiecare manevră a căruntu- 
lui, aşteptînd să-l prindă pe picior greșit. Deodată, 
Norden schimbă tactica. Cu o mișcare dibace, se 
răsuci şi-l cuprinse pe Bill pe după cap, aplecîn- 
du-l cu putere înainte. Galeria murmură dezamă- 
sită, văzînd cât de uşor căzuse Bill în capcană. Între- 
cerea ameninţa să se termine ca şi cele precedente ; 
prea repede şi fără acele întoarceri neaşteptate, care 
fac deliciile spectatorilor. Norden îl strîngea ca 
într-o menghine şi se părea că Bill nu mai are nici 
O scăpare. Şi deodată — nimeni nu reuși să-și ex- 
plice cum — Norden zbură pe spate, destul de ca- 
raghios, în timp ce Bill căzu într-un genunchi, 
ridicîndu-se însă foarte repede, din nou gata de 
luptă. Toţi amuţiră încremeniți. Norden se ridică și 
cu dinții strînşi înaintă spre Bill. O arteră umflată 
1 se zbătea pe fruntea asudată. Arbitrul se fîsticise 
și nu ştia ce să facă. Bill pîndea apropierea celui- 
lalt, cu nervii încordaţi, urmărindu-i atent fiecare 
mișcare, conștient că gluma se îngroșa. Tensiunea 
crescuse la maximum — pe ring şi printre spec- 
tatori. 

Și deodată, peste liniștea îngheţată de pe punte, 
răsună un riîs ascuţit, isteric, drăcesc. Norden în- 
cremeni cu ochii holbaţi, cu brațele atirnîndu-i ne- 
putincioase de-a lungul trupului, în timp ce spec- 
tatorii se tăvăleau de ris. Papagalul însă se sperie, 
aruncă pițigăiat și dezorientat un „rușine“ și dispăru 
cîrîind. 

Abia stăpînindu-şi rîsul, Mathieu apăru în mijlo- 
cul ringului și anunţă că „din motive tehnice“ lupta 
nu mai putea continua și că juriul a hotărit să 
împartă premiile între cei doi, prin tragere la sorți. 

Abia acum Norden reuși să se apropie de Bill și-l 
pătu pe umăr prieteneșşte : 

— Bravo, băiatule! Eşti dat dracului! Nu mă 
așteptam la figura asta! 


Se trase la sorți şi Bill — spre marea lui bucu- 
rie — cîștigă tortul, iar Norden șampania portu- 
gheză. 


Apoi, pină să-și dea seama ce se întîmplă, cei doi 
fură luaţi pe sus de spectatorii cei mai entuziaşti 
și purtaţi în triumf spre club. Înconjuraţi de admi- 
ratori, luară loc la o masă lungă și toţi ochii: se 
îndreptară poiticioși spre tortul imens pe care 
Petea, înarmat cu un cuțit subțire şi foarte lung, 
se pregătea să-l taie bucăți. Şi deodată, stupoare; 
cînd scoase prima felie și se pregăti să i-o servească 
lui Bill, se văzu că tortul era umplut cu rumeguș 
de lemn. 

— Ia te uită cum și-au bătut joc de noi, spuse 
Norden dezamăgit, în hazul asistenţei. Dar lasă că 
ne scoatem noi pirleala ! 

Făcu semn stewardului să desfunde sticla de șam- 
panie. Se auzi o pocnitură ca de pistol și o spumă 
irizată începu să se reverse peste gitul sticlei. Toţi 
se repeziră cu paharele ca să nu se piardă nici un 
strop. 

De astă dată se petrecu o adevărată minune. Ste- 
wardul turna în primul pahar, cel al lui Norden, 

dar acesta nu se umplea. Se vedea clar cum lichidul, 
ușor îngălbenit și spumos, curge din sticlă şi totuși 
în pahar nu se aduna nimic. Pînă la urmă, sub ochii 
holbaţi ai celor din jur, stewardul deşertă întreaga 
sticlă. Paharul rămase gol. Şampania dispăruse 
undeva între gîtul sticlei şi pahar. 

Se priviră unii pe alții cerîndueşi din ochi expli- 
cații. Dezamăgiţi, nu le venea să creadă. Petea 
ridicase sticla şi, închizînd un ochi, privea cu celă- 
lalt în giîtul ei. Norden izbucni în rîs şi se sculă, 
strigînd : 

— Astea-s scamatorii de-ale lui Mathieu ! Unde-i, 
să-l scutur puţintel de chică !... Dar laborantul dis- 
păruse la timp. Nu-i nimic. Pun eu mîna pe el! 
N-are cum scăpa de pe vapor! Apoi, întorcîndu-se 
spre steward:; Adu-ne la toţi cîte un rom dublu, 
dar vezi, să nu fie cumva şi ăsta din spiţeria lui 
Mathieu, că fac moarte de om! 

Cu toate protestele sale, Bill fu nevoit să guste 
și el din romul comandat de Norden. Limbile se 
dezlegară repede şi, treptat, Bill își dădu seama 
că şi-a cîştigat noi prieteni. Iar dintre toți, cel mai 
drag îi era Norden şi nu se mai dezlipi de lîngă 
umărul său. 

— Cînd mă înveţi şi pe mine cîteva figuri din 
astea ? spuse Norden bine dispus, punindu-i o mînă 
uriașă pe umăr.. 

— Păi chiar şi mîine dacă vreţi, se oferi Bill, în- 
cîntat. 

— Miine ? Norden zîmbi — şi, deodată, i se păru 
lui Bill foarte departe : Miine nu se poate, băiatule. 
Mă așteaptă un examen greu. După aceea, cu 
plăcere. 

Și, spre părerea de rău a tuturor, Norden se sculă 
şi se pregăti de plecare. 

— Ei, Bill băiatule, îmi pare rău că trebuie să te 
las. Să ne vedem cu bine! | 

— Succes, domnule, mult succes la examen |! spuse 
Bill repede, foarte emoţionat, fără să-şi dea prea 
bine seama despre ce era vorba. 

În dimineața următoare, Bill şi Petea se sculară 
“tare devreme. Abia răsărise soarele. Cu toate aces- 
tea, ajunseră prea tirziu ca să-şi ia rămas bun de la 
Norden. O macara uriaşă tocmai lansa pe apă o 
ambarcaţie ciudată, semănînd cu o broască ţestoasă, 
neagră. Bill era foarte necăjit. Tare ar fi vrut să-i 
stringă mina şi să-i ureze încă o dată noroc uriaşu- 
lui aceluia blond cu tîmple cărunte, pe care-l soco- 
tea prietenul său. 

— Lasă, Bill, nu fi trist. O să-i urmărim tot dru- 
mul pe ecranul aparatului de televiziune submarină. 

În marea sală a secţiei de electronică marină, cei 
doi abia mai găsiră loc, undeva în spate. Zeci de 
aparate biziiau înfundat, în timp ce diverşi specia- 
lişti se învîrteau în jurul lor. Un perete al sălii era 
dominat de un imens ecran lăptos, care tocmai se 
lumina. Lămpile se stinseră apoi şi nu mai rămase 
decît sclipirea beculeţelor multicolore și bizîitul de 
bondar al aparatelor. 

Și deodată se auzi vocea lui Norden, calmă, con- 
centrată. 

— Batimetrul indică zece metri adincime. De- 
clanșez dispozitivul camerei de luat vederi. Cobor 
în unghi, cu viteză redusă, conform programului. 

— Bine, caracatiţă bătrină. Dă-i drumul! se auzi 
o voce din întuneric. 

— E şeful secției de electronică, îi şopti Petea 
repede. Apoi, uimit: la uită-te în dreapta! 

Pe ecranul hidrolocatorului apăruse o umbră 
mare şi turtită. Era „Broasca ţestoasă“, cum boteza- 
seră marinarii submarinul pitic, destinat studierii 
marilor adîncuri. 

Între timp, ecranul din faţă se luminase puternic, 
într-o lumină galben-verzuie şi Bill avu deodată 
senzația că privește într-un acvariu uriaș. 

Tot felul de peşti necunoscuţi înotau încoace și 
încolo. Unii mai mari se apropiau îndrăzneț, cu 

ochii holbaţi, încît aveai impresia că dintr-o clipă 
într-alta vor pluti în sală. Şi, deodată, zvicniră 
care-ncotro şi ecranul rămase gol. Un freamăt trecu 
prin sală, apoi o exclamaţie a operatorului de la 
aparatele care filmau scenele cele mai importante 
de pe ecran. Un peşte hidos, cu un bot triunghiular, 
oribil, pluti prin fața lor. Era însoţit de niște pești- 
șori mici, dungaţi, ca nişte zebre, care alunecau pe 
lîngă el de parcă ar fi făcut parte din acelaşi corp. 
Erau peștii „piloți“. În sfîrşit, apăru şi coada cu 
binecunoscuta aripioară triunghiulară. O şoaptă 
trecu prin sală şi Bill nu-și putu reține un gest de 
groază. Era un rechin din cei mai mari. 

— Priviţi spre ecranul hidrolocatorului! spuse 
cineva din întuneric. Se văd încă vreo cinci sau șase. 

Își îndreptară cu toţii ochii spre direcţia indicată. 
Într-adevăr, pe ecranul din dreapta se vedeau dis- 
tinct citeva umbre mari plutind nu aeparte de 
„Broasca ţestoasă“. Se auzi un declic și submarinul 
dispăru. În schimb apărură foarte vizibil rechinii în 
prim plan, iar operatorul se grăbi să-i filmeze, deşi 
imaginea de pe ecranul hidrolocatorului nu era în 
culori. 

Privind în faţă, la ecranul televizorului, Bill avu 
vaga senzaţie că întreaga sală coboară încet, o dată 
cu submarinul, spre adîncurile oceanului. Peştii, 
care apăruseră din nou, își vedeau de drumul lor, 
fără să bage în seamă ciudata ambarcaţie care plutea 
printre ei. Rareori, cite unul mai îndrăzneţ ajungea 
pînă aproape de ocularul camerei de luat vederi şi 
atunci Bill avea impresia că peştele priveşte de-a 
dreptul în sala secției de electronică. 

Culoarea apei se schimba și ea pe nesimţite, pe 
măsură ce submarinul cobora. Avea o nuanță mai 
deschisă în partea superioară a ecranului și mai 
închisă în partea de jos. Galben-verzui la început, 
ecranul se coloră în albastru deschis şi, trecînd apoi 
prin toate nuanțele de albastru, deveni cenușiu. 
Pînă la urmă nu se mai distinse decit o imensă 
pată neagră prin care se mișcau lumini fosfores- 
cente, ca miriade de stele pe un cer întunecat. 

— Aprinde reflectoarele, Norden ! se auzi vocea 
șefului secţiei. 

O lumină orbitoare inundă brusc ecranul și Bill 
închise ochii pentru o clipă. Cînd îi deschise iar, pe 
ecran ningea. Fulgi mari, albi pluteau uşor în sus. 
Era îitoplanctonul, pîinea pe care oceanul o pre- 
gătea pentru un mare număr din vietăţile sale. 

— Semnalele de chemare a peștilor, Norden, se 
auzi din nou aceeași voce. 

Bill așteptă zadarnic să audă vreun sunet, dar 
nu reuşi să sesizeze nimic. Şi totuși, trebuie că se 
întîmplase ceva acolo, pentru că ecranul începu să 
se însufleţească. Prima dată izbucni o ploaie de 
stropi argintii care brăzdară cu viteză ecranul. Erau 
mii de peştișori care se îndreptau cu iuţeală într-o 
direcţie necunoscută. Apoi ecranul deveni din nou 
neîncăpător pentru puzderia de vietăţi care înce- 
pură să se perinde, încoace şi încolo, într-o înghe- 
suială de nedescris. 

Între grupurile de cercetători se încinse o discuţie 
aprinsă în mai multe limbi și Bill nu înţelese nimic 
din cele ce se vorbeau. 

— Hai să ieşim şi noi o dată cu electroniștii. 
Acum încep studiile amănunțite asupra vietăţilor 
marine și alte chestii d-astea la care nu ne price- 
pem. O să ne întoarcem peste vreo două ore, cînd 
o să ajungă la 6000 de metri. 

Bill nu-și putu stăpîni exclamațţia: 

— Cit?! 

— Da, da. Șa-se-mii-de-metri. Primul submarin 
care atinge această adincime! 

Abia cînd ajunse pe punte, Bill remarcă că „Nep- 
tun“ pornise motoarele și se îndrepta cu viteză re- 
dusă spre sud-vest. 

Se aşeză pe marginea bazinului de înot şi încercă 
să-și facă ordine în gînduri. Capul îi era plin de tot 
felul de noţiuni noi, necunoscute, de principii des- 
pre care habar n-avusese pină atunci. Hidrolocator, 
televiziune în culori pe bază de ultrasunete, eco- 
sonde, ca să nu mai vorbim de numirile diverselor 

specii de peşti, care i se roteau prin minte într-un 
virtej ameţitor. 

„Neptun“ naviga spre „pătratul 211“ — locul de 
întîlnire cu „Broasca“ lui Norden. Acesta se găsea 
la o distanță de circa 200 de mile de locul imer- 
Slunii. 

Cerul prinse să se întunece şi în atmosferă plutea 
vag ameninţarea unei furtuni. 

Norden urma să atingă adîncimea de 6000 de metri 
în jurul orei două după-amiază și, deși Petea urma 
să intre în scurt timp de cart, totuși se grăbi să ia 
masa și să-l însoţească pe Bill în sala secției de 
electronică. 

Pe marele ecran tocmai se desfășura un spectacol 
dintre cele mai ciudate. Părea că are loc o paradă 
de măști dintr-un carnaval de demenţi. Capete cu 
guri enorme și dinţi lungi, deşi şi ascuţiţi, unele 
cu aspect tragic, altele comice, ieșeau din adincurile 
negre, plutind aproape nemișcate. Ochi mari și bul- 
bucaţi se holbau pentru a dispare apoi în adincuri; 
sau, dimpotrivă, ochi minusculi şi fără expresie, 
călăuziți de antene fosforescente ; şi peste tot guri, 
cele mai monstruoase guri pe care a fost în stare 
vreodată să le producă o noapte de coşmar. Ba, la 
un moment dat, un pește lung şi subţire se repezi 
și înșlăcă un pește de cîteva ori mai mare. Pe mă- 
sură ce-l înghiţea i se dilata piîntecul, rotunjindu-se. 
Era un spectacol dezgustător. Și, abia acum, Bill 
observă că protagoniștii acestui spectacol au foarte 
des obiceiul să se înghită unii pe alţii cu cea mai 
desăvirşită nepăsare. 

Spre marea lor ușurare, brusc, răsună vocea lui 
Norden ; 

— Sint la 6000 de metri adincime. Mă simt admi- 
rabil. Aparatajul funcţionează perfect. Mă îndrept 
cu viteză spre pătratul 211. 

Marele ecran se stinse treptat. Vraja se risipi ; se 
aprinseseră luminile. Operatorul cinematografic în- 
cepu să-și împacheteze uneltele. Privirile tuturor se 
îndreptară acum spre ecranul hidrolocatorului. În 
centrul său, o umbră mare, lată se îndepărta mic- 

șorîndu-se treptat, pînă cînd se stabiliză la o anu- 
mită valoare, după care nu mai făcu altceva decit 
să salte aproape imperceptibil încoace şi încolo. 

Bill şi Petea tocmai se ridicaseră să plece, cînd 
deodată izbucni un strigăt de uimire şi teamă. 
„Broasca“ lui Norden dispăruse pe neaşteptate de 
pe ecran. 

Imediat se înghesuiră cu toţii în jurul agregatelor 
de hidrolocaţie. Începură manevre înfrigurate cu 
pîrghiile şi butoanele tabloului de comandă. Dar 
totul fu în zadar. Se încercă apoi stabilirea unei 
legături prin aparatajul de fonie cu ajutorul ultra- 
sunetelor. Dar Norden nu răspunse la apel. 

Situaţia devenise îngrijorătoare. Fu anunţat co- 
mandantul vasului. 

— Ce spune inginerul Ionescu? întrebă acesta, 
după ce i se raportă întîmplarea. 

Tehnicienii de la aparate se foiră încurcaţi ; se 
produse învălmăşeală. Nu-l găsiră. Petea se oferi 
imediat să-l caute şi porni în goană, urmat de Bill. 

Vremea se răcise simţitor în după-amiaza aceea. 
Zdrenţe de nori alergau pe cer, iar soarele — atunci 
cînd se ivea pentru o clipă — nu avea nici o putere. 
Oceanul rămăsese calm, deși căpătase o neliniști- 
toare culoare  albastru-cenușie. „Neptun“ naviga 
încet spre pătratul 211. Comandantul se plimbase 
un timp pe punte, dar pentru că încă nimic nu-i 
reclama prezenţa, se retrase în cabina sa. 

Instalat într-un şezlong la pupă, un bărbat bine 
legat, brunet, cu pielea bronzată, scruta zările. În- 
treaga-i fizionomie îți indica un om generos şi bun. 

Ar fi părut poate prea calm dacă n-ar fi avut bărbia 
pătrată, voluntară şi fruntea brăzdată, de sub care 
sclipeau ochii de o inteligenţă ascuţită. Era ingine- 
rul Ionescu. Urmărea visător goana norilor. spre 
apus. Se duceau poate spre ţara lui. Pe nesimţite, 
se simţi învăluit de melancolie. Acum, acasă era 
toamnă, toamna aceea bogată, colorată, viguroasă, 
aprinsă şi pătimaşă ; toamna bucureşteană cu cintec 
de viori şi de țambale, cu must, pastramă şi mă- 
măliguţă, cu grădinile înaintînd pe trotuare, avind 
împletituri ciudate de papură și stuf în uşi, cu mese 
pe care te îmbie ulcele de lut smălţuit pline de 
must dulce, cu ospătari îmbrăcaţi în costum naţio- 
nal, avind pe buze veselul „Vineee |“ Ducureştial, 
toamna... Inginerul zîmbea cu ochii micșorați. 
vedea la şosea, pe aleile pline de orgia i PER Ai 
bogat. Şi frunzele ce cad, ţipătul de noapte al păsări- 
lor călătoare, felinarele bărcilor pe lacul Herăstrău 
îi picurau în suflet o stranie nostalgie. 

Zgomotul unor paşi repezi îl smulse din visare. 
Întoarse capul, nemulțumit că fusese tulburat. 

— Ce-i, ce s-a-ntimplat ? 

— Tovarăşe inginer, veniţi repede ! vorbi Petea, 
cu sufletul la gură. S-a pierdut legătura cu 
„Broasca“ ! 

— Care „Broască“ ? Ce-s prostiile astea? 

— Submarinul nostru — nu se mai ştie nimic 
de el. 

— E absurd! Așa ceva nu se poate! spuse el 
într-o limbă sonoră, pe care nici Bill, nici Petea 
nu o cunoșteau. 

Totuși, înţeleseră. Inginerul îl privea pe Petea 
atit de încruntat, încît Bill se aștepta să-l ia dintr-o 
clipă într-alta la palme. 

Dar pînă să se dezmeticească ei, Ionescu se ridi- 
case mlădios şi, cu picioarele lui lungi, din cîţiva 
pași străbătu puntea. Cei doi se luară repede după 
el. Cînd pătrunse în sală, ceva ca un oftat de ușurare 
scăpă din piepturile celor care se aflau acolo. I se 
făcu loc cu un respect plin de simpatie. 


Fără să privească pe nimeni, fără să răspundă 
la saluturi, aruncă o privire spre ecranul hidro- 
locatorului şi se încruntă. Tăcut, se apropie de ta- 
bloul de comandă şi începu să manevreze comen- 
zile. Pe ecran se văzu distinct că fascicolul de ultra- 
sunete, emis de hidrolocator, mătură adîncimile 
într-un evantai larg. Şi, deodată, mişcarea încetă. 
Inginerul privi încordat spre ecran. 

— Ciudat, spuse el, adresîndu-se unui cercetător 
cărunt şi smead, cu ochelari cenușii, care stătea în 
spatele lui. Se pare că Norden a nimerit într-o zonă 
în care ultrasunetele sînt deviate, sau mai bine 
zis dispersate, dintr-o cauză necunoscută. Ca şi cînd 
cineva ne-ar conturba emisiunea cu o puternică 
stație de bruiaj. 

O rumoare, o umbră de neliniște trecu printre 
cei de faţă şi în aceeași clipă răsună vocea coman- 
dantului în difuzoare: 

— Ce se aude, fachirule ? 

Comandantul adoptase voit un ton de glumă, deși 
fără să izbutească să-şi ascundă complet îngri- 
jorarea. 

— Deocamdată dibuim prin blestematele astea de 
smircuri de pe fund. Imediat ce reușim să ne dăm 
seama ce se întimplă, te anunţ. 

Inginerul se aplecase peste pupitrul de comandă 
și un cerc de capete blonde, cărunte sau cu chelii 
lucioase îl înconjurară. Se lăsă o liniște desăvirșită. 
Petea folosi acest răgaz pentru a-i povesti lui Bill 
cum se alesese inginerul Ionescu cu porecla de 
„fachir“. Totul se trăgea de la o întîmplare petre- 
cută într-o dimineaţă, foarte devreme. După cum 
relataseră marinarii de cart, inginerul apăruse pe 
puntea superioară cu un fel de turban în jurul ca- 
pului — mai bine zis, în jurul urechilor — se 
așezase pe jos şi începuse să cînte din fluier, un fluier 
ciudat, din care pornea un fir lung ce se pierdea 
în ape. Ce cînta, nu auzea nimeni, cu toate că ,„„Nep- 
tun“ plutea în derivă și în jur domnea liniştea. Și, 
deodată, apele începură să fiarbă în jurul vasului, 
de parcă inginerul ar fi adunat toți peştii din ocean 

cu cîntecele sale. Atunci, mulţumit de rezultat, 
scoase un alt fluier din sîn, unul lucitor, de argint, 
și începu să cînte din el. Și iarăși nimeni nu auzi 
ce cîntă. Pe sus începură însă să apară stoluri de 
păsări. După ce descriseră cîteva cercuri largi, se 
așezară pe vas, care pe unde apucară, în timp ce 
alte stoluri veneau mereu. 

Începuse să se adune lume pe punte și toți pri- 
veau ca fascinați spectacolul care ameninţa să dea 
peste cap tot programul de lucru din ziua aceea. 
Atunci comandantul, care venise printre primii, 
strigă supărat: 

— Hei, fachirule, ajunge ! Trimite-ţi musatirii la 
plimbare că mi-au umplut puntea de găinaţ. 

Inginerul însă nu se mișcă, de parcă n-ar fi auzit 
nimic. A fost nevoie să se ducă un colaborator al 
său să-l tragă de mînecă, arătînd spre comandant. 

Inginerul ridicase capul mirat, apoi înţelegînd ce 
se întîmplase, scoase alt fluier şi suflă în el. Într-o 
clipă, tot păsăretul zburătăci îngrozit în toate păr- 
țile, stîrnind o hărmălaie de ţipete şi filfiit de aripi 
Și, în ziua aceea, nu se mai prinse nici un peşte. 

Inginerul nu dăduse nici o explicaţie, nici nu-şi 
mai repetă experiența, dar porecla îi rămăsese. 

Petea tăcu. În liniștea care domnea, nefiresc, ră- 
sunase vocea inginerului : 

— Cuplaţi amplificatorul I. 2! 

— Nu se poate! se opuse cineva, speriat. Apara- 
tul nu e încă pus la punct. Giîndiţi-vă, se pot pro- 
duce unde ultrasonice nocive. 

— Cuplaţi amplificatorul 1.2! vorbi Ionescu, 
fără să ridice tonul, dar cu atita hotărire, încît 
nimeni nu mai îndrăzni să-l contrazică. Adăugă : Eu 
l-am conceput. Îmi iau toată răspunderea! Apoi. 
se-ntoarse spre sală şi comandă scurt: Cei care n-au 
nici o treabă pe-aici, îi rog să părăsească încăperea. 

Se auziră murmure nemulţumite, apoi, în timp 
ce inginerul adăugă apăsat „vă rog!“, cei mai mulţi 
ieșiră. lonescu îi urmări imperturbabil. Nu mai 
rămăseseră decit Bill şi..Petea, în fundul sălii. 


— Și voi, şi voi! spuse el, arătînd cu degetul 
spre uşă. 

Dar Bill sări în sus, furios şi foarte necăjit. 

— He is my frend!* strigă el, arătînd cu mina 
spre ecran. 

— Your frend ** ? Înţeleg, înțeleg! Your frend'! 
şi ochii negri se însuflețiră pentru o clipă. 

Apoi inginerul se întoarse spre tabloul de co- 
mandă, uitîndu-i cu desăvirşire. O lumină puternică 
inundă ecranul hidrolocatorului. 

— Domnule inginer, sărim în aer ! se auzi o voce 
speriată. 

Ionescu mormăi ceva ce nu înţelese nimeni. Și 
deodată, peste ecran trecu ceva ca o ploaie toren- 
țială, cu stropi mari care băteau oblic. 

„Probabil că sînt peşti“, îşi spuse Bill, care înce- 
puse să prindă cîte ceva din secretele hidrolocaţiei. 

Capetele se aplecară îndelung peste aparate. Din 
puţinele cuvinte schimbate în diverse limbi, cu aJu- 
torul lui Petea care cunoştea multe dintre ele, Bill 
înțelese că se fac nişte calcule, avind ca elemente 
distanţa, adîncimea, ora exactă etc., după care se 
rectifica apoi bătaia fasciculului de unde ultrasonice. 

— Anunţaţi pe comandant că Norden a deviat 
serios de pe traseul stabilit, conchise la un moment 
dat inginerul Ionescu. Nu se află în perimetrul în 
care ar fi trebuit să se găsească în clipa de faţă și 
nici în apropierea acestuia. Şi chiar dacă nu l-a 
înghiţit vreun pește uriaş sau nu s-a dizolvat în 
apă, tot ne va fi foarte greu să-l găsim. 

Căutările fură îndelungate şi chinuitoare. Bill, 
care se apropiase de grupul cercetătorilor, nici nu 
şi-ar fi dat seama cum trece timpul, dacă, la un 
moment dat, Petea nu l-ar fi bătut pe umăr să-i 
spună că pleacă. Intra în cart la ora 18. 

Oamenii nu-şi mai vorbeau şi un soi de sfirșeală 
pusese, parcă, stăpînire pe ei. Singurul care nu-şi 
pierduse vioiciunea era inginerul-şei. 


* E] este prietenul meu! (în 1. engl.) (n.a). 
xx Prietenul tău ? (in 1. engl) (n.a.). 

— Ce-s mutrele astea de înmormiîntare ? se răsti 
el la un moment dat către cei din jur. Are o rezervă 
suficientă de oxigen, aşa că poate să se plimbe pe 
sub apă cit o pofti! 

— N-are, domnule inginer, spuse cineva aproape 
şoptit. 

— Cum? A plecat fără rezerve !? Cine a hotărit 
lucrul acesta ? Inginerul pălise deodată și repetă cu 
voce metalică : Cine a hotărit? 

— Ştiţi, noi am ajuns la concluzia că... 

— Explicaţiile nu mai au nici un rost acum! îi 
tăie el vorba. Pentru cît timp îi mai ajunge 
oxigenul ? 

— Pentru vreo două ore. 

— Bravo !... Intensitate maximă! comandă el cu 
voce tunătoare. 

Pe ecran se ivi o pată albicioasă, pertect rotundă. 
Părea o bilă care încearcă să scape cît mai repede 
din cîmpul vizual al hidrolocatorului. Toţi o văzură 
și parcă nu le venea să-şi creadă ochilor. Inginerul 
Ionescu manevra însă cu o asemenea iuţeală comen- 
zile, încît reușea s-o păstreze mereu în centrul 
ecranului. 

Începură din nou calculele înfrigurate. 

— Ce se aude? răsună vocea comandantului 
care, probabil, aflase că se întîmplă ceva şi nu se 
mai putuse stăpîni. 

— Sîntem pe urmele răufăcătorului. Deocamdată 
atît. În orice caz, pregătiţi vasul pentru urmărire. 

— Ce fel de răufăcător ? Ce urmărire ? Nu înţeleg 
nimic. 

— Nici noi, captain, nu înţelegem prea mult. 

În timp ce vorbea cu comandantul, pata începea 
să se micşoreze repede. 

— Atenţie, captain! Începem urmărirea! Spre 
sud-vest cu toată viteza! şi inginerul începu să-i 
dicteze elementele de marş, adică distanţa, drumul 
şi viteza ce trebuiau urmate. 

O zguduitură trecu prin tot vasul. „Neptun“ 
începuse urmărirea. Dar, ciudat, pata aluneca acum 
mereu spre stînga și degeaba se frămînta inginerul 

Ionescu și țipa că nu i se respectă indicaţiile. Pină 
la urmă, obiectul necunoscut dispăru şi toate încer- 
cările de a-l regăsi fură zadarnice. 

În marea sală a secţiei de electronică marină se 
lăsă o linişte de moarte. Bill aruncă pe furiş o pri- 
vire la ceas. Norden mai avea oxigen pentru o jumă- 
tate de oră. Afară începuse să se însereze şi un vint 
rece năvălea prin hublourile deschise. 

Și, pe neașteptate, liniştea fu străbătută de o 
exclamaţie plină de uimire și vocea ofițerului navi- 
gator se auzi răsunînd descumpănită în difuzor: 

— 'Tovarăşe comandant, aparatele de bord au 
înnebunit. Girocompasul a deviat cu şase grade spre 
vest, față de drumul pe care ar trebui să-l urmăm... 

Inginerul Ionescu ridică capul, cu o mină atentă. 

— Asta ne mai lipsea, murmură el îngindurat. 
Apoi, străfulgerat deodată de o idee: Hello, captain, 
spre pătratul 211 cu toată viteza! 

Și din nou puternicul hidrolocator începu să mă- 
ture adîncimile. Inginerul se cufundase în calcule. 
Deodată ceru legătura cu comandantul. 

— Captain, spune-i ofițerului de cart să se uite 
mai atent la ceasul ăla al lui. Devierea a tost de şase 
grade, trei minute şi cincisprezece secunde. 

După citeva clipe se auzi vocea acestuia: 

— Exact, tovarăşe inginer-şef : şase grade, trei 
minute și cincisprezece secunde. 

Inginerul părea că nu mai aude. Se aplecase peste 
tabloul de comandă și manevra de zor. Și iată că, 
deodată, spre marea uşurare a tuturor, „Broasca“ 
lui Norden se ivi pe ecran. La început foarte ştearsă, 
apoi tot mai clară şi mai mare. 

— Încercaţi să stabiliți o legătură prin videofon, 
ceru Ionescu unui colaborator de-al său. 

Dar toate eforturile fură zadarnice. Norden nu 
răspunse. „Broasca“ urca lent spre suprafața ocea- 
nului, cu toate luminile stinse și ieși brusc din ca- 
drul ecranului. 

— Repede, legătura cu radiotelegrafiştii ! Ingi- 
nerul-șef manifesta o grabă neobișnuită: Alo! 
Cine-i de cart? 

— Eu, Petea. 

— Petea, pregăteşte toate aparatele, să nu scapi 
mesajul lui Norden! M-auzi ? 

— Nici o grijă, tovarăşe inginer-șel ! 

— Eh, asta a fost! spuse el cu un oftat, întorcîn- 
du-se spre colaboratorii săi. Controlaţi încă o dată 
toate calculele. Trebuie să cunoaștem exact locul 
unde iese Norden la suprafaţă. Apoi... pentru astăzi 
ajunge : 

Inginerul își şterse fruntea cu o batistă mare, 
albă şi o porni spre puntea de comandă, cu Bill ca 
o umbră pe urmele sale. Bill înţelesese că inginerul 
ăsta negricios făcuse o minune că-l regăsise pe Nor- 
den şi nu-i mai venea să se dezlipească de el, 

Afară se înnoptase de-a binelea şi o hulă puter- 
nică legăna vasul. Reflectoare puternice măturau 
suprafaţa încreţită a oceanului. Sus, pe puntea de 
comandă, pe Ionescu îl aștepta comandantul tăcut 
şi întunecat. Își strînseră mîinile fără un cuvînt. Şi 
deodată, o șoaptă ca un freamăt trecu din gură în 
gură : 

— Vorbeşte ! Norden vorbeşte ! 

Bill fu gata să izbucnească în lacrimi de bucurie. 
Și iată că apăru Petea în goană, fluturînd o hîrtie 
albă în mînă. 

„Sint bine şi sănătos, dar mi-e o foame de lup! 
transmisese Norden. Aștept la punctul fixat. Imi 
pare rău că am întîrziat, dar nu am nici o vină. 

Norden“ 

— Eh, dacă omului îi e foame, pregătiţi-i o masă 
pe cinste! spuse comandantul, ușurat și înveselit. 
Ce spui, se adresă el lui Ionescu, o să dureze mult 
pină-l găsim ? 

— Depinde de... 

Nu reuși să-și sfirşească vorba, că întunericul fu 
prăzdat pe neașteptate de o linie roșie. Norden lan- 
sase o rachetă de semnalizare. Pe punte izbucniră 
reilectoarele, prinzînd în raza lor un punct minuscul 
care sălta pe valuri ca o coajă de nucă. „Neptun“ se 
îndreptă cu toată viteza într-acolo. Şi nu după 

multă vreme, pe turelă se distinse silueta albă a lui 
Norden, gesticulînd și strigînd ceva ce nu se auzea. 

Macarale puternice începură să uruie întinziîn- 
du-şi braţele spre apă. Cîteva comenzi scurte şi 
„Broasca“ fu ridicată pe sus ca o jucărie şi depusă 
pe punte. Fugiră cu toţii într-acolo, dar cel care 
— îmbrîncind în toate părțile —. ajunse să-l îmbră- 
țișeze primul pe Norden fu Bill. 

Nu-i mai dădu drumul, în timp ce ceilalți îi strîn- 
geau mina. Din timp în timp, Bill îl privea radios 
şi-i spunea: 

— Old boy, să nu mai faci figuri de astea! Am 
avut nişte emoții... 

În sala mare a secţiei de electronică, domnea o 
atmosferă de gheață. Bill și Petea se făcuseră mici 
în scaunele lor, pentru a fi cît mai puţin băgaţi 
în seamă. 

Comandantul se ridica și domina, de la înălțimea 
staturii sale, întreaga asistenţă. 

— S-a vorbit aici de neprevăzut. Eu nu mă pot 
împăca cu o asemenea idee, vorbi el cu un ton sec. 
Experienţe de felul acesta, care pun în pericol viaţa 
unui om, sînt de neconceput pentru mine. Sint 
comandantul acestui vas și răspund pentru fiecare 
dintre dumneavoastră. Făcu o pauză, după care reluă 
uşor enervat : După cîte ştiu, electronica e o știință 
exactă. Cum se explică atunci atitea incidente ne- 
prevăzute ? Întîi se pierde legătura cu submarinul, 
apoi se descoperă un corp necunoscut care nu nu- 
mai că nu poate fi identificat, dar nici măcar 
urmărit ; aparatajul vasului și al submarinului se 
detectează subit, pentru ca tot singur să se redreseze, 

atunci cînd e aproape prea tîrziu ; stația de legătură 
de pe coastă ne caută trei ore în şir şi noi nu 
răspundem !... Apoi, întorcîndu-se spre inginerul 
Ionescu, îl interpelă direct: Cum se explică toate 
astea ? Ce vom raporta înaltelor foruri ştiinţitice 
care ne-au încredințat misiunea de a întreprinde 
cercetările oceanologice ?! 

— Nu mi-am făcut încă o părere precisă despre 
cele întîmplate. Deocamdată ne lipsesc date suti- 
ciente pentru a putea trage o concluzie certă. 

— Un asemenea răspuns este total nesatisfăcător, 
replică comandantul nemulțumit. 

— Să analizăm toate cele întîmplate cu seriozi- 
tate, spirit de răspundere şi fără pripeală, propuse 
cineva din sală. 

— Mai ales fără pripeală, sublinie inginerul 
Ionescu. 

Pe perete fu întinsă o hartă amănunțită a por- 
țiunii de ocean în cauză, cu toate datele culese de 
expediția oceanologică. O suprafaţă înconjurată cu 
roşu, în mijlocul ei, indica pătratul 211, iar un 
cerculeț mai în margine, locul unde se oprise „Nep- 
tun“ în clipa imersiunii submarinului. 

La propunerea celor din sală, Norden se apropie 
de hartă și începu să relateze istoricul călătoriei 
sale pe sub apă, ajutat şi completat, din cînd în cînd, 
de ceilalţi cercetători. 

— Am afins deci adîncimea de 6000 de metri, 
după cum arătau batimetrele, în jurul orei două. 

— Aş vrea să precizezi ora exactă, ceru inginerul 
Petrovici, adjunctul lui Ionescu, potrivindu-și oche- 
larii cenușii. Se poate? 

— Da, răspunse Norden calm, se poate. Răsioi 
jurnalul său de bord, apoi spuse: La două fără cinci 
am ajuns la adîncimea programată. Am dat drumul 
la motoare şi la două fix — după cum indica pro- 
gramul — am luat-o în direcția pătratului 211. 

— Exact! Așa a înregistrat şi aparatajul hidro- 
locatorului, spuse inginerul Petrovici, 

— Bine. Mai departe, ceru comandantul. 

— Am mers conform programului, cu viteza indi- 
cată. Am ajuns în regiunea munților submarini de 
aici, arătă el pe hartă, şi am luat-o prin acest canion 
sau trecătoare, cum vreți să-i spuneți. Cu toate 
reflectoarele aprinse, aveam senzaţia că plutesc 
într-un balon pe deasupra unor piscuri fantastice 
ale căror văi se pierdeau într-o ceață întunecată. 
Apoi am ieşit din nou la șes, cum ar veni, mergind 
pe ruta programată şi orientîindu-mă după indica- 
țiile aparatajului de bord în care aveam toată 
încrederea, pînă la un moment dat. 

— Pînă în care moment ? ceru comandantul pre- 
cizarea. 

— Păi, să vedeţi. În jurul orei şaisprezece, am 
văzut că ecolotul * îmi indică alte date decît cele 
înscrise pe hartă. Ajunsesem într-o zonă în care 
fundul de mare se găsea la douăzeci de metri sub 
mine, în loc de 1216 cît trebuia să fie. M-am găsit 
în faţa următoarei dileme: ori am coborit eu cu o 
mie de metri în plus, ori indicaţiile hărții nu cores- 
pund realității. 

Șeful secţiei de cartografie, un bătrîn cu barbă și 
mustăți, mormăi ceva supărat. Norden se înclină 
zimbind spre el, apoi continuă: 

— Nici prin gînd nu mi-a trecut că mi se defec- 
tase aparatajul de orientare şi că am deviat spre 
vest. La ora şaisprezece şi cincisprezece minute, am 
lansat două ecosonde. Rezultatele corespundeau 
indicaţiilor aparatelor mele de bord. Mă aflam la 
şase mii de metri de suprafața oceanului, iar fun- 
dul se găsea la douăzeci de metri sub mine. Am 
început să mă concentrez asupra drumului, pentru 
a nu risca să mă ciocnesc de un obstacol nepre- 
văzut, avînd în vedere că fundul era atit de aproape. 

— O clipă, te rog! îl întrerupse de astă dată 
inginerul Ionescu. Fiindcă avem toate datele nece- 
sare, aş vrea să se traseze pe hartă drumul real al 


* Ecolot — aparat care indică la ce adîncime se află 
fundul de mare (n.a.). 


132 


submarinului, pornind de la premiza că devierea 
s-a produs din clipa în care a ieşit din cîmpul 
vizual al hidrolocatorului. 

În curînd apăru pe hartă o linie care descria un 
unghi faţă de drumul programat şi care se oprea 
într-adevăr deasupra unei porţiuni în care adînci- 
mea oceanului avea valori cuprinse între 6000 şi 
6 100 metri. Măsurîndu-se apoi acest unghi, se obţi- 
nură şase grade, treizeci de minute şi cincisprezece 
secunde. 

Inginerul Ionescu se însufleţi : 

— Pînă aici trebuie să recunoașteţi că aparatajul 
nostru electronic a funcţionat perfect, spuse el 
adresîndu-se întregii săli, dar în special comandan- 
tului. Pînă și eroarea a fost înregistrată, pas cu pas, 
permițîndu-ne să reconstituim totul. Începe să fie 
clar acum că devierea se datorează unui puternic 
cîmp parazitar — de origine necunoscută — care 
a influenţat în aceeaşi măsură aparatele de bord ale 
lui Norden, cît şi aparatele de orientare ale navei. 

— O fi fost vreun monstru marin, care a vrut 
să-l atragă pe Norden într-o capcană, spuse cineva 
vesel. 

— Știința nu cunoaşte asemenea monștri, replică 
un ihtiolog, supărat. 

— Să lăsăm glumele, spuse inginerul Petrovici. 
Apoi, după o scurtă ezitare: Oare acest cimp para- 
zitar nu e cumva produs de propriile noastre apa- 
rate — mă refer în special la puternicele amplitica- 
toare concepute de tovarăşul inginer Ionescu ? 

În sală se aşternu o liniște încremenită. Părerea 
unui electronist eminent ca inginerul Petrovici cîin- 
tărea foarte greu în cumpănă. 

Toate privirile se  îndreptară spre inginerul-şei. 
Acesta tăcea, concentrat asupra unor foi de hirtie 
pline de calcule. Liniştea devenise de nesuterit. 
Mai mult ca să scape de apăsarea ei, comandantul 
întrebă puţin mai brusc decit ar îi vrut: 

— N-ai nimic de spus? 

Ionescu ridică capul și-l privi ţintă în ochi. Co- 
mandantul continuă, împăciuitor : 

— S-a emis aici o ipoteză. Îţi dai seama că tre- 
buie să găsim ceva plauzibil pentru a explica toată 
întîmplarea asta nefericită. Altfel cum o să ne mai 
continuăm programul de cercetări ? ! 

Ionescu respiră adînc, . apoi, încercînd să-și stă- 
pinească firea violentă, vorbi foarte rar, cu voce 
scăzută. Numai Petrovici, care-l cunoştea bine, își 
dădu seama că are nervii încordaţi la maximum. 

— Generatoarele de ultrasunete, amplificatoa- 
rele, întreg aparatajul nostru n-are nici o legătură 
cu cele întîmplate. Aş zice chiar că e prea slab pen- 
iru a rezista iorței care a intervenit dinafară. 

În sală se iscă rumoare. Comandantul era vădit 
încurcat. Oricum, era o misiune destul de dificilă 
să arbitrezi discuţiile contradictorii dintre niște sa- 
vanţi cu renume. Şi mai greu era să-ți dai seama 
de partea cui e dreptatea. De altfel, asta nu era 
sarcina lui. El trebuia însă să asigure viaţa tuturor 
și siguranţa vasului. Nu putea permite ca, de dragul 
unor experienţe științifice riscante, să se pună în 
pericol viaţa unui om. 

— Aparatajul secţiei electronice este fără cusur, 
adăugă inginerul Ionescu apăsat. 

— Asta așa e! strigă deodată Bill, sărind în pi- 
cioare. | 

Petea îl trase însă repede la loc pe scaun. 

— Fii cuminte și stai pe creanga ta! îi şopti 
acesta. Ce naiba, vrei să ne dea afară? 

Savanţii clătinară din cap a dojană, dar nu-l 
prea luară în serios. 

Ionescu continua să-şi expună punctul de vedere, 
dezvoltînd presupunerea făcută iniţial, aceea a unei 
perturbații puternice, intervenită dinafară. 

— Domnul Ionescu are dreptate, strigă din nou 
Bill, aţiţat. 

-— Astimpără-te, americanule ! Aici nu e o com-. 

petiție sportivă ! îl puse la punct însuși inginerul 
Ionescu. 

Bill se bosumflă. Nu băgase de seamă că ingine- 
rul-şef îl privise cu foarte multă simpatie, amuzat. 

Comandantul ceru să se facă linişte. 

— Am vrea s-auzim şi alte păreri, spuse el. Cine 
doreşte să vorbească ? 

Şoaptele amuţiră și toate privirile se îndreptară 
spre masa prezidiului. Dar nimeni nu se considera 
pregătit să se avînte în discuţii. 

Atunci, spre marea uşurare a tuturor și îndeosebi 
a comandantului, Ionescu se ridică din nou: 

— Apreciez foarte mult capacitatea profesională 
a distinsului meu coleg, colaboratorul meu cel mai 
apropiat, inginerul Petrovici. Şi tocmai pentru că 
ne cunoaştem aşa de aproape, îi înţeleg mai bine 
decit oricine frămîntările şi îndoielile. Vedeţi, mai 
sînt o serie de probleme în meseria noastră în care 
ştiinţa încă nu şi-a spus ultimul cuvînt, ba în altele 
încă bijbiim de-a binelea. Vom depăşi însă şi faza 
aceasta, prin eforturi îndelungate şi colective... Mi 
se pare că am căzut din întîmplare tocmai pe o ase- 
menea problemă. Eu aş propune să cerem forurilor 
internaţionale, din ale căror dispoziţii ne aflăm aici, 
să ne permită să încercăm să descoperim cauzele 
care au provocat încurcăturile care ne frămintă. Cu 
acest prilej am putea rezolva şi problema verificării 
amănunțite a aparatajului de hidrolocaţie cu toate 
anexele sale. 

În sală se lăsă din nou o linişte concentrată. Fie- 
care se gindea la marea răspundere care i-ar apăsa 
pe umeri, poate şi la faptul că aceasta ar prelungi 
cu încă multe luni șederea în Pacific, tocmai acum 
cînd programul de cercetări era pe sfîrşite. 

— Aş dori să pun o întrebare... (Cel care se ridi- 
case era Norden şi toate capetele se întoarseră spre 
el.) În timp ce navigam pe sub apă, am avut tot 
timpul aparatele sub ochi. Deci sînt în măsură să 

spun, cuo aproximaţie de cîteva secunde, momentul 
în care a încetat acea „cauză externă“ care a provo- 
cat devierea. Aş vrea să ştiu ce s-a întîmplat în clipa 
aceea în sala secţiei de electronică, dacă a intervenit 
vreun element nou sau nu. Bineînţeles, dacă acest 
lucru e posibil. 

Inginerul Ionescu îl privi pe Norden zîimbind prin- 
tre pleoapele mijite, apoi se întoarse spre Petrovici : 

— Desigur. Un moment şi am să vă răspund exact, 
spuse acesta. Aruncă o privire spre hartă, își verifică 
hîrtiile din faţă, apoi iarăşi privi spre hartă, din ce 
în ce mai încurcat. Inginerul Ionescu îl urmărea cu 
un zimbet politicos. Hm, da !... spuse Petrovici, tu- 
șind încurcat. În clipa aceea, hidrolocatorul a înter- 
ceptat un corp sferic, lăptos, pe care mai tîrziu l-a 
pierdut din nou. 

— Monstrul marin ! exclamă cineva amuzat. 

— Adică, mai bine zis, a alungat monstrul marin 
care îşi pusese în gînd să mă atragă în vizuina sa, 
spuse Norden vesel. 

Într-adevăr, la această întorsătură nu se aşteptase 
nimeni. | 

— Da, spuse Ionescu încet, se pare că gluma dumi- 
tale nu e departe de realitate. 

În timpul acesta, Petrovici îşi ştergea nervos len- 
tilele ochelarilor, privindu-șşi şeful dojenitor cu ochii 
săi miopi. Avea senzaţia că îi jucase o festă, că prin- 
sese firul de la început şi lui nu-i spusese nimic. „Pe 
viitor, trebuie să deschid mai bine ochii“, îşi spuse 
el furios. 

—. Ei, atunci ce facem cu propunerea inginerului 
Ionescu ? 

Aţiţaţi de noua întorsătură a lucrurilor, cercetă- 
torii şi începuseră pe grupuri controversa, emiţind 
ipoteze, trăgînd concluzii, uitînd că se mai află în 
şedinţă. La vocea comandantului, tresăriră şi răspun- 
seră ca de la sine înţeles : 

— Se âprobă! Se aprobă! 

— Se aprobă! Ce să mai lungim vorba! strigă 
Bill entuziasmat, uitînd că el e ultima spiță la roată 
şi că, în orice caz, nimeni nu-i ceruse lui părerea, 

A doua zi, dimineaţa devreme, comandantul fu tre-= 
zit de niște bătăi puternice în uşă. 

— Cine-i acolo? strigă el furios. 

— Ionescu. 

Într-o clipă, comandantul fu în picioare şi își trase 
pe el halatul de mătase albastră. 

— Ce te-a apucat de scoli oamenii cu noaptea-n 
cap? îl întîmpină el în „prag. 

— Captain, aş vrea să te rog ceva. 

Inginerul era palid, tras la faţă, cu cearcăne adinci 
sub ochi. Se vedea că nu dormise toată noaptea. 

— Spune! 

— Am nevoie de un termen mai lung pentru în- 
tocmirea raportului către Comitetul internaţional de 
oceanologie. Trei zile nu-mi ajung. 

— ȘI cit crezi că-ţi trebuie ? 

— Cel puţin zece zile. 

— Eşti nebun! 

— Captain, trebuie ! 

Comandantul îl privi cu luare-aminte. 

— Ceva nou ? 

— Da, spuse inginerul, dar se vedea că gîndurile 
îi aleargă aiurea. 

— Bine, dar să știi că trebuie să cer şi părerea 
celorlalți, conveni comandantul. 

Ce se întîmplase între timp ? 

Bill plecase de la consfătuirea oceanologilor înfier- 
bîntat. Iată niște oameni pe cinste. O să-i dea de hac 

„cauzei“ aceleia afurisite! Pe măsură ce trecea 
timpul, însă, îşi simţea sufletul îndoit. Pe de o parte 
îi părea bine că Petea nu-l lăsase să se facă de rîs, 
pe de altă parte îi era necaz că nu vorbise. Şi dacă 
n-o făcuse atunci, cînd era momentul, acum ce să 
mai facă ? Îl chinuia un sentiment ciudat, de parcă 
el ar fi fost vinovat de toate cele întîmplate; atît 
de peripeţiile lui Norden, cît şi de neplăcerile ingi- 
nerului Ionescu — doi oameni faţă de care se simţea 
irezistibil atras. Dar nici nu era sigur că ceea ce ar 
fi spus el ar îi avut vreo importanţă. Și totuși!... 
Se gîndi la cei doi oameni pe care învățase, în ulti- 
mul timp, să-i stimeze și să-i preţuiască. La Norden 
admira curajul, voinţa de neînfrînt, împletite cu per- 
fecta cunoaștere a meseriei, la inginer, pasiunea pen- 
tru ştiinţă, mintea lucidă, înflăcărarea şi farmecul 
întregii lui personalităţi. 

Toată dimineaţa aceea, Bill nu avusese chef de ni- 
mic. Degeaba trăgea Petea de el, căutînd să-l 
distreze, Bill rămînea botos. Văzînd că nu o scoate 
la capăt cu el, Petea se dusese la ştrand lăsîndu-l 
singur în cabină. Dar singur era parcă şi mai rău. 
Tot felul de gînduri îl asaltară, iar cabina deveni 
strimtă şi înăbuşitoare. Atunci Bill se hotări să facă 
o plimbare pe punte. Un timp hoinări încoace şi 
încolo fără: rost şi deodată — pentru prima dată în 
viaţa lui — simţi nevoia să bea ceva tare. În orice 
caz, să facă ceva ce nu mai făcuse. Dar spre marele 
lui ghinion, la bar dădu peste Norden care îşi sorbea 
coniacul de unul singur. 

— Hello, Bill! se bucură acesta cînd îl văzu. Ce 
faci, bătrîne pirat ? | 

— Hm, caut şi eu să-mi trec vremea cumva. 

__— Mada, e tare plicticos cînd n-ai ce face! Nor- 
den sorbi o înghițitură mare şi rămase pe gînduri. 
Da, e al naibii de plicticos! Cunosc asta, Bill. Tăcură 
amindoi multă vreme, fiecare cu gîndurile sale. Da, 
măi băiete, e al naibii de plicticos, repetă în neştire 
uriașul. Și deodată bătu cu pumnul în masă: Îmi 
vine să turbez, înţelegi ? 'Tocmai acum cînd mergeau 
toate strună şi începusem, în sfîrşit, să-mi fac şi 

eu meseria, pică beleaua asta cu deviația. Acum, pînă 
o să se lămurească lucrurile — dacă se vor lămuri 
vreodată — iar nu am ce face... Ce pacoste!... 

— Eu... Trebuie să cam plec, se scuză Bill repede. 

— Hei, boy, unde te grăbeşti? Stai să bem un 
păhărel. | 

Dar Bill se făcu că n-aude şi o zbughi pe uşă.. 


După-amiază se lăsă o zăpuşeală din cale-afară de 
enervantă şi apăsătoare. Bill fu nevoit şă se retragă 
în cabină, unde domnea o răcoare plăcută, asigurată 
de instalaţia de aer condiționat a vasului. 

Îl găsi pe Petea citind. Bill urcă în cuşeta de deasu- 
pra. şi rămase multă vreme cu ochii în tavan, cu gin- 
durile împrăștiate. Oricum, ar fi trebuit să spună. 
Chiar cu riscul de a se face de ris. Se purtase nedemn 
și laş. Iar inginerul Ionescu șicu Norden suportau 
acum consecinţele. „Ruşine, Bill Webster, ruşine!“ 

— Ce te tot foieşti atita ? se răsti Petea. 

Purtarea ciudată a lui Bill îl făcea să nu se simtă 
în apele lui. De cite ori un om apropiat era nemul- 
țumit, frămîntat, Petea nu se simţea bine. El dorea 
ca toată lumea să fie veselă. Dar să-i pună prietenu- 
lui său o întrebare, doamne fereşte! 'Trebuia să-l 
lase în pace, pînă-i va trece, ăsta era singurul lucru 
de făcut. Și mai ales să nu lase să se vadă că-i bă- 
nuie frămintarea. 

— IJartă-mă, credeam că dormi, se scuză Bill cu 
jumătate de gură. 

— Cum să dorm, cînd nu te mai astîmperi! 

Petea obişnuia să doarmă în fiecare după-amiază 
cîte un ceas, înainte de a intra de cart. Astăzi însă, 
somnul nu voia să se lipească de el şi asta-l înfuria 
peste măsură. 

— Petea! 

— Uî! 

— Petea, să ştii că rău am făcut că n-am vorbit! 

— Unde, mă? 

— La constătuire. 

— Nemaipomenit! Bill n-a vorbit la consfă- 
tuire |... 


139 


— Petea, crede-mă ! Eu ştiu ce spun. 

— Oameni buni, luaţi-l de pe mine, că-l omor! 

— Petea!... 

— Bill, dacă mai scoţi o vorbă, te arunc în ocean! 

N-avea încotro. Petea nu voia să stea de vorbă cu 
el. Tăcu. Şi în curînd respiraţia regulată a priete- 
nului său îl înştiinţă că acesta adormise. În timpul 
acesta însă, Petea, simulînd că doarme, gindea : 
„Să-l las să se potolească şi pe urmă o să spună lu- 
cruri mai inteligente. Hm ! Cred că a băut! Aflu 
eu miine ce-l doare! I-o fi dor de casă, asta-i!...“ 


Toată seara Bill rămase în cabină. Nici de cină 
nu-i mal ardea. Se dezbrăcase, hotărit să se culce 
devreme. Dar gîndurile nu-i dădeau pace. Şi în zadar 
încerca să scape de ele. | 

„Aşa nu mai merge! Spun şi gata! Fie ce-o fi! 
Dacă e o prostie, o să ridă de mine şi cu asta am ter- 
minat. Dar s-ar putea să fie ceva important. Chiar aşa 
am Să-i şi spun: că poate nu-i important, dar că eu 
cred că trebuie să afle.“ 

Şi hotărit, sări din pat, se îmbrăcă în grabă şi o 
porni. 

Inginerul Ionescu nu era în cabină. Bill îl căută 
peste tot, dar fără nici un rezultat. Descurajat, ne- 
ştiind ce să mai facă, se trinti într-un şezlong pe 
punte. | 

Sub bătaia lunii, apele păreau de argint-viu. O 
briză uşoară, umedă şi sărată, alungase zăpuşeala şi 
pe punie începu să fie foarte plăcut. Tot mai multe 
umbre apăreau, care plimbiîndu-se, care adunîndu-se 
în jurul mesuţelor, discutind. Din murmurul de voci 
din jurul său, se desprinse ciar, la un moment dat, 
glasul inginerului-şei. Stătea rezemat de balustradă 
și îi dădea nişte indicaţii unui colaborator al său. Bill 

aşteptă pînă cînd rămase singur, apoi se apropie de el. 
— Bună seara, domnule inginer. 

— A, tu erai, Bill ! Tocmai mă miram cine o fi şe- 
zînd atât de visător şi singur în colțul ăla. Lasă, acum 
se sfîrşesc şi necazurile tale. O dată cu avionul care 

vine după raportul nostru, o să poţi pleca și tu acasă. 
Te bucuri, nu ? 

Bill lăsase capul în jos şi nu răspunse. Inginerul 
Ionescu se simți deodată stînjenit. 

— Bill, ce dracu ai? nu se mai putu el stăpîni. Nu 
te mai recunosc. Cine te-a supărat? Ce s-a în- 
timplat ? ! 

Bill ridică încet capul şi-l privi ţintă în ochi. 

— Domnule inginer, vreau să vă vorbesc într-o 
chestiune... nu ştiu cum să spun... Apoi hotărît : Cred 
că am făcut o greşeală. 

Inginerul păli. Deci, asta era. Simţise deodată că 
ceea ce voia să-i spună Bill era în strînsă legătură 
cu necazurile sale. 

— Bill, spuse încet, cu îndoială, nu cumva ai um- 
blat la vreunul din aparate ?... 

— Ferească sfîntul! Nu mă amestec niciodată 
acolo unde nu mă pricep. 

— Atunci ?... spuse inginerul dezorientat şi ușor 
impacientat. 

— E vorba despre deviere. 

Deci, totuşi nu se înşelase. 

— Adică ? 

— N-aş fi vrut să-mi mai reamintesc vreodată de 
chestia asta. Mi-a adus atîtea neplăceri, încît m-am 
lecuit pentru totdeauna să-mi mai bag nasul unde 
nu-mi fierbe oala. Dar, în împrejurările de faţă, nu 
pot să tac. Apoi respirînd adînc: Ştiţi, eu m-am mai 
întîlnit o dată cu această „cauză externă“, cum o nu- 
miți dumneavoastră. Şi, ca şi acum, şi atunci s-a pro- 
dus o deviere a vasului de pe ruta normală, fără să ne 
putem explica ce s-a întîmplat. Și vreau să vă mai 
spun că noi n-aveam nici un fel de aparataj ştiinţi- 
fic, sau generator de ultrasunete pe bord. 

— Bill, dar ceea ce spui tu e extrem de important 
pentru noi. Hai, aminteşte-ţi bine cum s-a întimplat, 
Fiecare amănunt e de nepreţuit în povestea asta. 
_— Nu ştiu ce legătură poate avea... 

— Orice, orice are legătură ! Spune tot, tot! 

Și Bill începu să-i spună pe îndelete toată povestea 
semnalelor necunoscute, omiţind însă peripeţiile prin 
care trecuse din pricina lor. 

Inginerul-şef îl asculta cu aviditate, îl oprea, îl pu- 
nea să repete, să clarifice unele lucruri. Din ce în ce 
ochii îi străluceau şi prin întreaga lui fiinţă trecea 
ca un curent de energie şi neastîimpăr. 

— Extraordinar ! Deci nu m-am înşelat cînd am 
susținut că trebuie să existe o sursă externă de per- 
turbaţii. Dar de ce n-ai spus atunci, pe loc? 

— N-am avut curaj. Atîţia savanți... Aţi văzut cum 
au sărit cu gura pe mine. Și apoi nu-mi dădeam 
seama exact ce legătură are toată treaba asta cu 
devierea vasului pe care mă aflam atunci şi mai ales 
cu semnalele interceptate de mine. 

— Are! Are! Semnalele tale sînt o dovadă pal- 
pabilă că această sursă există cu adevărat. Apoi, 
luîndu-l pe după umeri, porni cu paşi mari, tîrîn- 
du-l după sine: Bill, trebuie să vedem neapărat ce 
e cu semnalele astea ale tale, altfel s-a zis cu Li- 
niștea mea, | 


IX 


Petea fu atît de uluit cînd, seara, pe la nouă, se 
pomeni cu Bill şi cu inginerul Ionescu în uşa cabi- 
nei de radiotelegrafie, încît uită să-şi mai retragă 
picioarele întinse americăneşte pe masă. Neavînd 
nici o treabă în seara aceea, Petea, plictisit, dăduse 
drumul aparatului de radio şi, în cabina cu pereţii 
perfeci izolați, era o hărmălaie de să-ţi iei lumea în 
cap. O orchestră, formată numai din instrumente de 
percuție, evoca probabil un dans războinic al vînă- 
torilor de capete ce trăiseră pe vremuri în insulele 
din sudul Pacificului, 

— Măi Petea, făcu inginerul Ionescu dezamăgit, 
nu ştiam că ai gusturi de astea! 

Ruşinat, dar şi cu părere de rău, Petea renunţă la 
poziţia sa comodă şi închise aparatul de radio. 

Între timp, Bill se apucase să cerceteze aparatura 
din cabină. Se găsea acolo un puternic aparat de 
radioemisie şi recepţie, ultramodern, care, pe lîngă 
faptul că emitea şi recepționa vocea omului, tran- 
scria la o simplă comandă a radiotelegrafistului cu 
litere de tipar în trei limbi — engleză, franceză şi 
rusă — îot ceea ce trebuia reţinut din convorbire. 
Exista apoi un aparat de telegrafie fără fir, cu mi- 
nuscula sa mașină electronică care transforma sem- 
nalele înregistrate în litere şi cifre şi care era în 
stare să traducă în semnale Morse şisă transmită 
automat un text bătut la maşină; precum şi o se- 
rie de alte aparate al căror rost Bill nu putu să-l 
desluşească de la început. 

Inginerul îl urmărea şi zimbi amuzat, văzind ad- 
miraţia şi interesul cu care privea Bill în jurul său. 

— Ce zici, îţi place? 

Bill îl privi copleşit. 

— Da! Aşa aparataj mai zic şi eu! 

— "Te-ai pricepe să umbli la el? 

— Nu... nu știu, nu cred... şovăi Bill. Dar ar pu- 
tea să mă ajute Petea. | 

— A, cum să nu, cu plăcere! sări acesta. Apoi 
luîndu-şi seama : Adică, despre ce e vorba? 

— Uite, Bill vrea să vorbească cu un prieten din 
America, radioamator. 

— Prieten ? |... Radioamator ? !... Petea privi rind 
pe rînd pe inginer şi pe Bill şi nu-și dădu seama 
dacă aceştia vorbesc serios sau îşi bat joc de el. Apoi, 
după o clipă de şovăială: 'Tovarășe inginer, mă pu- 
neţi într-o situaţie foarte delicată. Dacă află bătri- 
nul, mă rade... Şi încă fără săpun... 

— Cum, măi Petea, fără încuviințare nu se poate ? 
Nu ne faci tu hatîrul ăsta ? îl aţiţă Ionescu. 

— Nu pot, zău, nu pot! Puneţi-vă în situația mea! 

— I-auzi, Bill? Ce zici? Halal prieten! 


143 


— Păi... eu zic să cerem aprobarea domnului co- 
mandant. Dacă Petea zice că nu se poate altfel... 
răspunse Bill, care luase şi el lucrurile în serios. 

— Comandantul doarme la ora asta. Să-l trezim 
noi pentru atîta lucru ? Și apoi, Bill, cum ar rămîne 
atunci cu secretul nostru ? 

— Da, asta aşa e... 

Petea, plin de importanţă, începuse să-şi dea iiose, 
dar inginerul-șef, considerînd că a glumit destul, 
spuse deodată cu hotărire : 

— Gata, ajunge! Dă drumul staţiei de emisie că 
alttel te jupoi ! Bill, dacă nu ascultă, scoate pistolul ! 

Și, mai repede decît şi-ar putea închipui cineva, 
cei doi tineri se aflară în faţa aparatelor, cu căştile 
la urechi, în timp ce inginerul-şef îşi aprinse o ţi- 
sară — a doua încălcare a regulamentului din seara 
aceea — dar Petea consideră că e mai bine să se 
facă că n-a băgat de seamă. 

Lansară apelul către Tom, de nenumărate ori, dar 
fără rezultat. 

— Nu răspunde, domnule inginer-șef, spuse Bill 
dezamăgit, în timp ce-şi scotea căştile. Ce-i de făcut ? 

Inginerul Ionescu devenise serios şi preocupai, 

— Ştii ce, Bill? spuse el, după o clipă de gîndire. 
Mi-ai povestit că aţi organizat o întreagă reţea de 
pîndă în zona Pacificului. Să luăm legătură cu radio- 
amatorii aceştia. Poate că aflăm de la unul din ei ceva 
în legătură cu problema care ne interesează. 

Petea era numai urechi, dar considera că e sub 
demnitatea lui să întrebe ceva. Mai ştia că pe Ionescu 
nu-i sănătos să-l baţi la cap. 

— Știu eu ce să zic, domnule inginer-şei ? V-am 
spus doar că Tom era creierul afacerii. Să mă gîn- 
desc puţin... Cam la ora asta vorbeam cu unul Igor 
Berov sau Belov, nu mai ştiu exact, dar nu ţin minte 
lungimea de undă și nici indicativul său. Ştiţi, se 
scuză el, toate astea Tom le avea înscrise într-o 
cărțulie pe care o păstra ca pe ochii din cap. Ţin 
minte doar atit că era un rus din Insulele Koman- 
dor, care vorbea foarte bine englezeşte. 

— I-auzi, Petea! Ce zici, n-ai fi în stare să ni-l 
găseşti tu ? | i | 

— Cum, tovarăşe inginer ? |! 

— Ei, gîndește-te și tu puţin, că doar ești băiat 
descurcăreţ, ce naiba ! 

Petea se foi un timp pe scaun, îşi luă capul — cu 
tot cu moţ — în miîini şi, după o bucată de vreme, 
se înfoie ca un curcan. Zîmbind misterios, începu să 
umble la aparate. 

Curînd, cabina fu năpădită de tot felul de voci ne- 
cunoscute, care-și vorbeau în toate limbile pămîntu- 
lui. Niciodată inginerul nu şi-ar fi închipuit că, într-o 
seară calmă ca aceasta, în eter poate să domnească 
o activitate atît de intensă. Petea asculta cîte puţin, 
apoi schimba lungimea de undă şi iar asculta şi iar 
muta indicatorul de scală, pînă cînd, la un moment 
dat, se opri definitiv. 

— E pe recepţie, spuse el încet, întorcîndu-se spre 
cei doi. 

Aşteptă un timp, amuzîndu-se de ce auzea şi pe 
neaşteptate se viri şi el pe fir: 

— Hei, Marusia, ce faci, dragostea mea ? Nu te-ai 
mai lăsat de sportul ăsta? Ai să ajungi fată bătrînă 
dacă îți mai pierzi nopţile cu căştile la urechi ! 

— Ce te viriîn suiletul meu, cetățene? Nu vezi 
că vorbesc ? se auzi o voce supărată de femeie. 

— Tot arțăgoasă cum te știu, Maruşenka, draga 
mea |... 

— Cetăţene, de ce nu vrei să înţelegi că ne deran- 
jezi ? Ce-nseamnă asta ? ! se auzi vocea unui bărbat. 

— Ho, măi frate! Ce te dai aşa la om? Lasă-mă 
şi pe mine să vorbesc nițeluş cu Marusia, că n-o fi 
foc ! Hei, Marusia, ia ascultă aici la nen-tu. 

— Cine ești și ce vrei? se auzi vocea fetei, după 
o scurtă şovăială. 

— Aşa, care va să zică, nu mă mai cunoşti! Și eu 
care mi-am luat lumea în cap de dragul ochilor tăi, 
albaştri ca cerul în amiază, al părului tău ca spicul 
griului copt, al gurii tale ca... Aici Petea se încurcă 
și nemaigăsind o comparaţie schimbă repede su- 
piectul : De-am ajuns să-l slujesc pe zeul mărilor 

— tot aşteptind să mă ceri de bărbat, unde prin 
muncă cinstită fost-am avansat la rangul de prim- 
crainic. Dar dorul meu după tine... 

— Petea, tu ești, diavole! îl întrerupse fata. 
Las-că ţi-o coc eu ţie! Ai să vii tu acasă. Am să spun 
maică-ti că te-ai făcut mai obraznic de cum erai. Îţi 
rupe ea ţie urechile! Ce faci, Petiuşka, schimbă ea 
tonul, mai trăieşti ? 

— Mai trăiesc, ce să fac şi eu ! spuse Petea, bosum- 
flat că fusese recunoscut atît de repede. 

Marusia prinsese chef de vorbă, dar Petea o în- 
trerupse scurt: 

— Ascultă, Marusia, am nevoie de ajutorul tău. 

— Aha, de-aia ţi-ai adus aminte de mine! Mă 
miram eu ce te-o fi apucat. Aşa sînteţi voi, toţi! 

— Stai, Marusia, nu te pripi! E vorba de o 
chestiune de cea mai mare importanţă. Ascultă! 
N-ai cumva printre iubiții tăi, cu care-ţi pierzi nop- 
țile, pe unul Igor Berov sau Belov din Insulele Ko- 
mandor ? 

— Dar ce treabă ai tu cu el? 

— Marusia, întrebi şi tu aşa... Ţi-am spus că eo 
chestiune... Cum să-ţi explic ?... O problemă... de ser- 
viciu, na! spuse Petea, cam nesigur. 

— Stai să văd. Igor Belov, zici. Apoi după o pauză: 
Da, există în albumul meu, și Marusia îi comunică 
datele de care avea nevoie. Are o staţie foarte puter- 
nică şi e un tip tare priceput şi foarte serios. 

Marusia prinsese iarăşi chef de vorbă, dar Petea, 
care-şi pierduse verva de la început, făcu tot ce-i 
stătu în putinţă să încheie cît mai repede convor- 
birea, spre marea mîhnire a fetei. 

— Ia te uită ce crai! spuse inginerul-şef. Va să 
zică, asta faci tu în timpul serviciului, suceşti capul 
bietelor fete ! . Petea încercă timid să protesteze. Ei, 
lasă, lasă, îl întrerupse Ionescu, nu mai face pe spă- 
situl şi, vezi, găseşște-mi-l mai repede pe Igor ăla! 

Cei doi își puseră din nou căştile. Petea lansă ape- 
lul şi Igor răspunse imediat. Petea îi trecu micro- 
fonul lui Bill, iar inginerul Ionescu se apropie și se 
aplecă peste umerii lor. 

— Aici W6DBT, spuse Bill şovăind şi neștiind 
cum să înceapă. 

— A, tu eşti, americanule, vorbi Igor plictisit. 
Ce-ai mai scornit? 

— Aş vrea să te întreb, spuse Bill derutat, în le- 
gătură cu semnalele... Ştii... se bilbii el. (Nu se aştep- 
tase să fie întîmpinat astfel.) 

— Semnale ? Ascultă, de ce nu te laşi tu de 
fleacuri ? Să știi că un radioamator serios nu se 
poartă cum te porţi tu. Nu ştiu ce e în capul tău. 
Pe mine, însă, te rog să mă scuteşti pe viitor de 
asemenea glume nesărate! Nu ţi-ai găsit omul, 
să ştii! | 

Bill rămăsese perplex şi nu mai ştia ce să spună. 
Furios, Petea îi smulse microfonul din mînă: 

— Ia ascultă, măi, UA !... De ce faci tu pe deştep- 
tul ? ! 

— Da' tu cine mai ești? 

_— Petea Gromov, radiotelegratist pe „Neptun“. Ai 
auzit de noi, nu? Sper pentru tine! Vrem să aflăm 
tot ce știi despre semnalele alea — şi fără morală, 
că noi nu ne ocupăm de fleacuri. Paniatna ? * 

— Na, asta-i bună! Te dai la om, așa, din senin. 

— Cum să nu mă dau cînd nouă ne arde pămiîn- 
tul... adică puntea sub picioare și tu iaci pe mora- 
jistu? ?... 

— Aş fi vrut să te văd ce făceai tu în locul meu. !... 
Ascultă, am crezut şi eu, la început, că sînt nişte oa- 
meni serioşi — erau doi dacă-mi aduc bine aminte. 
Mi-au spus că au recepționat întîmplător nişte sem- 
nale misterioase din Pacific și m-au întrebat dacă 
m-ar interesa să-i ajut să descopere lungimea de 
undă pe care sînt emise. I-am luat în serios, am vor- 
bit şi cu alți prieteni și am organizat cu toţii o pîndă. 
Dar, ştii și tu, eterul e plin de semnale. De unde 
să-mi dau eu seama de care e vorba! Atunci, ei au 
zis că or să-mi trimită prin poștă o bandă de magne- 
tofon cu semnalele. E adevărat că am primit-o. Dar 

avea pe ea cele mai banale semnale Morse, parcă 
erau niște exerciţii de începător. 

— Nu-i adevărat! sări Bill. 

— Ce, ascultă şi americanul? Cu atît mai bine. 
Eu nu spun minciuni. Am primit banda aşa! După 
cîteva zile, continuă Igor, m-au chemat din nou și 
atunci le-am spus părerea mea. Unul dintre ei mi-a 
strigat să stau pe recepţie că încearcă să-mi trans- 
mită semnalele direct prin fonie. L-am crezut din 
nou și am cuplat magnetofonul. Şi ce crezi că mi-a 
făcut ? A transmis un bruiaj de am crezut că-mi 
sparge timpanele ! 

— Nu mai înţeleg nimic, se frămintă Bill. 

— Bine, tovarăşe Belov, spuse Petea după o 
pauză. O să verificăm cele transmise și o să-ţi co- 
municăm rezultatele ! 

Petea îşi luă la revedere de la interlocutorul său, 
întrerupse legătura, se întoarse spre Bill și spre 
Ionescu și începu să-și învîrtă căştile în mîini. În 
cabina de radiotelegrafie domni multă vreme liniște. 

— Ei !... spuse Ionescu, într-un tîrziu. 

Bill era foarte încurcat, ruşinat şi, mai ales, foarte 
intrigat de cele aflate de la Igor. 

— Domnule inginer, spuse în sfîrşit. Semnalele 
le-am înregistrat eu ; erau aşa cum vi le-am descris, 
Banda am expediat-o personal! Apoi, după o pauză, 
aproape în şoaptă: Știţi, m-am codit atita să spun 
și pentru că... Pentru că mi-e teamă că semnalele 
sînt legate de niște experiențe secrete, sau... ceva 
de felul acesta ! 

— Nu se poate! Profesorul Smith ar fi înţeles 
asta din prima clipă. 

— Şi totuşi... Am eu bănuielile mele! 

— Prostii, Bill! zise Ionescu repede, neluîndu-i 
în seamă spusele. Pînă să se realizeze de către 
oameni o experiență cu un aparataj atît de puternic, 
încit să intluenţeze orientarea unui vas la sute de 
kilometri distanță, trebuie să mai treacă multă 
vreme. Nu, aici trebuie să fie vorba de un fenomen 
natural sau — mai bine-zis — de un fenomen de 
natură încă necunoscută oamenilor... 

„Ce s-a întîmplat cu inginerul-şef ?* 

Aceasta era întrebarea care agita discuţiile inter- 
minabile ale colectivului de cercetători de la secţia 
de electronică. În fiecare seară, inginerul dispărea 
fără urmă, iar în timpul programului venea tras 
la faţă şi absent la tot ce se discuta. Se părea că, 
pur și simplu, nu-l mai interesa munca secţiei sale. 

Între cercetători se duceau discuţii aprinse pe 
această temă. Singurul care nu participa la ele era 
inginerul Petrovici. Își ştergea ochelarii cenușii în- 
tr-una şi tăcea. ÎL cunoștea prea bine pe inginerul- 
șet peniru a se hazarda în afirmaţii riscante. Cu 
lonescu nu puteai şti niciodată la ce să te aştepţi. 
Dar că nu l-ar mai interesa munca, o, doamne, asta 
în nici un caz! 

Petrovici avea mai de mult o bănuială că ingi- 
nerul-șef le coace o surpriză. Ce anume, nu era în 
stare să-şi dea seama. Îi părea însă tare rău că 
Ionescu nu-l luase şi pe el părtaş la nopţile sale 
albe. Să-i poarte ranchiună pentru cele întîmplate la 
consfătuire ? Nu! În nici un caz! Nu era Ionescu 
omul ăla! Da, da, Ionescu cocea ceva. Dar ce? 

Discuţia din dimineaţa aceea — aceeaşi ca şi în 
diminețile precedente — ar fi continuat încă toarte 
multă vreme, alimentînd frămîntările lui Petrovici, 
dacă n-ar fi apărut, pe neașteptate, însuşi ingine- 
rul-şef. Și parcă pentru a dezice toate presupunerile 
în legătură cu el, era foarte vesel. 

— Băieți, care mă ajută și pe mine puţin, în 
dimineața asta ? 

Bineînţeles că imediat se adunară cu toții în jurul 
schițelor pe care inginerul Ionescu le azvirlise ne- 
glijent pe masă. Bănuiau că ele vor da un răspuns 
nedumeririlor lor din ultima vreme. Şi nu mică le 
fu dezamăgirea cînd îşi dădură seama că nu conţi- 

neau altceva decit un banal adaptor automat pentru 
“un aparat de radiorecepţie, 


Într-adevăr ! Trei nopţi la rînd, inginerul-șef, 
împreună cu Petea şi Bill, nu se mai dezlipi de pu- 
ternicul aparat de  emisie-recepție al vasului. 


Schimbul lui Petea — un ins scund şi rotofei, plin 
de viață şi vesel mereu, căruia toată lumea îi spunea 
Bandi —- era fericit că nu era singur în timpul 


cartului. li lăsa pe cei trei să meșterească în voie 
pe la aparate, îără să se amestece în treaba lor. Şi, 
din cînd în cînd, ştiindu-l pe Petea acolo, mai trăgea 
cîte o raită pe punte sau pe la alte servicii de 
noapte. 

Era a treia noapte albă. Inginerul Ionescu îşi pier- 
duse răbdarea : 

— Așa nu mai merge, băieţi! Căutăm acul în 
carul cu fin. | 

Petea, ameţit, cu capul vijiind de atitea zgomote 
şi de mulțimea de paraziți interceptaţi, închise apa- 
ratul. Bill, obosit şi descurajat, îşi scoase și el 
căștile. 

— Măi, Petea! Ia fă-mi rost de nişte hîrtie de 
scris, spuse deodată inginerul-şef. 

Apoi, după ce-i ceru lui Petea diverse date cu 
privire la receptor, se apucă să sehiţeze tot felul de 
scheme, care de care mai trăsnite, după opinia celor 
doi. Dar nici unul nu avu curajul să-l întrerupă sau 
să-l întrebe ceva. Stăteau cuminţi şi priveau cum 
aleargă creionul cu viteză pe hiîrtia albă, cum se 
opreşte la un moment dat, cum hirtia e făcută ghem 
cu un gest pripit, ca apoi, o altă hîrtie albă să fie 
mizgălită amarnic. 

Bandi, care apăruse şi el, se așezase într-un fo- 
toliu, abia îndrăznind să respire. 

Cît timp trecuse, nimeni nu-și putu da seama. 
Cert e că inginerul-şei ridică vesel capul şi începu 
să ridă în hohote cînd îl văzu pe Petea adormit, cu 
capul rezemat de umărul lui Bill. 

— Gata pentru azi! Sus, băieţi, şi, la culcare!) 
Repede ! 


A patra zi, Petea şi Bill îl găsiră pe inginerul-şei 
așteptîndu-i cu nerăbdare în cabina de radiotele- 
grafie. 

— Tu poţi să pleci! îi spuse inginerul-şef radio- 
telegrafistului de cart, cînd îi văzu pe cei doi. 

— Bine, dar nu e încă ora şase, încercă acesta o 
timidă împotrivire. 

— Lasă, vezi doar că ţi-a venit schimbul! şi, 
fără să mai aștepte, Ionescu îl luă binişor de umeri 
şi îl împinse, scurt, pe uşă afară. 

Rămaşi în trei, spre groaza lui Petea, Ionescu își 
despachetă trusa cu scule și începu să demonteze 
capacele aparatului de emisie-recepţie al vasului. 

— Hai, ce stai! Pune mîna şi ajută-mă! se 
zpirli inginerul- şef la el şi Petea nu mai îndrăzni 
să spună o vorbă. 

În curînd, cabina se umplu de fire şi de miros de 
cositor încins, iar Bill se întreba cu spaimă în 
suflet dacă cei doi vor mai reuși vreodată să se 
descurce din haosul acela. Dar, treptat, firele se 
adunară într-un mănunchi gros care ducea spre o 
cutie neagră pe care Bill n-o remarcase de la în- 
ceput. Încă cîteva lipituri şi inginerul-şef începu 
să-şi frece mîinile satisfăcut. 

— Aşa, băieți! O făcurăm şi „pe asta !.. „ Acum, 
Bill, e rîndul tău. Aparatul o să măture întreaga 
scală, încoace şi încolo, în locul nostru. Tu, Bill, 
ascute-ți urechile şi cînd ţi se pare că a dat peste 
ceea ce ne interesează, apeşi pe butonul ăsta. Asta 
ar fi tot! Ai înţeles? 

— Înţeles, bilbiîi Bill, atingînd timid şi emoţio- 
nat butonul în cauză. 

— Bun! Petea, dă drumul la rişniță! 

În clipa următoare, cabina se umplu de nişte 
urlete și țiuituri atit de puternice, încît toţi îşi 
astupară îngroziţi urechile. Dintr-un salt, inginerul 
„Onescu fu lîngă cutia neagră și întrerupse con- 
tactul, 

— Ce naiba, Petea, ai de gînd să ne bagi la apă? 
spuse el înveselit, văzînd mutra uluită a radiote- 
legratistului. Dă şi tu mai încet şi închide hubloul, 
altfel o să-şi închipuie cineva că ne-am apucat să 
dresăm o colonie de brontozauri. 

La o intensitate mai slabă, zgomotele nu mai 
apăreau chiar atit de fioroase şi de nesuferit pentru 
urechile omenești. Cu toate astea, fură nevoiţi să 
oprească de multe ori pentru a se odihni. 

Cu fața crispată de emoție și încordare, cu bro- 
boane mari de sudoare pe frunte, Bill apăsase de 
cîțeva ori pe butonul pe care i-l indicase inginerul- 
șef, dar, de fiecare dată, pînă la urmă se dovedea 
că se înșelase. Petea începuse să-și piardă speranța 
că vor mai da de urma semnalelor. Inginerul-şei 
însă nu se descuraja. Urmărea cu atenţie fiecare 
reacție a lui Bill şi folosea orice pauză pentru a-l 
îmbărbăta. 

Se făcuse tîrziu şi Bill simţea că nu mai e în 
stare de nici un efort. Căzuse într-o totală apatie 
și urmărea ca un automat perindarea orgiei de su- 
nete. O durere ascuţită. îl săgeta la ceafă și urechile 
îi ţiuiau chiar și în pauze. Petea, însă, privea cu 
o asemenea ură la aparate, încît te așteptai ca din- 
tr-un moment într-altul să se repeadă la ele şi să 
le facă praf. Dar strania maşinărie continua să 
uruie, să fluiere şi să urle, fără răgaz. 

Și, deodată, toţi trei tresăriră. Prin hărmălaia 
infernală răsunase un ton straniu, ca de gong. Ma- 
șinăria încremenise și ea, uimită parcă de acest 
sunet neaşteptat şi în cabină se lăsă pentru cîteva 
clipe o linişte ca de plumb. Bill rămase cu mina 
încleştată pe buton, incapabil să mai facă o miş- 
care. Apoi, începu să se audă ceva ca țiriitul unui 
greier. Și, ca într-un vis, la început timid — ca 
de la mare distanță — apoi tot mai clar şi tot mai 
distinct se auzi o melodie stranie. 

Nu mai fu nevoie să spună nimic. Ceilalţi au în- 
teles imediat ce se întîmplase. Cu aceeași vrajă 
dintotdeauna, semnalele inundară cabina, bizare, 
ca o chemare din altă lume. 

Inginerul Ionescu îşi reveni primul. Se sculă în 
tăcere și conectă magnetofonul pregătit cu cîteva 
seri în urmă. Petea, transfigurat, rămăsese cu gura 
deschisă, iar Bill privea ca de după un văl care-i 
înceţoșase ochii. 

Împreună cu Petea şi Bill, inginerul-șet își pe- 
trecu tot restul nopţii în laboratorul de electro- 
nică marină, adîncit în ascultarea semnalelor, în- 
cercînd fără succes să deslușească mesajul pe care 
îl purtau cu ele. 

Tot felul de aparate fuseseră puse în funcţiune, 
tot felul de diagrame apăruseră pe mesele de lucru, 
dar degeaba ! Semnalele îşi păstrau secretul cu în- 
căpăţinare. 

Dimineaţa îi găsi tot acolo. Deşi picau din pi- 
cioare de oboseală, nici Bill, nici Petea nu se în- 
durau să-l părăsească tocmai acum pe inginerul 
Ionescu. Îşi dădeau seama că priceperea lui fusese 
pusă la grea încercare şi, fără să-și explice de ce, 
se simțeau tare strîimtorați. 

Treptat, se adunară şi ceilalți cercetători şi, în 
frunte cu Petrovici, aşteptară zadarnice un semn 
din partea șefului lor. Acesta, absent, palid și cu 
dinții strinși, continua să lucreze tăcut la aparate, 
fără ca vreunul din cei din jur să poată înțelege 
ce-l frămîntă. 

Se făcuse tirziu cînd Petrovici se apropie de el, 
nemaiputind răbda. 

_— A, tu eşti?! făcu inginerul-şef, privind mirat 
în jur, ca sosit de pe altă lume. Ia ascultă puţin! 

Sunetele stranii căzură ca un trăsnet în mijlocul 
laboratorului şi toţi încremeniră. 

— Bi drăcie! Ce-i asta ? exclamă Petrovici, po= 
trivindu-şi cu un gest pripit ochelarii. 

— Mi-ar părea grozav de bine dacă aş fi în stare 
să-ți răspund. Te asigur ! Inginerul Ionescu ascultă 
încă un timp, apoi vorbind ca pentru sine, adăugă: 
Un singur lucru e clar: aceste semnale sînt firul 
de care trebuie să ne agățăm pentru a lămuri mis- 
terul iorței care a provocat erorile la aparatele 
noastre de orientare. 

— Asta e imposibil de conceput! interveni Pe- 
trovici, categoric. Mi se pare o ipoteză de-a drep- 
tul... hazardată... ca să nu spun mai mult... De unde 
să apară o astfel de forţă? Din văzduh? lar dacă 
ar fi să ne închipuim că avem de-a face cu un fe- 
nomen al naturii, de origine încă necunoscută, nu 
văd ce legătură ar avea cu aceste sunete — pe 
care le numiţi semnale — și care se vede cît de 
colo că reprezintă un produs al unei raţiuni, al 
unei gîndiri logice. 

Toţi tăcură încurcaţi. Petrovici argumenta toarte 
strîns ! Inginerul-şef îl privi ironic, dar cu dragoste. 

— Bine, domnul meu! Te sfătuiesc însă să mai 
asculți de cîteva ori, cu atenţie, aceste... pe care 
eu le numesc semnale! Şi să nu te grăbești cu 
aprecierile ! 

— Mă rog, mă rog! Eu mi-am exprimat doar un 
punct de vedere. Mai precis, o impresie, o ipoteză 
de lucru — dacă pot să mă exprim astfel. Sigur 
că lucrurile trebuiesc chibzuite mai atent, cîntă- 
rite cu toată seriozitatea şi... 

— Sint întrutotul de acord cu acest punct de 
vedere, îl întrerupse inginerul-şef. Numai pe această 
cale vom reuşi să ne apropiem cît de cît de adevăr. 
Apoi, aşezindu-se mai comod în fotoliu, se întoarse 
spre Petea : Hai, dă drumul la magnetofon, băiete! 

Melodia semnalelor necunoscute umplu din nou 
sala secţiei de electronică marină şi puse stăpinire 
pe oameni. Şi cu cît le ascultau mai mult, cu atît 
le păreau mai străine de tot ce e pămintesc. Erau 
atit de cufundaţi în ascultarea lor, încît nimeni 
nu băgă de seamă că intrase comandantul vasului. 

Și cînd banda se termină, printre ascultători trecu 
un fior, parcă, de uşurare. 

— Ce fel de muzică a fost asta? întrebă coman- 
dantul stupefiat, destrămînd farmecul care încă 
continua să plutească în sală. 

— Muzica necunoscutului, captain! Şi Ionescu 
continuă înveselit: Executată de instrumente ne- 
cunoscute şi transmisă de un post necunoscut, 

— Văd că eşti un necunoscut poet al necunos- 
cutului, îi replică comandantul. Nici nu mă mir. O 
asemenea melopee e în stare să impresioneze pină 
şi cel mai rece temperament din lume. Dar, să 
fim, totuşi, serioşi, spuneţi-mi şi mie ce-i cu ciu- 
dățenia asta şi de unde o aveţi. 

— Pur şi simplu, am imprimat-o de la radio, 
astă-noapte, la sugestia prietenului meu Bill Webs- 
ter şi cu sprijinul prietenului Petea Gromov, aci 
de față. V-a plăcut, nu? 

— Mi-e greu să spun dacă mi-a plăcut, tot așa 
cum n-aş putea spune că nu mi-a plăcut. Eu nu sint 
nici poet, nici om de ştiinţă. Pentru un om ca mine, 
e ceva care, parcă, scapă noțiunilor de frumos și 
urit, plăcut şi neplăcut. 

— Asta așa e! Aţi exprimat foarte exact şi pro- 
pria mea opinie, intră în vorbă inginerul Petrovici. 
Apoi, întorcîndu-se spre șeful său: Nu cumva apa- 
ratul de radiorecepție n-a făcut altceva decit să in- 
terpreteze, în felul său, o anumită emisiune de ra- 
diaţii electromagnetice ? Semnalele — aşa cum le 
percepem noi — să nu fie altceva decît un fel de 
ecou al unui fenomen necunoscut, însoţit de o emi- 
siune de radiaţii electromagnetice ?... 

— Da. Aici cred că eşti mult mai aproape de rea- 
litate, spuse inginerul-şef, după o clipă de gîndire. 
Dar asta înseamnă că între această emisiune de ra- 
diații electromagnetice şi erorile aparatajului nostru 
există o anume legătură. Cu alte cuvinte, ești de 
aceeași părere cu mine. 

— În parte. Apoi, după ce-și aranjă ochelarii, cu 
mai multă hotărîre : În parte, poate că da. Dar pen- 

tru a-mi forma o părere mui precisă, îmi lipsesc 
unele date. În primul rînd, spuse el ridicînd degetul 
mare al miinii drepte, în primul rînd — zic — dacă 
aceste semnale sînt emise tot timpul... 

Cu acelaşi amestec de ironie şi dragoste, ingine- 
rul-şef îi răspunse : 

— Nu. Există o anumită periodicitate în apariţia 
lor în receptor, cea mai bună recepţie fiind seara şi, 
probabil, în momentele în care atmosfera e foarte 
„încărcată. 

— Ai putea să ne convingi că între semnale și 
eroarea aparatelor de bord ale lui ,, Neptun“ există o 
legătură, doar dacă ai reuşi să ne demonstrezi că, 
în timpul apariţiei semnalelor, această influenţă se 
exercită din nou. Dar cum nu s-au mai semnalat 
erori sau întreruperi ale legăturii radio cu uscatul, 
deşi semnalele au continuat să se emită, presu- 
pun că... 

— Un moment. Am făcut același raţionament. 
Am luat o busolă şi am izolat-o — pe cît ne stă în 
putinţă -— de mediul exterior, de influența unor fac- 
tori externi. Și, într-adevăr, există o diferenţă sen- 
sibilă între ce arată ea şi între ce arată celelalte 
aparate neizolate. Și această diferenţă se accen- 
tuează în momentul apariţiei semnalelor. Numai că 
diferenţa este atit de mică, încit nimeni n-a sesizat-o 
pină acum. Iniluenţarea aparatelor este mai puternică 
— după cum am spus — atunci cînd atmosfera este 
foarte încărcată. Acest lucru încă nu l-am putut 
verifica experimental, dar, după cum vă amintiţi, 
deviația semnalată pe „Neptun“ a avut loc într-o 
asemenea perioadă. Apoi, ştiu de la Bill Webster că 
fenomenul a fost observat şi pe vasul american „Să- 
geata“, înaintea unei furtuni, atunci cînd a şi re- 
cepţionat, întîmplător, pentru prima dată, semnalele. 

Din nou, cercetătorii căzură pe gînduri îndelung 
şi în sală se făcu linişte. 

— Și totuși, interveni Petrovici, ipoteza ingine- 
rului-şef are o lacună foarte mare, după părerea 
mea ! Şi mă mir că nimeni n-a sesizat-o pînă acum. 
Să admitem că într-adevăr a avut loc o puternică 

emisie de radiaţii electromagnetice atît de puternică, 
încît.a reuşit să influenţeze aparatele de pe bordul 
vasului. Dar nu ne putem permite să pierdem din 
vedere că și aparăiajul de orientare al submarinului 
— aflat la 600U metri adincime — a suferit o in- 
fluenţă la fel de puternică, deşi se ştie că radiaţiile 
electromagnetice se propagă cu mult mai slab prin 
apă decit prin atmosferă. Cum explicaţi dumnea- 
voastră acest fapt ? 

După părerea tuturor, într-adevăr, replica lui Pe- 
trovici fu zdrobitoare. Mulţi înclinară capetele ru- 
șinați că nu au sesizat v chestiune atît de elemen- 
tară. Bill — care ştia şi el atîta lucru -— se întris- 
tase de-a binelea. Tocmai cînd i se păruse că ingi- 
nerul Ionescu descoperise v pistă sigură și că mis- 
terul va fi lămurit foarte repede, iată că totul se 
năruia din nou. lar inginerul Ionescu rămase prea 
multă vreme pe gînduri, pentru ca Bill să-și mai 
facă vrev speranţă. 

— Să nu crezi că nu m-am gindit şi la această 
chestiune, vorbi Ionescu într-un tîrziu, cu același 
netulburat calm. Au mai rămas şi alte, multe alte 
semne de întrebare, care fac ca ipoteza mea să fie 
foarte șubredă deocamdată. Dar eu am plecat de la 
ideea că nu se poate da un răspuns, dintr-o dată, la 
toate problemele şi că, în decursul cercetărilor vii- 
toare care, după părerea mea, trebuiesc neapărat 
întreprinse, vom lămuri treptat toate aceste semne 


de întrebare ; sau — am admis și această posibili- 
tale — vom infirma cele susținute de mine pînă 
acum. 


Ridicîndu-se, inginerul-șef începu să se plimbe 
prin sală, așa cum făcea ori de cîte ori considera 
o controversă științifică terminată. 

— Din toată povestea asta, continuă el cu alt 
ton, am ieșit însă cu o concluzie care reprezintă un 
cîştig : putem înainta, în sfîrşit, raportul nostru 
forurilor științifice internaţionale, menționind și tot 
ce s-a discutat aici. Nu cred, avind toate aceste 
date, să nu obținem aprobarea și fondurile nece- 
sare pentru continuarea cercetărilor. 

— Da, da! Inginerul-şef, are dreptate, interveni 
în discuție şi comandantul. Abia acum putem de- 
monstra utilitatea continuării cercetărilor. Atunci, pe 
cînd să stabilesc ca staţiile de pe uscat să se pre- 
pătească pentru recepţiunarea . raportului ? 

Inginerul-şef stătu o clipă la îndoială, apoi spuse 
cu hotărire : 

— Lucrurile sînt mai complicate. Avem o serie 
de diagrame, de înregistrări magnetice şi fotogratii 
care urmează să susțină cele scrise în raport. Aşa 
că nu ne putem rezuma la o transmisie prin radio, 
deşi asta ar avea avantajul că, putînd fi ampliti- 
cată, ar putea îi recepţionată concomitent de toate 
forurile ştiinţifice europene interesate în expe- 
diția noastră. Dar nu se poate. Cred că e absolută 
nevoie ca un avion rapid să vie să ridice întreg ma- 
terialul. Odată ajuns pe sol, o să se descurce ei cu 
ajutorul televiziunii. 

— Sigur că da! sări Petrovici. Are dreptate! 
Altfel nici nu se poate concepe. 

— Asta ne cam încurcă puţin socotelile, dar dacă 
nu se poate altfel... încuviință comandantul. Apoi, 
văzîndu-l pe Bill, zîmbi : şi cu acest prilej o să se 
poată întoarce în sfîrşit acasă şi prietenul nostru 
american. Cred că s-a plictisit destul aici. la noi 
pe vas. 


XII 


Era o dimineață calmă. Prin hubloul deschis al 
cabinei pătrundea o boare răcoroasă și umedă, cu 
miros de sare. Cerul senin se reflecta în apele Paci- 
ficului ca în oglinda unui lac, şi păsări mari, albe 
se roteau în jurul vasului. 


158 


Așezat pe marginea patului, Bill tăcea. Căzuse 
într-o îndelungă  apatie. Rareori ridica ochii, 
urmărind prin hubloul deschis lopătarea prin văz- 
duh a păsărilor necunoscute. Apoi lăsa din nou capul 
în jos şi tăcea mai departe. 

— Bill, e timpul să te ridici, spuse, într-un tirziu, 
Petea, încet, plin de înţelegere. 

Dar Bill nu-i răspunse. Continua să şadă neclin- 
tit, în aceeaşi poziţie, de parcă nu l-ar fi auzit. 

Petea se plimbă un timp îngîndurat prin cabină, 
apoi veni şi se aşeză lîngă prietenul său şi, luîndu-l 
pe după umeri, îi vorbi rar ca unui copil: 

— Bill, e timpul să-ţi faci bagajele. 

— Ce fel de bagaje? N-am nimic, spuse acesta 
abătut, privindu-l drept în ochi. 

Petea vru să spună ceva, dar se încurcă şi tăcu. 
Un timp şezu lîngă Bill, cu capul în jos, privind în 
podea. Apoi, deodată, se ridică şi deschise dulapul. 
Scoase un sac de voiaj lucrat pe margini cu mo- 
tive populare ruseşti şi o trusă mare pe care le 
aruncă pe pat. 

— Aș vrea să le iei ca amintire de la mine, spuse 
el repede, bilbiindu-se. 

Bill cercetă cu interes sacul, apoi destăcu trusa şi 
rămase uimit de ce-i văzură ochii. Avea totul: de 
la cele mai elementare şurubelniţe, pînă la cele mai 
complicate aparate de măsură, ultramoderne, de di- 
mensiuni reduse. Trusa putea face față celor mai 
exigente pretenţii ale unui radioamator şi Bill își 
dădu seama că ea constituie bunul cel mai de preţ 
al lui Petea. 

— Nu ! rosti el cu hotărîre. Asta nu! 

— Ba da. Te rog eu, Bill. 

— Nu. Nu pot! E prea mult! 

— Ba da, strigă Petea, şi hai, scoală-te odată, 
că s-a făcut tîrziu ! 

Bill strînse trusa și o așeză pe marginea patului. 
Apoi, nemaiavînd ce face, căzu din nou în muţenia 
de mai înainte, 


Dar Petea îşi pierduse răbdarea : 

— Bill! E timpul să mergi să-ți iei rămas bun de 
la prieteni. Poate că n-o să te mai vezi niciodată cu 
ei. Aici, Petea tuşi îndelung și-și drese vocea întors 
cu spatele spre Bill. Şi uite, spuse el în sfîrşit, pînă 
la sosirea avionului n-a mai rămas decit o jumătate 
de ceas. 

Bill ridică ochii. Îl privi chinuit, apoi, pe neaștep- 
tate, absent, se sculă şi o porni spre ușă. Petea se 
luă după el. Trecură repede prin culoarul dintre 
cabine şi urcară scăriţa de fier ce ducea pe punte. 

Sus, grupele de cercetători erau adunate ca de 
obicei în jurul aparatelor şi instalaţiilor speciale de 
aci. Bill. îi cuprinse pe toţi dintr-o privire şi-şi simți 
inima grea. Dar, spre deosebire de alte dimineți, 
cercetătorii nu păreau atit de absorbiți de munca 
lor. Foarte des, ridicau cîte o privire furișată 
spre cer. 

Bill trecu printre ei fără să se oprească şi o porni 
spre cabina comandantului. Aci şovăi o clipă, apoi 
se întoarse, tocmai în clipa în care megafoanele 
anunțau : 

„Atenţiune ! Atenţiune! Atenţiune! Hidroavionul 
soseşte peste citeva minute. Atenţiune! Atenţiune!...“ 

Pe culoare şi pe scări se produse înghesuială. Toţi 
se grăbeau să întimpine hidroavionul, primul sol de 
pe uscat, după mai bine de şase luni de zile. 

Și, într-adevăr, nu dură mult şi la orizont apăru 
un punct minuscul, argintiu, care crescu cu repe- 
ziciune. Zecile de oameni începură să-şi agite mîinile 
și hidroavionul trecu în zbor razant pe deasupra ca- 
targului, făcînd să fluture drapelele tuturor statelor 
participante la expediţie. Apoi, descriind o curbă 
elegantă, hidroavionul cobori tot mai mult şi ameriză 
în imediata apropiere a vasului, în strigătele de 
bucurie ale celor de pe punte. În aceeaşi clipă, o 
barcă cu motor se desprinse de vas şi porni în în- 
tîimpinarea lui. 

Bill urmărise și el cu interes spectacolul şi se 
bucura o dată cu ceilalţi. Dar acum. se întristă din 

nou și îşi dete seama, necăjit, că nu mai putea 
ajunge la comandant, care era ocupat cu primirea 
echipajului hidroavionului. Se hotări să-l caute pe 
inginerul-șei. Cu Petea urmărindu-l tăcut ca o 
umbră, colindă întreaga punte, dar nu-l găsi. Il 
descoperi, într-un tirziu, într-una din sălile secţiei 
de electronică. 

— Bună, Bill! îl întîmpină cu simpatie ingine- 
rul-șef. Ai venit să-ţi iei rămas bun ? Îmi pare bine 
că nu m-ai uitat... 

Pe măsură 'ce vorbea, Bill se întuneca tot mai 
mult. 

— Ei! reîncepu Ionescu, ce te-ai bosumilat așa ? 

— E nedrept !... murmură Bill, abia auzit. 

— Poftim ? Nu înţeleg ! 

— E nedrept, spuse din nou aproape răstit. 

— Ce e nedrept !? izbucni Ionescu descumpănit. 

— Că trebuie să plec. 

— Cum ? 

— Că trebuie să plec tocmai acum, cînd se lă- 
mureşte misterul semnalelor. 

Inginerul-şef îl privi cu atenţie, apoi zimbi: 

— Crezi că se lămureşte ? 

— Da, spuse Bill cu obidă. Şi eu n-am să mai fiu 
aici. E nedrept, asta am vrut să vă spun. 

— Bill, adică ce-ai vrea? vorbi Ionescu, serios. 
Să nu continuăm cercetările fără tine — sau ce 
dracu ai vrea, la urma urmei ?... 

Petea începu să regrete că l-a urmat pe Bill pînă 
aici. Ce rost avea să-l supere tocmai acum, la ple- 
care, pe inginerul Ionescu ? 

— Ce te-a apucat, Bill? spuse el, cu mustrare în 
glas. 

— Ce ştii tu! i-o tăie Bill, scurt. Tu rămii aici, 
dar eu trebuie să plec. 

— Da” cine te obligă să pleci ? 

Bill făcu nişte ochi mari cît cepele şi de uimire 
nu mai fu în stare să scoată o vorbă. 

— Păi da! interveni inginerul, rizînd. Rămii şi 
găsim secretul împreună, americanule ! 

Bill începu să ridă, să se bilbiie, să stringă mîna 
inginerului-şef, apoi pe a lui Petea, apoi iar pe a lui 
Ionescu, îngăimînd ceva, dar niciunul nu fu în stare 
să înţeleagă ce. 

Petea, înseninat şi el, se adresă inginerului-șei : 

— 'Tovarășe inginer, vorbiți dumneavoastră cu to- 
varăşul comandant, că ăsta — după cum vedeți — 
nu e în stare! 

Abia acum Bill înţelese într-adevăr ce se întîmplă 
cu el. Se repezi la Petea, îl luă în braţe rîzînd, îl 
strînse de-i pîrîiră toate oasele : 

— Petea !... Petiuşka !... Prietene!... 

— Of, Bill, făcu Ionescu mişcat, tare mai ești 
tu prostuţ ! 


XIII 


Pe „Neptun“ începuseră zile lungi şi plicticoase 
de aşteptare. Se părea că nimeni nu mai are chef 
de lucru. Seara, oamenii se adunau în jurul apa- 
ratelor de radio, așteptînd cu aviditate să prindă 
vreo ştire sau măcar un ecou cit de vag referitor 
la raportul înaintat. Dar parcă acolo, departe, pe 
uscat, oamenii uitaseră cu totul de expediţia din 
Paciiic. Ca urmare, unii dintre membrii expediției 
fură cuprinși de nervozitate, alţii, dimpotrivă, că- 
zură în apatie. 

Comandantul apărea rar de tot pe punte şi nu- 
mai atunci cînd prezenţa lui era absolut necesară. 
Despre inginerul-șef se ştia doar atît, că stă închis 
de zile întregi în laboratoarele secţiei de electronică, 
îpreună cu Petrovici şi cu încă ciţiva colabora- 
tori. Dar nimeni nu ştia ce face acolo. 

Bill resimțea, parcă, în mai mare măsură decit 
ceilalți neliniştea şi frămîntarea de pe vas. Toată 

ziua se învirtea singur, de colo pînă colo, fără nici 
un rost. Petea era dimineaţa de cart, iar Bill nu-şi 
găsea partener. Citeodată se ducea pînă în labora- 
tor şi se așeza pe un scaun lîngă uşă, privind la 
Ionescu. Nu-l dădea nimeni afară, dar nici n-aveau 
ce face cu el. Seara, însă, se însufleţea. Îl căuta pe 
Petea şi împreună urcau la club. Aici, în jurul 
puternicului aparat de radio, se aduna de fiecare 
dată o societate numeroasă, care își petrecea timpul 
ori într-o tăcere apăsătoare, ori în discuţii deosebit 
de aprinse pe una şi aceeaşi temă: 

— „.Vasul nu este echipat pentru o asemenea 
misiune, își susținea părerea un ins mai în vîrstă, 
cu o barbă stufoasă de pirat, despre care Bill știa 
că participase la vreo trei expediţii în Pacific. Aşa 
că, degeaba ne facem speranţe. 

— Nu, eu cred că motivul este altul: datele pe 
care se bazează referatul nostru nu sînt destul de 
convingătoare... 

— Fugi de-aici ! 

— Stai, stai, să analizăm puţin. Ce ştim noi?... 

Şi de fiecare dată se isca un asemenea vacarm, 
se izbeau cap în cap atîtea păreri, încît mai de- 
parte nu se mai putea continua. Se retrăgeau pe 
rind la culcare, care de care mai morocănos. 

Într-o seară, după o asemenea discuţie de care 
se săturaseră toți pînă peste cap, Norden începu să 
umble la butoanele aparatului de radio. Un timp 
toţi tură atenţi, dar cum nu nimeri nimic intere- 
sant, discuţiile reîncepură parcă de la sine. 

— „Și apoi, o serie de specialişti nu vor avea 
ce face. De pildă, noi, ihtiologii... aruncă cineva 
timid. 

— Eu cred că cercetările se pot relua şi mai 
tirziu, în primăvara viitoare, de pildă, dacă pînă 
atunci se va dovedi utilitatea lor, spuse iarăşi băr- 
bosul. 

Toţi tăcură de data aceasta în faţa acestui argu- 
ment care li se păru inatacabil. 

Și lui Bill i se păru foarte convingător ceea ce 
spusese, deşi nu-i dădea dreptate. Toată lumea de 

pe vas ar fi dorit să se continue cercetările, care 
promiteau să fie foarte interesante şi pline de ne- 
prevăzut, mai ales acum, după recepţionarea mis- 
terioaselor semnale. Dar asta depindea de raţiuni 
superioare și de înalte foruri ştiinţifice internaţio- 
nale, ceea ce-i intimida puţin. Încercau să-şi ima- 
gineze cam cu ce argumente s-ar putea veni pen- 
tru a se sista sau amîna continuarea cercetărilor. 
Tocmai de aceea se întoarseră cu interes spre Nor- 
den cînd acesta, cu zîmbetu-i larg, spuse: 

— Pariez unu contra zece că vom continua cer- 
cetările. Și nu la anul, ci acum! | 

Atmosfera se destinse şi toți se mai înseninară 
puţin. 

— Şi pe ce îţi bazezi afirmațiile? întrebă băr- 
bosul, cu interes. 

— Păi dacă v-aş spune, n-ar mai paria nimeni cu 
mine ! replică Norden, rîzînd. 

Dar puţina bună dispoziţie pe care o sțirnise in- 
tervenţia lui Norden se risipi repede, pentru că 
nici în seara aceea radioul nu transmise nimic în 
legătură cu problema care-i interesa. Să fie oare 
fenomenele descoperite atît de lipsite de însemnă- 
tate ? 


A doua zi, aproape de ora prînzului, Bill, care 
rămăsese pînă în zori lîngă aparatul de radio, dor- 
mita într-un șezlong pe punte. I se păruse lui, la 
un moment dat, că-l aude pe Petea strigînd ceva. 
Dar Petea era de cart. „Desigur că am visat“, îşi 
spuse el. Petea n-avea ce căuta pe punte. 

Dar megaitoanele începură să hîrîie tot felul de 
comenzi și Bill se trezi de-a binelea. În clipa în 
care se ridică, îl văzu pe Petea gonind pe puntea 
superioară şi fluturînd o hîrtie deasupra capului. 
Şi atunci Bill înțelese că venise răspunsul și că 
acest răspuns era pozitiv. 

O luă și el la goană într-acolo unde-i vedea pe 
toți fugind. Ajunse printre ultimii pe puntea supe- 
rioară şi nirmeri într-o asemenea vînzoleală, încît 

nu înţelese mai nimic din ceea ce tocmai spunea 
comandantul, mai ales că aproape fiecare cuvint al 
său era însoţit de strigăte şi aplauze. 

Tîrziu, cînd mulţimea zgomotoasă și entuziastă se 
risipise, Bill se hotărî să coboare spre laboratoarele 
secţiei de electronică, pentru a afla amănunte şi pen- 
tru a vedea, ce spune inginerul-şei. 

Dar aici — spre deosebire de ceea ce fusese pe 
punte — domnea o atmosferă calmă, chiar puţin 
încărcată, ceea ce-l descumpăni şi-l făcu să rămînă 
deoparte, cu strigătul de „Ura!“ în git. 

Inginerul-şef şedea la o masă încărcată cu dosare 
și hirtii, în timp ce colaboratorii săi, aşezaţi care 
pe unde apucase, se priveau îngîndurați. 

Intimidat, Bill nu ştia ce să facă: să plece sau să 
rămînă. 

— Ce s-a întîmplat ? întrebă Ionescu pe neaştep- 
tate, puţin nerăbdător, fără însă să ridice ochii de 
pe hirtii, şi Bill îngheţă, neștiind, în primul moment, 
cui i se adresează. 

— Mă întreb, se hotări în sfîrșit Petrovici, de ce 
e nevoie să ne trimită un specialist în geofizică ? 

— Ce, noi singuri nu sîntem în stare să ne 
descurcăm ? aruncă altul cu năduf. 

— 'Terminaţi cu prostiile! spuse inginerul-şef 
aspru, întorcîndu-se cu fața spre ei. Cei care au 
studiat raportul nostru au şi ei, pesemne, părerile 
lor. Întîmplător îl cunosc pe profesorul Turanov. 
E un savant eminent și apoi, nici măcar n-aţi fost 
atenți la ce se spune în telegramă. Profesorul vine 
cu aparatajul şi echipamentul necesar, ceea ce o 
să ne prindă foarte bine. Sau... nu sînteţi de ace- 
eași părere ?! Eu cred că nu aveţi nici un motiv să 
vă impacientați. 

— Bine, dar de ce au redus termenul la o lună 
de zile!? se încercă un protest timid. 

— Am mai spus o dată: pentru că şi-au format 
şi ei o părere despre fenomenele descrise de noi. 

Amănunte o să ne comunice, desigur, profesorul 
Turanov. Dar nu vă înţeleg! De ce sînteţi iritați ? 
Ce aţi vrea? Să ni se acorde nouă, secţiei de elec- 
tronică, monopolul exclusiv asupra acestor cerce- 
tări ?.., 

Vestea sosirii profesorului Turanov fu anunţată 
mult mai repede decît s-ar fi așteptat cei de pe vas. 
O radiogramă transmisă din Vladivostok spunea că 
proiesorul s-a îmbarcat împreună cu aparatele sale 
pe o vedetă rapidă modernă, cu mare rază de ac- 
iune, care, trecînd prin Marea Japoniei și strîm- 
toarea Tsugaru, se îndrepta cu cea mai mare viteză 
spre locul unde se găsea „Neptun“. 

Din clipa aceea, în cabina radiotelegrafiştilor 
începu să domnească o activitate intensă. Mereu li 
se cereau date cu privire la poziţia vedetei rapide. 
Cînd comandantul, cînd inginerul-şef cereau să 
vorbească cu profesorul. Şi dacă nu-l chemau «i, 
îi chema Turanov. 

Și iată că, într-o după-amiază mohorită de sep- 
tembrie, fu anunţată şi sosirea iminentă a vedetei; 
Bineînţeles că punţile se umplură imediat de lume. 
Nici Bill, nici Petea nu lipsiră. Binoclurile scrutau 
cu nerăbdare întinsul apelor și în curînd marinarul 
urcat pe gabie anunţă că la orizont se vede o am- 
barcaţie mişcîndu-se cu mare iuţeală. Nu mult după 
asta, vaporașul — care parcă zbura pe deasupra 
apelor — putu fi văzut cu ochiul liber și Bill iu 
uimit de viteza pe care era în stare s-o dezvolte. 

Primirea se făcu cu tot ceremonialul marinăresc. 
Apoi o punte lungă cu trepte fu lăsată în jos spre 
vedetă și un bătrînel cu părul alb, vioi și neastim- 

părat, însoţit de căpitanul ambarcaţiei, urcă pe 
puntea lui „Neptun“. 

Îi strînse mîna comandantului, ca unei vechi cu= 
noștințe, se îmbrăţișă cu inginerul Ionescu, cu care 
era prieten de mulţi ani, apoi, înconjurat de mulţi- 
mea de cercetători, mereu descoperind pe cîte ci- 
neva cunoscut, se îndreptă spre sufragerie, unde se 
pregătise un prînz de gală în cinstea sa. Și nici nu 
se sfirşiră bine toasturile şi urările de succes, că 
profesorul se întoarse spre inginerul Ionescu şi îl 
rugă să convoace o consfătuire a specialiştilor de 
pe vas pentru a face un schimb de idei şi pentru 
a cădea de acord asupra programului de lucru pen- 
tru viitor. 

Bill şi Petea mîncară pe apucate în sufrageria 
mică, care avea uşile larg deschise spre sala unde 
se afla profesorul înconjurat de aleasa asistenţă. 
Încercau să prindă îrînturi din conversaţia care 
se ducea în rusește, franțuzește şi englezeşte, dar 
nu înţeleseră mare lucru. 

Văzînd că toată lumea se scoală de la masă şi 
înțelegînd că partea cea mai interesantă abia acum 
avea să urmeze, Bill se strecură pînă lingă ingi- 
nerul-șef şi, prinzîind un moment prielnic, îi ceru 
să-l primească şi pe el în sala unde avea să se 
desfăşoare consfătuirea. 

Inginerul se bucură cînd îl văzu: 

— Bill, vino mai aproape, să te prezint proie- 
sorului. 

Bill păşi stîngaci şi se roşi pînă la rădăcina părului. 

— Iată, acesta e Bill Webster, despre care v-am 
povestit, spuse Ionescu cu căldură, adresîndu-se lui 
Turanov. 

Profesorul îl privi cercetător, apoi îi întinse o 
mînă mică şi nervoasă. 

— Îmi pare bine, domnule Webster! Încîntat. 
Descoperirea dumneavoastră poate să aibă o mare 
importanţă pentru ştiinţă. Îmi pare bine! Care e 
specialitatea dumneavoastră ? 

Bill se fistîci cu totul. 

— Radiotelegrafist, abia reuși să îngaime el. 

— Radiotelegrafist ?! profesorul se întoarse mirat 
spre inginerul-şei. 

— Da, profesore, confirmă acesta. Și încă ce 
radiotelegratist !... 


La uşa de intrare a sălii de conferințe aștepta 
Petea. La un semn discret al lui Ionescu, se stre- 
cură în sală alături de Bill. Îşi căutară apoi două 
locuri mai în spate şi așteptară cu întrigurare 
dezbaterile. 

Inginerul-șef făcu un scurt bilanţ al situaţiei, 
prezentînd în mod foarte obiectiv părerile emise 
în legătură cu ciudatele fenomene din Pacific. 

Profesorul ascultă cu luare-aminte. Din cînd în 
cînd își lua notițe. Uneori însă, zîmbea amuzat. În 
clipa în care i se dădu cuvintul, păru serios 
încurcat : 

— Apreciez foarte mult străduinţele depuse de 
colectivul secţiei de electronică de pe „Neptun“, 
condus de colegul și vechiul meu prieten, ingine- 
rul Ionescu, spuse el cu căldură. Cu părere de rău 
însă — vă rog să mă credeți — trebuie să spun 
că nu pot să împărtăşesc acelaşi punct de vedere. 
După părerea mea, cercetările au fost duse pe o 
cale principial greşită. 

În sală se lăsă o tăcere grea, încordată. Ingine- 
rul-şef păli, iar Petrovici îşi scoase ochelarii și se 
apucă să-i frece cu dușmănie. Profesorul Turanov 
păru că nu observă nimic. Își ordonă riguros no- 
tițele şi continuă imperturbabil: 

— Dar, ar fi nedrept dacă n-aş recunoaște că 
pe „Neptun“ nici nu a existat un aparataj elec- 
tronic adecvat unor atari cercetări. Mă refer, în 
special, la lipsa unei maşini electronice de calcul, 
modernă, cu ajutorul căreia s-ar fi putut descoperi 
chiar aici, foarte repede, eroarea iniţială, care a 

generat apoi un lanţ de ipoteze false. Așa însă 
s-a acordat o atenţie exagerată unor înlănțuiri de 
sunete ciudate, cu iz de mister, de existența că- 
rora s-au legat o serie de fenomene inexplicabile 
care au influenţat aparatajul de orientare a vasu- 
lui şi a submarinului de mare adîncime. lar acolo 
unde lucrurile nu se mai potriveau logic, s-a lăsat 
— pur şi simplu — problema în suspensie. Pentru 
mine, sursa de perturbații nu constituie un mister. 
Analiza benzii magnetice de către calculatoarele 
noastre electronice atestă, clar, existenţa unui uriaș 
zăcămînt de oxizi de fier, în special magnetită. 
Iată ! şi profesorul Turanov dădu drumul unui apa- 
rat asemănător cu un televizor, pe ecranul căruia 
apărură o serie de linii întretăiate, străbătute de 
diagrama roşie a semnalelor, pe care o obținuse in- 
ginerul Ionescu. Aici se vede clar, din materialul 
pe care l-aţi atașat raportului, că pe dumneavoas- 
tră nu v-a interesat altceva decît semnalele. Restul 
înregistrărilor grafice nu v-a mai interesat cîtuși 
de puțin. Şi totuși, aici se găsea răspunsul. Priviţi, 
vă rog ! și profesorul schimbă imaginea. Apăru ace- 
lași grafic, numai că, de data aceasta, era scoasă 
în evidenţă o cu totul altă curbă. Cunoaşteţi aceste 
linii, nu? Ele vorbesc foarte limpede de existența 
zăcămîntului de oxizi de fier şi cu asta dispare și 
misterul devierii acelor busolelor de pe vas. Sigur 
că acolo au loc unele procese de natură încă necu- 
noscută, care dau naștere ciudatelor fenomene pe 
care le-aţi sesizat, între altele şi a zgomotelor pe 
care le-aţi numit „semnale“. 

În clipa aceea, Ionescu nu se mai putu stăpîni. 

— Înainte de a continua, spuse el, aș dori să-mi 
permiteți să pun o întrebare. 

Profesorul Turanov se înclină şi zîmbi piin de 
înțelegere : 

— Poftim! Ascult! 


169 


— Dacă lucrurile stau așa cum le expuneţi dum- 
neavoastră, cum se explică atunci apariţia la inter- 
vale regulate a semnalelor, repetare absolut iden- 
tică şi, mai ales, ordonarea sunetelor după o anu- 
mită logică, îmi îngădui să spun, de-a dreptul 
umană. 

Cercetătorii de pe ,,Neptun“ își mai veniră puţin 
în fire. Turanov rămase o clipă pe gînduri, apoi 
spuse împăciuitor : 

— E foarte adevărat. că „semnalele“ seamănă 
foarte mult cu un mesaj codificat. Amintiţi în ra- 
port că şi profesorul american Smith le-a conside- 
rat ca atare. Da, mă aşteptam la o asemenea în- 
trebare. E firească din partea unor electronişti. După 
o scurtă pauză, profesorul continuă: Dar speciali- 
tatea mea este geofizica şi eu sînt convins că da- 
torită descoperirii dumneavoastră — şi tocmai pen- 
tru asta m-am şi deplasat aci — vom avea. 
posibilitatea studierii unor probleme deosebit de 
complexe. Ar trebui să spun probleme foarte com- 
plicate, pentru că intensitatea emisiunii înregistrate 
cît şi periodicitatea apariţiei ei, ca şi ordonarea 
sunetelor pe care le numiţi semnale, pot fi deter- 
minate de o serie de factori ca: radiaţii cosmice, 
furtuni solare, perturbații ale gravitaţiei pămîn- 
tești, fenomene telurice datorite unor elemente ra- 
dioactive etc. Desigur că tot ceea ce v-am expus 
eu pînă acum nu este decît o ipoteză, dar, ca orice 
om de știință, cred în ipoteza mea, cu atit mai 
mult cu cît datele de care dispunem pledează în 
favoarea ei... 

În sală se aşternu din nou liniştea. Inginerul-șef, 
deşi toţi priveau spre el, tăcea. Nici nu ridică ochii. 
Comandantul vasului riscă o întrebare: 

— Din ce aţi spus, profesore, s-ar părea că sîn- 
teţi pentru o cercetare paralelă a fenomenelor des- 
coperite, fiecare sector ştiinţific lucrînd conform 
specificului său. | 

— Absolut! confirmă repede Turanov. Cu con-= 
diţia, însă, să cădem de acord asupra unui punct 
esențial : descoperirea locului care constituie sursa 
acestor fenomene. În rest, nu ne vom pune piedici 
unii altora, ci dimpotrivă vom colabora cît mai 
strîns. Nu-i așa, dragă prietene ? adăugă el, întor- 
cîndu-se spre inginerul-şef, care confirmă zîmbind. 

Din felul în care-l privi, Turanov şi ceilalţi în- 
țeleseră că oricare ar fi fost concluziile discuţiei, 
Ionescu ar fi procedat numai în acest fel. 

Dimineaţa, devreme, uşa cabinei lui Petea fu zgu- 
duită de bubuituri puternice. Băieţii săriră speriaţi, 
încă buimaci de somn. 

— Hei, puturoşilor, sculaţi că am nevoie de voi! 
se auzi vocea veselă a inginerului-șef. 

Aranjindu-şi cu gesturi pripite moţul de pe frunte, 
numai în chiloţi şi maiou, Petea deschise uşa. 

— În zece minute ne întîlnim pe puntea supe- 
rioară. Hai, repede! Vă aştept! 

Şi pînă să se dezmeticească vreunul dintre «ei, 
inginerul Ionescu dispăruse pe culoar. 

Încurcîndu-se, îmbrîncindu-se unul pe celălalt, 
băieţii reuşiră pînă la urmă să facă un duș şi să se 
îmbrace. Fără să mai ia dejunul, se repeziră amîn- 
doi spre puntea superioară. 

Ionescu era așezat într-un şezlong şi privea un- 
deva în zarea albastră. Fără o vorbă, respirînd 
scurt, Bill şi Petea îşi traseră niște scaune mai 
aproape şi se așezară, aşteptind respectuos să lie 
luați în seamă. 

Inginerul le făcu un semn amical cu capul, apoi 
își continuă visarea, ca şi cînd ar fi uitat cu totul 
că el îi chemase. Într-un tîrziu, cu faţa destinsă 
şi ochii uşor voalaţi, se întoarse spre ei: 

— la spuneţi, băieţi, aţi făcut vreodată o vînă- 
toare de vulpi? Bill şi Petea se priviră încurcaţi. 
Fără să ia în seamă nedumerirea lor, Ionescu con- 
tinuă : Vinătoare de vulpi în Delta Dunării!... 

Băieţii, handicapaţi cu totul, renunţară să mai 
înțeleagă ceva. Privindu-i, inginerul începu să rîdă. 

— Am luat-o razna! la să vorbim așa ca să ne 
înțelegem. După cîte ştiu despre voi, sînteţi niște 
radioamatori pasionaţi, nu-i aşa? spuse inginerul, 
privindu-i cercetător. 

Băieţii confirmară tăcuţi. 

— Aşa eram și eu. De fapt eram opt. Opt prieteni 
la cataramă... În ultimele clase de liceu... O duceam 
cam greu, e adevărat, pe vremea aceea, dar eram 
învăţaţi să ne mulțumim cu puţin, eram tineri şi 
viaţa ne părea frumoasă, aşteptind parcă să se lase 
cucerită de noi. Aveam capul şi inima plină. Eram 
„cei trei muşchetari“ și Robinson Crusoe, tot noi 
eram Winetu și Old Shaterhand, piei roşii sau bă- 
trîni lupi de mare. Cum venea vacanţa, plecam din 
oraş. Tatăl unui coleg, un modest profesor de zoolo- 
gie şi botanică, era un pasionat cercetător al îlorei 
şi faunei din Delta Dunării. Aţi auzit vreodată de 
Delta Dunării ? E o adevărată minune. O „Împără- 
ție a apelor“. Un pămînt mustos, generos, cu stutul 
înalt cît trei oameni; cu iarbă grasă şi deasă, cu. 
plauri şi insule ascunse, cu canale întortocheaie, 
pline de nuferi, cu nenumărate neamuri de păsări 
şi cu o tăcere... cu o tăcere, măi băieţi, și un soare... 
Acolo avea bătrinul o cabană. Cabana asta era casa 
noastră. Trăiam săptămîni şi luni numai în chiloţi 
de baie, cu stuf în jurul mijlocului şi în jurul 
frunţii. Mîncam ce ne găteam singuri, din peştele 

pe care-l prindeam şi din slănina şi afumăturile 
pe care le aduceam cu noi. Din cînd în cînd, pe 
rînd, plecam cîte doi la Tulcea ca să mai aducem 
cîte ceva, mai ales piine. 

Bătrînul profesor era bucuros cînd soseam la ca- 
bană. Un singur necaz avea: nici unul din noi nu 
se simțea atras de studiile sale despre floră şi 
faună. Noi aveam cu totul altă pasiune. Împărţiţi 
în grupe de cîte doi, puneam stăpînire pe cîte o 
lotcă şi pînă seara nu coboram din ea. Prima lotcă 
— care avea rolul de vulpe — trecea unul din bra- 
țele Dunării o dată cu ivirea zorilor, dispărînd în 
stufăriş. Celelalte o urmau exact după două ore. 
La cabană nu rămineau decît doi băieţi de serviciu 
la bucătărie. 

Vinătorii, înarmați cu cîte un radioreceptor de 
fabricație proprie, se despărţeau, căutînd fiecare să 
descopere primul „vulpea“, care începea să emită 
semnale radio la două ore şi jumătate de la plecare. 
Vă închipuiţi voi ce grea era această vinătoare? 
Delta era un adevărat labirint de canale ascunse 
în stufăriş şi fără emițătorul de la bază — adică 
de la cabană — cine știe dacă am fi găsit, măcar o 
singură dată, drumul înapoi. 

Vinătoarea dura multe ore şi, de obicei, era un 
noroc să nimerești primul drumul cel mai scurt 
spre „vulpe“, pentru că ea, șireată ca orice vulpe, 
născocea zeci de şiretlicuri ca să scape de urmări- 
tori. Nu o dată mi s-a întîmplat ca din imediata 
apropiere a țintei să fiu nevoit să vislesc încordat 
înapoi, cîte o jumătate de oră sau și mai mult, 
pentru că nimerisem pe un canal care se înfunda 
şi nu găseam nici un loc de trecere. Altă dată — 
și inginerul zîmbi gîndurilor sale — ţin minte de 
parcă ar fi fost ieri, nimerisem primul în bîrlogul 
vulpii, dar nici urmă de ea. Ocolisem locul în cerc: 
şi determinasem exact zona celei mai mari inten- 

sităţi a semnalelor. Şi, totuși, vulpea ia-o de unde 
nu-i ! Pînă la urmă sosiră şi ceilalți băieţi şi ne 
învîrtirăm în cerc, amuşinînd cu receptoarele ca 
o haită de copoi furioși, dar degeaba. Inginerul se 
opri. Își aprinse o ţigară, trase cîteva fumuri şi, 
suilindu-ie alene, continuă: Vedeţi voi, băieţi, am 
învăţat atunci un lucru foarte important: Omul 
nu trebuie să se bazeze numai pe ceea ce-i spun 
aparatele. Omul mai are și cap. Omul trebuie să 
ridice ochii şi să cuprindă zările, de jur împrejur, 
dacă vrea să nu rămîie prizonierul propriilor sale 
aparate. Există situaţii în care aparatele nu te mai 
pot ajuta. Numai creierul te scoate din încurcătură. 
Dar noi, aplecaţi peste aparate, ocoleam locul — 
precis determinat — și totuși nu găseam vulpea. 
Dacă atunci ne-am fi ridicat în picioare, ne-am îi 
detașat puţin de aparate şi, privind în jur, am fi 
raționat cîtuşi de puţin, am fi descoperit bătrîna 
salcie scorburoasă în care se pitise vulpea, cu lotcă 
cu tot... 

Inginerul-șef își strivi cu gesturi lente ţigara și 
ridicîndu-se le arătă băieţilor o imensă antenă pa- 
rabolică care se rotea fără încetare. 

— După cum vedeţi, vînătoarea noastră de vulpi 
e gata să înceapă. Numai că dracu ştie ce vulpe o 
mai fi şi asta. Cornul de vînătoare o să-l sune unul 
din voi doi. V-am aranjat o cabină specială, cu un 
receptor sensibil, și tot confortul necesar. Veţi face 
cu schimbul. În clipa în care apar semnalele în re- 
ceptor, se dă alarma şi, fără să mai aşteptaţi, cău- 
taţi să determinaţi cu cea mai mare exactitate di- 
recția precisă din care vin. Pentru asta am construit 
antena mobilă şi v-am înzestrat cu tot aparatajul 
necesar. Ne-am înţeles ? 

— Înţeles ! spuseră amîndoi băieţii într-un glas. 

Aveau obrajii îmbujoraţi şi ochii mari şi strălu- 
citori. Privindu-i, inginerul Ionescu se simţi din 

nou foarte tînăr. Îi luă de după umăr şi, bătindu-i 
puternic pe spate, le spuse: 
— Ei, atunci la treabă! 

Copleşiţi de importanţa misiunii ce li se încre- 
dințase, cei doi prieteni se retraăseră imediat, după 
discuţia cu inginerul-şef, în cabina ce le fusese des- 
tinată. De două zile trăiau aci ca niște împărați. Li 
se aducea tot ce aveau nevoie, li se îndeplineau toate 
dorinţele. Aşa sunau dispoziţiile inginerului-şel. 

Petea nu-şi mai încăpea în piele de bucurie. 
Tocmai ei, dintre toți, tocmai ei au fost aleşi! To- 
tuşi, căuta să nu arate cît e de mîndru. Mai ales faţă 
de Bill se compotta cît putea mai sobru. 

Bill, fericit la început, văzînd cîtă încredere le 
acordă Ionescu, începu să fie frămîntat de unele 
îndoieli. 

— Ascultă, Petea! spuse el, nemaiputind răbda. 
De ce ne-a spus să dăm alarma imediat ce apar 
semnalele ? Eu cred că nu e sigur că noi sîntem 
în stare să determinăm direcția exactă de unde vin. 

— Nu fi prost, Bill! ripostă Petea. Se vede că 
ai uitat de Turanov! Nu-ţi aduci aminte? Radiația 
cosmică, gravitația pămîntului, presiunea atmoste- 
rică, ionizarea și... Fi, şi toate celelalte! Toate tre- 
buiesc măsurate, cîntărite, zeci de specialiști abia 
aşteaptă semnalul nostru. ca să intre în funcție cu 
aparatele lor. Dar ce e mai important: direcţia de 
unde vin semnalele o determinăm noi! Îţi dai 
seama, bătrîne ?|| 

— Îmi dau, îmi dau, mormăi Bill îngîndurat şi 
nu prea convins. | 

Dar parcă era un făcut! De două zile, nici urmă 
de semnale. Petea verificase de nenumărate ori 
aparatele ; erau în perfectă stare şi, totuși, în afară 
de paraziți, nu recepţionau nimic. În locul entuzias- 
mului, în sufletele celor doi băieți începu să se 
strecoare neliniștea. 

Pînă la urmă începu și secția de electronică să 
dea semne de nerăbdare. Cînd unul, cînd altul 
apărea ca din întîmplare, să afle ce mai e nou. 
Seara, veni însuși inginerul-şef, însoţit de Petrovici. 
Bill şi Petea simţiră că le crește curajul cînd îl 
văzură. 

— Ei, băieţi, mai rezistaţi? întrebă el, ghicind 
parcă ce sc petrece în sufletele lor. Apoi, împâăr- 
țindu-le cîte un bobiîrnac, îi alungă din cabină. Vă 
dau o jumătate de oră liber, nu mai mult, zise el 
privind la ceas. Un duş, o plimbare pe punte şi, la 
întoarcere, comandaţi patru cafele mari. 

Afară se însera. Mirosea vag a furtună. Bill se 
Opri : 

— Cred că ar trebui să ne întoarcem. În seara 
asta apar semnalele. 

— Ești nebun! Cum o să-l contrazici pe ingine- 
rul Ionescu? ripostă Petea. Hai să facem ce ne-a 
spus. Aşa o să ne treacă timpul mai repede. 

Pe punte se schimbaseră multe. Apăruseră apa- 
rate noi și, spre deosebire de alte dăţi, lingă fie- 
care era postat cîte unul sau doi cercetători, deşi 
programul zilei era de mult încheiat. 

—. Ce zici de asta! spuse Petea mirat. Credeam 
că numai noi... 

— Ionescu e un vînător încercat. Nu vrea să-i 
scape vinatul. 

Cînd se întioarseră, în cabină găsiră o atmosteră 
cit se poate de calmă. Inginerul Ionescu îi povestea 

ceva lui Petrovici, trăsînd alene din ţigară. Nu 
scăpa însă din ochi aparatele. 

— Cine e de cart? spuse el cînd îi văzu. Dacă 
0 fi ceva, pe noi să nu contaţi. Noi sîntem în 
vizită. 

Petrovici încuviinţă zimbind, dar se vedea că are 
părerea lui şi că preferă s-o ţină pentru el. 

Bill trecu la aparate şi își puse căștile. Petea, 
înviorat de duşul şi plimbarea făcută, se tolăni co- 
mod într-un fotoliu. Inginerul-şei tocmai povestea 
despre o vînătoare de lupi din Carpaţi. Povestea 
atit de frumos, încît Petea, captivat, uită să mai 
soarbă din cafeaua ce aburea pe măsuţa de lîngă el. 

Din cînd în cînd, Ionescu se oprea pentru o clipă, 
cu ochii mijiţi, trăgea alene din ţigară, îşi consulta 
ceasul brățară, în timp ce Petea, cu răsuflarea tă- 
iată, aștepta să continue. 

Deodată, inginerul își curmă povestirea în mij- 
locul unei fraze. Bill începuse să dea semne de ne- 
liniște. Se aplecase mult înainte peste aparate, 
stringind nervos butonul de acord. Pe dată uitară 
cu toţii de bătrîna lupoaică încolțită de cîini şi se 
întoarseră spre el. Petea vru să se scoale, dar Io- 
nescu îi făcu semn să rămînă pe loc. 

Încordarea creştea cu fiecare secundă. Petea îşi 
simţea inima bătînd pripit. Și deodată Bill se ridică 
de pe scaun. Petea nu mai rezistă. Dintr-un salt 
iu lîngă el și îşi puse căștile de rezervă la urechi. 
Ionescu şi Petrovici nici nu se clintiră. 

În cască se auzea un fîșîit ciudat, neobișnuit. Bill 
aştepta cu mîinile încleştate pe butoanele recepto- 
rului. Un ţiuit ușor și deodată izbucniră semnalele. 
Petea scăpă un chiot de bucurie. Petrovici se ridi- 
case să le vină în ajutor, dar Ionescu, zîmbind, îl 
trase îndărăt în fotoliu. 

Semnalele creşteau în intensitate. Sus, pe punte, 
antena parabolică pornise să se rotească automat. 
) pi 177 

În cabină, cei patru urmăreau cu încordare acele 
aparatelor indicatoare. O ușoară pendulare, din ce 
în ce mai scurtă, pînă nu mai rămase decit un 
tremur ușor. 

Înţelegîndu-se din ochi cu Petea, în clipa aceea 
Bill trase cu putere maneta semnalului de alarmă. 
Un urlet sinistru, amplificat de zecile de difuzoare, 
izbucni pe vas. 

Petea nota cu înfrigurare, în timp ce Bill căuta 
să nu scape din ochi tremurul acelor indicatoare. 
Apoi, după cîteva clipe, Petea îşi smulse căştile de 
la urechi, se întoarse triumiător spre cei doi ingi- 
neri și le întinse foaia de hirtie. Ionescu o luă și o 
parcurse dintr-o privire. 

— Bravo, băieți ! spuse el. Aţi lucrat foarte bine. 

În clipa aceea, într-unul dintre difuzoare ră- 
sună vocea comandantului : 

— Ce se aude? ! 

Petea se ridică în picioare. 

— 'Tovarășe comandant, raportează radiotelegra- 
fistul Piotr Gromov. Misiunea a fost îndeplinită. 
Sursa semnalelor se află la... 

— Un moment, Petea. Numai o clipă, captain! 

Inginerul-şef puse mîna pe unul dintre telefoa- 
nele de pe masă. 

— Alo, Norden ! Cum te simţi în cuşca ta? 

Probabil că Norden îi răspunsese ceva hazliu, 
pentru că inginerul-şeif izbucni în ris. 

— Ce arată ceasurile tale? 

În timp ce Norden îi comunica datele, Ionescu, cu 
cotul sprijinit pe hirtie, nota repede o serie de cifre. 
Înapoie apoi lui Petea calculele. 

— Era să uiţi corecţia, spuse el, ameninţindu-l 
vesel cu degetul. 

Pețea, roşu la faţă, luă însemnările și reîncepu 
să raporteze comandantului. Ionescu aşteptă liniştit 
să termine, în timp ce Petrovici, surescitat şi scos 

din fire de răbdarea șefului său, nu-și mai găsea 
Jocul pe scaun. 

Comandantul îi felicită cu căldură pe Petea şi 
pe Bill, apoi se adresă inginerului-șef : 

— Mai ai ceva de adăugat? 

— Da! răspunse acesta vesel. Înainte cu toată 
viteza şi vint bun, cum spuneţi voi, marinarii ! 

Și nu mult după aceasta, prin corpul navei trecu 
ceva ca un tremur ușor. Puternicele-i motoare in- 
traseră în funcţiune. Inginerul-şef îşi trecu mîna 
peste frunte, ca pentru a-şi aduna gîndurile, apoi 
întorcîndu-se spre cei doi tineri spuse cu glasul 
term : 

— Ei, acum, eliberaţi locul! Şi la mutrele necă- 
jite ale celor doi, adăugă înveselit: Într-un sfert 
de oră dacă mai prind pe unul din voi doi treaz, e 
jale !... | 

Știind că nu era glumă, băieții o zbughiră la 
culcare. Abia întinşi în cușete își dădură seama cât 
sînt de obosiţi. Bill mai apucă să mormăie 

— E în stare să vină să ne controleze ! şi adormi 
pe loc, 

Noaptea izbucni furtuna. Dar fiindcă erau doi 
păieţi foarte disciplinaţi, Bill și Petea dormiră tun. 
Dimineaţa cînd se treziră, stihiile se potoliseră și 
numai tangajul puternic al vasului mai arăta că 
apele încă se zvîrcolesc. Dar „Neptun“ îşi continua 
nepăsător drumul spre sud, cu toată viteza. _ 

Cu multă timiditate, Bill şi Petea se strecurară 
pe ușa cabinei amenajată cu aparatele de recepţie. Îi 

izbi în faţă un val puternic de fum de tutun. Toate 
luminile erau aprinse, iar în faţa receptorului încă în 
funcţiune, iînginerul-șei adormise cu căștile la 
urechi şi capul sprijinit de masă. 

Bill rămase încremenit, neîndrăznind să se miște. 
Petea însă, mai îndrăzneţ, pășind pe virfuri, se 
apropie de unul din pereţi şi conectă instalaţia de 
aer condiţionat. Declicul uşor al comutatorului îl 
făcu pe inginerul Ionescu să tresară. Ridică capul 
Şi, văzîndu-i pe cei doi, se încruntă. 

— Ce-i cu voi aici? Nu v-am trimis la culcare ?! 
se răsti el și cu un gest brusc își smulse căştile. 

— Păi, noi am cam dormit, se scuză Bill. 

— Mai mult nu putem, spuse şi Petea cu jumă- 
tate de gură. 

Ionescu îi privi încurcat, clipind mărunt. Apoi, 
aruncîndu-și ochii pe ceasul brățară: 

— Ia te uită! Şapte şi un sfert! Te pomenești 
c-am adormit... Apoi revenindu-și: Hai, care trece 
la aparate ? 

Săriră deodată amîndoi ca să-i ia locul. Inginerul 
îi opri însă, rizînd:; 

— Ho, tinereţe, că nu v-am îmbiat la plăcinte! 

Apoi, scoțţind o monedă din buzunar, o zvirli în 
sus şi o prinse în palmă. 

— Bill, ce alegi? 

— Pajură, strigă acesta înveselit. 

Inginerul-șef deschise palma. 

— Ai cîştigat. Ia-ți postul în primire. Ca de 
obicei, după patru ore te schimbă Petea. 

Apoi vioi, de parcă nu ar fi fost după o noapte 
de veghe, se ridică și o porni spre uşă. 

— Băieți, v-am salutat. Dacă e ceva, mă găsiţi 
la secția de electronică... 


După-amiază, spre surprinderea generală, Bill, 
care tocmai îl schimbase pe Petea, recepţionă sem- 


nalele. E drept că intensitatea lor era foarte redusă 

și, din cînd în cînd, intervenea un fedine destul de 
supărător. 


Înginerul-șef însă, împreună cu Petrovici, apăru 
imediat în cabină. Ionescu era atît de proaspăt ŞI 
vioi, încît Bill fu uimit de extraordinara sa vita- 
litate. Se așeză și el în fața receptorului şi își puse 
căştile de rezervă. Un timp ascultă cu atenţie, apoi 
le trecu adjunctului său: 

— Ei, ce zici de asta? îl întrebă după un răs- 
timp. 

— Știu eu ce să spun ? Se pare că nu mai sîntem 
departe de sursă... 

— ȘI, altceva? 

„Că, totuși, semnalele provin de la un aparat. 
Îmi permit să afirm acest lucru bazîndu-mă pe... 

— Lasă, nu-mi mai demonstra ! Nici profesorul 
Turanov nu se mai îndoiește, la ora asta, că sem- 
nalele sînt emise de un aparat. La aliceva mă gîn- 
deam eu. Vezi, părerea mea este că Turanov avea 
dreptate cînd afirma că în zona din care vin sem- 
nalele se află un masiv zăcămint de minereuri 
metalifere și că acolo se produc unele fenomene de 
natură încă necunoscută. El însă şovăie să mai 
afirme azi, cu tărie, acest punct de vedere. Nu, nu! 
Să nu te miri! Am studiat împreună cu el hărţile. 
Zona spre care navigăm este oarecum cunoscută. E 
complet pustie, iar adîncimea apei variază între 
4000 și 6000 de metri. Înţelegi ? 

Petrovici își scoase ochelarii fumurii și începu să 
le lustruiască lentilele cu gesturi mecanice. 

— Și totuşi, eu susțin că nu s-a înşelat, continuă 
inginerul-șef. Eu cred în aparate. Ele nu mint. Dar 
există un lucru care le încurcă și pe ele ca şi pe 
noi. Undeva în această zonă trebuie să existe o 
puternică sursă de energie, o sursă atît de puter- 
nică, încît e în stare să-şi facă simțită influența la 
mii de kilometri distanţă. Azi-noapte... 

În clipa aceea, în cabină începu să clipească un 
beculeţ roșu. Bill apăsă pe un buton şi în cameră 
se făcu auzită vocea unuia dintre cercetători: 

— Îl caut pe inginerul-şef... 

— Sint aici! Ce s-a întimplat ? 

— Avem o defecţiune la ecolot. Indică cu totul 
aiurea. 

Adică ? Ionescu devenise deodată foarte 


atent. 

— În zona în care navigăm, după toate hărţile, 
fundul de mare se găsește, în medie, la o adincime 
de aproximativ 5000 de metri. Ecolotul nostru însă 
indică mai puţin de 800... 

— Ei drăcie! exclamă Ionescu uimit. Apoi către 
Petrovici ; Vezi ce riscantă e orice ipoteză în pro- 
blema asta ? Inginerul-şef făcu o pauză lungă, apoi 
spuse hotărît : Eu cred că ecolotul n-are nici o vină. 
Totuşi, pentru confirmarea acestei presupuneri, 
trebuie lansată o ecosondă. Luaţi legătură imediat 
cu ofițerul de cart și anunţațţi-l, vă rog, și pe proie- 
sor. Bînt sigur că o să se bucure. 

Băieţii rămaseră din nou singuri în cabină. Și, 
fără să piardă din vedere sarcina încredinţată, se 
interesau cu înfrigurare de tot ce se petrecea pe vas. 

EHcosonda lansată confirmă presupunerea ingi- 
nerului-şef. Fundul de mare se găsea la numai 800 
de metri sub vas. Profitindu-se de faptul că era 
încă ziuă, pe punte începu o vie activitate. Între 
altele, fură luate şi probe de pe fund. Analiza lor 
arăta vagi urme de lavă vulcanică. 


Spre seară, vremea se însenină şi tangajul abia 
dacă se mai simțea. Semnalele se auzeau din ce în 
ce mai distinct şi, deodată, fără ca cineva să-și poată 
explica în ce fel, dispărură. După o scurtă consfă- 
tuire, se hotărî ca peste noapte vasul să nu-şi mai 
continue drumul, pentru a se preveni orice sur= 
priză, ' 

Schimbîndu-se din patru în patru ore, Bill şi 
Petea își continuară conştiincios veghea lingă apa- 
rate, deşi, după toate aparențele, se părea că lumea 
uitase complet de ei. 

A doua zi, dimineaţa, semnalele nu mai apărură, 
dar nimeni nu păru mirat şi evenimentul trecu 
aproape nebăgat în seamă, spre marea mîhnire a 
băieţilor. Pe punte se lucra intens cu toate apara- 
tele şi, pentru prima dată, Bill şi Petea erau tare 
amăriţi că trebuie să stea în cabină. 

Spre prînz, nava îşi reluă drumul. Semnalele 
încă nu reapăruseră, iar cei doi prieteni aşteptau cu 
înfrigurare măcar un semn de al lor. 

După-masă, tirziu, recepţia începu să fie ne- 
obișnuit de clară și de puternică. După ce se siă- 
tuiră, băieţii ajunseră la concluzia că e cazul să-l 
anunţe pe inginerul-şef. 

— Măi băieţi, am uitat cu totul de voi! răsună 
— după multe căutări — vocea sa în difuzor. Dar 
acum ajunge ! Faceţi-vă valiza. Trimit pe Bandi să 
vă înlocuiască. Misiunea voastră s-a încheiat... Ne 
vedem miine dimineaţă la șapte fix. Good-by ! 

— Na, asta-i bună! făcu Petea dezamăgit. 
Şi-acum, noi ce facem ? | 

Bill tăcu, frecîndu-și cu înverşunare ceafa cu: 
podul palmei. 

— Mergem să contemplăm apusul soarelui. Asta 
facem !... 

Dar Petea nu gustă gluma lui. Nici măcar nu-i 
zimbi. 

— Ai nişte idei... 

— E totuşi o idee să ieşim pe punte! stărui Bill 
bosumflat, deşi nici el nu era prea încîntat de acest 
program. 


Neavînd altceva mai bun de făcut, pînă la urmă, 
urcară, totuşi, spre puntea superioară. Îi mîna do- 
rinţa de a afla unele noutăţi. Mai știau, apoi, că tot 
acolo trebuia să fie și inginerul-șef. Deşi erau cam 

porniţi împotriva lui, pentru că-i scosese din com= 
petiție, tot lîngă el ar fi dorit să stea. 

Oceanul era pașnic. Pe cerul albastru pluteau 
leneş norișori albi, iar soarele se pregătea de cul- 
care. Dar pe puntea superioară nu-i ardea nimănui 
să admire apusul soarelui. Ba dimpotrivă ! Turanov 
se întoarse de cîteva ori încruntat spre vest, foarte 
indispus de graba astrului. Atmosfera era încordată. 
Se lucra febril la aparate. Comandantul nu lăsa 
binoclul de la ochi. Toată lumea aștepta să se în- 
timple ceva. Ceva necunoscut, imprevizibil. Nu 
știa nimeni ce. Bill şi Petea se simţiră și ei cuprinși 
de înfrigurare. Nu vorbea nimeni. Doar inginerul 
Ionescu părea calm. Rezemat de balustradă, la ba- 
bord, urmărea înaintarea lentă a vasului, care 
parcă-și pipăia drumul. Alături, Petrovici își freca 
lentilele ochelarilor fără întrerupere, iar Turanov 
blestema lung și șoptit printre dinţi. Băieţii se 
apropiară cu timiditate de inginerul-șef, cerîndu-i 
din ochi iertare că îndrăznesc să i se alăture. Dar 
abia cînd ajunseră foarte aproape, îşi deteră seama 
că el nu observa nimic în jur. Cu degetele încleş- 
tate de balustradă, era de o nemişcare stranie. Doar 
din ochii mijiți, printre pleoape, răzbătea privirea 
lui deosebit de ascuţită și concentrată. Băieţii abia 
dacă îndrăzneau să respire. 

— Pămînt! 

Strigătul se prăvăli peste tăcerea: de pe punte 
ca un bolovan. Ionescu tresări din tot trupul și 
privi spre marinarul din virful catargului. Prin 
portavoce, acesta strigă din nou: 

_— Pămînt la babord ! 

Pe punte fu o consternare de nedescris. Pămînt ! 
Pămînt, acolo unde nici o hartă din lume nu con= 
semnase decît pustiul oceanului. Ionescu privi spre 
Petrovici, apoi spre Turanov. Un zîmbet uşor îi 
încreţi coada ochilor. Zărindu-i pe Bill şi pe Petea, 
îi luă de după umeri și-i trase spre sine: 

— Acu-i acu, vinătorii mei! 

Rămaseră toți trei cu ochii aţintiți spre prova 
care despica apele. Toţi ceilalţi se înghesuiau la 
balustradă, cu binoclurile în miini. 

Treptat, soarele dispăru în ape. Cerul se înro- 
şise, dungi violete îl brăzdau. Norii păreau tiviţi 
cu aramă. În depărtare, ca un abur uşor, dar ne- 
mișcat, se ghicea pămîntul. 

Inginerul-şef păşi spre comandant : 

— Vrei să rămînem la ancoră, prudentul meu 
captain ? 

— Dumneata ce propui? 

— Ai stabilit poziția... pămîntului din faţa 
noastră ? 

— Cu exactitate. 

— Și? 

— Am de gînd să mă apropii cît pot mai mult. 

— Eşti un comandant pe cinste! Își zîmbiră 

cald, apropiat. Băieţilor — care se ţineau ca niște 
umbre după idolul lor — li se părură deodată 
amîndoi foarte tineri. 
__De pe punte nimeni nu se mișcase. Noaptea se 
furişa peste ocean. Și cînd nici o rază a soarelui 
coborit după orizont nu mai răzbătu pe cer și se 
făcu întuneric deplin, în aceeaşi clipă, în fața lor 
izbucni o coloană luminoasă, alb-albăstruie, puter- 
nică şi strălucitoare ca un imens arc voltaic. În 
jur noaptea păru de catran. Printre cei adunaţi pe 
punte răzbătu un strigăt gituit, apoi se făcu liniște. 
Bill și Petea, instinctiv, se prinseră de mină. Ionescu 
se aplecă înainte. Coloana de lumină izbucnea cu 
intermitențe, violentă şi înaltă ca o coloană a infi- 
nitului, stingîndu-se aproape în aceeaşi clipă în care 
apărea. 

De jos, răzbătu pînă la ei comunicarea că semna- 
lele au apărut din nou şi se aud neîntrerupte și 
aproape prea puternice pentru rezistența aparatelor. 

Comandantul ordonă reducerea vitezei. Cu pru- 
dență, vasul înainta spre necunoscutul din față. 
Trecu o oră. Oamenii nu simțeau oboseala decit în 


ochii răniți de fulgerele din faţă. Dar nu se mişcau 

de lingă balustrade. Şi treptat începu să se distingă 
cel mai straniu și ireal peisaj lunar. În plin Ocean 
Pacific, sub ochii lor, se desfăşura, străluminată de 
fulgere albastre, o lume de coşmar. O insulă aridă, 
o haotică îngrămădire de stînci și de lavă răcită, 
cu forme monstruoase şi prăpăstii înfiorătoare ; o 
insulă goală, stearpă, din mijlocul căreia izbucnea 
nefirească coloana de lumină. În jurul nepămîn- 
tescului pămînt din faţă, valurile păreau negre și 
dense, aproape nemișcate. „Neptun“ părea o fiinţă 
lipsită de apărare și fără voinţă, care se îndrepta 
fascinată spre propria-i pieire. 

În clipa aceea, vocea comandantului trecu prin 
oameni ca un şoc electric, dezmeticindu-i : 

— Stop mașina !... Funda ancora!... 

În noaptea aceea nimeni nu dormi. Înveliţi în 
pleduri, ghemuiţi în fotolii și șezlonguri, oamenii 
vegheau. „Neptun“ stătea faţă în față cu monstrul 
Pacificului. Stăteau faţă în faţă mintea omenească 
Şi necunoscutul... 


FARTEA A TREIA 


INSULA MISTERIOASĂ 


A fost o noapte nespus de lungă. Acolo, nu de- 
parte, în faţa lor, continua jocul straniu şi neîn- 
ţeles de lumină, scoţind la iveală îngrămădirea hao- 
tică de stînci din mijlocul apelor negre. Zeci de 
ochi scrutau fascinați prezența tulburătoare din 
faţă şi nimeni nu mai îndrăznea să se hazardeze în 
vreo ipoteză în legătură cu neobişnuitul fenomen. 

Și, deodată, jocul de lumini şi umbre încetă 
brusc, ca retezat de un cuţit uriaș. Marea din jur 
rămase învăluită într-un întuneric dens, de nepă- 
truns. Deasupra, cerul înstelat sclipea plin de mis- 
ter. Pe punte nu se auzea nici o şoaptă. Dar parcă 
se simţea  încordarea care mocnea în sufletele 
tuturor. 

În acest context, un singur om făcea excepţie: 
inginerul-șef. Văzind că strania lumină nu mai 
apare, se desprinse de lîngă balustradă şi plecă 
în cabină. Dădu însă ordin strict să fie trezit îna- 
inte de ivirea zorilor. 

Și noaptea parcă nu se mai sfirșea. Tirziu, apăru 
pentru scurtă vreme luna, scoțind încă o dată la 
iveală conturul fantastic al insulei — stînci semă- 
nînd cu cele mai năstrușnice apariţii de basm. Apoi 
cerul se înnoră și întunericul se înstăpîni definitiv 
peste ocean. 

Dinspre nord începu să adie o boare rece, umedă 
și pătrunzătoare. Oamenii se zgribuliră înfrigurați, 
dar nimeni nu se îndură să părăsească puntea. Bill 

și Petea, vîriîţi într-un colţ ferit de vînt, își strin- 
seră pătura pe ei, clănţănind amarnic din dinți. 
Știau că acum zorile nu mai pot îi departe. 

Într-adevăr, o geană alburie se ivi curînd la ră- 
sărit şi stelele începură să pălească. Bill se des- 
prinse de lîngă prietenul său şi cobori în fugă scă- 
rile spre cabina inginerului-şef. Sperase că va 
ajunge primul, dar se înșşelase. I-o luase Petrovici 
înainte. 

Căruntul inginer, cu ochelari fumurii, era alb la 
față de nesomn. Ședea într-un fotoliu, cu umerii 
strînşi, şi-i aruncase lui Bill un „intră“ morocănos 
și răguşit. Inginerul-șei era alături, în baie. Bill 
îl auzea fredonînd un cîntec cu inflexiuni orien- 
tale, în timp ce dușul susura molcom. 

— Hai odată; domnule! izbucni cu nerăbdare 
vocea lui Petrovici. 

De dincolo se auzi un rîs scurt şi nu mult după 
aceasta apăru și lonescu, proaspăt bărbierit şi 
vesel. 

Îl întîmpină pe Bill cu un „hello“ mirat şi înve- 
selit totodată, apoi spre marea disperare a lui Pe- 
trovici, începu să-și pieptene cu migală cîrlionţii 
negri, sîirmoșşi, răriţi în faţă și ușor albiţi la tîmple. 

— Hai odată, pentru Dumnezeu, că nu te duci 
la întîlnire ! îl zori Petrovici, cu vocea alterată de 
enervare. 

Sticla incasabilă a hubloului căpătase o ciudată 
culoare lăptoasă, semn că se iveau zorile. Ionescu 
își aruncă pe umăr o haină neagră de piele şi le 
făcu semn că e gata. Scoţind un oftat de ușurare, 
inginerul Petrovici se ridică, își potrivi ochelarii 
şi deschise ușa, luînd-o grăbit înainte. Inginerul-şef 
şi Bill abia reuşeau să se ţină pe urmele lui. 

Apariţia lor pe puntea scăldată într-o lumină tul- 
bure, nesigură, îu primită cu însufleţire. Inginerul- 
șef salută scurt, se apropie de balustrada de la 
babord şi rămase cu ochii ţintă la insulă. O ceaţă 
ușoară o învăluia. Vîntul mîna pe cer zdrențe de 
nori. Din cînd în cînd mătura ceața în rotogoale, 

scoțind la iveală colții mari, ascuţiţi, rinjiți spre 
cer. | 

Insula parcă fumega. Trîmbele alburii se înălțau 
în văzduh pînă cînd cîte o pală de vînt venea și 
le repezea peste ape. Apoi, treptat, ceața se risipi 
şi vintul încetă să mai bată. 

Se vedeau tot mai distinct stîncile, răzbind din 
ape ca niște dinţi monstruoși, de care valurile se 
izbeau furioase. Şi mînia lor sporea pe măsură ce 
se apropiau de insula răsărită din adincuri. Se 
spărgeau mugind de malurile ei pietroase, împroş- 
cînd în sus o ploaie fină în care primele raze ale 
soarelui însăilau mii de curcubeie. 

Petea se apropiase de balustradă, scrutind cu 
încordare insula prin binoclu. 

— Bill, ia vino încoace! își chemă el prietenul. 
la priveşte şi tu colțul ăla singuratic. 

— Care ? făcu Bill, nedumerit. 

— De acolo, din mijlocul ridicăturii dinspre cen- 
trul insulei. 

Bill îşi potrivi binoclul şi privi multă vreme fără 
să spună nimic. 

— Ei? îl zori Petea, nerăbdător. 

— Parcă ar fi o uriașă ţisară de foi, spuse Bill 
încet, lăsînd binoclul în jos și privindu-l pe Petea 
cu mirare. 

— Eu aș zice că mai degrabă seamănă cu o ra- 
chetă cosmică. 

— Fugi de-aici! îl contrazise Bill. E mult prea 
mare. Şi apoi ce să caute o rachetă în mijlocul 
acestei pustietăți ?.., 

Pe punte răsunară comenzi scurte şi prima şalupă 
fu lăsată la apă. | 

— Hai, Bill! spuse deodată Petea, foarte sur- 
prins. Ne cheamă inginerul-șei. 

Pînă să-și revină din uimire, Bill se și văzu in- 
stalat în a doua șalupă, alături de Ionescu, Petro- 
vici şi Petea. Profesorul Turanov, mai nerăbdător 
ca oricînd, plecase cu prima. Cu toate că era mic 
de statură, capul său, cu părul alb, fluturind în 
vint, apărea înălțat deasupra tuturora. 

Ambarcaţiunile înaintau prudent, ocolind cu 
mare grijă locurile primejdioase. Pe măsură ce se 
apropiau, numărul colților de stincă era tot mai 
mare şi înaintarea devenea anevoioasă. În fața lor, 
crescînd din ape, insula îşi înălța neospitalieră 
malurile înalte, înfruntînd cu temeritate asaltul 
furibund al valurilor. 

Nicăieri nu se zărea vreun loc unde ar îi putut 
să acosteze fără primejdie. Prima şalupă viră la 
dreapta, începînd să dea ocol masivului stîncos. 
Cealaltă o urmă cuminte, căutînd să păstreze dis- 
tanţa. 

Și nu după multă vreme în malurile înalte și zim- 
țate se deschise un golf larg, cu ape liniștite. Șalu- 
pele putură să se apropie acum cu mai multă în- 
drăzneală. Găsind un loc prielnic, opriră motoarele 
și aruncară parimele. Pe punte începură manevre 
însoţite de scrîșnete metalice. În curînd, cîte un 
podeţ de metal, uşor, lega punţile șalupelor de malul 
rîpos și primul care păși pe pămîntul insulei necu- 
noscute fu neastimpăratul Turanov... 


Şi 


De cum ajunse pe uscat, profesorul, fără să arunce 
măcar o privire în jur, îngenunche şi începu să 
pipăie solul. Ciocanul cu care desprindea bucăţi din 
stînca dură răsuna străin şi nefiresc în pustiul in- 
sulei, şi fiecărei lovituri îi răspundeau zeci de 
ecouri. 

Ceilalţi se adunaseră în jurul inginerului-şef. 
Lăsîndu-l pe profesor să-și vadă de treburile sale, 
întregul grup o porni spre centrul insulei. Drumul 
era destul de anevoios. Se aflau parcă pe un munte 
neumblat, lipsit de vegetaţie, cu stinci golaşe măr- 

ginind prăpăstii nenumărate, cu îngrămădiri hao- 
tice de bolovani prăbușiţi de pe înăițimi. Urcau 
încet şi cu grijă, în monom. La un moment dat, 
însă, un baraj de stinci ce păreau inaccesibile le 
închise drumul. Părea să fie marginea unui crater 
vulcanic. Bill vru să încerce o escaladare, dar în- 
ginerul-șei il opri. Ciîţiva marinari se răspiîndiră 
în stinga şi în dreapta bastionului de piatră, în 
căutarea unui loc de trecere. Ceilalţi se așezară, 
care pe unde apucă, pe bolovanii răspindiţi în jur 
din belșug. 

De acolo, de sus, orizontul părea mult mai larg. 
Abia acum văzură că din ape mai răsar citeva in- 
sulițe. Undeva, departe, în faţa lor, se legsăna, mi- 
nusculă, silueta albă a lui „Neptun“. Puncte mici 
se mișcau neastimpărate pe punte. Altele stăteau 
încremenite la balustradă, urmărind, pesemne, prin 
binocluri puternice, ascensiunea expediției. Soarele 
se înălțase mult la orizont şi săgețile sale fierbinţi 
începură să fie resimţite neplăcut de temerara ex- 
pediţie. 

Trecuse destul de multă vreme pînă se-ntoarseră 
cei plecaţi în recunoaştere. Nu exista decît o sin- 
gură posibilitate. Undeva în dreapta, meterezul de 
stincă prezenta o crăpătură destul de adîncă. Prin 
ea se puteau cățăra spre centru fără să mai fie 
nevoiţi să escaladeze peretele întreg. 

Tocmai. în clipa în care expediţia se urni, apăru 
și profesorul Turanov, suflînd greu din cauza urcu= 
șului și a emoțţiei. Îl căuta pe inginerul Ionescu și, 
cînd îl zări în fruntea grupului, își tăcu repede 
loc pentru a ajunge lîngă el. 

Bill şi Petea nu putură auzi ce spune profesorul. 
Dar, judecînd după gesturile sale, se părea că fă- 
cuse o descoperire care-l uimise peste măsură. In- 
sinerul-şef mergea încet, ascultindu-l cu atenţie, 
dînd din cap aprobator. La urmă făcu un gest prin 
care păru să spună că nu-l mai miră nimic. 

După cîteva urcușuri şi coborișuri obositoare, ex- 
pediţia ajunse, în sfîrşit, sub spărtura adincă din 
meterezul de stîncă ce le barase drumul spre inima 

insulei. Un marinar mărunțel începu să se caţăre 
pe stînci cu mișcări agile, ca de pisică. Purta un 
colac gros de fringhie aruncat peste umăr. 

Bill nu mai luă în seamă interdicţia ingineru- 
lui-șeî. O porni şi el pe urmele mărunțelului. Ajun- 
seră sus aproape amindoi odată și, în timp ce mari- 
narul începu să lege un capăt al frînghiei de un colţ 
zdravăn de stîncă, pentru a le ușura urcușul celor- 
lalţi, Bill o porni mai departe, de unul singur. 

Defileul prin care mergea se îngusta tot mai 
mult. În jur era o liniște de mormiînt. Nici o vie- 
tate. Peste tot domnea pustiul dezolant. 

Bill merse destul de mult pînă cînd defileul 
începu să se lărgească din nou. Și iată că, după o 
cotitură, apăru capătul său. Bill o luă la fugă, ne- 
maiputîndu-şi stăpîni emoția. Dar, deodată, se opri 
simțind că i se taie picioarele. În faţa sa se des- 
chidea un crater demn de fantezia unui pictor de 
peisaje lunare. În mijlocul acestui crater adînc se 
înălța, mult peste marginile lui, cît un bloc cu zece 
etaje, o imensă navă cosmică, gata parcă de start. 
În prima clipă, Bill fu atît de uluit, de parcă l-ar 
fi lovit cineva, fără veste, drept în moalele capului. 
Apoi, revenindu-și, încercă să cumpănească lucru- 
rile. Nu văzuse încă niciodată cum arată, în reali- 
tate, o rachetă cosmică. Totuşi, după cărțile citite, 
după filmele și desenele văzute, ajunsese să-și for- 
meze o părere despre felul cum ar trebui să arate 
o asemenea rachetă. Dar cea care se găsea în faţa 
sa, în mijlocul imensului crater, depășea cu mult, 
prin dimensiunile ei, cele mai îndrăzneţe închipuiri 
ale sale. Şi, deodată, parcă toate întîmplările ciu- 
date pe care le trăise acasă, în ultimul timp, îi 
apărură într-o lumină cu totul nouă. Se pare că 
nimerise, din întîmplare, într-o afacere despre care 
era mai bine să nu pomenească nimănui nimic. În 
schimb, el atrăsese și pe alţii în aceste treburi, 
ascunse, după cum se vedea, cu străşnicie de ochii 
celor nechemaţi. Lucrurile nu puteau siirși decît 
prost. Bill se întoarse şi o luă la goană îndărăt. Nu 
mai simţea cînd se poticnea și cădea, zburînd peste 

bolovani. Picioarele parcă îl duceau singure la vale. 
Fugea de parcă îl gonea cineva din urmă. 

Văzîndu-l cum vine, mai mult prăbuşindu-se 
decît mergînd, coloana, ce intrase în defileu, se 
opri descumpănită. Bill, venit cu viteză, se poticni 
şi căzu la picioarele inginerului-șef. Ionescu îl ridică 
într-o clipă, îngrijorat. Imediat se strinseră cu toţii 
ciorchine în jurul lor. 

Văzindu-i faţa descompusă şi ochii rătăciţi, lo- 
nescu se sperie de-a binelea: 

— Bill, ce-i cu tine, băiatule? Te-ai lovit rău? 

— Nu, domnule inginer, îngăimă Bill. Nu m-am 
lovit. Apoi luîndu-l pe inginerul-șef de mînă îl 
trase, șchiopătind, după el: Vreau să vă spun ceva 
între patru ochi. 

— Spune, că n-aude nimeni. 

— N-are rost să mergem mai departe. N-avem 
dreptul să punem viaţa oamenilor în pericol! Să 
ne întoarcem cît se poate de repede! spuse ei pe 
nerăsuilate. 

— Bill, ai înnebunit? Vino-ţi în fire, băiatule! 
Ce înseamnă asta? 

— Domnule inginer, vă rog să mă ascultați! 
Nu trebuie să mergem mai departe! Sint lucruri 
în care nu trebuie să ne băgăm! 

— În ce să nu ne băgăm? lonescu începu să-ş 
piardă răbdarea. 

— Domnule inginer, acolo jos e o rachetă. 
rachetă mare cît un munte... o rachetă, dacă 
spun !... 

— Bine, Bill. Fie şi rachetă. Hai să vedem! îi 
răspunse inginerul lonescu cu blindeţe. Cine ştie 
ce-ai văzut tul... 

Și inginerul-şef îl luă de braţ şi îl sili să meargă 
alături de el. Tot grupul îi urmă încet. 

Deodată, Bill se simţi parcă străbătut de mii de 
ace. Se zbătu, îi scăpă inginerului Ionescu din mînă 
Şi se opri: 

— Nu! Eu nu merg! V-am spuscă e o rachetă! 

— Bill, nu înţeleg... Parc-ai fi un iepure fricos. 
Nu te recunosc. 

—- Dumneavoastră nu știți... Nu mi-e frică, dar 
dăm de bucluc. 

— Bill, mă scoţi din sărite! 

— Nu, dumneaveastră n-aveţi de unde să ştiţi. 
Se fac experienţe secrete... Eu știu... Pe pielea mea. 
Nu merg! 

— Bine, Bill. Atunci n-ai decît să rămii aici. Îmi 
pare rău că te-am luat. Trebuia să te las pe vapor, 
spuse lonescu destul de enervat, dar cu voce egală 
Şi categorică. Apoi o porni în fruntea grupului. 

Nehotărit, nevrînd să se ducă cu ei, dar nedorind 
nici să rămină singur, Bill păși șovăitor în urma 
tuturor. 

În crater era într-adevăr o rachetă, o adevărată 
astronavă. Se înălța în mijlocul unei căldări imense 
de piatră lucioasă, topită, parcă, de un uriaș in- 
cendiu, stingheră şi maiestuoasă, impresionantă prin 
dimensiunile ei. 

Oamenii, înghesuiți unii în alții între cei doi 
pereţi ai defileului, o priveau muţi de uimire. Era 
de necrezut, şi, totuși, Bill avusese dreptate. Era o 
navă cosmică, zvelță ca un fus, dintr-un metal cu 
un. luciu mat. 

Inginerul-șef își reveni primul. 

— Da, Bill, ai avut dreptate. Stînca în formă 
de havană, pe care o vedeam noi de pe vapor, e de 
fapt corpul unei astronave. 

Ionescu vorbise foarte încet. Cu toate acestea, 
toți îl auziseră. Grupul se învioră 

— E racheta despre care s-a vorbit la radio, săp- 
tămiîna trecută... Aia de ziceau că s-a prăbușit în 
Pacific, aruncă cineva timid. 

— „Gigant I“, îl completă altul. 

— Cred că „Gigant I“* nu-i decît un biet pitic 
pe lîngă asta... spuse Ionescu îngîndurat. 

— Cum, s-au lansat rachete şi mai mari? se 
păgă Petea. Eu n-am auzit nimic. 

— De pe Pămint nu! spuse scurt inginerul-şef. 

Apoi, fără nici o altă explicaţie, o porni la vale, 
spre astronavă, sărind din stincă în stincă, Dez- 

orientaţi, oamenii rămaseră pe loc, privind unii la 
alții. Inginerul Petrovici începu să-şi curețe sir- 
guincios ochelarii. Ba se auzi chiar cineva pufnind 
ironic. Primul care-l urmă pe inginerul-șef fu pro- 
fesorul Turanov. Apoi întregul grup o porni după el. 


III 


Ciudatele cuvinte ale inginerului-şef produseră 
asemenea derută printre marinari, încît nici unul 
nu mai îndrăzni să pună vreo întrebare. Cercetă- 
torii, la rîndul lor, deveniră circumspecţi. Mergeau 
cîte doi, trei, în grup, schimbînd replici scurte. Ni- 
meni însă nu se lansă în comentarii asupra celor 
spuse de inginerul-șei. 

Ajunseră în fundul căldării. În faţa lor, astronava 
se înălța dominînd totul în jur. Zveltă, impresio- 
nantă, plină de mister. Grupul se opri la o distanţă 
respectabilă, așteptind parcă să se întîmple ceva 
neprevăzut. Dar nu se întîmplă nimic. 

În jur, totul era pustiu și încremenit. Nici o urmă 
de viaţă. Tăcerea era atit de grea, de masivă, încît 
nimeni nu îndrăzni s-o tulbure. 

— Ce spui, profesore ? se adresă într-un tîrziu 
Ionescu lui Turanov. 

— Nu ştiu ce să zic, apoi repetă şi mai descum- 
pănit: Nu ştiu... Ai dat, cred, singura explicaţie 
plauzibilă în cazul de faţă. | 

— Nu m-aş mira dacă ne-ar apare în față un 
marțian sau cine știe ce vieţțuitor al unei planete 
îndepărtate, interveni Petrovici. În ultima vreme 
nu mă mai miră nimic... 

— A, nu! îl contrazise repede Ionescu. N-are 
pasageri. M-am gindit la asta încă de cînd am 
văzut-o prima dată. Dacă ar fi aterizat pe insulă 

o ființă raţională, nu se putea să nu lase urme ale 
trecerii sale. Astronava a venit fără pasageri... 

— În privinţa asta n-aş fi chiar atît de categoric, 
spuse Turanov, ginditor. Dar n-are rost să discutăm 
acum. Să ne apucăm mai bine de treabă! Să cer- 
cetăm totul cu amănunţime, pentru a ne face o 
idee mai exactă despre ceea ce s-a întîmplat aici. 

— De acord, spuse Ionescu, apoi se întoarse spre 
ceilalţi cu o faţă foarte serioasă, chiar umbrită de 
grijă: Aş vrea să vă avertizez că apropierea de 
astronavă ar putea îi periculoasă, avînd în vedere 
uriaşele agregate energetice pe care desigur că le 
posedă și cu care am şi făcut cunoştinţă. Așa că 
rog pe toată lumea să nu riște o apropiere prea 
mare, pină cind nu vom veni cu aparatele necesare 
care să ne ajute să determinăm precis dacă există 
un pericol sau nu. 

Timoraţi de avertismentul sever al inginerului-șef, 
cercetătorii se apucară de lucru, în timp ce Bill, 
Peiea și marinarii, neavînd altceva mai bun de 
tăcut, se așezară la umbra unor stînci, privind în- 
tr-una la astronavă fără să-și revină. 

Intoarcerea se făcu în linişte, fără vreun inci- 
dent. Toţi mergeau tăcuți, rumegîndu-și gîndurile. 
Petea și Bill erau cam bosumilaţi că nu-şi putuseră 
satisface arzătoarea lor curiozitate. Cercetătorii n-ar 
Îi scos un cuvint, nici să-i fi picat cu ceară. 

Sosirea pe „Neptun“ provocă o vie agitaţie. Con- 
trasta puternic tăcerea şi rezerva expediţionarilor 
față de curiozitatea și nerăbdarea celor rămași la 
bord. Cei din urmă se pregătiseră să afle, în sfirşit, 
dezlegarea tuturor multiplelor şi ciudatelor mistere 
care puseseră pe jar atita lume. Cînd aflară despre 
astronava descoperită pe insulă, nerăbdarea lor 
crescu la culme. Cercetătorii păstrară însă, în pri- 
vința aceasta, o tăcere prudentă, ceea ce provocă 
multă dezamăgire. | 

După-amiază, pe neașteptate, fură pornite mo- 
toarele vasului. Oamenii începură imediat să se 
agite. Dar „Neptun“ nu făcu altceva decit să-şi 
schimbe locul, încercînd să se apropie și mai mult 

de insulă. După o serie de manevre de o rară mâies- 
trie, comandantul aduse vasul în apropierea trecă- 
torii care permitea accesul spre craterul din mij- 
locul insulei și, abia cînd epuiză toate posibilităţile 
de înaintare, ordonă lăsarea ancorei. 

De pe punte, astronava se vedea acum foarte 
bine, încit chiar și o serie de amănunte se distin- 
geau cu ochiul liber. 

Imediat ce manevra încetă, comandantul con- 
vocă adunarea întregului echipaj. Aliniaţi pe 
punte, oamenii. aşteptau cu înfrigurare. Coman- 
dantul veni în faţa lor. Nu le vorbi nimic despre 
uluitoarea descoperire. Le spuse doar că trebuia 
deschisă o cale de acces spre centrul insulei, pen- 
tru a uşura munca cercetătorilor. Comandantul făcu 
apel la voluntari. În aceeaşi clipă, întreg echipajul 
făcu un pas înainte. Voiau cu toţii să participe cît 
mai direct la dezlegarea tainelor insulei misterioase. 
Apoi, după luni întregi de călătorie pe mare, uscatul 
atrage întotdeauna, chiar dacă nu e vorba deciţ 
de o insulă aridă. 

Entuziasmul echipajului, însă, departe de a sim- 
plifica lucrurile, dădu naștere la și mai multă 
bătaie de cap. Vasul nu putea rămîne fără oameni 
la bord, de aceea, comandantul trebui să hotărască 
e] cine coboară şi cine rămine. 

Bill făcea parte dintre fericiții admişi pe lista 
celor ce urmau să coboare. Și spre marea sa bu- 
curie fu repartizat în echipa condusă de Norden. 
Petea însă nu obţinu aprobarea să participe ia 
lucrări şi fu nevoit să rămînă pe vas. Pe radiotele- 
grafiști îi aşteptau zile grele. 

Hotărirea unanimă fu ca munca să înceapă nu- 
maidecît. Într-o atmosferă de mare încordare se 
trase la sorți. Norden, ghinionist ca de obicei, căzu 
cu echipa sa abia în ultimul schimb. 

Primele grupuri părăsiră vasul, însoţite de re- 
gretul celor rămași. Şi, în curînd, insula pustie se 
umplu de forfota oamenilor şi de zgomotul vesel 
al ciocanelor pneumatice. Sub îndrumarea dulghe- 
rilor de pe „Neptun“ şi cu ajutorul cherestelei din 

cala vasului, se începu construirea unui debarcader. 
Șalupele nu mai conteneau cu drumurile de la insulă 
la vas și înapoi. Dar zadarnic se rugă Bill de sub- 
ofițerul însărcinat cu transportul să-l ducă pe insulă. 
Comandantul dăduse ordin strict ca membrii celor- 
lalte echipe să se odihnească, iar suboiițerul nu 
voia în ruptul capului să încalce acest consemn. 

Nu după mult timp, văzduhul fu cutremurat de 
puternice explozii și Bill îu nevoit să se mulțu- 
mească doar cu priveliștea de pe vas a trimbelor 
uriaşe de fum ce se înălţau brusc, urmate apoi de 
bubuitura ca de tunet a exploziei. 

Dar pină la urmă veni şi rîndul echipei lui Nor- 
den. Cînd debarcară, Bill fu cît pe-aci să nu mai 
recunoască locurile. Debarcaderul era gata, iar tre- 
cătoarea fusese mult lărgită. Țăruşi de fier, înfipţi 
în crăpăturile de stincă, trasau drumul de la mal 
și pînă la astronavă. 

Echipei lui Norden îi revenea sarcina să dega- 
jeze trecătoarea de sfărîmăturile de stincă, rămase 
de pe urma exploziilor. Formată aproape numai 
din vlăjgani — Bill apărea mărunţel în comparație 
cu ceilalți — echipa se apucă de lucru cu multă 
poită şi cu spor. 

Timpul trecu. nespus de repede. Soarele coborise 
pînă aproape de orizont, dar harnica echipă a lui 
Norden încă nu voia să înceteze munca. Fu nevoie 
de intervenţia energică a inginerului-şei, care se 
găsea în momentul acela pe insulă, pentru a le 
tempera zelul. 

La întoarcere găsiră adunaţi pe punte o mulțime 
de oameni. Așteptau jocul de lumini de pe insulă. 
După părerea unanimă, nu mai era mult de aştep- 
tat. Erau convinşi că spectacolul va începe îndată 
după apusul soarelui. Printre cei adunaţi lingă 
balustradă, Bill îl descoperi pe Petea. Prietenul îi 
aștepta întoarcerea... 

Se făcuse noapte de-a binelea. Cu fiecare minut 
tensiunea pe punte creştea. Bill şi Petea nu-și mai 
găseau astîmpărul. Pînă şi inginerul-şef își încrun- 
tase fruntea. Dar pe insula cufundată într-un în- 


200 


tuneric dens nu se întimpla nimic. Deasupra se 
boltea cerul spuzit de stele, jos oceanul murmura 
leneş, izbindu-și fără convingere valurile de stînci. 

Și, cînd nimeni nu se aştepta, izbucni un îulger 
scurt de parcă nici n-ar fi fost. Urmară secunde de 
liniște şi tensiune de nedescris. Apoi o pală albăs- 
trie săgetă spre cer. Altele şi altele îi urmară, 
jucînd fantastice pe valurile din jur. Ca și altă 
dată, contururile de pe insulă apăreau sinistre și 
amenințătoare, ascunzind parcă mii de taine de 
nedezlegat. 

Un murmur trecu ca o adiere peste punte. Ful- 
gerele nu se mai înălțau drept, ci în unghi spre 
cer, stirnind uimire și zeci de întrebări noi ce se 
încrucișau de la un grup la altul. Insula se părea 
că are încă multe surprize nedezvăluite... 


IV 


A doua zi, dimineață, nu se mai permise echipelor 
să-şi continue munca pe insulă. Noul ordin stîrni 
nemulțumiri pe punte şi toată dimineaţa oamenii 
rămaseră întunecaţi, înșiraţi lîngă balustrade, mo- 
rocănoși și fără chet de vorbă. 

Comandantul, îngrijorat de constatările făcute în 
ajun, convocase specialiştii într-o consfătuire. Pă- 
rerile erau însă atit de împărțite, încît nu se putea 
ajunge la nici un rezultat. | 

Astronava prezenta, într-adevăr, o înclinare destul 
de vizibilă spre nord-est. Dar nu se putuse stabili 
dacă ea a fost întotdeauna așa sau dacă se încli- 
nase doar în ultimul timp. 

Încă de la început s-a presupus că astronava se 
aîlă împlîntată destul de adînc în solul pietros. Alt- 
fel nici nu se putea explica cum de se menţine în 

poziţie verticală, fără ajutorul unor suporturi sau 
al unor schele mefalice. Din această pricină, spe- 
cialiştii încă nu-și putură forma o părere despre 
sistemul ei de propulsare, deoarece acesta se afla 
îngropat adînc în pămînt. După ce s-a constatat că 
astronava e înclinată cu cîteva grade faţă de ver- 
ticală, problemele ce se ridicară în faţa cercetă- 
torilor deveneau și mai încurcate. 

Unii erau de părere că astronava e mult mai 
adînc scufundată în sol decit se crezuse şi că se 
aflase întotdeauna în această poziţie, ușor înclinată. 

Alţii, mai pesimiști, susțineau că înclinarea se 
datorește exploziilor efectuate pe insulă, care au 
provocat şocuri și mișcări tectonice. Acestea, adău- 
gindu-se la uriaşa greutate a astronavei, au făcut 
solul să înceapă să cedeze. 

Inginerul- -şei nu îşi exprimase încă nici un fel 
de părere. Asculta tot ce spuneau ceilalți, din cînd 
în cînd nota cite ceva, atunci cînd vorbeau oameni 
de specialitate, dar nu intervenea în discuţie. 

O echipă de geologi plecase pe insulă şi se în- 
toarse foarte repede cu vestea că în jurul rachetei 
solul era dungat în cruciș şi curmeziş de crăpături 
mari. Aduceau și alte argumente care dovedeau că 
fenomenul a avut loc de curind şi că astronava 
inițial nu era înclinată. 

Cauza însă răminea închisă în carcasa ei de iaine. 
Nimic, nici o explicaţie nu ducea la elucidarea 
problemei care se punea cu atita ardoare: Oare nu 
ameninţă astronava să se prăbușească? Dacă va 
continua să se încline — şi acest fapt părea inevi- 
tabil. — atunci lucrările de pe insulă trebuiau în- 
trerupte imediat, pentru a nu periclita vieţile oa- 
menilor. Dar, pe de altă parte, astronava prezenta 
un asemenea interes pentru știința  pămiînteană, 
încît nu trebuia pierdut cu nici un preţ acest prilej 
UNIC. 

Toate acestea se băteau cap în cap în sufletul 
comandantului, îngrijorîndu-l. Şi se părea că nu 
există nici o cale de ieşire din impas. Cînd coman- 
dantul îl prinsese odată, din întîmplare, pe inginerul 

Ionescu pe punte și-și exprimase teama că astro- 
nava se va prăbuși, acesta îl privise cu ochii mijiţi 
a ris şi-i ripostase sibilinic : 

— Captain, nu s-a găsit încă pămîntean care să 
o poată struni... Dacă ea vrea să se încline, nimeni 
în lume n-o poate opri. 

Comandantul se despărți de inginerul-şef com- 
plet contrariat : „Mai şi ride, al naibii !“ 

Ziua se scurse apoi în alte discuţii sterile. Exas- 
perat că lucrurile, în loc să se lămurească, se în- 
curcă tot mai mult, Turanov propuse o soluţie dis- 
perată : Să se continue cercetările ! 

Săriră toţi cu gura, aprobînd sau dezaprobind 
cu vehemenţă. Ionescu tăcu și de data aceasta. În 
hărmălaia generală nu se observă. Treptat se stabili 
un plan: întii să se țină astronava sub o strictă 
supraveghere, pentru a determina ritmul în care 
avansează înclinarea ; apoi, să nu se mai folosească 
nici un fel de explozibil la construcţia drumului ; 
ȘI — în general — să se renunţe la orice lucrări 
care ar putea provoca șocuri, oricît de ușoare. În 
momentul în care înclinarea ar ajunge la un anumit 
punct critic să se părăsească imediat insula, iar 
„Neptun“ să iasă în larg. 

Cînd discuţiile ajunseră în acest stadiu, inginerul- 
șef se pronunţă pentru propunerea lui Turanov. Și 
abia acum cercetătorii înţeleseră că cei doi se sfă- 
tuiseră îndelung asupra acestei probleme şi că 
ajunseseră de acord încă mai de mult. 

Comandantul nu fu de loc încîntat și numai după 
ce toţi îl asigurară că, deocamdată, nu există un 
pericol prea mare își dădu consimțămîntul. Ordonă 
însă — fără replică — o serie întreagă de măsuri 
suplimentare de protecţie. 

De îndată ce oamenii ailară că „Neptun“ rămîne 
la ancoră, că cercetările continuă şi că deci îşi vor 
reincepe activitatea, se însufleţiră, recîştigîndu-și 
buna dispoziţie. Bill, în exces de zel, se rostogoli 
pe scări de la puntea superioară pînă la cabine, con- 
siderînd că soluţionarea „afacerii“ merita cîteva 
cucuie, 


Specialiștii care aveau în sarcina lor suprave- 
gherea astronavei nu au înregistrat în cursul zilei 
nici o schimbare. Înainte de apusul soarelui însă, 
prin corpul astronavei trecu parcă un şoc şi încli- 
narea sbori cu aproximativ două grade faţă de ver- 
ticală. În acelaşi timp se produse încă ceva neaş- 
teptat : astronava se deplasă ușor spre est. 

Seara reîncepu jocul straniu şi tainic de lumini. 
Dar şi de astă cată el începu cu cîteva minute mai 
tîrziu decit pînă atunci și faptul fu consemnat cu 
grijă. 

Petea şi Bill se grăbiră să-l înştiinţeze pe ingine- 
rul-şef că acelaşi lucru îl observaseră și cu ocazia 
înregistrării semnalelor. Jurnalul lor arăta că aces- 
tea apăruseră în fiecare seară cu trei minute și 
douăsprezece secunde mai tîrziu, adică exact cu cît 
întîrziase şi apariţia jocului de lumini. Exista deci 
o perfectă concomitenţă între semnalele luminoase 
Și cele acustice. 

Noaptea bătu un vînt destul de puternic, care 
aduse cu el o vreme umedă şi rece. În răstimpuri 
ploua cu stropi mărunți şi insula zăcu toată ziua 
învăluită în ceață. Despre reluarea lucrărilor pe 
uscat în asemenea condiţii nici nu putea îi vorba. 

Oamenii se zgribuleau şi aveau senzaţia stranie 
că ceva neobișnuit şi înfricoşător se pregătea în spa- 
tele peretelui de vată al ceţii. 

Către seară, vremea se mal încălzi, ploaia stătu 
Și ceața se ridică. Spre marea ușurare a tuturor, 
astronava se găsea exact în aceeaşi poziţie. Îi în- 
cercase o spaimă absurdă că la ridicarea ceții n-o 
vor mai vedea la locul ei. 

Și din nou, înainte de apusul soarelui, trupul as- 
tronavei se cutremură tainic și se înclină cu două 
grade,  continuînd în acelaşi timp deplasarea 


spre est. 
Jocul de lumini — parcă pentru a confirma obser- 
vaţiile notate — începu iarăși cu trei minute și 


douăsprezece secunde mai tirziu, 

Toate acestea începură să cam clatine teoriile pe- 
simiștilor, care vociferaseră în toate ocaziile, anun- 
țind prăbușir ea iminenţă a astronavei. Și chiar dacă 
nu reușiră să le dărime complet, totuşi, existau 
acum anumite date după care se putea calcula cu 
aproximaţie ziua în care înclinarea va atinge punc- 
tul critic, după care astronava se va prăbuşi strivind 
totul în jur sub uriașa ei greutate, provocînd poate 
un nou cutremur sau O nouă crupție vulcanică. 
Și această zi, după cum arătau calculele, nu era 
chiar atît de apropiată. 

Ciţiva dintre specialiştii mai tineri ai secției de 
electronică au mers atunci pînă acolo cu îndrăz- 
neala, încît au propus ca grupul principal de cer- 
cetători să se mute pe insulă, cu tot aparatajul, 
pentru a se cîştiga timp cît mai mult. Dar geotizi- 
cienii săriră imediat ca arşi şi-i combătură cu 
vehemenţă. Oricînd puteau să aibă loc noi mişcări 
tectonice, urmate de erupții vulcanice, şi acestea 
nu puteau fi prevăzute nici măcar cu aproximaţia cu 
care se prevedeau schimbările situaţiei atmosferice, 

Cele două tabere se certară îndelung şi cu temei. 
Reuşiră totuşi să ajungă la o concluzie: problema 
unei căi de acces, comode, spre astronavă căpătă din 
nou o importanţă deosebită. Ea urma să asigure o 
deplasare zilnică lesnicioasă, sau o evacuare rapidă 
a insulei în caz de pericol. 


Se reluară astiel lucrările ia drum. Datorită situa- 
ţiei nou create, specialiştii elaborară o serie întreagă 
de măsuri de siguranţă și stabiliră un cu totul alt 
sistem de muncă. Cercetătorii reuşiră să-l convingă 
şi ei pe comandant să le perinită să-şi continue acti- 
vitatea pe insulă. Aşa că, pînă la urmă, toată lumea 
se declară mulţumită. 

Dimineața zilei următoare îi găsi pe toţi pe punte, 
fierbînd de nerăbdare să ajungă cît mai repede pe 
insulă. Şi fiecare șalupă care se desprindea de ,„Nep- 

tun“ era urmărită de zeci de ochi; unii nerăbdători 
să plece mai repede, alții nemulţumiţi că trebuie să 
rămînă pe vas. 

Dar spre deosebire de alte dăţi, de pe insulă nu 
mai răzbătu nici un zgomot, nici măcar cîntecele 
vesele ale celor ce lucrau la drum. 


Bill era unul dintre cei mai vajnici „constructori 
de drumuri“ ! Avea o înflăcărare, o bună dispoziţie 
contaminantă şi o putere de muncă strașnică. Ba, 
mai avea şi pricepere! Nu de puţine ori şeiul său 
de echipă, uriașul Norden, îl chema la stat, atunci 
cînd se ivea o problemă mai dificilă. 

Bill muncea cu plăcere. Viaţa de „,rentier“ de pe 
vas îl cam moleşise. Se simţea ca după o perioadă 
lungă de întrerupere a antrenamentelor: muşchii 
parcă i se atrofiaseră şi începuse să se îngraşe. Sim- 
țea că „marele drum“, cum îl numea el, era șansa 
lui, șansa de a-și reface forma de altădată. Văzin- 
du-l umiflîndu-se în pene, Petea îi spusese că, după 
părerea sa certă, drumul a fost scornit de ingine- 
rul-șei care-l cîntărise pe Bill Webster într-o dimi- 
neaţă și se îngrozise. Şi atunci inventase drumul !... 
Toate astea Petea le povestise cu gesturi multe şi 
foarte animat, într-o seară, în sala clubului plină de 
oameni care rideau în hohote. 

Dar Bill rămase la fel de entuziast, se avinta unde 
era mai greu şi îi mai și ajuta cînd pe unul, cînd pe 
altul. Abia seara, la terminarea lucrului, simţea obo- 
seala. Dar, „să fie al naibii dacă nu era o oboseală 
straşnică ! Plăcută, măi bătrîne, plăcută, dacă un 
«sedentar» ca tine poate pricepe asta“... îi spuse Bill, 


206 | 


în cabină, prietenului său și ca urmare primi o pernă 
arept în ceată, într-un mod cu totul nesportiv! Atac 
pe la spate! 


De fiecare dată, seara, întoarcerea șalupei era 
aşteptată de o mulțime de prieteni. Printre ei Bill 
descoperea încă de departe iluturarea bascului al- 
bastru al lui Petea. "Tocmai de aceea, în seara în care 
șalupa îu primită de puntea pustie, „constructorii“ 
începură să murmure, miraţi din cale-afară. Bill 
însă nu dădu prea multă atenţie acestei înțimplări. 
Se grăbea spre cabină şi, mai ales, spre camera de 
baie, cufundat în ginduri. 

Vremea trecuse nespus de repede ȘI Bill constată 
cu tristețe că drumul se apropia de ţintă. Începu să 
se întrebe, tot mai des, ce ar mai putea face ca să 
fie util. De cînd devenise constructor de drumuri îl 
văzuse destul de rar pe inginerul-șei și rămăsese rupt 
de problemele colectivelor de cercetări, de care se 
interesase cu minuţiozitate înainte. Seara, la întoar- 
cerea pe vas, era prea obosit ca să mai hoinărească 
pe la diversele servicii și laboratoare. Și apoi — asta 
o știa el, nu trebuia să i-o spună nimeni! — ce era 
acum cu adevărat interesant se petrecea pe insulă, 
nu ca altădată, în laboratoarele secţiei de electronică. 

Și nici Petea nu era mai bine informat. „Raportul“ 
lui zilnic conţinea comentarii asupra meniului de la 
prînz ; cîte o anecdotă, recentă, pe seama vreunui 
om de ştiinţă ; ce-a zis Marusia și ce-a răspunsel 
și alte parascovenii, cu care-i făcea lui Bill capul 
calendar. Ba, într-o seară, îi propusese cu toată se- 
riozitatea să înveţe romînește. Îl auzise pe inginerul 
Ionescu spunînd ceva foarte solemn de care Petro- 
vici rîsese ca niciodată. La insistențele lui, inginerul 
Petrovici îi mărturisise că „Şeful“ cădelniţase lung 
şi foarte meşteșugit un îel de zicală complicată și 
cu haz, dar tără cuvinte spurcate, ca un descîntec. 
Zău. dacă nu merita să înveţi romineşte! Cu un 
cuvînt, nici Petea n-avea habar de nimic. 


Bill, cuprins de gînduri, nici nu sesiză că, de astă 
dată, Petea întîrzia, ameninţînd să-l frustreze de „ra- 
port“. Zăbovi îndelung sub duş. Cînd isprăvi, con- 
stată că se făcuse foarte tirziu. Simţindu-se prea 
obosit ca să hoinărească în căutarea prietenului. său, 
se hotărî să-l aștepte culcat în pat. Dar legănat de 
mișcările line ale vasului, adormi curînd fără să vrea. 

Era noapte de-a binelea cînd se trezi. Își dete 
seama că intrase Petea. Îl auzea moșmondind prin 
întuneric. lar nu-şi găsea pijamaua! Bill nu putea 
pricepe cum de reușea Petea să-și rătăcească de fie- 
care dată pijamaua într-un spaţiu atît de mic. Brusc 
se auzi o buinitură și Petea scăpă niște vorbe rusești 
printre dinți. Și fiindcă Bill apucase să înveţe atita 
rusește, nu-și mai putu stăpini riîsul. 

— Of, Bill, te-am trezit! Iartă-mă |... se auzi vo- 
cea foarte necăjită a lui Petea. Sînt atît de neînde- 
miînatic... şi... e un întuneric de să-ţi bagi degetele 
în ochi, nu alta! 

— Dar aprinde, omule, lumina! Ce aștepți? 

— Aşa e! spuse Petea, ușurat. la uite, măi, ce 
deștept !... 

Bill se trecă îndelung la ochi, apoi privind ceasul 
rămase năuc : era trecut de ora două. 

— Unde ai hoinărit pînă la ora asta, corabie bă- 
trînă ? 

Petea însă nici nu catadicsi să-i răspundă. Așezat 
pe marginea patului, își trăgea pe el, tacticos, haina 
de la pijama. 

— N-auzi, corupător de suflete neîntinate ? 

— Lasă-te de fleacuri, ripostă Petea superior și 
uşor absent. 

Privindu-l mai atent, Bill îşi dădu seama că prie- 
tenul său e plin de o veste grozavă. Asta se vedea de 
la o poştă. 

— Dar ce-i, ce s-a întîmplat ? Bill simţi că începe 
să-şi piardă răbdarea. 

Petea își încheia tacticos nasturii pijamalei şi abia 
într-un tirziu răspunse : 

— N-am chelt de vorbă la ora asta... 

Dar întinsese prea tare coarda! Bill sări în pi- 
cioare în mijlocul cabinei. 

— Apropo! Mi-a spus comandantul să-ți comunic 
că nu mai pleci la muncă, continuă Petea, căscînd. 
Are nevoie de tine aici. Ţi-a făcut rost și de niște 
țoale a-ntîia ! Le găseşti acolo, în dulap... Apoi tăcu 
din nou. 

Bill se lăsă moale pe marginea patului lingă Pe- 
tea, îngăimînd : 

— Hai, măi Petea, măi !... Ce-mi torni tu aicea !?,,, 

— Asta-i! spuse Petea important. 

— Măi bătrîne, povesteşte-mi ce s-a întîmplat, 

— Tu nu vezi că abia mă mai ţin pe picioare ?... 

Dar Bill începu să-l roage cu atîta insistenţă, încît 
Petea nu mai avu încotro. 

— Ei! făcu el arogant. În loc să te văicăreşti ca 
o babă, mai bine ţi-ai fi deschis capul la vreme. Să-ţi 
fi petrecut mai cu folcs dimineţile, nu să te prăjești 
la soare. De trei zile, toate posturile de radio numai 
despre noi vorbesc — şi dumnealui face plajă)... 

— Dar ce, parcă tu ai ştiut ceva! 

— Și ce dacă n-am știut? Nu e o scuză pentru 
tine. Află, domnul meu, că mîine — ai reţinut? — 
miine, cei mai renumiţi reporteri vor fi oaspeţii noş- 
tri, iar concetăţenii tăi au lansat un satelit, ca pe 
vremea Jocurile Olimpice de la Tokio, ca să trans- 
mită direct, şi înaintea tuturor, imagini ale minunii 
de pe insulă. Petea își atinsese țelul: îl uluise com- 
plei pe Bill. Încîntat, continuă : Așa că vezi ce faci! 
Zîmbești cu toți dinţii la vedere. Şi cînd te-ntreabă 
cineva ceva, orice, înţelegi, spui ce mult îţi plac iz- 
menele firmei „Laster“, care-ţi subțiază şoldurile, 
sînt ieftine, durabile și au un colorit plăcut. 

— Așa am să fac! decise Bill, venindu-și în fire 
și nevrînd cu nici un preţ să-i dea cîştig de cauză. 
Apoi adăugă, malițios: Dar nu cred că pentru atita 
lucru ţi-ai pierdut tu toată noaptea... 

— Nu numai noaptea, ci şi toată ziua, ținu Petea 
să precizeze. Vai de capul meu ce zarvă a fost! Cite- 


14 209 


odată mi se părea că nu mai sînt la o consfătuire, ci 
la un meci de rugbi. 

Bill nu-şi mai găsea astimpăr : 

— Hai, Petea, ce naiba, povesteşte odată ! Dar ia- o 
de la început, de ia începutul începutului. 

Se aşezară mai comod şi Petea începu de la „in- 
ceputul începutului“. 

— Nu ştiu dacă ai aflat, dar ai noștri au cerut 
forurilor ştiințitice să nu dea publicităţii descoperirea 
făcută înainte de a se ajunge la unele concluzii mai 
precise. Zarva care s-ar fi stîrnit ar fi stinjenit rmer- 
sul cercetărilor — susțineau ai noștri — iar tu ştii 
că după unele capete timpul ne era măsurat, astro- 
nava amenința să se prăbușească... 

— Etc., etc... făcu Bill nerăbdător, dar la mina 
ofensată a lui Petea se grăbi să facă un gest care în- 
semra că din clipa asta e mut. 

— Nu se ştie însă cum, un copoi de ziarist a prins 
mișcarea ! Unul din cei cu miros fin, care-și viră 
nasul în toate. Un franţuz, mi se pare, dacă nu chiar 
un americân de-al tău. Și deodată lumea a început să 
se intereseze de expediţia noastră... Azi o aluzie, 
mîine o părere, pînă cînd s-a ajuns la interpelări în 
parlament. 

— Auzi, domnule ! Ce chestie ! 

— Ei, în faţa acestei situații, sigur că nu s-a mai 
putut păstra taina. Şi iată că, de trei zile, s-a stirnit 
o hărmălaie de te doare capul. Și dacă ai şti cîte 
zvonuri şi cite basme s-au scornit pe seama noas- 
tră! Te apucă ameţeala, nu alta! Au, domnule, zia- 
riștii ăștia o fantezie !... Tocmai pentru a pune capăt 
acestor povești, forurile superioare au cerut să li se 
trimită un raport detailat asupra mersului cerce- 
tărilor şi să se organizeze o conferință de presă pe 
bordul lui „Neptun“. Așa că mîine să te ţii, bătrîne ! 

— Lasă, nu-mi purta tu de grijă! Hai, poves- 
teşte mai departe ! 

— Să-l fi văzut pe comandant ce mai spumega: 
„De asta ne arde nouă acum, cînd fiecare clipă e pre- 
țioasă...“ aşa şi pe dincolo... Petea făcu o pauză pen- 


210 


tru a-şi trage răsuflarea, apoi continuă cu mai multă 
însuflețire ;: Americanii tăi pregătesc și ei un vas 
expediționar, echipat cu utilajul științific cel mai mo- 
dern, japonezii la fel... Din cauza acestei afurisite de 
conferințe de presă a început tot circul. Comandan- 
tul i-a întrunit pe cercetători pentru ca să tragă linie 
și să scrie fiecare dedesubt ce a făcut, să-şi „expună 
punctul de vedere asupra principalelor probleme care 
vor constitui tema dezbaterilor“... 

— Aoleu! sări Bill. Înai închipui ce-a ieşit... Ce 
rău îmi pare că n-am fost şi eul... 

— Să-ţi şi pară... Comandantul a fost furios că 
lipseşti. 

— Eu?! Ha, ha... Asta-i bună !... Eu?!... 

-—— Zău, Bill. Miine se va răscoli totul, de la face- 
rea lumii încoace. O să înceapă cu prima înregistrare 
a semnalelor. Parcă te văd ajuns celebru: „Bill 
Webster, descoperitorul misterioaselor semnale ! Bill 
Webster şi descoperirea sa provoacă scandal în parla- 
mentele ţărilor europene !“ 

-- Hai, bătrine, lasă panglicăriile! Ce făcea ingi- 
nerul-șef ? 

— Inginerul-șet a mîncat scărmăneală din cauza ta. 

— Adică ? 

— Păi, cică de ce ţi-a ţinut parte, atunci cînd ai 
cerut să participi la construcţia drumului, că ai îost 
neglijat, că nu s-a ocupat nimeni de tine, şi alte 
politețuri. 

— Bine, dar tu nu le-ai putut explica că eu am 
cerut să plec la drum, fiindcă voiam să fac ceva... 
Și apoi, ce-s prostiile astea, că am fost neglijat! Tu 
de ce ai tăcut? N-ai putut să le spui... 

—. Atît mi-ar fi trebuit, să mai deschid și eu gura ! 
M-am făcut mic de tot, să nu mă bage nimeni în 
seamă. Nu eram eu ăla care trebuia să mă ocup 
de tine ?... 

— Petea, eu nu înţeleg! M-am simţit atît de bine 
aici. Am făcut ce-am vrut. Mă primeau toţi atit de 
frumos, îmi arătau tot ce voiam, îmi explicau.., 

— Da, dar, după părerea unora, nu te-ai simţit 
destul de bine şi ai fost „complet neglijat“. 

— Asta s-o creadă ei! Ce prostie! Mai bine spu- 
ne-mi ce s-a discutat despre astronavă. 

— Bravo! Unii sînt scărmănaţi din pricina ta şi 
ție nici că-ţi pasă. 

—— Îmi pare rău, făcu Bill amărît. S-a supărat tare 
inginerul Ionescu ? 

— Ei! Ştii tu cum e e]... Dar nici bine nu i-a 
părut. 

— Mă duc mîine dimineaţă şi lămuresc totul. Îmi 
cer scuze de la inginerul-şef, iar ălora de fac tărăboi, 
pe tema asta, am să le-o spun de la obraz... Dar des- 
pre astronavă ce s-a spus? 

— Astronava.., astronava.... 

Petea mai bolborosi ceva neinteligibil și adormi 
pe loc. 


VI 


Bineînţeles că Bill nu mai putu închide ochii nici 
o clipă. Se frămînta, se răsucea în cuşetă, cînd pe-o 
parte, cînd pe alta, ascultind, din ce în ce mai ener- 
vat, uşorul sforăit al lui Petea. Către dimineaţă în- 
cepu să judece somnul prietenului său ca o sfruntată 
obrăznicie. Nu, nu era de loc prietenesc ceea ce 
făcea el. 

După ce făcu un duş: și mai încercă în fel și chip 
să-şi treacă timpul, se consideră îndreptățit să-l 
scoale pe Petea. Şi o făcu, cu grijă, cu menajamente 
și drăgălășenie, ca să nu-l supere. (Petea sculat brusc 
din somn se-nfuria îngrozitor şi dădea în el cu ce 
apuca în mînă.) Nici de data asta, cu toate precau- 
țiunile, nu scăpă de o pernă în cap. Dar rămase tare 

pe poziţie şi avu ciștig de cauză. Resemnat, Patea 
căscă îndelung, apoi cu un oftat: 

— Eh, va să zică... unde am rămas? 

— La astronavă, se grăbi Bill să-i amintească, cu 
ochii lucind de nerăbdare. 

— Da, așa e. Deci cind aflu că s-a convocat con- 
sfătuirea, fac ce îac și mă strecor şi eu în sală. Mamă, 
ce era acolo! Am simțit deodată că mi se face frig. 
Comandantul era posomorit de parcă ar fi fost 
Capul Horn în furtună, Turanov era cu nasul vîrît 
în hârtii, de nu i se mai vedea decit creștetul capului, 
iar Ionescu plictisit, absent, cu gîndurile duse cine 
știe unde. Și cînd inginerul-șei e așa, e bucluc. Colac 
peste pupăză, mai veni și povestea aia cu înalta ta 
persoană, discuţii, controverse... 

— Hai, Petea, treci peste asta! interveni Bill.  ; 

— Nu mă întrerupe! sări Petea ofensaţ. 

— Bine, bine, bine! se strădui Bill să-l poto- 
lească. 

— Vine, deci, comandantul şi zice: „Cum facem 
mîine să lăsăm cît mai puţine întrebări fără răs- 
puns ?“ Îşi dă cu părerea unul, altul, unii îl susţin 
pe primul, alţii pe al doilea, dar... nu iese nimic. Ba, 
lucrurile se încurcă şi mai rău. Atunci se viră „Șeful“ 
în hărmălaie şi propune ca acest punct să se discute 
la urmă. Noroc de el! Toată lumea e de acord, toţi 
răsuflă ușuraţi. Singuri nu le dădea prin minte 
soluţia asta... Se trece la punctul doi. Raportor : pro- 
fesorul Turanov. 

— Așa! Așa! Aici voiam să ajungi. Bineînţeles 
că bătrînul a venit cu o „ipoteză bine fundamentată, 
în legătură cu apariţia și rostul astronavei“... 

— Exact, | 

— Ha, ha, parcă-l văd. Ei, ce zicea proiesorul ? 

— Măi Bill, spunea nişte lucruri grozave. Tura- 
nov e de părere că erupția vulcanică care a avut 
loc cu mai bine de o lună în urmă — „Neptun“ a 
fost primul care a semnalat fenomenul — a azvirlit 
o dată cu torentele de lavă și astronava la supra- 
față. Ajunsă aci, bateriile ei solare, s-au reîncărcat 

şi, astfel, ea a început să-și îndeplinească, tardiv, 
rolul ei de cosmosondă. 

— Interesant, bătrîne! Acum mi se lămuresc și 
mie unele lucruri. Se pare deci că eu am recepţio- 
nat tocmai avertismentul lansat atunci de „Neptun“, 
dar legătura s-a întrerupt atit de brusc, încît n-am 
reuşit să-mi dau seama de unde vine. Pe chestia asta 
am și încasat o muştruluială straşnică de la ofițerul 
de cart. 

Cu o flăcăruie ironică în ochi, Petea îl întrerupee : 

— Păi da! De altfel, ipoteza lui Turanov lămu- 
reşte multe probleme rămase obscure. De exemplu, 
s-a verificat că racheta transmite informaţii asupra 
mediului înconjurător. Deci, profesorul nu s-a înşe- 
lat atunci cînd interpretind diagrama semnalelor a 
susținut existența unui zăcămint uriaş de oxizi de 
fier, înăuntrul căruia se produc fenomene încă ne- 
studiate de savanţi. Îţi aminteşti, nu ? 

— Sigur că-mi amintesc! Dar de semnalele pro- 
priu-zise ce spunea ? 

— Zicea că, împreună cu „distinsul şi eminentul“ 
său coleg, inginerul Ionescu, a ajuns la concluzia 
certă că acestea nu sînt altceva decît un semnal pur- 
tător... 

— Deci, îngînă Bill grozav de dezamăgit, nu-i 
vorba de nici ua fel de mesaj... 

— Cum nu! strigă Petea nerăbdător. E un sem- 
nal de recunoaştere care poartă cu el tot felul de 
mesaje către cei care se interesează de Pămint și au 
nevoie de informaţii asupra lui. 

— Ia stai, bătrîne! Am impresia că ai început s-o 
iei razna. Aceste informaţii ar fi fost utile acum o 
sută sau o mie de ani, adică atunci cînd astronava 
s-a apropiat de Pămînt. Dar după atita timp... Cine 
ştie de cînd s-a pierdut legătura cu ea!? Cine s-o 
mai urmărească ? Doar nu-ţi închipui că „cei de 
dincolo“ au putut să prevadă întimplarea care a 
scos-o la supraiaţă !... 

— Cel care o ia razna ești tu! De ce nu mă laşi 
să vorbesc ? se bosumflă Petea. Turanov se bazează 

pe rezultatele analizelor făcute de geologi, cînd 
afirmă că racheta a căzut în ocean, acum mai bine 
de o mie de ani. Pe de altă parte, mai face şi un 
raționament logic. El spune așa: Dacă astronava ar 
fi sosit de curînd, apariţia ei ar îi fost semnalată de 
staţiile de observaţie terestre. În afară de asta, am 
fi descoperit urme ale trecerii astronauţilor, care au 
venit cu ea sau i-am fi înțilnit chiar. Pentru că — 
zicea el — n-avea rost să trimită o asemenea hui- 
dumă fără echipaj. După cum știi, însă, nu există 
nici o urmă care să ateste existenţa unei fiinţe vii 
în jurul astronavei. 

— Are dreptate bătrînul. E limpede ca lumina 
zilei că... 

Petea însă îl privi superior şi foarte ironic, satis- 
făcut că-i venise apa la moară. 

— O fi limpede pentru tine, căposule, dar uite că 
sînt unii care au o cu totul altă părere. 

Bill rămase năuc. 

— Adică... cine... cum... ce zic? 

— Zic că întîmplarea joacă un rol prea mare în 
ipoteza lui Turanov. Din întîmplare racheta este az- 
vîrlită la suprafaţă. Tot din întîmplare se găsește în 
poziție verticală. Asta înseamnă să acordăm prea 
mult credit întîmplării ! 

— Replica asta nu poate fi decît a inginerului-şei, 
se însufleţi Bill. 

— Chiar aşa! 

— Adică, reluă Bill aprins, Ionescu este de alță 
părere ? 

— Exact, domnul meu. 

— Formidabil ! Hai, Petea, spune! 

— Păi asta fac, dar dacă mă tot întrerupi... Deci, 
profesorul și-a expus calm, meticulos și documentat 
ipoteza. Şi a convins pe toată lumea. Adică, aproape. 
Toţi îi admirau logica formidabilă, demonstraţia, ştii, 
„riguros ştiințitică“. Am izbucnit în aplauze cînd a 
terminat. Profesorul însă n-a fost de loc încîntat,. 
Ne-a aruncat o privire în care mi s-a părut că citesc 

mai mult compătimire decît surprindere. Vezi, Bill, 
el cunoștea poziţia inginerului-şef tot atît de bine ca 
și pe a sa. Îmi închipui cîte discuţii or fi avut „dis- 
tinșii colegi“ pe tema asta. Şi-ţi dai seama cît s-or 
fi chinuit să-și apropie părerile. 

— De, băiete! Cu ştiinţa nu-i de glumă! 

— E lată rău, ce mai! Și cum îţi spun, a urmat 
coreteratul inginerului-şef. Se vedea că e foarte stîn- 
jenit. Și, deodată, în loc să-şi citească coreferatul, 
a aruncat fraza aia cu întimplarea. Mamă, parcă a 
tras un foc de pușcă! În sală s-a făcut o linişte de 
ziceai că ne-a pierit răsullarea la toţi. Fără să-i pese 
de gheaţa din jur, începu să-şi expună apoi punctul 
său de vedere. 

— Ce zicea ?! sări Bill. 

— Păi... 

— Gata, gata, nu te mai întrerup. 

— El susţine că astronava este venită de o lună 
de zile. 

— Ptii! 

— Apropierea ei de Pămînt, zice, a provocat erup- 
ţia vulcanică și naşterea insulei. lar procesele ne- 
cunoscute, care se petrec sub scoarța ei, se datorese 
tocmai uriaşului cîmp energetic al astronavei. Cum 
se explică faptul că n-are pasageri, deşi dimensiunile 
ei sînt atît de impresionante ? În primul rînd, pe 
inginerul-șef nu-l sperie de loc mărimea ei. El zice 
că nu există obligativitate ca şi locuitorii altor pla- 
nete să aibă dimensiunile pămîntenilor. Dacă ar îi 
să raportăm volumul astronavei la proporţiile unor 
fiinţe raţionale mult mai mari decît pămiîntenii, ea 
n-ar mai apărea atît de imensă. Şi tot atit de bine 
mai pot exista și o mie de alte cauze care să justi- 
fice dimensiunile ei. Și apoi, ne-a mai dat în cap cu 
ceva, de ne-am mirat singuri cum de nu ne-a venit 
şi nouă ideea aceasta. Nici noi, pămîntenii, n-am în- 
ceput explorarea Cosmosului, a Lunii şi a planetelor 
mai apropiate cu rachete avînd oameni la bord. 

— Aşa-l! 

— Da, aşa a spus: Pină nu există siguranţă că 
un asemenea zbor nu periclitează viața cosmonauţi- 
lor, rachetele noastre au zburat fără pasageri. De ce 
n-ar proceda şi alte fiinţe raționale tot conform 
acestei logici elementare ?... 

Petea se opri. Respirară amindoi adînc, ca pentru 
a-şi reveni. Se priviră lung, încîntaţi. „E grozav 
Șeful ! Are cap, nu glumă!“ Bill se ridică şi începu 
să se plimbe întierbîntat prin cabină. Se gîndea, se 
gîndea... 

— Măi. Petea, treburile astea sînt al dracului de 
complicate pentru o minte neînvăţată ca a mea. Îmi 
crapă capul, nu alta. După mine, şi unul și altul are 
dreptate. Dar asta e imposibil ! 

— Lasă, Bill, că nici nouă nu ne-a mers altfel. 
Adică, noi ăștia, „nespecialiştii“. S-au încins discuții. 
Amâîndoi se bazau pe fapte concrete, analizate cu 
migală, arătau cum — împreună cu colectivele lor — 
au studiat fiecare amănunt, chiar şi pe cel mai ne- 
însemnat, au cîntărit de zeci de ori fiecare posibili- 
tate şi... au ajuns la concluzii diametral opuse. Îţi 
dai seama ? Aceleași fapte și totuşi... 

În cabină domni un timp liniştea. Apoi Bill spuse 
cu o ușoară părere de rău: 

— Ipoteza inginerului nostru e prea frumoasă ca 
să fie adevărată... 

— Asta zicea şi bătrinul. Ne-a povestit cît s-a 
ciorovăit cu el ca să-i scoată romantismul din cap. 
Pe urmă ne-a enumerat o serie de lucruri asupra 
cărora au căzut de acord, de la început. A spus, apoi, 
că nu înţelege de ce se încăpăținează Ionescu să nu 
admită că tot întîmplarea a făcut ca racheta să se 
găsească în poziție verticală, parcă gata de start, 
acum cînd știm că această situaţie — după calculele 
geologilor noştri — tot n-o să dureze mai mult de 
nouă zile. „Trebuie să vă spun — a continuat pro- 
fesorul — că inginerul-șef respinge categoric conclu- 
zia geologilor noştri, deşi aceasta e bazată pe calcule 
foarte precise“... „Da, o resping !“ a zis şeful. Tura- 

nov şi-a potrivit ochelașii, s-a întors spre el şi l-a 
întrebat 'de ce n-a amintit asta în coreferat. „Sper 
că nu din delicateţe pentru geologi“, a zis bătrînul. 
Și așa mereu, dă-i cu argumente, date, calcule pe care 
șeiul abia prididea să le noteze. După Turanov au 
mai vorbit alții, dar n-am putut reține prea multe 
din cele spuse de ei, că prea erau chestiuni de spe- 
cialitate, iar mie deja îmi crăpa capul. Nimeni, însă, 
n-a sprijinit concluziile șefului. Și, zău, parcă-mi 
părea rău. Tare erau frumoase şi îndrăznețe... 

— Da. Păcat că... 

— Stai! sări Petea cu ochii strălucitori. Acum 
vine lovitura de teatru. 

— Uite ce hal de a povesti! De ce mă fierbi atit? 

Petea rise grozav de încîntat : 

— Intenționat! De ce să nu ai și tu emoții?... 

— Hai, Zi-i, cu emoţii sau făr' de, dar zi-i odată! 

— În sală se făcuse liniște. Toţi ochii se îndrep- 
tară spre Ionescu. Pauza se prelungea. Sala era stin- 
jenită, multora le părea rău. În sfîrşit, comandantul 
nu se mai putu stăpîni: „Ei, hai! N-ai curajul să 
te dai bătut?“ Atunci lonescu s-a uitat la ceas şi a 
cerut un răgaz de două minute. Uf, Bill, au fost 
cele mai lungi minute din viaţa mea! Mereu ne 
uitam la ceas, dar nimeni nu se mişca, nimeni nu 
spunea o vorbă. Vremea, însă, parcă se oprise în 
loc. Şi, deodată, începu să clipească semnalul optic 
al videofonului de pe masa comandantului. Petrovici 
— abia acum observarăm cu toţii că lipsea din 
sală — cerea să facă o comunicare. Cu citeva se- 
cunde în urmă, astronava s-a rotit din nou spre sud- 
est, dar în loc să-şi mărească unghiul faţă de verti- 
cală, a început să şi-l micşoreze, Îţi dai seama cît 
de uluiți am fost cu toţii, în prima clipă... Însemna 
că undeva, în calculele atît de precise ale geologilor, 
se strecurase o greşeală. Unul din ei s-a ridicat şi a 
spus că, după părerea sa, din cauza uriașei greutăţi 
a astronavei s-a produs o deplasare în straturile de 

rocă, sau ceva asemănător — n-am înţeles prea 
bine — care a dus la abaterea respectivă și că, într-o 
zi sau două, ne va putea spune exact ce s-a petrecut 
în subsolul insulei. „Iarăşi întîmplarea“, spuse zim- 
bind șeful. Şi atunci s-a pornit: „Nu! Nu e vorba 
de nici o întîmplare. Nici una! Noi, electroniștii, am 
așteptat să se producă acest fenomen. Încă de la 
început s-a văzut că există o anumită regularitate 
în deplasarea vîrfului astronavei. De cînd îl urmă- 
Tim, el a descris o anumită curbă. Din interpretarea 
ei am tras concluzia că în deplasarea sa trebuie să 
se producă azi, mîine, o modificare. Și fiindcă fap- 
tele ne-au confirmat previziunea, îndrăznesc acum 
să afirm că virful astronavei se mişcă conform unui 
anumit program. Probabil că el ţintește mereu spre 
planeta natală, sau spre un satelit natural sau arti- 
ficial al acesteia, și transmite într-acolo informații 
despre bătrîna noastră Terra. Și această presupunere 
poate fi valabilă numai în cazul în care astronava 
e venită de curînd.“ 

— Formidabil ! 

— Turanov nu s-a lăsat! A adus argumente, şi 
dă-i, și dă-l... 

— Bine, dar pină la urmă cum s-au sfirșit lucru- 
rile ? întrebă Bill, la capătul răbdării. 

— Asta n-o mai ştiu. 

Bill rămase năuc. 

— Cum, nu ştii? 

— Foarte bine. Am intrat de cart. 

— Petea, ești un monstru! strigă Bill, fierbînd 
de indignare. Mă chinui ca pe hoţii de cai! 

— Așa-ţi trebuie ! spuse Petea rizînd. De ce m-ai 
trezit din somn ?... 

Într-o clipă, toată cabina fu întoarsă pe dos. Petea 
se predă, dar nu-i iolosi la nimic. Şi atunci îi veni 
ideea salvatoare. 

— Hai, repede pe punte! Acolo o să aflăm totul. 

Și aşa a scăpat Petea de la „moarte“, cum povestea 
Bill mai tîrziu... 

VII 


Se apucară în cea mai mare grabă să facă ordine 
în cabină. Abia reuşiră să se descurce în haraba- 
bura pe care o creaseră, nici ei nu știau cum. Apoi, 
ciocnindu-se unul de altul, fugiră la duş și se spălară 
în pripă. Întorşi în cabină, Petea scoase din dulap 
costumul pregătit pentru Bill şi era gata să se por- 
nească din nou pe ironii, Dar Bill i-i smulse decis 
din mînă: 

— Măi deşșteptule, nu vezi ce tîrziu e, şi noi sîn- 
tem încă în chiloţi! 

Bill se îmbrăcă repede, chinuindu-se amarnic cu 
nasturii care nu intrau cum trebuie în butonierele 
Noi. Petea, în schimb, îşi perie cu grijă costumul, 
privindu-se lung în oglindă, din faţă și din profil. 
Bill observă abia acum că își pusese hainele de gală. 

— Măi, măi! se miră el. Sinteţi invitat la vreo 
recepţie ? 

— Ce-ţi pasă! Tu te-ai ferchezuit ca un mire şi ai 
vrea ca eu să trec drept ruda ta săracă. Domnul 
meu, v-aţi înşelat. Nu uita că vin oaspeţi pe bord. 
Nu cumva ai vrea să apar în faţa lor în slip? 

— Ar avea de ce ride! ripostă Bill. 

— Ia, te rog! 

— Bine, bine, n-ar rîde! Dar haide odată. 

— Stai că viu! 

Petea îşi aranjă cu migală moţul de pe frunte, în 
timp ce Bill se învîrtea ca un leu în cușcă. Își mai 
suflă un fir imaginar de praf de pe reverul hainei, 
se controlă satisfăcut în oglindă şi, pe neaşteptate, o 
zbughi pe uşă. 

Bill o porni în fugă după el și, în urma lor, ușa 
buîni cu putere. Bill sprintă puternic pe coridorul 
spaţios, îl depăși, dar, cînd vru să urce scările spre 
punte, observă că Petea o cotise spre dreapta. 

— încotro ? strigă Bill. 

— Vorba! Şi ţine-te după mine. 

Și fiindcă vorbise extrem de poruncitor, Bill se 
supuse pe loc. Îmblînzit, Petea se simţi dator să-i 
explice : 

— Trecem întîi pe la radiotelegrafiști să ailăm 
cînd sosesc... 

Aflară că ziariştii vor sosi cam peste un ceas și că 
vasul ține o legătură permanentă cu ei. 

— Pun, de pe acum, atîtea întrebări, încît coman- 
dantul, plictisit, mi-a ordonat să nu-l mai deranjez 
pentru orice fleac, le spuse radiotelegrafistul de 
cart. 

Tot de la el aflară că primirea se va face pe insulă, 
drept care, Petea și Bill o zbughiră repede pe punte, 
uitînd să-şi mai ia rămas bun. Abia acum îi cu-= 
prinse cu adevărat teama că s-au trezit prea tirziu 
ca să mai prindă un loc pe şalupă. 

— Ne-am ars! spuse Bill furios. Nu ne mai ră- 
mine decit să „rechiziționăm“ una din bărcile de 
salvare sau să trecem înot... 

Spre norocul lor, îl descoperiră însă pe inginerul- 
şei gata de îmbarcare, 

— Hai, băieţi! Ce aţi întirziat atît ? 

Fără să mai aștepte răspunsul lor, începu să co- 
boare scăriţa spre șalupă. Îmbrîncindu-se, cărîndu-și 
ghionți, fericiţi că totuşi ajunseseră la timp, Bill şi 
Petea se grăbiră să-l urmeze. Și, ca de obicei în 
asemenea împrejurări, Bill — deşi era mai voinic — 
rămase ultimul, pentru că în sprinteneală nu se putea 
măsura cu Petea, care era agil! ca o pisică. Mai mult 
prăbușindu-se peste prietenul său, Bill ateriză în 
șalupă, exact în clipa în care aceasta se desprinse 
de vas. Petea fu gata să facă haz, dar vocea ofiţeru- 
lui îi tăie tot elanul: 

— Gromov! Ia-ți în primire aparatul! Ce, ai 
plecat în voiaj de plăcere ?! 

Devenit brusc serios, Petea își luă în primire apa- 
ratul de emisie şi recepție şi, secondat de Bill, în- 
cepu să caute legătura cu avioanele delegaţiei de 
ziariști. Nemaiavînd cu ce să-și ajute prietenul, Bill 
își scoase apoi binoclul și începu să cerceteze, minu- 

țios, bolta senină a cerului. Cu toate că era ocupat, 
lui Petea nu-i scăpă gestul. 

— Ce faci? Cauţi avioanele ? spuse el înveselit. 

— Nu. Caut satelitul, răspunse Bill candid. 

— Ce vorbești, domnule ! pufni în rîs un marinar 
de alături. Ala de nu reușesc să-l descopere astro- 
nomii noștri, cu toată huiduma lor de telescop. 

Bill clipi din ochi nedumerit, apoi observînd că 
Petea se prefăcu, deodată, extrem de ocupat, băgă 
binoclul la loc, în toc, și nu răspunse. În gîndul său 
însă, hotărî să lămurească neapărat şi acest mister. 
Cu orice preţ. Și vai de Petea dacă l-a tras iarăşi pe 
sfoară. 

Ajuns pe insulă, Bill iu cuprins de o mare nedu- 
merire, Singurul loc mai neted se afla pe coasta 
vestică. Într-acolo se şi îndreptară cu toţii. Spaţiul 
fusese curăţat de bolovani, dar era totuși atît de 
restrîns, încit nu-şi putea închipui cum o să poată 
ateriza un avion pe el. Nu-şi mărturisi îndoiala ni- 
mănui, de teamă să nu stirnească iarăşi hazul. Se 
resemnă să privească pregătirile care se făceau, îl 
ajuiă pe Petea să-şi instaleze antena, apoi se aşeză 
alături pe o piatră şi aşteptă. 

Nu mai era mult pînă la sosirea ziariștilor. Petea 
avea de lucru pină peste cap cu aparatul său, care 
acum îndeplinea și rolul de radiofar, iar Bill nu voia 
să-l stînjenească. 

Deodată, toate privirile se întoarseră spre nord- 
est. La orizont apăruseră două puncte minuscule, 
care creşteau cu iuţeală. În curînd, se desluși fuse- 
lajul, aripile în formă de delta și se auzi zgomotul 
ca de tunet îndepărtat al motoarelor. Şi, pe neaştep- 
tate, spre surprinderea lui Bill, acest zgomot încetă. 
Primul avion începu să coboare lin spre insulă, în 
timp ce celălalt plutea în cercuri deasupra ei, la 
mare înălțime. Abia tîrziu descoperi Bill elicea 
mare de pe axul vertical şi se dumiri. Erau avioane 
de tipul celor cu decolare și aterizare verticală. 

Inginerul-șef îi tăcu semn să vină lîngă el. Alături 
se găsea secundul vasului. În spatele lor, în aştep- 

tare, se grupaseră ceilalţi, cu excepţia lui Petea, care 
nu-și părăsi aparatul. 

Cu un biziit ușor, ca o uriașă libelulă, primul 
avion atinse solul. Celălalt încremenise pe loc, sus, 
la mare înălțime. Și în clipa în care se deschise ușa, 
un grup zgomotos se năpusti asupra insularilor. 

— Hello, boys! Daţi-vă la o parte! La o parte! 
căuta să-și facă loc un ins mai mărunţel, opintin- 
du-se cu niște aparate. Hello, nu se aude? Sînt 
reprezentantul televiziunii... 

Dar nimeni nu-l luă în seamă. Aparatele de foto- 
gratiat porniră să țţăcănească din toate părţile şi 
primele întrebări începură să curgă de-a valma 
asupra inginerului Ionescu, care se găsea în mijlocul 
grupului de pe „Neptun“. 

— De unde credeți că a venit astronava ? 

— Dacă nu din galaxia noastră, din una înveci- 
nată precis, răspunse Ionescu înveselit. 

— Cum arată locuitorii acestei planete ? 

— Hm |! Poate că sînt mai înalţi și mai solizi decit 
pămintenii. 

— Care este explicaţia ştiinţifică a acestui feno- 
men ? 

— Consumul de vitamine. 

— Siînteţi de părere că vitaminele stimulează 
dezvoltarea organismului ? 

— Desigur, mai ales atunci cînd sînt ingerate prin 
intermediul alimentelor și la virsta potrivită. 

— Deci, sînteţi adversarul administrării de vita- 
mine sub formă de pilule? 

— Nu. Cînd e absolut necesar... Dar prefer să fie 
luate prin intermediul alimentelor. 

— Domnilor, ne îndepărtăm de subiect, protestă 
unul dintre ziarişti. Spuneţi-ne mai bine unde se 
află echipajul astronavei. Am auzit că sînt niște tipi 
srozavi, cu pielea violetă... 

Un hohot de rîs se stîrni printre cei de pe ,„,Nep- 
tun“, iar inginerul-șef nu mai îu în stare să găsească 
un răspuns potrivit. 

— Hello, boys! Daţi-vă la o parte! 

Mărunţelul reprezentant al televiziunii americane 
folosise prilejul pentru a-și instala camera de luat 
vederi drept în faţa lui Ionescu. 

—- Ne aflăm cu aparatele noastre, începu el re- 
pede, pe celebra insulă din mijlocul Pacificului, care 
preocupă atît de mult opinia publică în ultimul 
timp. Din clipa în care s-a aflat că ea adăposteşte 
unul din cele mai mari miracole ale secolului nos- 
tru, astronava gigantică venită de cine ştie unde şi 
de cine ştie cînd, toate privirile s-au aţintit .spre 
acest loc. Și iată-ne acum, cu aparatul nostru, aici, 
pe insula misterioasă. În fața noastră. — în clipa 
aceasta obiectivul se mișcă puţin spre stinga — îl 
vedem pe vajnicul comandant al navei de cercetări 
oceanologice „Neptun“... 

— Sînt secundul vasului, îl corectă oliţerul, 
furios. 

— Rectificăm : pe secundul navei care a înfruntat 
cu atîta vitejie furiile dezlănţuite ale oceanului... 

— Dacă continuaţi așa, îl întrerupse Ionescu, o 
să intrăm direct în legendă. 

Dar reprezentantul televiziunii nu se intimidă de 
loc ; 

— .„. Cu binecunoscutu-i umor, una din figurile 
centrale ale acestei aventuri, apoi întinzînd repede 
microfonul spre Ionescu: numele dumneavoastră ? 

— Ionescu, spuse acesta luat prin surprindere. 

— ..„ inginerul Ionescu ne-a întîmpinat încă de la 
început cu multă bunăvoință, turnizîndu-ne ample 
explicații riguros ştiinţitice. 

Și pentru că inginerul voise să protesteze, îi făcu 
semne disperate cu rnîinile, din spatele camerei de 
luat vederi, în timp ce gura îi mergea ca o morișcă. 
Apoi aparatul se înclină uşor spre dreapta. 

— Tînărul cu alura de sportiv, domnul... şi în- 
toarse microfonul spre Bill... 

— Bill Webster... 

— „englez, pe cît se pare... 

— Ba nu, american, interveni Ionescu plictisit. 
Este cel care a înregistrat pentru prima dată sem- 

nalele lansate de astronavă. Apoi, continuă decis: 
lată cîţiva din cercetătorii şi oamenii din echipajul 
de pe „Neptun“. Şi acum, după ce am făcut cunoş= 
tinţă, întrerupem emisiunea pentru cîteva momente, 
pentru a ne deplasa pînă la craterul în care se află 
astronava. 

Fără să mai poată replica, reporterul televiziunii 
fu nevoit să întrerupă emisiunea. Apoi, întorcîn= 
du-se spre Ionescu, îi spuse distrus: 

— Domnule, mă nenorocești ! Emisiunea costă o 
avere şi dumneata vrei să strici totul! 

Inginerul-șef nici nu-l luă în seamă. 

— Domnilor, se adresă el ziariştilor, e timpul să 
devenim serioşi |! Pe calea asta nu vom putea in- 
forma cum trebuie opinia publică. Or cu asta noi, 
cei de pe „Neptun“, nu putem fi de acord. Mergem 
la astronavă și, acolo, o să vă informez pe scurt 
despre mersul cercetărilor. Dacă va rămîne ceva 
neclar, o să răspund și la întrebări — la acelea la 
care se poate răspunde în momentul de faţă. 

Apoi, luîndu-i de braţ pe secund şi pe Bill, se 
întoarse şi o porni hotărît spre ridicătura din cen- 
trul insulei. Şi inginerul-şef păși cu atîta vioiciune, 
încît grupul ziariştilor abia reuşi să se ţină pe ur- 
mele sale. | ! 

Pe „Neptun“, comandantul oferi un prînz în cin= 
stea oaspeţilor acestora atît de neastimpăraţi, care 
răscoliseră totul, căutînd să dea de firul tuturor 
tainelor. 

Pe insulă, cu o răbdare de care Bill nu l-ar fi 
crezut în stare, inginerul-șef le explicase de zeci 

de ori cîte o problemă, căutînd să nu lase loc unor 
interpretări fanteziste, găsise răspunsuri la cele mai 
năstrușnice întrebări, animase întreaga societate cu 
buna-i dispoziţie. Ba, pînă la urmă, pentru a-l îm- 
păca pe reprezentantul televiziunii, acceptă rugă- 
mintea acestuia de a adresa un cuvînt telespectalo- 
rilor americani, chiar din faţa uriașei astronave, 
lăsîndu-se prezentat din cele mai căutate unghiuri. 
Dar inginerul nu pierdu acest prilej pentru a-i 
chema pe cercetătorii americani să grăbească pre- 
gătirile şi să vină cît mai repede pe insulă. 

După ce Ionescu îi purtase pe toate coclaurile, 
încît abia își mai trăgeau sufletul, oaspeţii tură 
fericiţi cînd — în numele comandantului — secun- 
dul îi invitase la masa organizată pe bordul lui 
„Neptun“. 

Cînd șalupele se apropiaseră de vas, întregul echi- 
paj îi aștepta pe punte, iar comandantul le făcuse 
o primire cu adevărat sărbătorească. Obosiţi, poate 
și intimidați de ţinuta sobră a comandantului, oas- 
peții nu îndrăzniră să-l deranjeze cu prea multe 
întrebări, deși acest lucru nu le prea stătea în obi- 
cei. Se mulțumiră cu cîteva impresii generale şi 
cu citeva fotografii de eiect. 

Marea sufragerie, ornată festiv, ca și mulţimea 
de mîncăruri pregătite pentru toate gusturile nu 
rămaseră nici ele fără efect. 

Masa decurse în linişte. Se toastă pentru reuşita 
cercetărilor şi pentru sănătatea tuturor celor de 
faţă, pe rînd. Apoi limbile începură să se dezlege. 
Și cei care dădură tonul fură ziariștii americani. 
Îl descoperiseră abia acum pe Bill şi se năpustiseră 
cu întrebările asupra lui, secondați, bineînţeles, şi 
de ceilalți confrați. Bill se ţinu tare. Dădu răspun- 
suri scurte şi clare, uzind foarte des de cîte o 
glumă sau o mică ironie, după cum îl văzuse pro- 
cedind pe lonescu, atunci cînd se vedea pus în 
încurcătură. 

Și, cum inginerul-şef se asocie şi el cu glumele 
sale, masa se sfirşi în cea mai bună dispoziţie. 

Apoi, după îndelungi strîngeri de mină, șalupele 
îi încărcară pe toți oaspeţii şi îi purtară înapoi pe 
insulă. Pe punte, şepcile marinăreşti şi braţele cer- 
cetătorilor se agițară încă multă vreme în urma lor. 
Doar radiotelegrafiştii răsuflară uşuraţi. Avuseseră 
una din zilele cele mai grele de cind se găseau 
pe bordul lui „Neptun“. Abia reușiseră să facă față 
atitor știri şi reportaje, transmise în toate colţurile 
lumii. 

Cele două avioane se înălţară în văzduh şi se 
pierdură curînd la orizont, iar viaţa pe vas îşi re- 
luă făgaşul ei obișnuit. Doar Bill mai zăbovi pe 
punte, cu ochii pierduţi în zare. 

Se făcuse tirziu. Soarele coborise la orizont, pre- 
sătindu-se să apună. Şi Bill încă mai stătea în ace- 
lași loc, cu braţele sprijinite de balustradă. Apoi 
paşii cuiva, care se apropia, îl smulseră din visare. 
Întoarse capul. Era inginerul-şef. 

— Ei, Bill, iată-te ajuns celebru! îl luă el peste 
picior. Apoi, văzindu-l îngîndurat, se sprijini de 
balustradă, alături de el. Ce-i cu tine, old boy? 

— Mă întreb și eu ce îmi mai rămîne de tăcut 
de acum încolo ? Lucrul la drum mi-a prins foarte 
bine. Dar drumul s-a terminat. Nu știu ce aş mai 
putea face... Am atit de puţine cunoştinţe. Mă mir 
şi eu cum de am reușit să-i duc pe gazetari! Cred 
că şi-au închipuit că sînt cel puţin inginer. Cit des- 
pre povestea cu nautfragiul meu, n-au crezut o iotă. 
Ciudaţi oameni, zău! Aveau tot timpul impresia 
că le ascundem ceva. Dar nu despre asta voiam să 
vă spun. Mi-e necaz că iar o să stau degeaba! 

— Lasă, Bill, nu-ţi fă griji din pricina asta. Gă- 
sim noi ceva şi pentru tine. Ne aşteaptă zile foarte 
agitate. Va trebui să încercăm să pătrundem în 
astronavă. Cine ştie cîte lucruri noi şi neașteptate 
o să ni se dezvăluie. Da, da, Bill! Abia intrarea în 
astronavă o să ne ajute să lămurim unele probleme. 
Dar lucrul acesta, crede-mă, nu va fi uşor, deşi 
unii susțin contrariul... 

— Îmi daţi voie să stau şi eu prin preajma dum- 
neavoastră ? 

— Vezi bine că-ţi dau voie, rîse Ionescu, îmbră- 
țișindu-l amuzat. O să-ţi găsesc eu şi ţie ceva 
de lucru, nu te teme! Toţi cei din preajma mea 
o să dea în brînci de cîtă treabă îi aşteaptă. 

Lui Bill începură să-i lucească ochii. Căuta cu 
disperare cuvinte potrivite ca să-i mulțumească, 
sau să-şi exprime măcar bucuria. Ionescu îl privea 
aiectuos. Apoi, deodată, nu-l mai băgă în seamă. 
Ridicase capul și asculta cu încordare, căutînd să-și 
dea seama de unde vine zgomotul străin, care răz- 
bea în răstimpuri din depărtări. 

— Bill, tu nu auzi nimic? Ce poate fi asta? 

Bill ciuli urechile, dar nu distinse nimic, în afară 
de clipocitul valurilor ce se izbeau de vas. Se în- 
toarse spre Ionescu şi, deodată, în lumina înserării, 
îl văzu pălind. 

— Fir-ar să fie! Îl aşteaptă o moarte sigură. 

Zăpăcit, Bill îl privea neînţelegînd. 

— Nu auzi? E un avion. Dacă vine spre noi, e 
pierdut. 

Tot mai nedumerit, Bill nu-și mai desprinse ochii 
de pe fața lui Ionescu. Acesta luă brusc o hotărire: 

— Bill, repede! Pînă nu e prea tirziu. Poate-l 
salvăm ! E precis deşteptul ăla de la televiziune. 
Și doar i-am spus răspicat că-şi riscă viaţa... 

Inginerul-şef o luă la fugă spre laboratorul sec- 
ției de electronică. Bill se ţinu scai de el. Marea 
sală era cufundată în beznă. Inginerul aprinse lu- 
mina şi, în timp ce se repezea la aparate, făcu 
semn spre videofon : 

— Cheamă radiotelegrafistul de cart ! 

Bill apăsă clapeţa de semnal şi pe ecran apăru 
mutra uluită a lui Petea. Pînă ce acesta să-și re- 
vină, inginerul-şei îi comandă: 

— Caută, cu orice preţ, să iei legătura cu avio- 
nul care se îndreaptă spre insulă! Spune-le că li 
se ordonă să se îndepărteze imediat! Altfel pot 
să-şi facă testamentul. Lasă videofonul deschis să 
văd ce faci. Tu, Bill, dă drumul la televizor! Apasă 
acolo, da, în stînga, pe butonul negru... Așa! Prinde 

repede canalul pe care emit cei din avion. Dar 
grăbeşte-te ! 

Bill umbla febril la butoanele aparatului, cu mii- 
nile tremurînd de emoție. 

Glasul agitat al lui Petea răzbătea cu putere pînă 
la ei: 

— Aici „Neptun“! Aici „Neptun“ !... De ce nu 
răspundeți ? De ce nu răspundeţi ? Aici „Neptun“ ! 
Sînteţi în pericol de moarte! Sînteţi în pericol de 
moarte !.. 

Inginerul-șef reuşi să descopere avionul cu ajuto- 
rul puternicului său radiolocator. Pe ecranul mat, 
conturul acestuia creștea cu repeziciune. 

— Ce se aude, Petea? 

— Nu răspund. 

— Nu te lăsa! Doar n-or fi atit de nebuni, încât 
să nu-ţi dea ascultare. 'Țipă la ei, înjură-i, fă ce ştii, 
numai să plece naibii! Apoi privind la ceas: Tii, 
drăcie ! Deci, totuși asta voia ! Mai sînt trei minute... 
Bill, ce se vede? 

— Deocamdată doar marea, luminată de un re- 
flector puternic, iar mărunțelul nostru amic îi trage 
cu adjectivele de te doare capul... 

— Eram sigur că numai lui putea să-i treacă 
prin cap o asemenea idee. Te pomeneşti că are ima- 
ginea în culori. 

— Se pare că da. Nu-mi dau prea bine seama. 

— Măreşte luminozitatea şi dă drumul aparatu- 
lui de filmat. Nu acolo. În partea cealaltă. Doar 
scrie pe el, nu-i aşa? 

— Da, spuse Bill moale şi apăsă pe buton. 

Inginerul făcu legătura cu comandantul şi-i ex- 
plică repede ce se întîmpla. Apoi se întoarse din 
nou spre videofonul deschis. 

— Nimic, Petea ? 

— Nimic. Emit cu intensitate maximă. Dacă nu 
și-a scos căștile, la ora asta radiofonistul are zdrenţe 
în loc de timpane. 

Deodată imaginea de pe ecranul radiolocatorului 
se şterse. 

— Tovarăşe inginer-șef, am pierdut legătura ! se 
auzi strigătul speriat al lui Petea. 

— Ştiu, ştiu, nu te agita! N-ai nici o vină! 

Și inginerul-şef, calm, trase mînerul semnalului 
de alarmă. Sirenele porniră să urle sinistru. 

— Ce este? se auzi în difuzor vocea surprinsă a 
ofițerului de cart. 

— Lăsaţi şalupele de salvare la apă, se auzi vo- 
cea egală a comandantului. 

— „.„Dacă vom mai avea ce salva, mormăi lo- 


nescu, apoi tare, în microfon: Îl rog pe inginerul 
Petrovici să verifice aparatele de căutare... Încer- 
caţi să determinaţi locul unde se va prăbuşi avionul. 

Apoi, neobişnuit de furios, inginerul-şef se așeză 
lîngă Bill, în faţa televizorului. Lumina puternică 
a reflectorului din avion tocmai scotea la iveală 
conturul neobișnuit al insulei. Privită de sus, părea 
mai ciudată decit şi-ar îi putut închipui cineva. 
Avea în aspectul ei ceva sinistru, ameninţător. Se 
ivi și uriașul crater, ca o rană adincă provocată de 
o arsură cumplită. În mijlocul lui, astronava luase 
o ciudată culoare lăptoasă. Brusc, izbucni un tul- 
ger albastru. Ecranul se lumină atît de puternic, 
încît le luă vederea. Apoi, tot atit de brusc, se 
stinse. Rămăsese alb şi vocea reporterului nu se mai 
auzi, 

— S-a isprăvit... murmură Bill îngrozit. 

— Petea, caută un post de pe coasta americană 
și informează-i că am plecat să vedem ce s-a în- 
tîimplat, spuse inginerul-șef cu voce stinsă. 

Frecîndu-se amarnic la ochi, o luă apoi, împle- 
ticindu-se, spre punte. Bill se ţinu pe urmele sale 
şi nici nu-şi mai dădu seama cum ajunse şi el 
în șalupă. (Încă cîteva zile după aceea îl durură 
ochii, iar Petea îl obloji în fiecare seară cu com- 
prese de cartoli cruzi, pentru că Bill refuzase cu 

încăpăținare să se arate. doctorului, de teamă ca 
acesta să nu-l rețină la infirmerie.) 

Călătoria din noaptea aceea a fost una din cele 
mai fantastice ieşiri pe mare trăite de Bill. La lu- 
mina îulgerelor de pe insulă, neîntrerupte, înfri- 
coșătoare, valurile păreau de plumb topit, iar feţele 
oamenilor erau livide, spectrale, de nerecunoscut. 
Părea că nimerise de-a dreptul în mijlocul unei am- 
barcațiuni de fantome, navigînd pe un ocean de 
metal fluid. Îl auzea alături pe inginerul-şef dînd 
indicaţii, dar nu-i mai recunoscu trăsăturile. 

Era limpede că biîjbiiau prin haosul din jur. Şa- 
lupa îşi schimba mereu direcţia. Aparatele nu as- 
cultau de comenzile lor. Şi aerul pe care-l respirau 
parcă devenise greu, apăsător. În gură aveau gust 
de metal. 

În sfîrşit, luminile de pe insulă își încetară jocul. 
Răsunară comenzi scurte şi șalupa o porni cu viteză 
într-o direcţie cu totul contrară mersului de pînă 
atunci. Reflectoarele puternice măturau valurile şi, 
nu după multă vreme, scoaseră la iveală sfărimă- 
turile ce pluteau pe apă. Apoi ceva rotund se iți 
ŞI, spre marea lor uimire, din valuri răsăriră miîini 
care se agitau frenetic. 

Fură salvaţi toţi, şi cei trei oameni care forma- 
seră echipajul avionului prăbușit, şi prea zelosul 
reporter al televiziunii. Erau cu toţii atit de năuci, 
încît nici atunci cînd fură ridicaţi pe bordul șa- 
lupei nu-și dădură prea bine seama de ceea ce se 
petrece cu ei. 

Și nici mai tirziu nu reușiră să povestească ce se 
întîmplase, de fapt. Măruntul reporter ştia doar 
atit că îşi pierduse deodată cunoștința şi că se tre- 
zise apoi în apă. Cum de supravieţuiseră unei pră- 
bușiri de la o asemenea înălţime, nimeni nu putea 
să-şi explice. 

A doua zi dimineaţa un avion special veni să-i 
ia şi-i duse în Insulele Hawaii, de unde urmau să 
se întoarcă apoi în patrie. 


231 


1X 


Pe „Neptun“ incidentul fu repede uitat. Mereu 
noi probleme, tot mai spinoase, îi solicitau pe oa- 
meni. Nimeni nu se mai îndoia acum, după mă- 
surătorile făcute, că mișcările pe care le efectua 
astronava se încadrau într-un program riguros 
calculat, şi că nu există nici un pericol de prăbușire. 
Singurul lucru care ar fi putut pune în primejdie 
mersul cercetărilor era doar vreun cutremur sau 
o nouă erupție vulcanică. 

„Vîrful astronavei se deplasa în fiecare seară, 
țintind într-o anume direcție. Inginerul Ionescu și-a 
exprimat mai de mult părerea că, judecînd după 
deplasarea sa, vîrful astronavei urmăreşte mersul 
unui anumit corp din spaţiul extraterestru, care 
se deplasează conform legilor mecanicii cerești. 
Calculele făcute de specialişti au confirmat întru- 
totul această ipoteză. Dar cu toate străduinţele 
grupului de astronomi, echipat cu aparataj din cel 
mai modern, acest corp nu a putut fi descoperit. 
Și nici observatoarele astronomice cele mai apro- 
piate, cărora li se trimiseseră toate datele necesare, 
nu fură mai norocoase. 

Se părea că astfel se confirmă ipoteza lui 'Tu- 
ranov, cum că astronava e venită pe Pămînt cu 
veacuri în urmă. 

— Cum vă închipuiți voi că o să fiţi în stare să 
descoperiți un obiectiv cosmic, după indicaţiile astro- 
navei, cînd el nu se mai găseşte de multă vreme în 
locul respectiv. Indicaţiile astronavei or fi fost utile, 
dar nu acum, ci cu sute sau mii de ani în urmă... 

Astronomii însă căutau cu încăpăţinare mai de- 
parte, iar maşinile electronice erau ocupate tot 
timpul cu calculele lor complicate. 

Centrele ştiinţifice de pe tot globul cereau mereu 
informaţii despre mersul cercetărilor, iar opinia 

publică aștepta zi de zi să afle lucruri noi şi sen- 
zaționale. 

Pentru dezlegarea, măcar în parte, a misterului 
ce învăluia astronava, trebuia încercat să se pă- 
trundă în ea. Intrarea în astronavă devenise 
problema cea mai acută, o problemă care nu mai 
putea fi amiînată. Calea cea mai simplă, după pă- 
rerea unora, era să se taie un orificiu în corpul 
uriaşei nave, cam în locul în care se putea presu= 
pune că se găseau spaţiile destinate echipajului. 

Șeful secţiei de electronică respinse această idee, 
„oribilă“ după părerea sa. 

— Cum să tai astronava!? E ca și cum te-ai 
apuca să faci autopsia unui organism încă viu. 

— De acord cu dumneata, îi replicase profesorul 
Turanov. Dar altceva ce putem face? Noi sîntem 
cercetători, nu poeți! Găseşte dumneata o altă 
soluţie. 

Și cum inginerul Ionescu nu găsi nici o altă so- 
luţie, într-o bună zi, macaralele se puseră în func- 
ție și un puternic grup electrogen fu coborit în 
șalupe, pentru a fi transportat pe insulă. 

De pe punte, inginerul-șef urmări cu un calm 
nefiresc mersul operaţiei. Bill, care-i cunoştea pă- 
rerea, se ținea pe aproape, căutînd să nu-l supere 
prea mult cu prezenţa sa. Văzindu-l, lonescu îi 
zîmbi şi îi făcu semn să se apropie. 

— Ce zici, Bill? spuse, arătînd spre unul dintre 
uriașele agregate. N-o să ne facă de ris? 

— Inginerul Simon a zis, îi răspunse Bill infor- 
mat, că e în stare să taie în două un cuirasat din 
cele mai solide, şi asta numai în cinci minute. 

— Ce vorbeşti, domnule ! se amuză Ionescu. Nu- 
mai, vezi că astronava nu e un simplu cuirasat. 
E făcută să înfrunte temperaturi din cele mal 
înalte, băiete! Eu nu cred că o să reuşească... 

Lanţul macaralei se desfășură încet, cu grijă, și 
în clipa în care ultimul dintre agregate ajunse pe 
puntea şalupei, aceasta trosni sec, iar şalupa se 
scufundă mult sub linia de plutire. Ofiţerul, care 
urmărise manevra, încruntă din sprîncene, dar nu 

spuse nimic. Cu cercetătorii aceştia fusese nevoit, 
de nenumărate ori, să încalce prevederile legilor 
maritime. Numai de n-ar ieși într-o zi cine ştie ce 
bucluc ! Încet, cu motoarele icnind din greu, şi ul- 
tima șalupă o porni spre insulă. 

— Ce facem, Bill? Nu mergem şi noi? 

Lui Bill îi venise să spună că se miră cum de 
lipseşte inginerul-şef din fruntea unei asemenea 
acțiuni. În loc de asta însă, buzele lui murmurară 
cu totul altceva: 

— Dar cu ce să mergem ? 

— 0, în privința asta, nu te teme! Ne 
descurcăm noi! 

Și, într-adevăr, se descurcară. Pe apă fu lăsată 
o bărcuță cu motor, dar tocmai în clipa în care 
voiau să plece, deasupra balustradei se ivi capul 
ciufulit al lui Petea. 

— Ce facem ? Îl luăm cu noi? 

— Eu zic să-l luăm, consimți repede Bill. 

Inginerul-şef conduse cu multă pricepere bărcuța 
printre zecile de colțuri de stincă ce pîndeau pe 
sub apă, iar cei doi prieteni fură încîntaţi să desco- 
pere o nouă calitate a favoritului lor. Ajunseră la 
craterul astronavei în toiul pregătirilor. Puternicele 
motoare Diesel duduiau de-ţi luau auzul, iar spe- 
cialiştii se învîrteau în jurul astronavei, gata de ac- 
țiune. Inginerul-şei, însoţit de cei doi, se apropie 
tocmai în clipa în care Turanov desena cu creta un 
cerc măricel pe trupul navei. Întorcîndu-se şi vă- 
zîndu-l pe inginerul-şef, îl privi întrebător, aștep- 
tînd să-şi dea părerea. 

Ionescu aprobă din cap, tăcut. Apoi încet către 
băieţi ; 

— Păcat de timpul şi de energia care se chel- 
tuie ! Mă mir de bătrînul profesor că s-a lăsat an- 
trenat în această aventură. Dea domnul să reu- 
şească ! Acum o doresc şi eu din tot sufletul. Mi-ar 
părea rău să-i văd cătrăniţi, după ce au pus atita 
suflet în tot ce au tăcut. 

Ionescu chibzui o clipă, apoi se avîntă şi el, fă- 
cîndu-şi loc printre oameni, pînă lingă inginerul 
Simon, şeful lucrărilor. 

— A, iată-l și pe eminentul nostru electronist! 
Știam eu că n-o să poţi să te ţii deoparte, îl întim- 
pină acesta vesel. Apoi întorcindu-se către oamenii 
săi : Hai, băieţi, daţi-vă la o parte că începem! 

Îmbrăcat într-o salopetă specială, dintr-un ma- 
terial rezistent la temperaturi mari, inginerul Si- 
mon îşi trase pe miîini mănuşile mari, grosolane, 
din acelaşi material, şi îşi lăsă masca protectoare 
pe faţă. Nu voise, în ruptul capului, să cedeze ni- 
mănui favoarea de a face prima tăietură în trupul 
astronavei. 

Mătăhălos la trup şi îmbrăcat cum era, cu masca 
protectoare pe cap, părea un adevărat robot. Ţi- 
nînd în mină un uriaş arzător, se apropie cu pași 
greoi de astronavă. Inginerul-şei își puse şi el o 
mască protectoare şi îl urmă, oprindu-se însă la o 
distanță respectabilă în spatele său. Inginerul Simon 
ridică mîna şi agregatele generatoare de curent 
începură să uruie înspăimîntător. Apoi din arzător 
țişni un jet de foc, aproape alb, și toţi fură nevoiţi 
să-și acopere ochii. 

Prin larma infernală răzbătură totuşi strigătele 
lui Ionescu. | 

— Nu aşa! Apropie-te! Şi mai!... Şi mai!... Mă- 
rește intensitatea la maximum !... 

Larma crescu, apoi, pe neașteptate, se făcu oli- 
nişte atit de mare, încît lui Bill începură să-i ţiuie 
urechile. Un murmur de uimire trecu printre cei 
adunaţi. Cînd Bill îşi ridică ochii, îl văzu pe în- 
ginerul Simon cu mîinile date neputincios în lături, 
în timp ce Ionescu şi Turanov se străduiau zadarnic 
să descopere vreo urmă pe trupul astronavei. Ci- 
neva le întinse o lupă, dar Ionescu o respinse fu- 
Tios. Nu-i ardea acum de glume. 

La întoarcere îl luară şi pe inginerul Petrovici 
cu ei, în barca cu motor. Ionescu conduse tot timpul 
mahmur, fără să scoată o vorbă. Petrovici însă nu 
putu răbda prea mult: 

— Ce-ar fi să încercăm cu generatorul tău de 
ultrasunete ? 

Inginerul-șef. păru că nici n-aude. Se dăruise cu 
totul conducerii bărcii cu motor și nu-și mai des- 
prinse ochii de la prova. 

— Ce zici, n-ar fi o idee ? insistă Petrovici. 

— Nu ştiu, nu cred! murmură într-un tirziu 
inginerul-şef. Dacă vrei, poţi să încerci. N-am nimic 
împotrivă. 


Eșecul inginerului Simon şi al grupului său pro- 
duse multă mîhnire pe bordul lui „Neptun“. Pe 
deasupra, la înapoiere, în timpul transbordării gru- 
purilor electrogene, una dintre șalupe se ciocni de 
vas şi suferi avarii serioase, iar doi dintre mateloţi 
se alescră cu răni atit de grave, încit fu nevoie să 
se ceară ajutor de pe uscat. Un avion sanitar decolă 
imediat de la baza aeriană din Hawaii, îi luă la 
bord şi-i duse la cel mai apropiat spital. Cu acelaşi 
avion sosi pe „Neptun“ şi unul dintre cei mai cu- 
noscuţi specialişti americani în domeniul construc- 
ției de rachete cosmice, John Robertson, un om 
deosebit de atent și amabil. Înalt, cu umeri largi, 
avea o înfățișare de sportiv, scoasă parcă şi mai 
mult în relief de părul cărunt, tuns perie. Abia de- 
barcat, îl și căută pe inginerul Ionescu, cu care 
avusese, nu de mult, un îndelungat schimb de ve- 
deri prin radio în privinţa aparatajului necesar 
vasului american de cercetări, al cărui conducător 
ştiinţific era. Apoi îl îmbrăţişă cu căldură pe bă- 
trinul profesor Turanov, marele său adversar în 
problema noilor teorii asupra influenței magnetis- 
mului terestru asupra zborurilor cosmice. Purta- 

seră, cu luni în urmă, o îndelungată polemică: în 
presa internaţională de specialitate, polemică între- 
ruptă doar temporar din pricina neaşteptatei desco- 
periri de pe insula din mijlocul Pacificului. 

Dar cel care stîrni cel mai mare interes savan- 
tului american fu inginerul Petrovici. Povestindu-i 
despre încercarea nereuşită de a pătrunde în ra- 
chetă și cerîndu-i părerea asupra ideii sale de a îo- 
losi efectul radiaţiilor ultrasonice, Petrovici fu ui- 
mit să descopere în american pe cel mai înfocat 
susținător al său. 

Cei doi se retraseră imediat în laboratorul de 
electronică, unde Robertson nu mai sfirși cu laudele 
la adresa generatorului conceput de inginerul 1o- 
nescu. Apoi, împreună, se cufundară în calcule 
nestirşite, uitîind cu totul de lumea din jur. Nu 
apărură decit seara pe punte, frînți de oboseală, 
însă cu ochii lucind de satisfacţie. 

Inginerul-șei care, sub pretext că nu se simte 
bine, se retrăsese din laborator, ca să nu le dimi- 
nueze cumva entuziasmul cu îndoielile sale, îi în- 
tîmpină fără să-şi ascundă cîtuși de puţin curiozita- 
tea. Bill, care se ţinuse tot timpul ca o umbră pe 
urmele sale, se apropie şi el. 

— Știu, ştiu că sînteţi siguri de victorie ! le spuse 
Ionescu, zîmbind. Se vede după felul în care vă 
lucesc ochii. Aş dori tare mult să reuşiţi... Ei, cum 
v-aţi gîndit să procedaţi ? Spuneţi-mi și mie. 

— Ne-a venit o idee interesantă... începu Pe- 
trovici, 

— Da, într-adevăr, un procedeu îndrăzneț și 
nou, confirmă americanul. | 

— Se bazează pe proprietăţile generatorului tău, 
îi luă Petrovici vorba din gură. George, sper că 
n-ai nimic împotrivă să-l folosim pe insulă. 

— Nu îi copil! Mai bine povestiţi-mi cum v-aţi 
gîndit să procedaţi. 

— Să vezi... 

Potrivindu-şi cu un gest mecanic ochelarii fu- 
rhurii, Petrovici se căută febril prin buzunare, 

scoase, în siirșit, o fișie lungă de hirtie și începu 
să explice pe îndelete. 

Savantul american, politicos şi rezervat, se mul- 
țumi doar să intervină din cînd în cînd cu cîte o 
completare. Şi, pe măsură ce vorbeau, inginerul- 
șei deveni din ce în ce mai îngîndurat. 

Din discuţie, Bill nu se alese cu nimic, dacă nu 
punem la socoteală durerea de cap care-l apucă din 
senin, tocmai pe el, care nu cunoscuse decit foarte 
rar o asemenea pacoste. Nemaiputind rezista, Bill 
o şterse tiptil spre infirmerie. De după un colţ 
apăru, pe neașteptate, Petea. Se vedea că-l pindise 
mai de mult. 

— Hei! Ce se aude? Ce pun ăia la cale? îl 
chestionă repede, cu voce scăzută. 

— Uf, bătrine, n-am înţeles nimic... Degeaba. 
Sint nişte chestii !... Şi-apoi m-a pocnit o durere 
de cap... 

— Aoleu, făcu Petea, total dezamăgit. Vezi să nu 
faci cumva astenie ! 

Apoi mormăind într-una, nemulțumit, îl conduse 
totuşi pînă la infirmerie. Ba mai făcu şi scandal, 
părîndu-i-se că nu se acordă destulă atenție prie- 
tenului său, „care suferă“. Pînă la urmă, doctorul 
de gardă fu nevoit să-l poftească afară. Și zadarnic 
redeveni Petea blînd ca un miel, doctorul rămase 
neînduplecat. Și poate că tocmai datorită acestui 
incident iscat de intervenţia lui Petea, Bill îu in- 
ternat la infirmerie. 

În felul ăsta rămase Petea — din exces de zel 
— fără prieten şi se trezi că n-are cum să-şi pe- 
treacă restul timpului liber. Plictisit, se întoarse 
pe punte. Grupul era tot acolo. Petea încercă să se 
apropie pe nesimţite, doar, doar o prinde ceva. 
Cînd văzu însă expresia ciudată cu care asculta in- 
ginerul-șef explicaţiile celor doi, Petea socoti că e 
mai bine să se retragă cît mai repede de acolo. 

Pînă la urmă, se hotărî să treacă pe la club. Ca 
de obicei, în jurul aparatului de radio oamenii se 
adunaseră ciorchine, Totuşi, atmosfera nu mai era 
atît de vioaie ca altădată, iar spiritele care se 

făceau pe seama cite unei afirmaţii hazardate, sau 
a vreunei expiesii pompoase, scornită de un re- 
porter zelos, i se părură fără nici un haz. Discuţi- 
ile nu se legau nici ele cum trebuie. 

— Nu se intră chiar atît de uşor în astronavă, 
cum crede acest domn! aruncă unul dintre ascul- 
tători, referindu-se la comentariul unui celebru re- 
porter, care tocmai se transmisese. 

— Las că i se găsește şi ei leacul într-o zi, spuse 
altul, vădit indispus. 

— l-am auzit pe şefi discutind tare aprins pe 
punte. Cred că pun ceva la cale ca să-i vină de 
hac, intră al treilea în vorbă. 

Petea, care avea chef de taclale, nu se mai putu 
stăpini : 

— Nu prea-mi vine să cred. Dacă ai fi văzut 
mutra inginerului-şef, te-ai îi lămurit. 

Intervenţia neașteptată a lui Petea îi făcu pe 
toți să ridice capetele. O clipă de linişte nedumerită, 
apoi un marinar vînjos se răsti deodată la el: 

— Mă ţică, pe tine te-a-ntrebat cineva ceva?! 

Petea socoti că-i mai bine să nu-i răspundă şi cu 
primul prilej o şterse repede de acolo. Dar, hotărit 
lucru, ghinionul se ţinea scai de capul lui. În ca- 
bina goală și rece, din pricina absenței lui Bill, 
Petea, care se plimba furios de colo pînă colo, 
vrînd să potrivească covorul, din mers, se poticni 
Și căzu lovindu-se cu capul de spătarul unui scaun. 
Și din toată această întîmplare, se alese cu un cu- 
cui zdravăn pe frunte. Amărit, o porni spre postul 
de radiotelegrafie, deşi mai avea încă mult de 
așteptat pînă să-şi înceapă cartul. 


Dis-de-dimineaţă, Bill fugi de la infirmerie, fără 
să mai aștepte doctorul. Îi era teamă ca nu cumva 
să-l mai rețină și să scape astfel prilejul de a 
asista la noua încercare de pătrundere în rachetă. 

Inginerul Ionescu, care nu ştia nimic de isprava 
lui, îl luă bucuros cu sine. 

Era o vreme umedă şi mohorită, iar insula părea 
mai neprimitoare ca oricînd. Savantul american, 

care nu văzuse încă de aproape „minunea de pe 
insulă“, o luă înainte fără să-i pese de peisaj. 
Ajuns lîngă uriaşa astronavă, care părea mai mată 
şi sticloasă decît altădată, începu să o pipăie cu 
degete febrile. Apoi, clătinînd din cap nedumerit, 
se întoarse lingă inginerul Petrovici şi se apucă să-l 
ajute să pună la punct generatorul de ultrasunete. 

Se apropiase şi inginerul-şef şi începu să exa- 
mineze atent locul unde se încercase, cu o zi în 
urmă, tăierea peretelui. Nu rămăsese nici o urmă. 
Pînă şi cercul desenat de Turanov dispăruse. 

Și a doua încercare se sfiîrşi mai repede decît își 
închipuise Bill. Din clipa în care generatorul de 
ultrasunete fusese apropiat de corpul navei, el tot 
așteptase să se vadă sau să se audă ceva, semn că 
aparatul începuse să acţioneze. Cînd colo, totul se 
petrecuse fără ca el să bage măcar de seamă. Abia 
cind văzu gestul necăjit al lui Petrovici şi pe ame- 
rican lăsînd miinile în jos, descurajat, înţelese că 
totul se sfîrșise cu un nou eșec. Racheta se dovedi 
mai încăpăţinată în a-şi păstra tainele decit s-ar 
fi aşteptat. 

Totuși, strădania celor doi oameni de știință nu 
rămase, pînă la urmă, complet inutilă. La propu- 
nerea inginerului-șef — „dacă tot am adus apara- 
tul pînă aici“ — au început să facă o serie întreagă 
de măsurători complicate. 

Folosind ultrasunetele, au reuşit să obţină schema 
unei secțiuni orizontale în corpul astronavei. În 
primul rînd, diametrul maxim, apoi grosimea pe- 
reților exteriori care — deși s-a dovedit a fi destul 
de respectabilă — era totuși mai mică decît şi-au 
închipuit-o specialiştii. Au mai descoperit că pereţii 
sint formaţi din trei straturi de materiale deose- 
bite și au obținut o imagine aproximativă asupra 
despărțiturilor din interior. 

Era şi asta o realizare — totuși mult prea ne- 
însemnată faţă de așteptări. Tocmai de aceea, noută- 
țile iură primite fără nici un strop de entuziasm, 
atit pe bordul lui „Neptun“, cît și de presa mon- 
dială. 

XI 


După-amiază, vremea se mai limpezi puţin. Soa- 
rele își iăcu loc printre nori, dar cu destul de pu- 
țină convingere. În atmosferă se simţea apropierea 
anotimpului friguros. 

Ritmul lucrărilor de cercetare trebuia grăbit, alt- 
fel riscau să-i surprindă iarna în mijlocul oceanu- 
lui. Ultimele eşecuri creaseră o atmosferă de ne- 
liniște pe bordul lui „Neptun“. Pină şi inginerul- 
șef, cunoscut pentru calmul său, imperturbabil în 
momentele grele, manifesta uneori semne de ne- 
răbdare, de oboseală. Seara era văzut plimbîndu-se 
pe punte ore întregi de unul singur, iar noaptea 
rămiînea pînă tîrziu în laboratorul secţiei de elec- 
ironică. 

Dintre toţi, Bill suferea cel mai mult de pe urma 
acestei situaţii. Se învirtea ore întregi pe urmele 
inginerului Ionescu, dar acesta parcă nu mai vedea 
pe nimeni, pierdut în gînduri cum era, şi nici nu 
mai găsea cite un cuvint bun sau măcar un zîmbet, 
atunci cînd Bill îi apărea pe neașteptate în cale. 

În această atmosferă apăsătoare, către orele cinci, 
ora bordului, se anunţă apropierea motonavei ame- 
ricane de cercetări oceanologice „Oregon“. Ştirea 
fu primită cu mare interes şi spiritele se mai în- 
viorară puțin. 

Pe punte începu imediat o forfotă plină de în- 
sufleţire. Sub supravegherea directă a comandan- 
tului, se făcură ultimele pregătiri pentru întîmpi- 
narea vasului. Atrași de noutatea aflată, apărură, 
pe rind, şi oamenii de știință, diverşii specialiști, 
ba chiar şi oamenii din personalul auxiliar. 

Inginerul-şef însă nu se arătă decit foarte tirziu, 
spre marea mîhnire a lui Norden și a lui Bill, care-l 
pîndeau mai de mult. 

Ce se întimplase ? Imediat după masa de prînz, 
cind Bill tocmai se tolănise comod într-un fotoliu 

și începuse să răstoiască, leneș, una din cărțile 
procurate de Petea, se auzi o bătaie uşoară în uşa 
cabinei. Petea, care trîndăvea întins în cușeta sa, 
ridicase capul mirat. 

Bill se sculă şi deschise ușa. În faţa ei aştepta 
Norden, timid și încurcat, cum nu şi l-ar fi putut 
închipui niciodată. 

— Poftim, intră, domnule Norden ! îl invita Bill, 
dezorientat. 

Uriaşul cărunt păși neîndeminatic şi siios peste 
prag, apoi se opri nehotăriît în mijlocul cabinei. 

— Te rog, ia loc! spuse Bill, neștiind ce să mai 
creadă. 

Norden se așeză şi fotoliul gemu din greu, sub 
trupul său masiv. Un timp stătu pe ginduri, apoi 
încet, cu grijă, își scoase punga mare de tutun şi 
începu să-și îndese pipa. 

— Se poate fuma aici la voi? își aduse el aminte 
să întrebe, rămînînd cu chibritul aprins, suspendat 
în aer. 

— Sigur că se poate, se grăbi Petea să încuviin- 
țeze. fumează cît pofteşti ! 

Bill îi puse o scrumieră la îndemină, apoi se 
așeză şi el, așteptind, curios să vadă ce-l adusese 
pe Norden la ei și, mai ales, ce putea să-l frămînte 
atit. 

Dar căruntul pilot al submersibilului de pe 
„Neptun“ nu se grăbea de loc să-şi destăinuiască 
păsul. Liniştea se prelungea şi degeaba încercară, 
cînd Petea, cînd Bill, să-l antreneze într-o conver- 
saţie, căruntul răspundea monosilabic, dar de cele 
mai multe ori părea că nici n-aude. 

Într-un tîrziu, după ce-și fumase şi a treia pipă, 
lucru cu totul şi cu totul neobişnuit la el, Norden 
se ridică să plece. | 

Cei doi intrară în panică. Bill nu se mai putu 
stăpîni : 

— Domnule Norden, ce-i cu dumneata ? Ce ţi s-a 
întîmplat ? 

Căruntul îl privi mirat cu ochii săi albaștri, mari 
şi plini de îndoială. Stătu o clipă în cumpănă, apoi 
răspunse tot cu o întrebare: 

— Băieți, voi cunoaşteţi sistemul de propulsie al 
submersibilului nostru ? 

— Cu reacţie, mi se pare, spuse Bill nehotărit. 

— Nu, nu asta voiam să întreb, îl opri căruntul 
repede. Motorul... Ştiţi pe ce principiu iuncţio- 
nează ? 

— Nu prea, mărturisi Bill. 

— E un motor cu combustibil nuclear, se băgă 
și Petea în vorbă. 

-— Nu, nu aşa, băieţi! N-am luat-o bine. E un 
sistem motric bazat pe un generator cu plasmă sau, 
mai precis, un sistem bazat pe transformarea ener- 
giei nucleare direct în curent electric, spuse Norden 
plin de importanţă. Pe bordul lui „Neptun“ se mai 
află încă un asemenea generator de rezervă. Acum 
aţi priceput ce mă roade și ce mă apasă? 

Bill şi Petea se priviră îndelung, apoi lăsară ca- 
petele în jos, ruşinaţi. Le părea rău că-l dezamăgesc, 
dar nu înțelegeau nimic. 

— Of, dar e foarte simplu ! spuse Norden, văzin- 
du-i atît de încurcaţi. Principalul e că există acest 
generațor de rezervă. Un asemenea generator e ca- 
pabil să dezvolte o energie uriașă și o temperatură 
căreia nu-i rezistă nici cel mai afurisit metal. Cu 
puţină imaginaţie, i s-ar putea aduce unele modi- 
ficări pentru a-l folosi ca pe un arzător cu plasmă. 
Un arzător cu plasmă pînă astăzi fără egal în lume... 

Bill și Petea se însutleţiră pe loc. 

— ...Un arzător căruia să nu-i reziste nici mate- 
rialul din care e făcută astronava! i-o luă Bill 
înainte, entuziasmat. E o idee fantastică şi dum- 
neata taci din gură ! De ce nu vorbeşti cu inginerul- 
şei ? Nu vezi cît e de cătrănit din cauză că nu se 
poate pătrunde în astronavă ? 

Norden lăsase capul în jos, încurcat, 

— Ei, băieți, tocmai aici e buba. Am vrut eu să 
mă apropii de el, dar e tot timpul atît de întunecat, 
încît mi se taie tot elanul. Pe ceilalți îi cunosc mai 
puțin şi n-aş vrea să mă fac de ris în faţa lor. 
Vedeţi, măi băieţi, de la idee și pînă la punerea ei 
în practică e o cale destul de lungă. Singur nu sînt 
în stare s-o străbat. Inginerul-șef și-ar da seama 
imediat dacă, cu posibilitățile noastre de pe vas, 
se poate face ceva sau nu. Dar el e tot timpul atît 
de întunecat, de-mi piere tot curajul cînd vreau 
să-i vorbesc. Norden şovăi o clipă, apoi continuă 
moale: De aia am venit la voi. M-am gîndit că 
poate tu, Bill, care te învirtești toată ziua în jurul 
lui, ai putea să prinzi mai uşor un prilej ca să-i 
vorbești... 


Şi prilejul se ivi mai repede decît s-ar fi așteptat 
ei. Din clipa în care se anunţase sosirea navei ame- 
ricane de cercetări oceanologice, știau că inginerul- 
şef trebuia să apară și el pe punte. Fără să mai stea 
pe gînduri, Bill şi Norden o zbughiră sus. Petea, pe 
care vestea îl prinsese în pijama, urma să vină mai 
tîrziu. Dar Ionescu se lăsă așteptat mai mult decit 
îşi închipuiseră ei. Vasul american trebuia să apară 
dintr-o clipă într-alta la orizont și atunci ar fi fost 
prea tîrziu. În sfîrşit, îl zăriră venind și, fără să 
mai șovăie o clipă, Bill se năpusti asupra lui. 

Luat prin surprindere, inginerul-şef se oprise, dar 
nu înţelese aproape nimic din vorbele lui, arun- 
cate mai mult la întîmplare, „ca să-i trezească inte- 
resul“, după cum povestea Bill mai tirziu. 

— Stai, Bill, opreşte-te că m-ai amețit! îl tem- 
peră inginerul-şef, apoi spre Norden: Spune dum- 
neata, dar mai coerent, ca să pricep şi eu. 

Roşind ușor de emoție, Norden începu să-i rela- 
teze pe larg ideea sa. Şi pe măsură ce vorbea, ingi- 
nerul-şef parcă devenea tot mai abătut, mai întu- 
necat la față. Bill nu ştia ce să mai creadă. Cînd 
Norden sfîrși de vorbit, inginerul-șei rămase în 
continuare pe gînduri, privind undeva departe în 

largul oceanului. Şi atunci cînd totul părea pierdut 
și Norden începu să-i facă semne discrete lui Bill 
că e timpul să se retragă, lonescu spuse pe ne- 
așteptate : | 

— Da, se poate. Petrovici, Turanov şi americanul 
or să se bucure că-i scoţi din încurcătură. Numai 
de-am avea destul combustibil nuclear pe bord... 

În clipa aceea, un freamăt izbucni pe punte. La 
orizont apăruse vasul american și toată lumea se 
înghesui să-l vadă cit mai bine. 

— Venii pe seară la mine, să vedem ce-i de făcut ! 
mai apucă inginerul să le spună, apoi fu luat şi el 
de valul celor ce se grăbeau spre babord, partea 
din care se apropia vasul. 


Comandantul lui „„Neptun“ luase toate măsurile 
pentru a-i întîmpina pe americani cu tot ceremonia- 
lul marinăresc de rigoare. Vasul lor, „Oregon“, se 
apropia încet și în curind se văzu că puntea sa e 
tot atît de plină cu oameni care-și agitau cu îre- 
nezie braţele, ca şi puntea lui „Neptun“. O șalupă 
porni în întîmpinare, ducîndu-l pe pilotul care avea 
să conducă vasul printre colțurile de stincă ce pîn- 
deau din valuri, pînă la locul ales cu grijă, mai de 
mult, de către specialiștii de pe „Neptun“. 

Șalupa se întoarse înțesată de oameni. Noii veniţi 
erau dornici să afle ultimele noutăți de pe insulă, 
să-i cunoască pe „bătrînii lupi de mare“ de pe 
„Neptun“. Dar cea mai mare uimire o iscă faptul 
că printre pasagerii. șalupei fu descoperită o fată 
înaltă, subţire, îmbrăcată în pantaloni albi și cu 
o jachetă de piele aruncată pe umeri. 

Stătea la prova, cu părul de culoare închisă flu- 
turind în vint, şi privea cu interes spre „Neptun“. 
Şi cu cit se apropia șalupa, cu atît creşteau mur- 
murele de admiraţie la adresa ei. Bill se apropiase 
şi el, curios să vadă despre ce e vorba. Și, în clipa 
în care o văzu, rămase mut de uimire. Era Annabel... 

XII 


Descoperirea făcută îl puse într-o serioasă iîn- 
curcătură. Ce căuta Annabel pe vasul american de 
cercetări  oceanologice ? Giîndul acesta nu-i mai 
dădu pace. Şi, în loc să se grăbească spre primele 
rînduri pentru a-și saluta compatrioţii, Bill rămase 
undeva în spate, căutind să rămînă neobservat. Pe 
Norden şi pe Petea îi pierduse de mult în înghe- 
suială. Și cînd ceremonialul de primire se sfirși, 
Bill se retrase printre primii. 

Ajuns în cabină, se trînti, așa îmbrăcat cum era, 
pe pat. Se simțea deodată singur şi neliniștit. Ştia 
prea bine că n-avea cui să-i destăinuie ceea ce îl 
frămînta. Cine ar fi fost în stare să dezlege toate 
aceste povești, atit de încîlcite, pe care le trăise 
înainte de naufragiu? Sau, cine ar fi stat să-l creadă, 
dacă i-ar fi povestit cele întimplate ?! Și acum, 
după ce-și cîștigase liniștea și echilibrul, oare începe 
iarăşi totul de la început? 

Dar Bill n-avu răgaz să-şi depene gîndurile mai 
departe. Uşa se deschise brusc şi Petea năvăli în 
cabină. 

— Aici erai ?... Petea făcu o mutră de parcă nu-i 
venea să-şi creadă ochilor. Apoi furios : Te-am cău- 
tat peste tot. Ce naiba te-a apucat? Bill, te faci de 
rîs! Au venit compatrioţii tăi și tu nici nu catadic- 
sești să le dai bună-ziua. Hai, repede, sus ! Șeful s-a 
supărat, să ştii ! 

Bill nu-i răspunse. Se sculă totuşi și-l urmă plic- 
tisit pînă în marea sală a clubului. Aici, în jurul 
unei mese, ședeau noii-veniţi, alături de toată elita 
oamenilor de știință de pe „Neptun“, în cap cu co- 
mandantul vasului. Conversaţia era foarte animată 
și Bill folosi prilejul pentru a se aşeza şi el într-un 
colţ mai ferit. Nu-l descoperi pe inginerul-şef prin- 
tre ei, ceea ce îl puse într-o serioasă încurcătură. 
Nu ştia ce să facă, cum să procedeze. Să se ducă, 

așa, la oaspeţi și să le spună: „Ştiţi, eu sînt Bill 
Webster“, nu-i venea de loc la îndemînă. Începu 
să se întrebe serios dacă n-ar fi mai bine s-o şteargă, 
cînd îl descoperi pe Ionescu, rezemat de bar, prins 
cu totul într-o conversaţie cu frumoasa Annabel. 
Bill simţi că i se face negru înaintea ochilor. ,,Nu-şi 
dă seama ce îel de șarpe e femeiușca asta“, își spuse 
el îngrijorat şi, fără să vrea, se sculă şi o porni 
spre ei. 

— Hello, Bill! 

Annabel îl întîmpină de parcă abia s-ar fi des- 
părțit, fără să manifeste vreo surprindere sau bucu- 
rie. Doar ochii îi sclipiră într- -un fel ciudat, cum 
Bill nu mai văzuse la ea. 

— Hello, Annabel! răspunse el pe același ton. 
Apoi, întorcîndu-se spre inginerul-şet : Am afiat că 
m-aţi căutat... 

— Da, voiam să te prezint compatrioţilor tăi. Dar 
acum e greu. Nu-i vezi ce prinşi sint? Pun pariu 
că peste un ceas vor cere să-i conducem pe insulă. 

— Atunci, pot să plec? ceru Bill, pe un ton 
oficial. 

— Dar ce treburi ai? Stai cu noi! Annabel mi-a 
povestit foarte multe despre tine. Habar n-aveam 
că ai fost un sportiv atit de vestit: „Idolul fetelor 
frumoase din California“. Parcă așa ai spus, domni- 
şoară, nu ? 

Bill roși. „De ce dracu îşi bate joc, în continuare, 
de mine ?“ îşi spuse în gind. Apoi tare: 

-— Annabel exagerează. N-am fost decit compo- 
nentul unei biete echipe de amatori. 

— Lasă că n-am exagerat de loc, spuse Annabel, 
amuzată. De cind ai devenit atit de modest, Bill? 
Cum se schimbă oamenii, domnule! Aşa se întîm- 
plă cu toți cînd devin celebri ? 

Bill lăsă capul în jos şi nu mai spuse nimic. Anna- 
bel își aprinse o ţigară, iar inginerul-șef începu să 
se foiască nemulțumit. De la masă, comandantul îl 
chemase printr-un semn discret. 

— Ui! făcu el. Mi se pare că o vom porni spre 
insulă mai repede decît mă așteptam. 

Cerîndu-și scuze, Ionescu îi lăsă singuri. 

— Ce cauţi aici? o luă Bill repede la rost. 

— Sint trimisa revistei „Star“. 

— Ce vorbeşti ? făcu el pe miratul. Pe altcineva 
mai isteţ n-au găsit? Probabil că tot persoana 
influentă... 

— Prostii! Pur și simplu, m-am folosit de numele 
tău, spuse ea triumfător. Toată lumea ştie că am 
fost prieteni buni. Și uite aşa m-au trimis şi pe 
mine. 

— Deci nu eşti singura reprezentantă a celebrei 
reviste... 

Annabel începu să-şi piardă răbdarea: 

— Ce înseamnă asta, Bill!? Ai uitat să te porţi 
de cînd trăieşti printre străini ? 

— Lasă că ştii tu prea bine de ce mă port aşa! 
Ce vrei să scoţi de la inginerul-şef ?... 

— Ah, voiam să aflu cît mai multe despre mer- 
sul cercetărilor şi... despre tine... 

— Nu, zău! 

— Bill, nu fi obraznic. Annabel bătu furioasă din 
picior. Apoi devenind deodată atentă: Vezi că te 
cheamă. 

Bill se întoarse. Într-adevăr, în timp ce oaspeţii 
se sculau de la masă, Ionescu îi făcu semn să se 
apropie. Șovăi o clipă, apoi, înainte de a pleca, îi 
spuse repede, cu vocea scăzută : 

— Te rog să-l lași în pace pe inginerul-șei! E 
cel mai cumsecade om pe care l-am cunoscut vre- 
odată. 

— De asta mi-am dat şi eu seama, din prima 
clipă, încercă ea să-l îmbuneze. 

Dar Bill se încruntă şi mai tare: 

— Să-l laşi în pace, altfel o să ai de-a îiace cu 
mine ! 

— Bill, am impresia că ești complet nebun, spuse 
ea descumpănită. 

Bill însă nu mai stătu s-o asculte. Se grăbi spre 
inginerul-şef. Acesta cînd îl văzu se întoarse spre 
un ins înalt, de lingă el: 

i — În sfârșit, iată-l şi pe Bill. 

— O, îmi pare bine, spuse americanul. Numele 
meu e Hobsori. Sînt conducătorul expediției ame- 
ricane. 

— Îmi pare bine, îngăimă Bill, mai mult ca să 
spună şi el ceva. 

— Domnule Webster, continuă acesta netulburat, 
am dorit de mult să te cunosc. Contribuţia dumi- 
tale la descoperirea astronavei este unanim recu- 
noscută. Ai făcut un serviciu imens ştiinţei mon- 
diale. 

— Siînteţi foarte amabil, continuă Bill pe ace- 
laşi ton. 

Apoi fu prezentat şi celorlalți oameni de ştiinţă 
americani. Şi fiecare îi strînse mîna, ca apoi să-şi 
reia discuţia întreruptă. Secundul vasului „Oregon“ 
însă se simți dator să-i spună şi el citeva cuvinte 
frumoase : 

— Și acum sper că o să vă mutaţi la noi, nu-i aşa, 
domnule Webster ? 

— Desigur, încuviinţă Bill, nemaiavînd încotro. 

Se trecu apoi pe insulă şi americanii rămaseră 
profund impresionați de cele văzute. Numai Hob- 
son nu putu să nu-și manifeste o nedumerire: 

— Cum de n-aţi reușit încă să pătrundeţi în astro- 
navă ? se adresă el lui Ionescu. Noi credeam că n-o 
să mai avem nimic de făcut, decît să studiem rezul- 
tatele muncii voastre... Ziarele vorbesc, zilnic, despre 
pătrunderea iminentă în astronavă şi dezlegarea tu- 
turor tainelor. 

— Vedeţi, domnule Hobson, lucrul acesta nu-i 
chiar atît de simplu, îi răspunse Ionescu, îngîndurat. 
Materialul, cu o structură necunoscută, din care e 
confecționat învelişul exterior al astronavei e foarte 
rezistent. Nici ultrasunetele n-au reuşit să-l per- 
foreze. 

— Şi cum? se miră americanul. Nu există nici 
o soluţie ? 

Inginerul-șef rămase o clipă în cumpănă: 

— Ba cred că da! De curînd mi s-a prezentat o 
nouă propunere, extrem de interesantă, după păre- 
rea mea... 

Bill simțea că-i crește inima şi-i păru tare rău că 
nu era şi Norden de faţă, să se bucure şi el. 

— E vorba de folosirea unui puternic arzător cu 
plasmă. Dacă vom reuşi să punem sistemul la punct 
și, mai ales, dacă vom avea destul combustibil nu- 
clear, învelișul astronavei nu are cum să mai reziste. 

În jurul celor doi se adunase un grup numeros 
de oameni care ascultau tăcuţi. 

Bill însă, văzîndu-se de prisos şi, mai ales, înţele- 
gînd foarte puţin din cele ce se spuneau, se întoarse 
discret, hotărîndu-se să facă o mică plimbare. Pe 
drum se întilni din nou cu Annabel. Stătea de vorbă 
cu un tip spălăcit şi neinteresant. Totuşi, Bill se 
hotărî să-i rețină figura. 


XIII 


Seara, în saloanele luxoase de pe „Oregon“, se 
organiză o petrecere în cinstea „veteranilor“, cum 
fură botezați cei de pe „Neptun“. Șalupele împo- 
dobite cu lampioane colorate făcură de nenumărate 
ori drumul, dus-întors, între cele două vase. 

Bill sosi printre ultimii. Se codise mult pînă să 
ia această hotărîre. Pînă la urmă însă, n-avu în- 
cotro. Petea nu-l slăbise o clipă: 

— Cum să nu te duci? Ce are să spună lumea? 
Bill, vino-ţi în fire!... 

Bill rezistă cît rezistă, dar cînd Petea şi-a pus o 
dată ceva în sînd, nu mai ai cum să scapi. Începu 
să se îmbrace, încet și cu lehamite. Petea, care 
urma să-și înceapă în curînd cartul, îl conduse pînă 

pe punte, dîndu-i tot felul de sfaturi asupra felului 
cum trebuie să se poarte în societate, sfaturi pe 
care Bill aproape că nici nu le auzi. În sinea lui se 
hotăriîse să fie cît mai rezervat și, pe cît posibil, să 
rămînă nebăgat în seamă. 

Cînd ajunse pe vas, petrecerea era în toi. Dia 
toate difuzoarele izvora o muzică de jaz, cunoscută, 
familiară, şi Bill simţi pe dată că-l cuprinde o uşoară 
nostalgie, dorul după cei rămaşi acasă, după locu- 
rile natale. 

În salonul cel mare se dansa. Bill se opri în ușă, 
urmărind cele cîteva perechi care se legănau în rit- 
mul ultimului blues la modă şi, printre ele, îi dss- 
coperi, nu fără uimire, pe inginerul-şef împreună cu 
frumoasa Annabel. 

Apoi cineva îl conduse la o masă mare, unde îi 
găsi pe inginerul Petrovici şi pe Norden, antrenați 
într-o discuție plină de însuflețire cu cîțiva dintre 
compatrioţii săi. Dar, dintre ei, Bill nu-l cunoștea 
decit pe Hobson. 

Odată prezentările făcute, uitară repede de el şi 
Bill începu să se simtă stingher şi de prisos în mij- 
locul lor. Nu înţelegea nimic din cele ce se discutau, 
de parcă ar fi vorbit cu totul altă limbă și nu bă- 
irîna și familiara sa engleză. Fără să vrea, privirile 
i se îndreptară din nou spre dansatori. Annabel 
părea că se simte de minune în compania oacheşului 
inginer romîn şi Bill simţi că-l încearcă din nou 
regretul că venise. 

Apoi dansul se sfîrşi şi inginerul-șef, luîndu-și 
partenera de braţ, o conduse spre masa lor. 

— Ia te uită la ei! spuse Ionescu vesel. Nici să 
petreacă nu mai ştiu. Pun pariu că iar despre gene- 
ratorul cu plasmă e vorba. Vor să intre în astro- 
navă şi pace! 

— Fiecare cu gusturile lui, îl întimpină Petrovici, 
zîimbind. Văd că tu preferi dansul. 

— Cu o asemenea parteneră, nici nu-i de mirare, 
interveni Hobson. 

— E adevărat că-mi place dansul, ripostă Ionescu, 
calm. Dar asta nu înseamnă că celelalte p:o- 

bleme nu mă preocupă de loc. Apoi, serios şi 
ingindurat : Numai că, vedeţi, părerile noastre 
diferă destul de mult. Cred că ar trebui găsită o 
altă cale pentru a pătrunde în astronavă, nu cu aju- 
torul generatorului cu plasmă... 

Cuvintele inginerului-șef stîrniră o mirare greu 
reținută. Pînă și Petrovici, care-i cunoștea această 
idee, rămase tăcut. Doar Annabel îşi păstrase cum- 
pătul : 

— Cum? Credeţi că există și o altă posibilitate 
de a intra în astronavă ? 

— Nu știu, spuse inginerul-şef, încet. Dar tare 
mult aș vrea să existe... Apoi, revenindu-şi: Dar 
asta nu înseamnă că sînt împotriva încercării care 
se proiectează. Nu o să fie ușor, vă asigur!... 

Și Ionescu începu să le expună pe larg greutăţile 
pe care le prevedea și mijloacele prin care credea 
că pot fi înlăturate. Discuţia deveni curînd atît de 
aprinsă, încît uitară cu totul de frumoasa Annabel. 
Aceasta se apropiase pe nesimţite de Bill. 

— Of! spuse ea, cu un zîmbet amuzat. Aici sîn- 
tem de prisos, old boy. Mai bine hai să facem o 
plimbare, sus pe punte. 

Și fără să mai aștepte un răspuns, Annabel o luă 
înainte, iar Bill o urmă supus, împotriva voinţei 
sale. 

IHloinăriră aproape toată seara împreună şi Anna- 
bel se purtă atît de drăguţ cu el, încît Bill simţi 
că toată neîncrederea sa se topește fără urmă. Fata 
îi povesti cum fusese primită, la Beachiown, vestea 
descoperirii astronavei și cît erau de mindri cei de 
acolo aflind despre contribuţia lui la această des- 
coperire. 

Bill îi mărturisi cît de rău îi pare că nu s-a găsit 
un loc şi pentru Tom pe motonava „Oregon“, şi cit 
de mult îi lipsesc cei de acasă. 

Se întoarseră tîrziu. În salon nu mai rămăsese 
nimeni, în afară de grupul celor antrenați în dis- 
cuția despre generatorul cu plasmă, grup care mai 
crescuse între timp. Ciţiva dintre marinarii de pe 

„Neptun“ aşteptau respectuoşi să-i conducă îndărăt, 
fără să îndrăznească să-i tulbure. Singura care-și 
luă această libertate fu Annabel: 

— Ei, domnilor, la ce concluzie aţi ajuns ? inter- 
veni ea fără veste în discuţia lor. 

Și abia atunci își dădură seama cît de tîrziu s-a 
făcut. Cerîndu-și mii de scuze, inginerul-șei îi pro- 
mise că o va pune neapărat la curent, dar nu acum, 
pentru că trebuie să se întoarcă pe „Neptun“. Apoi, 
spre Bill: 

— Tu ce faci? Rămii aici? 

— Din păcate nu i-am găsit nici un loc mai con- 
venabil, spuse Annabel, vădit indispusă. Nu știu 
cum se stă la voi, dar aici e o înghesuială nemai- 
pomenită. 

— Stau foarte bine, spuse Bill repede. 

Fata nu avea de unde să ştie ce greu i-ar fi venit 
să se despartă de inginerul-şet şi de ceilalți prieteni 
de pe „Neptun“. 


Datorită eforturilor unite ale specialiştilor de pe 
cele două nave, arzătorul cu plasmă fusese pus la 
punct mai repede decit se prevăzuse. 

Şi iată că, într-o dimineaţă, șalupele începură 
să transporte tot materialul pe insulă. Bill și Petea 
nu pierdură prilejul de a se strecura și ei printre 
personalul care părăsea vasul. Pe insulă o întîlniră 
pe Annabel şi pe ceilalți ziariști de pe „Oregon“. 
Pînă să se termine pregătirile, se plimbară în lung 
și în lat prin toată insula, sporovăind veseli. 

Se întoarseră tocmai în clipa în care inginerul- 
şei începuse să-i concedieze pe toţi cei care erau 
de prisos pe insulă. Bill se făcuse mic de tot. Ştia 
că experienţa nu era lipsită de unele riscuri şi îi 
era teamă să nu fie trimis şi el înapoi pe vas. Dar 
Ionescu se făcu că nu-i vede. 

De sus, de la marginea craterului, urmăriră apoi 
cu răsuflarea tăiată ultimele pregătiri. Ziariştii îşi 
pregătiseră aparatele de fotografiat şi pe cele de 
filmat și toți aşteptau cu nerăbdare începerea „noii 
încercări“, 

Nu se auzi nici un zgomot, doar un fulger ţîşni 
deodată din arzător, rămînînd parcă suspendat între 
acesta și corpul uriașei astronave, apoi un fum gros, 
albicios, acoperi totul. 

Tirziu, cînd fumegarea încetă cu desăvîrşire şi 
cei de jos își părăsiră adăposturile, Bill şi Petea nu 
se mai putură stăpîni. O porniră în goană la vale, 
urmați de Annabel şi de ceilalţi ziarişti. 

Pe măsură ce se apropiau simțeau însă că ceva 
părea să nu fie în regulă. Inginerul-șef examina cu 
atenţie învelișul astronavei, urmărit de privirile ne- 
dumerite ale celorlalţi. 

Arzătorul cu plasmă nu lăsase decît o vagă umbră 
pe trupul astronavei, ca urma unei răni de curînd 
cicatrizată. 

—E absurd! izbucni furios roșcatul Hobson. E 
absurd și cu totul împotriva ştiinţei ca un metal să 
reziste unei asemenea încercări |... 

Și totuși învelișul astronavei rezistase, deşi se 
consumase aproape toată rezerva de combustibil 
nuclear. | 

Treptat oamenii de știință începură să se retragă, 
în liniște, unul cîte unul, şi pînă la urmă nu mai 
rămase decit inginerul-șef lîngă astronavă, uitat 
parcă de lume. Bill îl așteptase zadarnic să vină. 
Plecase şi ultima șalupă şi Ionescu tot nu apăruse. 
Rămas singur pe țărmul pustiu (avusese grijă să nu 
i se observe lipsa, ceea ce nici nu era greu, ţinînd 
seama de starea de spirit care-i cuprinsese pe toţi), 
Bill se hotărî să plece în căutarea lui. Îl găsi în 
crater, lîngă astronavă, continuînd să examineze 
urma lăsată de arzător. 

Căutînd să-l tulbure cît mai puţin, Bill se apro- 
pie și se tolăni pe un prag de stincă din apropiere, 
așteptîndu-l. Soarele depășise de mult marginea 
craterului şi în vale se făcuse umbră cînd Ionescu, 
resemnat, veni să se așeze lîngă el. 

Stătură îndelung aşa, unul lîngă altul, fără un 
cuvînt. Inginerul-șef îşi ţinea capul sprijinit în 
palme, privind în gol, iar Bill nici nu îndrăznea să 
se mai miște, 

Și, deodată, Bill îşi simți pleoapele nespus de 
grele și ochii i se închiseră fără să vrea. O stare 
neașteptată de euforie îl cuprinse şi avu senzaţia 
că pluteşte undeva sus ; foarte sus, purtat de o adiere 
ușoară, ca o pasăre. Apoi plutirea încetă şi Bill se 
văzu într-o cameră mare, fără geamuri. Uriașe 
ecrane îi oglindeau chipul, amănunt cu amănunt. 
Pe unul dintre ele apăru apoi un schelet și Bill își 
dădu seama, fără să-și poată explica cum, că nu e 
altceva decit imaginea propriului său sistem osos. 
Dedesubt se înșirau, într-o succesiune rapidă, tot 
felul de semne cabalistice, dar Bill ştiu că nu sînt 
altceva decit formule chimice ale compoziției oase- 
lor, măduvei, sîngelui şi a tuturor organelor sale 
vitale. Totul era cîntărit, măsurat, cu cea mai mare 
grijă. Bill descoperi că i se ia pulsul, tensiunea 
arterială, că pină şi respiraţia sa se bucură de o 
atenție deosebită. Nu mai știa în care direcţie să 
privească, unde era mai important de urmărit acest 
interesant joc de imagini şi semne necunoscute pe 
care totuşi le înțelegea fără efort. Și Bill privea 
cînd într-o parte, cînd în alta, şi era pătruns de un 
sentiment de mare bucurie că este obiectul unei 
asemenea atenţii. 

Apoi treptat lumina din cameră păli şi Bill se 
simţi din nou plutind în imensitatea albastră a unui 
cer necunoscut. Ceva îl atrăgea mereu în jos, dar 
Bill nu voia să coboare, Bill voia să plutească în 
continuare, mereu, pină la nesfirşit. 

Și totuşi forţa care-l atrăgea în jos era mai puter- 
nică decât el. I se încleștase de umărul sting și îl 
scutura fără milă. Bill fu nevoit să se supună și 
deschise ochii cu multă părere de rău. 

Aplecat peste el, inginerul Ionescu, palid, cu faţa 
descompusă, îl privea neliniștit: 

— Ce-i cu tine, Bill? Ai adormit? şi vocea sa 
părea că vine de tare departe. 

— Cred că da, murmură Bill moale, încă sub 
impresia celor trăite. Şi-am avut un vis... Se părea 
că plutesc undeva sus de tot... 

— Taci ! îl întrerupse Ionescu aspru, pierzîndu-și 
pe neaşteptate cumpătul. 

Şi Bill se supuse, fără să înțeleagă cu ce l-a su- 
părat. Împleticindu-se, o porniră amindoi în sus, 
prin trecătoare, către debarcader. Şi nu după multă 
vreme veni o șalupă şi-i luă de acolo. 

Şi amîndoi erau într-un asemenea hal, încît nimeni 
nu îndrăzni să le adreseze o vorbă. 


XIV 


Bill se trezi tîrziu, a doua zi dimineaţa, fără să-și 
dea prea bine seama unde se află şi care dintre 
întîmplările prin care trecuse s-au petrecut în vis 
Și care în realitate. După ce încercase de nenu- 
mărate ori, iără succes, să-şi facă o oarecare ordine 
în gîndire, se hotărî să se scoale şi să-l caute pe 
inginerul-şef. Numai el era în stare să-l ajute. Și 
abia acum băgă de seamă că, de fapt, nu se afla în 
cabina lui Petea, ci iarăşi la infirmerie. Strîngin- 
du-și în grabă lucrurile, Bill o zbughi repede pe uşă, 
apoi porni să-l caute pe Ionescu. 

Îl găsi sus pe punte, tolănit la soare într-un şez- 
long, cu toiul absent la ceea ce se petrece în jur. 
lonescu era palid și tras la faţă, iar ochii îi erau 
înconjurați de cearcăne adinci. 'Tresări speriat cînd 
îl văzu pe Bill, apoi revenindu-şi îl pofti să ia loc 
lîngă el. 

Un timp tăcură amîndoi, apoi Bill nu mai putu 
răbda : 

— Domnule inginer-şet, ajutați-mă să înţeleg şi 
eu ce s-a întîmplat cu mine ieri, lîngă astronavă. 
Am avut un vis tare ciudat. (Spre marea sa mirare 
începea să-și aducă aminte de toate amănuntele.) 

La început mi se părea că plutesc, undeva tare sus 
şi mă simțeam atit de bine... 

— Gata, Bill, ajunge ! Ştiu ce vrei să-mi povesteşti, 
îl întrerupse lonescu, repede. 

Bill tăcu descumpănit. Nu reuşea să înțeleagă de 
ce era Ionescu deodată atit de pornit împotriva lui. 
Nu se știa vinovat cu nimic. 

— Domnule inginer-şef, întrebă el într-un tîrziu, 
amărit, cu ce v-am supărat? 

— Bill, tu vrei să mă convingi de un lucru ab- 
surd, total absurd, spuse Ionescu vădit neliniștit. 
Vrei să mă convingi că am avut amindoi unul și 
acelaşi vis. Or asta-i imposibil, înţelegi ? Apoi, vă- 
zindu-l cît e de amărit, continuă străduindu-se să 
fie ceva mai cald: Lasă-mă puţin, Bill, pînă-mi 
adun și eu gîndurile. Atunci o să mai stăm de 
vorbă. Deocamdată e mai bine să nu spui nimănui 
nimic. S-ar putea să te creadă nebun... 


Spre seară, Bill păru că uitase incidentul. Starea 
de nelinişte îi dispăruse aproape fără urmă. Rămas 
singur în cabină şi neavînd ce face, se hotărî să dea 
o raită pe la club. Aici se adunase mai multă lume 
ca oricind, în jurul aparatului de radio. Cineva îl 
informă, binevoitor, că peste puţin timp urma să se 
transmită o emisiune specială despre activitatea ce- 
lor două vase de cercetări din Pacific. Și, într-ade- 
văr, emisiunea fu deosebit de interesantă. Într-un 
stil destul de sobru se relata despre ultimele reali- 
zări ale echipelor de cercetători, despre colaborarea 
și prietenia cu europenii de pe „Neptun“, părerile 
unora dintre oamenii de ştiinţă asupra perspective- 
lor de viitor. Dar cea mai puternică impresie o pro- 
duse un scurt reportaj, transmis de Annabel prin 
intermediul stației de radio de pe „Oregon“. Cu 
vocea ei caldă, fata evocă evenimentele care pre- 
cedaseră ,,„marea încercare“ de pătrundere în astro- 
navă, cînd prin colaborarea specialiştilor de pe cele 
două vase fusese construit marele arzător cu plasmă, 
„căruia nu putea să-i reziste nimic“, după opinia 

unanimă. Și apoi cum, totuşi, astronava. a rezistat 
acestei încercări. Annabel vorbi cu atîta convingere 
și patos despre strădaniile cercetătorilor și despre 
elanul şi dăruirea lor „care constituiau o forţă de 
o asemenea amploare, încît nu i se poate rezista la 
infinit“. Bill, ca şi ceilalţi ascultători, rămase adînc 
impresione. de optimismul şi încrederea în reuşită 
a fetei. 

Abia tirziu, băgă de seamă că printre ascultători 
apăruse și inginerul-şef. Și, după terminarea emi- 
siunii, îi făcu semn lui Bill că vrea să-i vorbească. 

Bill se grăbi să-l urmeze pe punte. Inginerul-șef 
se oprise lingă balustradă cu ochii pierduţi departe 
în întuneric, în direcţia insulei. 

— Ascultă, Bill ! vorbi el, întorcîndu-se fără veste. 
După toate cele întimplate, ai avea curajul să mergi 
cu mine pe insulă? 

— De ce nu? răspunse Bill, mirat de o asemenea 
întrebare. Cînd doriţi să vă însoțesc ? 

— Chiar acum ! spuse lonescu, hotărît, şi ochii 
îi luciră ciudat în întuneric. | 

La asta nu se așteptase. Căutînd să-şi stăpînească 
emoția, Bill îl ajută să lase bărcuța cu motor pe 
apă şi, în curînd, cei doi se aflară departe de „Nep- 
tun“, undeva între cer şi apă. 

În sfîrșit, barca cu motor acostă la debarcader. 
Ionescu o luă în sus pe țărm şi, la lumina anemică 
a unei lanterne de buzunar, începură să-și dibuie 
drumul spre crater. Noaptea era foarte întunecoasă, 
stelele sclipeau sus de tot şi oceanul umplea văzdu- 
hul cu răsuflarea lui monotonă și adîncă. Drumul 
era nespus de greu şi aproape la fiecare pas, cînd 
unul, cînd altul, se poticneau. Pătrunseră în trecă- 
toare și Bill parcă se simți sufocat între pereţii 
înalți. Tot drumul nu scoaseră o vorbă. Tăcerea îi 
stîrni lui Bill o senzație puternică de neliniște. 
Dacă nu i-ar fi fost ruşine, tare s-ar mai fi întors 
îndărăt pe vas. Îi era necaz pe sine pentru această 
— cum o numea el — dovadă de slăbiciune. 

Şi, ciudat, pe măsură ce coborau în crater, întu- 
nericul devenea mai puţin dens. În curînd, nici nu 

mai avură nevoie de lanternă. Piatra pe care stă- 
tuseră tolăniți cu o zi înainte se vedea albind în 
faţa lor. Ionescu îi făcu semn să se oprească. Abia 
trăgindu-și sufletul, Bill se așeză. După o clipă de 
ezitare, se așeză și inginerul. În faţa lor, astronava, 
lucind alburiu, se înălța gigantică, plină de enigme. 
Ionescu rămăsese cu ochii țintă la ea, fără să spună 
o vorbă. 

Erau singuri, singuri cu astronava. Noaptea, zgo- 
motul îndepărtat al oceanului, bezna din jur, totul 
crea o senzaţie stranie. 

Și, la un moment dat, Biil avu certitudinea că 
se întimplă ceva neobișnuit. Simţi mîna lui Ionescu 
pe umăr şi atunci privi spre astronavă. În trupul ei, 
aproape de sol, apăruse o pată neagră, perfect ro- 
tundă, cu un diametru pe care Bill îl aprecie la 
peste doi metri. Inginerul îndreptă lanterna într-a- 
colo şi Bill simţi că îl cuprinde frigul. Fără să se 
fi auzit nici cel mai mic zgomot, astronava le des- 
chisese singură drum spre tainele ei. Inginerul-șef 
nu stătu o clipă pe gînduri. Se ridică hotărit şi o 
porni într-acolo, iar Bill îl urmă fără să vrea. Tre- 
cură prin uşa rotundă și în urma lor aceasta se 
închise fără să bage de seamă. În semiîntunericul 
dinăuntru, Ionescu porni înainte ca şi cînd ar fi 
cunoscut astronava de cînd lumea. Se pomeniră 
într-un fel de lift care-i duse parcă plutind, fără 
zgomot, cu o viteză ameţitoare. Intrară apoi într-o 
încăpere neobişnuit de spațioasă. Deasupra, prin- 
tr-un acoperiş ca o cupolă, văzură cerul plin de 
stele, încît Bill avu senzaţia că se află în aer liber. 
Treptat lumina din încăpere scăzu şi, în penumbra 
din jur, Bill văzu că în pereţii astronavei apăruseră 
nişte pete mari, albicioase, perfect rotunde. La 
început crezu că sint hublouri. Se apropie de unul 
dintre ele cu gîndul să încerce să vadă dacă se 
deslușește ceva prin sticla lăptoasă a acestuia. Dar 
oricît se strădui nu reuşi să vadă nimic. În timp 
ce inginerul-şei se aplecase peste niște aparate 
complicate, studiindu-le cu atenție, Bill încercă 
să-şi închipuie cam unde ar da hubloul în fața căruia 

se oprise şi ce ar putea să vadă de acolo de unde 
se găsea în momentul acela. Dar nu avu timp să-și 
ducă gindul pină la capăt. .Sticla alburie începu să 
se lumineze şi Bill descoperi cu uimire că ceea ce 
luase drept hublou nu era în realitate decit un mare 
ecran. Și pe acest ecran, Bill văzu, parcă de undeva 
de sus, întinsul oceanului pînă departe la orizont, 
ca și cînd afară n-ar mai îi fost noapte. Și dacă 
cerul n-ar fi apărut cu fondul acela întunecat, spuzit 
cu miriade de steie sclipind ca o ploaie de neste- 
nate, poate că Bill n-ar îi resimţit atît de puternic 
senzația că vede ioiul ca printr-un geam deschis, 
iără ca întunericul să-l stinjenească. Nu departe 
de: insulă se leguna albă și graţioasă silueta lui 
“Neptun: „ puţin mai în stinga descoperi vasul „Ore- 
gon“. Punţile erau pustii, iar luminile de semnal 
apăreau ca o risipă inutilă de curent electric. Sen- 
zaţia de real era atit de puternică, încît lui Bill i se 
păru că aude pînă şi clipocitul valurilor care se 
izbeau de bordaj. Priviriie îi hoinăriră îndelung pe 
suprafața încrețită a oceanului, furate de saltul 
vreunui peşte care încerca să scape de urmăritori 
Nnevăzuţi, sau de lierberea apelor apărută brusc în 
cîte un loc unde mai marii acestor întinsuri s-au 
încăierat pentru vreo.pradă. | 

Și Bill nu se mai sătura de această hoinăreală pe 
suprafaţa pustie a oceanului, uimit de claritatea şi 
precizia cu care reușea să distingă pină și cele mai 
neînsemnate amănunte. Încetul cu încetul căpătă 
certitudinea că, dacă ar viea, ar putea să vadă și 
ceea ce se. ascunde sub oglinda apei. O ciudată 
curiozitate începu să pună stăpinire pe el. Simţea 
tot mai arzătoare nevoia de a verifica această ipo- 
teză și parcă îi cra teamă să încerce. Îi era teamă 
msi ales de reacția organismului său din clipa în 
care va pătrunde sub apă. Dar pînă la urmă Bill 
își reținu „respiraţia și începu să coboare sub oglinda 
apei, pînă pe fundul pietros, lipsit de vegetaţie şi 
de aluviuni. Printre stîncile înălțate fantomatic 
zburdau cîrduri de pești căutindu-și hrana. Bill 
urmări un grup de peştișori multicolori care se 

îndrepta spre larg şi abia tirziu își dădu seama că 
respiră fără efort,:că nu se resimte de loc în această 
călătorie pe sub apă. 

Aducîndu-și amintțe unde se află, întoarse capul. 
Prin semiîntunericul din încăpere desluși silueta 
inginerului-șef care cerceta cu minuțiozitate apara- 
tele. Era atît de absorbit, încît uitase de Bill. Din 
cînd în cînd, probabil că atunci cind Ionescu nu 
înţelegea ceva, ecranul cel mai apropiat sclipea scurt, 
prezentînd o serie de imagini explicative. Interesat, 
Bill începu să urmărească acest straniu dialog. Dar 
ori de cîte ori îşi arunca privirea spre ecranul lui 
Ionescu, acesta parcă începea să şovăie, neștiind ce 
să răspundă, prezentind goluri sau imagini supra- 
puse. Inginerul-șef începu să manifeste semne de 
nervozitate. Şi, deodată, pe ecran apăru chipul lui 
Bill cu ochii arzînd de curiozitate. Ionescu înţelese 
și îi făcu semn să îşi vadă de treburile sale şi să 
nu-l mai încurce. Intimidat, Bill se întoarse din 
nou spre ecranul din faţa sa. 

Un timp rămas pe gînduri, apoi, plin de îndrăz- 
neală, Bill se hotări să facă o vizită în ţara necunos- 
cută de unde venise astronava. Și multă vreme pluti 
printre aştri, poate luni, poate ani, Bill pierduse 
complet noţiunea timpului. Planeta albastră cu un 
singur satelit rămase atît de departe, încît pină la 
urmă o pierdu în noianul de stele din jur. Apoi 
urmă un coboriş vertiginos şi Bill descoperi un 
peisaj cu totul și cu totul neobişnuit. Valuri do- 
moale de lichid se spărgeau de un țărm de mărgean. 
O pantă lină urca spre faleza pustie. Ajuns sus, 
Bill descoperi o cîmpie acoperită de iarbă grasă de 
culoare închisă. Din loc în loc se înălța cîte un 
arbore singuratic cu ramurile date mult în lătuii, 
cu frunze mari, întunecate, acoperite de ţepi mărunți. 
O lumină liliachie tremura la orizont, scoţind la 
iveală ca într-un miraj imaginea unui oraş gigantic. 
Cupole argintii sclipeau în lumină, lucrate parcă în 
argint filigranat, şi Bill avu deodată senzaţia că 
trăieşte din plin într-o lume de basm pe care încă 
nici un pămîntean nu reuşise s-o descrie. Dar orașul 

părea pustiu și pe Bill îl cuprinse părerea de'rău. 
Un sentiment ciudat de singurătate începu să-l apese 
în timp ce străbătea străzile goale. Dar, pe neaştep- 
tate, imaginea se schimbă şi pe ecran apăru capul 
unui om cu trăsături neobișnuit de regulate, cu 
ten închis şi cu nişte ochi mari, foarte mobili. Pri-: 
virea ochilor cu irisul imens şi corneea strălucitoare 
păru că-l cercetează cu mult interes. Apoi pe fața 
măslinie se aşternu un zîmbet larg, prietenos și 
îmbietor. Parcă-l chema omul acela străin şi ciudat. 
Senzaţia era atît de reală, încît Bill de teamă închise 
repede ochii. Şi abia acum simți cumplita oboseală 
care îl cuprinse. Capul îi era greu și nici un gind nu 
se lega întreg. Și, totuşi, nu voia să se ridice, să 
plece. Voia să mai vadă multe, multe lucruri, cu 
aviditate ar fi dorit să cunoască în totul viaţa aceea 
de miraj. Deschise ochii, căutînd spre ecran, la în- 
tîmplare, și se concentră. Dar parcă o voinţă străină 
de a lui îi desprinse gîndurile şi nu-l lăsă să se 
adune. Apoi aceeași voinţă străină îl făcu să se 
ridice de pe scaun şi să iasă din astronavă. Surprins, 
văzu silueta lui Ionescu, şovăitoare, urcînd panta 
craterului. 

Ca niște somnambuli, umblară apoi pe țărm, în 
timp ce toată ființa lor se dorea înapoi. Intrară 
totuşi în barcă, porniră motorul și plecară, cu ca- 
petele întoarse însă tot timpul spre insulă, spre 
locul în care se înălța imensa astronavă. 


XV 


Cît a dormit, a doua zi dimineaţa, Bill nu-şi mai 
aminti. Ca prin vis îl auzi pe Petea cum îl strigă, 
apoi se simţi scuturat cu putere, dar tot nu fu în 
stare să deschidă ochii, să iasă din lumea de basm 
în care plutise, prin păduri cu arbori ciudați, scăl- 

daţi în lumina liliachie a unui soare imens şi ne- 
cunoscut, printre insule cu ţărmuri de mărgean, aco- 
perite. cu o vegetație exotică şi abundentă, peste 
oraşe cu oameni oacheşi, cu umeri neobișnuit de 
largi şi feţe zimbitoare, care-l chemau. 

Petea apucase să-l tîrască pînă la duş și Bill 
simţea că încă doarme pe jumătate. Se tot căznea să 
înțeleagă ce vrea Petea de la el, dar vocea acestuia 
venea atît de departe, încît Bill n-o auzea. 

Fără să protesteze, se lăsă ajutat la îmbrăcat, 
apoi, tot atît de docil, se lăsă condus pe scări în 
sus pînă pe punte şi apoi în cabina comandantului. 
Ameţit de atît efort, nu mai aşteptă să fie invitat 
și se lăsă cu toată greutatea trupului în fotoliul 
care se găsea cel mai la îndemină. 

Ridicînd ochii, îi văzu pe comandant, pe Turanov 
şi pe Petrovici urmărindu-i mișcările. Alături se 
afla inginerul-şef... La un semn al comandantului, 
Petea, care stătea în ușă neobişnuii de stingher și 
încurcat, se retrase repede. 

— Întrebaţi-l pe Bill! El poate să vă confirme 
că, azi-noapte, am descoperit amîndoi calea de pă- 
trundere în astronavă, spuse Ionescu calm, conti- 
nuind o discuţie începută mai de mult. 

Comandantul lăsase ochii în jos, încurcat, Turanov 
nu-și mai găsea astimpărul, iar Petrovici privea cînd 
la Bill, cînd la inginerul-şef, fără să înţeleagă ce s-a 
întîmplat. 

Cei doi erau atît de vlăguiţi, încît se vedea că 
abia reușesc să se menţină treji. 

— Eu zic că ar trebui să vă odihniţi, spuse Tura- 
nov într-un tirziu. Sinteţi atit de dărimați, încît 
dacă nu v-aș cunoaște, mai degrabă aș crede că 
azi-noapte aţi tras o beţie îngrozitoare şi cine ştie 
ce vi s-a năzărit. 

— Bill, spune tu cum a fost! vorbi Ionescu, amă- 
rit. Pe mine nu vor să mă creadă, dar n-au curajul 
să mi-o spună în faţă. 

— Daaa, se bilbii Bill. Așa e! Am fost... Bra ca 
într-un vis... Noi, adică inginerul-şef și cu mine... 
Bill se chinuia amarnic să vorbească limpede, pe 

înțeles, dar nu reuşea. Şi, pînă la urmă, obosit de 
atîta efort, renunță mîhnit. 

— George, ar trebui să vă odihniţi amindoi, spuse 
Petrovici împăciuitor. Nu știu ce vi s-a întîmplat, 
dar nu arătaţi bine de loc. 

— Aş dori o cafea, spuse Ionescu încet. Apoi din 
nou cu hotărîre: Dar după aceea mergem pe insulă. 
Trebuie să vă dovedesc că se poate intra fără efort 
în astronavă. Apoi stabilim planul de lucru pentru 
viitor. Avem atît de puţin timp la dispoziţie. Dacă 
aţi şti ce aparataj se află acolo!... 

— Bine, să mergem pe insulă! consimţi coman- 
dantul care nu mai putu suporta această situație. 

Și, iată-i, după-amiază, tîrziu, din nou în craterul 
astronavei. Activitatea cercetătorilor se încheiase 
demult și erau singuri. Ionescu le arătă piatra 
mare albă din marginea drumului şi îi potti să se 
aşeze. 

În jur era o linişte adîncă, apăsătoare. În pen- 
umbra din crater, corpul astronavei căpătase o ciu- 
dată culoare albăstruie. Inginerul-şef rămase cu 
ochii ţintă la ea, îngîndurat. 

Aşteptarea se prelungi dureros de mult. Bill sim- 
țea că nu mai rezistă. Îl vedea pe inginerul-șef, 
palid, cu fruntea îmbrobonată de sudoare, privind 
într-una cu încăpăținare spre baza astronavei, către 
locul unde apăruse, noaptea, deschizătura rotundă. 
Dar în zadar, intrarea rămase ferecată. 

Și din nou comandantul puse capăt unei situaţii 
care nu mai putea dăinui. 

— Cred că-i timpul să ne întoarcem, spuse el, 
apucînd mîna inginerului-șei. Eşti prea obosit ca 
să-ți mai poţi aduce aminte ce s-a întîmplat azi- 
noapte. 

Ionescu tresări ca din somn, apoi văzînd privirile 
compătimitoare ale celor din jur, lăsă capul în jos 
amărit : 

— Da, să ne întoarcem, spuse şi glasul său suna 
atit de înăbușit cum Bill nu-l auzise încă niciodată. 
Prea sînteți neîncrezători, continuă el trist, şi ne- 

încrederea voastră îmi strică totul, oricît de mult 
m-aş concentra. Nu, n-are rost să mai continui. Bine 
că nu v-am povestit nimic. M-aţi fi crezut nebun. 

Inginerul-şei căzu pe gînduri şi tăcu. Şi liniștea 
se prelungi stînjenitoare, dureroasă. 

— Dar de ce atita neîncredere? reluă Ionescu 
într-un tirziu. Apoi întorcîndu-se spre Petrovici: 
Nici tu nu mai ai încredere în mine. 

— George, nu te supăra, dar știi şi tu prea bine 
că ştiinţa se bazează pe dovezi și demonstraţii, nu 
pe încredere oarbă. 

— Da, ai dreptate! vorbi inginerul-şef mai mult 
pentru sine. Nu pe încredere... Înţeleg ! Pe dovezi. 
Si eu nu pot aduce nici o dovadă palpabilă. Înţeleg !... 

Comandantul îl măsură cu ochii îngrijoraţi. 

— Spune drept, te-au lovit chiar atît de mult 
insuccesele noastre ? întrebă el cu voce scăzută. 
Păreai întotdeauna atît de senin şi de încrezător în 
reuşită... Cred că e absolută nevoie să te odihnești 
un timp. Apoi repede, ca pentru a preîntîmpina un 
protest din partea inginerului-șef : Nu mult, măcar 
cîteva zile. 

Dar Ionescu tăcu. 

— Da, şi eu cred că puţină odihnă ţi-ar prinde 
de minune, interveni şi Turanov. Nu ştiu ce ai vrut 
să ne arăţi astăzi, dar de citeva zile observ că nu 
mai eşti ca altădată. Arăţi tare obosit. 

Bill abia îndrăzni să respire. lonescu se făcuse 
palid și strînsese pumnii. 

— Să mă odihnesc, spuneți? Da, înţeleg. Poate 
că aveţi dreptate. Da, așa am să fac, spuse el calm. 
Răspunsul fusese atit de neașteptat, încît îi des- 
cumpăni cu totul pe ceilalți. 

Pe nesimţite craterul se umpluse de lumină, fără 
ca ei să bage de seamă. Treptat astronava începu 
să devină luminescentă și deodată scîntei albastre 
începură să joace pe corpul ei. 

— Repede, înapoi! strigă deodată inginerul-șei, 
înspăimîntat de-a binelea. 


18 -— Semnale necunoscute 

O luară la fugă în sus. Aerul începuse să fie 
greu, de nerespirat. Bill simţi că-i striveşște umerii, 
pieptul, că puterile îl părăsesc. Şi, deodată, pămîn- 
tul începu să se cutremure sub picioarele sale și 
Bill se prăbuşi greoi, pierzîndu-şi cunoştinţa. 


XVI 


A doua zi, Bill îşi aminti ca prin vis cum i se 
făcuse deodată negru înaintea ochilor şi se prăbu- 
șise, apoi cum niște brațe puternice îl apucaseră şi 
îl tiriseră în sus, spre trecătoare. Fugea ca într-un 
coșmar, picioarele i se împleticeau greoaie şi parcă 
fiecare pietricică era pusă anume pentru a se îm- 
piedica de ea. 

Ţinea minte apoi că fulgerele albastre pilpîiau 
într-una, luminînd apele pină la mare depărtare şi 
că, atunci cînd ajunseseră la mal, se prăbușise 
încă o dată, tirîndu-i după el şi pe cei care-l aju- 
taseră să fugă. 

Și, totuși, spre marea sa uimire, nu se resimţi de 
loc, după toate prin cîte trecuse. Se trezise odihnit 
și proaspăt cum nu mai fusese de muită vreme. 

Petea trebăluia prin cameră, în timp ce Bill con-: 
tinua să lenevească, gîndindu-se la ultimele sale 
peripeții. Și tare ar mai fi vrut Petea să afle ce s-a 
întîmplat, dar nu îndrăzni să întrebe nimic, de 
teamă ca nu cumva amintirea celor petrecute să-l 
tulbure din nou pe Bill. Spre deosebire de alte dăţi, 
Petea îl lăsă să lenevească în voie și, abia cînd 
Bill se plictisise de stat în pat, porniră amindoi să 
se plimbe pe punte. 

Bill întrebase de citeva ori de inginerul-șef, dar 
nimeni nu ştia unde dispăruse. Nu era nici în 
laboratorul de electronică şi nici pe insulă nu ple- 

case. Toată dimineaţa i se păru lui Bill, din cauza 
aceasta, deosebit de lungă și de plicticoasă. Pînă la 
urmă ajunse să-l enerveze pînă şi felul atent şi 
prevenitor în care se purta Petea cu el. Îl rugase 
de cîteva ori să plece împreună pe insulă, dar de 
fiecare dată Petea îl refuză atît de abil, încît fu ne- 
voit să renunțe să-l mai convingă. 

După-masă, întorşi în cabină, Petea îi propuse 
să tragă un pui de somn. Se culcară amîndoi, dar, 
abia întins sub cuvertura moale, Bill își dădu 
seama că numai de somn nu-i arde. Cele trăite în 
ultimul timp erau atît de încurcate şi de tulburi, 
încît Bill simţea nevoia să stea neapărat cu cineva 
de vorbă, să înţeleagă măcar în parte ce se petre- 
cuse cu el. Într-un tîrziu, își aminti că inginerul- 
șef nu obișnuia să doarmă după-amiaza. Îşi petre- 
cea vremea de obicei în cabină, studiind, citind un 
roman sau ascultînd muzică. 

Băgînd de seamă că Petea adormise, Bill se stre- 
cură ușurel afară din pat, apoi luîndu-șşi hainele 
sub braţ trecu să se îmbrace la toaletă. 

Și iată-l bătind cu sfială la uşa lui Ionescu. Nu 
aşteptă prea mult. Uşa se deschise şi în prag apăru 
inginerul-şef, îmbrăcat într-o haină uşoară de casă 
și cu sprîncenele uşor încruntate. Văzindu-l pe 
Bill, îi făcu semn să tacă şi deschise larg ușa. Bill 
se strecură în cabină. 

Ionescu tocmai asculta unul din discurile sale 
preferate, poate Bach, Bill nu reuşi să-şi dea prea 
bine seama. Un motiv solemn, grav, executat la 
orgă, îi evoca parcă o cîmpie largă, plină de lumină 
și flori sau, poate, liniștea şi răcoarea unei păduri 
de brad. Apoi acordurile irupseră zguduitoare şi se 
dezlănţuiră ca o furtună depărtată de primăvară, 
cu ape curgind năvalnic, pentru a sfirşi brusc 
într-un suprem efort de invocare a divinei frumu- 
seți a naturii. 

Abia tîrziu, după ce discul se oprise automat, 
Ionescu ridică capul şi zîmbi, ușor, depărtat, apoi 
privirea parcă i se întoarse de undeva dinlăuntrul 
său şi se aţinti asupra lui Bill. 

— Ce faci, Bill, prietenul meu de suferință? 
Cum te simţi? 

— Bine, domnule inginer. Foarte bine. Numai că 
nu înțeleg ce s-a întîmplat și asta nu-mi dă pace, 
spuse el cu toată sinceritatea. | 

— Hm! Toate nu le înțeleg nici eu, dar unele 
lucruri parcă încep să mi se limpezească. Desigur 
că ai tras o spaimă zdravănă, cînd ai văzut că s-a 
deschis ușa de intrare a astronavei. Să ştii cănue 
nici o filozofie ! Totul se explică prin acţiunea bio- 
curenților. Am simţit o nevoie atît de arzătoare să 
intru, încît automatele care dirijează activitatea de 
pe astronavă mi-au deschis uşa. Sau, poate că toc- 
mai ele m-au făcut să simt atît de puternic această 
dorinţă de a intra, pentru ca ea să acţioneze asupra 
sistemului de deschidere. 

Bill începu să zîmbească. Explicaţia inginerului- 
şef i se părea atît de simplă, atit de clară... 

— Să nu uiţi că atunci cînd ni s-a părut că am 
adormit lingă astronavă s-au luat toate datele des- 
pre noi. Așa că noaptea, cînd am apărut lînsă 
astronavă, eram, cum să-ți explic (Ionescu zîmbi cu 
toată fața), ca niște bune cunoștințe pe care le pri- 
mești într-o vizită de prietenie. 

Bill izbucni în ris: 

— Și gazda s-a simţit datoare să ne arate tot ce-i 
interesant de văzut, iar pe urmă, fiindcă am uitat 
să mai plecăm, ne-a poitit discret afară. 

— Ei, chiar aşa n-a fost! Nu uita că totul s-a 
făcut cu preţul cheltuirii unei imense energii ner-: 
voase. Nu mai eram în stare să rezistăm și atunci 
am fost conduşi frumușel afară. 

Bill rămase pe ginduri. | 

— Și credeţi că de acum încolo vom putea intra 
oricînd în astronavă ? 

— Te îndoiești, Bill? Eșecul de a doua zi, cînd 
au iost și ceilalți de faţă, are o anumiiă explicaţie. 
Ei nu credeau o iotă din cele povestite de noi. Cre- 
ierul lor cred că a acţionat, pur și simplu, ca o sta- 
ție de bruiaj în raport cu dorinţa mea. 

— Domnule inginer, nu vă supăraţi! Bill stătu o 
clipă în cumpănă: Sinteţi chiar atît de sigur că o 
să mai puteţi pătrunde şi a doua oară în astronavă ? 

— Poate vrei să spui a treia oară!... 

— Cum? Aţi fost din nou acolo? sări Bill. 

— Da, de ce te miri?! 

Nu, Bill nu se mira, dar lăsase capul în jos în- 
tristat. 

— Fără mine ? spuse el încet și parcă cu dojană. 

— Nu te supăra, căută lonescu să-l îmbune. Dar 
tu erai atit de dărîmat, încît nu îndrăzneam să te 
mai deranjez şi azi-noapte. 

Bill rămase o vreme tăcut. Dar, pînă la urmă, 
nevoia de a şti totul îi învinse amărăciunea : 

—. Dacă nu vă supără prea mult, v-aş ruga să-mi 
spuneţi la ce concluzii aţi ajuns. 

— Of, Bill! Lucrurile nu sînt nici pentru mine 
destul de limpezi. Cert e că cei care au trimis astro- 
nava sînt cu mult mai avansați decit noi, mai avan- 
saţi decît credeam la început. Acum sînt absolut 
sigur că posedă o tehnică uluitoare de selectare şi 
transmitere a informaţiilor la distanțe cosmice. Îţi 
dai seama ce înseamnă asta? Va să zică, ei stau 
acasă, la căldură, în faţa ecranelor, şi văd ce se 
petrece la noi, aşa cum ai vedea tu printr-un geam 
deschis. Nu sînt nevoiţi să înfrunte un zbor înde- 
lungat de zeci şi zeci de ani, poate, în condiţiile unei 
cabine strîmte de astronavă, pindiţi de tot felul de 
primejdii. Şi încă ceva, după părerea mea extrem 
de important. Am făcut aseară o experienţă inte- 
resantă, impreună cu Petrovici, şi pină la urmă a 
fost și el nevoit să admită că informaţiile astro- 
navei circulă cu o viteză mai mare decit cea a unde- 
lor hertziene, deşi se aseamănă foarte mult cu ele 
— deci cu o viteză mai mare decit viteza luminii. 
Nu știu cînd se va reuși să se construiască o ra- 
chetă care să se deplaseze cu o viteză apropiată de 
viteza luminii, dar unde care întrec această viteză 
iată că există. Și studierea acestor probleme ne-ar 
deschide şi nouă, pămîntenilor, o cale mult mai co- 
modă și mai practică. de explorare a Cosmosului în 

viitorul apropiat. Ionescu rămase o clipă tăcut şi în- 
gîndurat, apoi reluă : Vezi, Bill, scriitorii de romane 
fantastice au intuit foarte bine cîteva din trăsăturile 
omului din viitor, ale omului eliberat de orice asu- 
prire,.ale omului care- nu mai este robul nevoilor 
sale biologice. Şi acest om începe să se simtă tot mai 
mult ca un fel de Robinson, un prizonier al pro- 
priei sale planete. Şi pe măsură ce pe Pămînt vor 
fi mai puţine probleme de cercetat, de rezolvat, 
nevoia sa arzătoare de a şti, setea de a cunoaşte se 
va îndrepta spre Cosmos. Dar aici va trebui să în- 
frunte pe unul din cei mai aprigi duşmani ai săi 
dintotdeauna : timpul. Scriitorii au rezolvat relativ 
destul de simplu această problemă. Au imaginat 
nave spațiale care se deplasează cu viteza luminii 
sau, mă rog, cu o viieză apropiată de ea. Dar, dacă 
facem un calcul, cît de sumar, ne dăm seama că 
distanţa pe care o parcurge o asemenea navă într-o 
viață de om este infimă în raport cu imensitatea 
spațiului extraterestru. Și, apoi, nu uitța ce se în- 
tîimplă cu astronauții. Să presupunem că înfruntă 
cu bine toate încercările pe care le comportă un 
asemenea zbor şi se intorc cu bine. Ce le mai rămîne 
de făcut pe Pămînt, unde în timp ce ei au zburat 
zeci de ani, au trecut sute de ani? Ce fel de viaţă 
îi așteaptă ? Pînă şi datele cu care se întorc pot să 
nu mai aibă nici o valoare practică, fiind depășite 
de realizările urmașilor care, cum e şi firesc, au 
uzat, între timp, de mijloace tehnice mult mai 
avansate. A avut atunci vreun rost acest sacrificiu 
al lor? Nu. A fost inutil. Aş spune chiar că ase- 
menea sacrificiu, din multe puncte de vedere echi- 
valînd cu o adevărată sinucidere, omenirea nici nu-l 
va admite. Nu ştiu dacă reușești să-mi urmăreşti 
gîndurile, se întrerupse Ionescu pentru o clipă. Apoi 
cu oarecare şovăială : Vezi, cam astea sînt proble- 
mele care mă frămiîntă de cînd am fost în astro- 
navă. Poate că şi ei, cei care au trimis astronava, 
au făcut cîndva același raționament şi atunci au 
început să caute şi alte mijloace de a explora Cos- 

mosul, mijloace mai practice şi care să nu ceară 
sacrificii atît de mari. Unul dintre ele, dragul meu, 
şi după părerea mea cel mai apropiat de posibili- 
tățile noastre, ale pămintenilor, este tocmai această 
cale, adică studierea Cosmosului de la mare dis- 
tanță, fără ca omul să fie nevoit să rişte zboruri de 
lungă durată, într-o lume necunoscută, fără să-și 
cheltuie anii sau chiar viaţa în zadar. În ceea ce mă 
priveşte, dragul meu, sînt hotărît, de acum încolo, 
să-mi închin toată viața studierii acestei probleme. 
Sint sigur că oamenii mă vor înţelege şi mă vor 
ajuta. Şi sînt convins că mulți alţii vor face la fel 
ca mine... poate şi tu, Bill! 

Bill ascultase tot timpul mut de uimire şi, cînd 
Ionescu i se adresase direct, iu atît de emoționat, 
încît nici nu mai fu în stare să-i răspundă. 

Și abia mai tirziu, în cu totul alte împrejurări, 
Bill îndrăzni să rişte o întrebare : 

— Eu mi-am închipuit întotdeauna pe omul de 
azi, în fața Cosmosului, ca pe temerarii explora- 
tori ai mărilor din trecut, care porneau cu corăbiile 
lor pentru prima dată pe căi nestrăbătute încă, 
riscînd totul pentru a descoperi pămînturi noi. Eu 
cred că asta stă în firea omului. Pînă nu merge el 
la faţa locului, să vadă şi să pipăie totul, nu e 
mulţumit. Dar aşa cum vedeţi dumneavoastră lucru- 
rile, parcă nu mi-e la îndemiînă... 

— Ai dreptate şi nu prea, îi răspunse Ionescu. la 
gindește-te. Pot fi comparate primejdiile care-l pîn- 
deau pe temerarul marinar de altădată cu primej- 
diile pe care le înfruntă omul de azi în Cosmos ? Pe 
ocean chiar și dacă naufragiezi 'tot îți mai rămîn 
şanse să scapi. Adu-ţi aminte de cei care au de- 
monstrat că se poate trece Pacificul cu o simplă 
plută. În Cosmos însă pînă şi cea mai mică defec- 
țiune poate fi fatală. Şi, apoi, să nu uiţi că omul 
modern tocmai prin asta se deosebeşte de cel din 
trecut. Nu-şi mai riscă viaţa cu una, cu două, mai 
ales cînd nici nu e nevoie de asta. Explorarea Cos- 

mosului nu a început oare cu rachete fără pasageri, 
care ne-au transmis primele informaţii despre spa- 
țiul extraterestru ? Abia după aceea s-a avintat şi 
omul. Numai vezi că şi potențele omului sînt limi- 
tate. El nu-și pune problema, de pildă, să pătrundă 
în microcosmos pentru că nu se poate împăca cu 
gîndul că nu vede și pipăie totul la faţa locului. 
Eu cred că şi în macrocosmos va trebui să se mul- 
țumească un timp să studieze corpurile cereşti, în- 
depărtate, de la distanţă. Problema e să creăm apa- 
rate cu care să se vadă aproape tot atit de bine ca 
și cînd ai fi la faţa locului. Şi pentru un asemenea 
scop merită să-ți dăruiești viaţa!... 


XVII 


A doua zi, Bill observă o agitaţie neobişnuită pe 
vas. Tot îielul de aparate tură cărate dincolo, pe 
insulă. Între ele, și generatorul de ultrasunete al lui 
Ionescu. Inginerul-șef însă nu era de găsit nicăieri. 

Colaboratorii săi însă nu-şi făcură nici un fel de 
griji. Ei ştiau că în asemenea momente, de obicei, 
„şeful coace ceva“. Şi erau curioșşi să ştie ce. De la 
ei aflase Bill că Ionescu trimisese la developat niște 
filme care stirniseră o mare nedumerire în labo- 
ratorul foto. Nimeni nu fu în stare să-şi explice ce 
conțineau clișeele și unde fuseseră luate. Se ştia 
doar că inginerul-şei avea nevoie de ele pentru o 
comunicare pe care urma s-o prezinte în cel mai 
scurt timp. 

Forfota de pe punte nu-i da pace lui Bill. [i 
propuse de nenumărate ori lui Petea să plece îm- 
preună cu ceilalți pe insulă, să vadă şi ei ce se în- 
timplă. Și fiindcă Petea îl refuzase de fiecare dată 
cu încăpăţinare, Bill se supărase și plecase fără el. 

În craterul din jurul astronavei domnea o agita- 
ție cu totul neobișnuită. Compatrioţii săi aduseseră 
şi ei o serie de aparate. Dar Bill nu-și putu da 
seama la ce foloseau. li părea tare rău că nu era 
şi inginerul-şef acolo. Atunci ar fi putut să coboare 
liniștit şi, cu primul prilej, era sigur că Ionescu i-ar 
fi dat cu multă bunăvoință toate explicaţiile. Da, 
inginerul-şef îi lipsea în ultima vreme din ce în ce 
mai mult ! 

Ceilalţi se adunaseră aproape toţi. Bill îl desco- 
peri pe Petrovici, undeva în față, lîngă generatorul 
de ultrasunete, pe Turanov aplecat deasupra unui 
aparat americani, asistat de Robertson. Foştii adver- 
sari în problema influenţei magnetismului terestru 
asupra zborurilor cosmice păreau să îi uitat de mult 
de cearta lor. 

Șezînd sus, pe o muchie de stîncă, Bill urmărise 
multă vreme activitatea celor din vale și, judecînd 
după reacţiile lor, se părea că totul merge ca pe 
roate, că succesul le zîmbeşte cu toată fața. 

Mai tîrziu îi descoperi şi pe ziariştii americani în 
crater. Fusese atît de absorbit de ceea ce se petrecea 
jos, încît nici nu-i observase cînd ieşiseră din defi- 
leul de stinci, trecînd prin imediata sa apropiere. 
Annabel făcu niște fotografii, stătu de vorbă înde- 
lung cu Turanov, cu Robertson, cu Petrovici şi cu 
încă mulți alţii al căror nume Bill nu-l reţinuse. 

Mai tirziu, pentru a surprinde o imagine de an- 
samblu asupra craterului, Annabel porni să urce 
dealul în direcția lui Bill. Acesta, ros de curiozitate, 
nu se mai putu stăpini şi o strigă. | 

La început, iata nu reuşi să-l descopere. Apoi Bill 
începu să-și agite braţele şi ea îl văzu în sfirșit. 

— Ce făceai aici, old boy ? 

— Mă uitam şi eu să văd ce se petrece în vale, 
spuse Bill moale. V-am văzut cum vă tot învirteaţi 
printre cercetători, dar n-am prea înțeles de ce. 

— Cum, nu ştii nimic? Tu care de obicei eşii 
intotdeauna atit de bine informat ? 

— Nu, mărturisi Bill surprins. Dar ce s-a în- 
timplat ? 

— Hai, nu vii să ne plimbăm puţin? Am să-ţi 
povestesc totul. 

O luară prin trecătoare și coboriră apoi pînă 
aproape de țărm. Plină de entuziasm, Annabel îi 
povesti că lucrările de cercetare au intrat într-o fază 
cu totul nouă. În urma rezultatelor nesatisfăcătoare 
de pînă atunci, s-a renunţat la ideea de a se pă- 
trunde în astronavă prin perforarea peretului exte- 
rior. Robertson a venit cu o propunere nouă. Să se 
pătrundă prin duzele sistemului de propulsie al as- 
tronavei. Pentru aceasta trebuia să se determine 
exact pină la ce adincime se găsește scufundată 
astronava în pămînt, şi dacă se poate săpa un tunel 
pînă la una din duzele ei. 

Datorită mai ales contribuţiei lui Turanov, s-a 
reuşit să se măsoare totul cu cea mai mare precizie, 
iar probele de sol au arătat că se poate săpa tunelul 
fără nici un pericol. Săpăturile aveau să înceapă 
încă în aceeaşi zi. 

— Ei, ce zici, Bill? Nu-i aşa că-i o veste gro- 
zavă ? În cel mult o săptămînă o să pătrundem în 
astronavă |! | 

Dar Annabel observă deodată că pe Bill nu-l im- 
presionase de loc „vestea grozavă“ pe care i-o îm- 
părtăşise. Ba i se păru chiar că își reține cu greu 
un zîmbet ironic. 

— Ce-i ? Văd că ideea lui Robertson te lasă rece... 

— Mmmda ! Nu mi se pare prea grozavă, îi scăpă 
lui Bill fără să vrea. 

Degeaba încercă el să dreagă apoi lucrurile. 
Annabel simţise că îi ascunde ceva. 

— Unde-i inginerul Ionescu ? îl întrebă ea pe 
neaşteptate. El de ce nu-i jos ? 

— Nu ştiu, zău, crede-mă! încercă să se apere 
Bill. 

Dar fata nu se lăsă: 

— Bill, tu-mi ascunzi ceva! 

— Dar de unde! Ce-ţi veni, Annabel ?! se feri el 
ca de îoc. 

Ea însă nu se lăsă convinsă. 

— Ascultă, Bill, spuse foarte serios. Am de gînd 
să fac un reportaj de răsunet mondial despre cele 
petrecute în dimineața asta în crater şi, mai ales, 
despre perspectivele apropiate de pătrundere în 
astronavă. Îmi pun în joc tot prestigiul şi toată 
cariera mea, înţelegi ? Ce mă sfătuieşti să fac? 

Bill pălise. 

—- Să nu mai scrii reportajul, spuse el încet. 

— De ce, Bill? întrebase ea, neobișnuit de calm 
de astă dată. 

— Aşa, fiindcă te rog eu. 

— Asta nu-i destul. Trebuie să fiu sigură că 
ascultîndu-te nu fac vreo prostie. Îmi dau seama 
că e vorba de un secret. Dar, Bill, la mine nu te 
gindești ? Crezi că nu știu să păstrez un secret, 
atunci cînd e nevoie ?... 

Bill tăcu cu încăpăţinare. 

— Bine, atunci te las, spuse ea ridicîndu-se să 
plece. Trebuie să-mi transmit materialul. 

— Nu, nu încă, începu s-o roage el. 

— De ce, Bill? 

— Pentru că... pentru că... există o cale mult mai 
simplă de pătrundere în astronavă... 

— Nu se poate, nu cred! 

— Ba da, Annabel. Metoda încă nu-i pusă la 
punct, dar mîine, cel mult poimîine, inginerul-şei o 
să ne comunice rezuliatul. Pînă atunci, trebuie să 
taci. Dacă Ionescu n-a spus încă nimic, înseamnă că 
trebuie să tăcem şi noi. E o problemă complicată, 
cu biocurenți... 

Annabel însă nu voia să-l creadă. Sau poate că 
doar regretul după reportajul ei, conceput atît de 
magistral, încît să uimească întreaga lume, o făcea 
să fie așa. 

— Tu de unde ştii ? întrebă ea. 

— Am fost cu el, cînd a intrat prima dată. 

— Tu? 

— Eu. 

Stătură apoi multă vreme pe mal fără să-și spună 
o vorbă. Într-un tîrziu, se auziră glasuri. Cineva 

o striga pe Annabel. Ea tresări, se ridică şi o porni 
repede într-acolo. 

— Pe unde umbli, Annabel ? se auzi o voce. 

Dar Bill nu mai auzi ce răspunse fata. 

O briză uşoară venea de undeva, de departe, din- 
spre est. Poate de acasă. Dar Bill nici n-o simţi. Un 
sentiment ciudat de nelinişte începu să-l roadă tot 
mai mult. Nu era, totuşi, mai bine dacă nu spunea 
NIMIC ?... 


XVIII 


Frămintat de sentimente contradictorii, Bill hoi- 
nări încă multă vreme de unul singur pe malul apei. 
Spre est se înșirau o puzderie de insule micuţe, 
unele dintre ele fiind doar nişte colțuri de stîncă 
abia ridicate deasupra apei. Şi printre aceste insu- 
liţe, Bill văzu cu mirare apărînd deodată o ciudată 
ambarcaţiune cu pînzele în vînt. Înainta cu pru- 
dență, parcă ferindu-se să nu o observe nimeni. Mai 
tîrziu îşi dădu seama că era un cuter. Şi, cum vintul 
căzuse, echipajul strînse pînzele. Apoi se auzi pă- 
cănitul unui motor. Bill mai desluși o antenă mare, 
goniometrică, şi un ins masiv care scruta insula 
printr-un binoclu. În curînd descifră şi numele cu- 
terului : „Shark“ *. 

Bill se ascunse după stînci şi aşteptă curios să 
vadă ce se va întîmpla. Cuterul acostă nu departe 
de mal. O barcă uşoară fu lansată pe apă şi unul 
din cei doi membri ai echipajului, insul cel voinic, 
cobori în ea. 

Încet, cu precauţie, necunoscutul ccoli locurile 
primejdioase, unde valurile se izbeau cu putere de 


+ Rechin — în l.engl. (n.a). 

stînci şi, în curind, ajunse la mal. Priponi barca, 
apoi se întoarse și începu să urce în sus. ȘI, în 
aceeaşi clipă, Bill avu senzaţia că pe omul acesta 
îl mai întîlnise cîndva. Mişcările elastice, pumnii 
mari, pieptul vînjos şi faţa desfigurată de o cicatrice 
le mai văzuse undeva. Şi deodată Bill își aminti: 
era unul din cei care-l urmăriseră la Beachtown. 

Străinul urca cu prudență printre bolovani, oprin- 
du--se, din cînd în cînd, să asculte dacă nu se aude 
ceva. Șovăind, o porni apoi în sus, spre centrul insu- 
lei. Bill se luă tipţil după el. 

Și, deodată, de undeva din vale răzbătură niște 
voci. Străinul se opri nehotăriţ. Se părea că nu ştie 
ce să facă, să-şi continue drumul sau să se întoarcă. 

În clipa aceea, de teamă să nu-l scape, Bill se 
aruncă asupra lui. Luat prin surprindere, necu- 
noscutul se prăbuși, icnind cu Bill deasupra lui. 
Pentru o fracțiune de secundă, privirile li se întil- 
niră şi Bill citi atita ură în ochii duşmanului său, 
încît îşi pierdu cumpătul. În clipa următoare se 
simţi zviriit în sus, apoi recepţionă un pumn în 
plină faţă. Bill strînse din dinţi şi se repezi din nou 
asupra lui, tremurînd de furie. 

Se prăbușiră amindoi, rostogolindu-se la vale și 
stîirnind o avalanşă de pietre pe urmele lor. Dar 
Bill fu repede din nou pe picioare. Pîndea apro- 
pierea adversarului, așteptindu-l să atace. Acesta 
îl privea rînjind. Bill n-avu de unde să ştie că lec- 
ţia pe care o primise odată de la el îl învățase 
minte. Străinul simulă că lovește cu dreapta. Bill 
pară, azvirlindu-se într-o parte şi căutînd să-i apuce 
braţul într-o clasică figură de judo. Dar recepţionă 
o stingă atît de zdravănă, încît simţi că-i fuge 
pămîntul de sub picioare. Însă străinul îi subapre- 
ciase rezistența. Se apropiase prea mult cu garda 
deschisă. Bill nu scăpă prilejul şi-l pocni cu sete. 

Apoi din nou se încleştară unul de altul şi iar se 
prăbușiră la pămînt, rostogolindu-se pînă lingă apă. 

—- Hei, ce dracu v-a apucat? se auzi o voce, de 
sus, de pe mal. 

Și peste citeva clipe Bill se simţi apucat de niște 
braţe vînjoase şi descleștat de adversarul său. 

— Ei, Bill! îl recunoscu un marinar de pe „Nep- 
tun“. Ce v-a apucat ? De ce vă bateţi ? 

— A venit ca un hoț pe insulă! E un bandit, îl 
cunosc ! Ţineţi-l bine, să nu vă scape! spuse Bili, 
abia trăgîndu-și sufletul. 

— Tu eşti bandit! ripostă străinul cu ură. 

— Legaţi-l repede, să nu ne scape ! comandă Bill. 
Apoi străinului : O să dai tu socoteală acum pentru 
toate ! 

Necunoscutul începu să se zbată cu violenţă și 
marinarii fură nevoiți să se arunce asupra lui şi să-l 
lege, operaţie care se soldă cu citeva cucuie și 
viînătăi pentru fiecare. 

Stăpin pe situaţie, Bill nu mai stătu o clipă pe 
gînduri. Lăsă un marinar să-l păzească pe străin, 
apoi, luînd comanda micului detașament, porni să 
cucerească și cuterul. Strecurîndu-se la adăpostul 
nenumăratelor stînci şi insulițe, ajunseră aproape pe 
neobservate la mica şi ciudata ambarcaţiune, cu un 
rechin sculptat la prova. 

Atacul a fost fulgerător. Dar, în clipa în care se 
zvîrliră asupra „dușmanului“, Bill strigă deodată cit 
îl ţinură puterile : 

— Nu daţi în el! 

Inamicul se dovedi a nu fi altul decît bunul său 
prieten Tom. | 

Stingheriţi din cale-afară, o porniră îndărăt la 
mal unde îl dezlegară pe bietul Jim Paterson, fostul 
campion mondial de box. Apoi, odată încurcătura 
lămurită, cei doi protagoniști principali, Bill şi Jim, 
coboriră pînă lîngă apă şi ajutindu-se unul pe altul 
cu multă compasiune începură să-și oblojească 
rănile. 

Vestea despre cei doi americani care au străbătut 
Pacificul într-un cuter pentru a veni pe insulă se 
răspîndi mai repede ca vîntul. Şi în curînd se văzură 
înconjurați de ziariștii de pe „Oregon“, care se ale- 
seseră astfel cu un subiect gras pentru publica- 
ţiile lor. 

XIX 


După accidentul de pe pod, Tom rămăsese ascuns 
în căsuţa lui Jim. Agenţii poliției mai dădură un 
timp tîrcoale pe acolo, apoi incidentul tu uitat. 

Cei doi no. prieteni petrecuseră împreună seri 
minunate. Jim Paterson avusese o viață agitată, 
plină de peripeții, cunoscuse lumea și oamenii şi ştia 
să povestească atit de frumos și înțelept, încît Tom 
simţea că nu se va plictisi niciodată lîngă el. 

Zilele treceau pe neobservate. Din cînd în cînd, 
Jim pleca la oraş să aducă provizii şi să afle ce mai 
e nou. Dar veştile erau din ce în ce mai rare și 
lipsite de importanţă. Aflară că Bull s-a îmbarcat şi 
Tom se bucură că prietenul său scăpase astfel de 
orice pericol. Pe acasă nu-l mai căuiase nimeni. ŞI, 
totuși, ascultind de sfatul lui Jim, Tom nu se în- 
toarse la Beachtown. 

Apoi, într-o bună zi, vestea descoperirii insulei 
misterioase și a astronavei necunoscute ajunse pînă 
la ferma lui Jim. Acesta plecă imediat la oraş, unde 
cumpără toate ziarele pe care le mai putu găsi. 
Astfel Tom află şi despre isprava lui Bill, ba îşi mai 
văzu şi propriu-i nume trecut alături de cel ai prie- 
tenului său. 

La început, Jim fu foarte fericit că toate se sfir- 
şiseră cu bine: „ca-n poveşti, pentru că în viață...“ 
Dar cînd îl văzu pe Tom că-şi strînge lucrurile, se 
întristă foarte tare. Se legase atît de mult de noul 
său prieten, încît nu-i venea de loc la îndemiînă că 

a trebui să rămînă din nou singur, 

Tom se întoarse acasă, unde avu o discuţie destul 
de aprinsă cu bătrînul Perkins. Acesta nu-i iertă cu 
una, cu două necazurile şi grijile pe care le prici- 
nuise celor apropiați. Şi aceste discuţii deveniră şi 
mai neplăcute atunci cînd Tom nu mai fu reprimit 
la uzinele ,„,Landham and Co“. Activitatea trustului 
era în declin şi, abia cu citeva zile în urmă, se 
făcuseră concedieri masive. Apoi, Tom nici nu putu 

să aducă vreo justificare plauzibilă, care să moti- 
veze absenţa sa de la serviciu. Iar cînd încercă să 
le spună povestea cu astronava şi de faptul că nu- 
mele său fusese pomenit în ziare, cineva îi replicase 
scurt : 

— Păi, dacă aşa stau lucrurile, înseamnă că ești 
cineva! Ce rost mai are atunci să te întorci la 
lucru ? Dacă te-am ţine aici, la laborator, ar însemna 
să nu-ţi recunoaștem meritele. Dar deocamdată alt- 
ceva nu avem. Mai încearcă peste cîteva luni... 

Amărit, Tom lua în fiecare zi drumul pe jos spre 
ferma lui Jim. Acesta era cum nu se poate mai 
bucuros că prietenul său nu-l părăsea. Jim făcu rost 
de un aparat de radio și cei doi nu scăpară nici o 
emisiune despre activitatea de pe insulă. Și, cu toate 
că Jim îşi da toată silința să-l facă să-și uite neca- 
zurile, Tom era din zi în zi mai abătut. Într-un tîr- 
ziu, Jim înţelese că prietenul lui suferă pentru că 
nu se află şi el pe insulă, alături de Bill, mai ales de 
cînd acesta își exprimase în presă regretul că nu se 
găsise un loc şi pentru Tom pe vasul „Oregon“. 

Și, într-o seară, după ce Tom tăcuse multă vreme, 
pradă gîndurilor sale triste, Jim nu se mai putu 
stăpini : 

— Ce-ar fi să plecăm şi noi acolo ? 

Tom îl privi mirat. Apoi se supără: 

— De ce mă mai necăjeşti şi dumneata ? 

Dar într-o bună dimineaţă, devreme, Jim îi bătu 
cu putere în geam. 

— Hei, Tom ! Scoală, că am nevoie de tine! 

Fără o vorbă; o luă înainte spre port cu Tom, 
încă pe jumătate adormit, după el. Se opri lîngă o 
dană părăsită. Apoi, întorcîndu-se pe neașteptate, 
întrebă : 

— Ei, ce zici ! Îţi place ? 

— Ce să-mi placă ? nu pricepu Tom. 

— Vasul nostru. 

Tom tresări. Într-adevăr, la chei se legăna un 
cuter, cam vechi, dar încă destul de solid, căruia i se 
adaptase şi un motor cu explozie. 

Și din clipa aceea Tom deveni cu totul alt om. 
Exuberant, plin de energie, era gata să facă orice 
numai să poată pleca cît mai degrabă. Abia mai 
tîrziu află că Jim îşi vînduse toate medaliile şi tro- 
feele cucerite de-a lungul carierei sale de boxer, ca 
să facă rost de bani şi să poată închiria cuterul. Tom 
nu găsi nici un cuvint care să-i poată exprima sen- 
timentele. Îl îmbrăţișă însă cu ochii strălucitori şi... 
de ce să nu recunoască, puţin umezi. 

Călătoria decursese în cele mai bune condiții. Jim 
se dovedi un marinar de înaltă clasă, iar Tom un 
ucenic plin de rîvnă şi un radiotelegratist de prima 
mînă. Și astfel reușiră să ajungă fără incidente pe 
insulă, dacă nu punem la socoteală ciocnirea cu Bill. 

Seara, cei doi temerari „lupi de mare“ fură invi- 
taţi împreună cu Bill pe bordul lui „Oregon“. Aici, 
înconjurați de atenţia tuturor, fură nevoiţi să po- 
vestească iar şi iar despre călătoria lor pe mare. Şi 
ochiul umflat al lui Bill, ca și gestul cu care Jim 
își freca din cînd în cînd bărbia tumefiată stirniră 
mereu zimbete greu reținute. 


XX 


Dimineaţa, Bill tocmai se pregătea, împreună cu 
Petea, să le facă o vizită prietenilor săi pe cuter. 
Deodată observară o agitaţie neobişnuită pe bord. 
Carcetătorii se foiau de la un serviciu la altul şi Bill 
nu reuși să oprească pe nici unul şi să afle ce s-a 
întimplat. 

Pe uşa laboratorului de electronică, indicatorul 
roşu de neon atrăgea atenţia : „Intrarea strict inter- 
zisă. N-avură curajul să intre. Se făceau, desigur, 
nişte experiențe importante şi pătrunderea luminii 

prin ușa care s-ar fi deschis ar fi stingherit mersul 
lucrărilor. 

Bill şi Petea se plimbară mai mult de o oră prin 
fața ușii, fără să reușească să afle despre ce era 
vorba. Deodată se pomeniră față în față cu Norden. 
Căruntul era deosebit de emoționat. Fusese chemat 
de inginerul-șei personal. O dată cu Norden se 
strecurară și ei în laborator. Toată atenţia cerce- 
tătorilor era concentrată asupra marelui ecran al 
hidrolocatorului. În centrul lui apăruse din nou ciu- 
datul corp rotund, care le mai dăduse o dată de 
furcă. De data aceasta însă, nu se depărta, ci părea 
să crească în mărime. 

— Ce spui, Norden? se auzi vocea lui Ionescu 
din semiîntunericul laboratorului. Ai avea curajul să 
pornești pe urmele acestui „monstru marin“, care 
era cit pe aci să-ţi facă figura rîndul trecut ? 

Inginerul-șef părea foarte bine dispus şi Norden 
se însufleţi : 

— Îmi datorează o explicaţie. Trebuie să mă în- 
tilnesc neapărat încă o dată cu el!. 

— Nu, Norden. Nu-i suficient atât. Trebuie să-l 
capturăm. Operația poate îi foarte primejdioasă. Ce 
zici, te încumeţi ? 

— Ba bine că nu! Aștept ordinul de plecare. Dacă 
vă știu pe dumneavoastră aici, la aparate, nu mă 
tem să-l înfrunt nici pe dracul în persoană ! 

— Norden, gindeşte-te bine ce faci! Eu nu voi 
fi la aparate. Voi merge cu dumneata. 

Hotărîrea inginerului-şef provocă o linişte de 
mormint în marea sală a laboratorului. Bill simți că 

se taie răsuflarea şi fără să vrea făcu un pas spre 
lonescu ca spre a-l opri. 

— Ei, ce facem ? întrebă acesta din nou, cu voce 
egală. 

— Plecăm ! spuse Norden cu hotărtre. 

— În cât timp poți să fii sata? 

—- În maximum o oră. 

— S-a făcut! 

Pregătirile de lansare a submersibilului fură ur- 
mărite cu cea mai mare încordare. Apoi Ionescu își 

luă zîmbind rămas bun de la toți. Pe Bill însă îl 
îmbrăţișă, în timp ce băiatul îşi ascundea ochii în 
umărul lui. Se mai întoarse o dată şi din turelă și le 
făcu semn, apoi chepengul se închise şi „Broasca 
țestoasă“ dispăru sub apă. 

Pe ecranul hidrolocatorului urmăriră apoi afun- 
darea submarinului care, îndrumat de pe bordul lui 
„Neptun“, pornise să captureze ciudatul „,monstru 
marin“. Dar operaţia de dirijare se dovedi mai grea 
decit s-a presupus. Petrovici, din ce în ce mai ner- 
vos, îşi dădu seama că ceva nu mergea cum trebuie. 
Captarea imaginii submarinului era tot mai anevo- 
ioasă. Interveniseră din nou acele cîmpuri de forţă 
care făceau aparatele să funcţioneze prost. 

Atunci Petrovici ceru să li se comunice celor doi 
să se întoarcă imediat. Dar cu toate străduinţele, le- 
gătura nu mai putu îi stabilită. Submarinul nu răs- 
pundea. 

Printre oamenii strînși în laboratorul de electro- 
nică trecu un murmur de neliniște. Petrovici trecu 
la marele aparat de televiziune submarină şi începu 
să-l manevreze cu înverșunare. Dar totul fu de 
prisos. Nici pe această cale legătura nu mai putu fi 
stabilită. 

Pe vas începu să sune alarma. Veni apoi un 
mesaj de pe „Oregon“. Hidrolocatorul lor pierduse 
urma submarinului. Americanii cereau coordonatele 
exacte pentru a-l regăsi mai ușor. Și chiar în clipa 
aceea, imaginea lui dispăru şi de pe ecranul hidro- 
locatorului secţiei de electronică. O adîncă neliniște 
îi cuprinse pe toți. | 

Comandantul ceru imediat legătura radio cu 
uscatul. Dar nici uscatul nu răspundea, cu toate 
apelurile disperate ale radiotelegrafiștilor de pe 
ambele vase. 

De pe ,„„Oregon“ decolă imediat un elicopter care 
începu să facă zboruri de recunoaştere deasupra 
zonei în "care se bănuia că navighează submarinul. 
Mai tîrziu sosi o știre care-i descumpăni cu totul. 
Elicopterul descoperise şi fotografiase o pată mare 

pe suprafața oceanului, în imediata apropiere a re- 
siunii în care se presupunea că se află submarinul. 

— Nu, nu se poate, murmurase Petrovici în- 
grozit. 

Bill simţi că-l cuprinde disperarea. Şalupele por- 
niră cu viteză în direcţia indicată şi după ore întregi 
de căutare se întoarseră fără nici un rezultat. 

Bill umbla ca năuc peste tot, fără să înțeleagă ce 
se întîmplă, fără să vrea să înțeleagă. Gîndul că 
Ionescu şi Norden au rămas pentru totdeauna la mii 
de metri adincime, fără nici o posibilitate de scă- 
pare, i se păru absurd, nebunesc. 

Zăbovi pe punte timp îndelungat, cu ochii ţintă în 
direcţia în care dispăruse submarinul. Și vremea 
trecea, iai submarinul rămase în adîncuri. Dar Bill 
scruta într-una zările, cu încăpăţinare, şi nici nu vru 
să audă cînd cineva veni să-l ia de acolo. 

În același loc îl găsi și Annabel. Se aşeză lîngă 
el, căutînd să-l tulbure cît mai puțin. Specialiștii de 
pe „Oregon“ nu mai aveau nici o îndoială că cei doi 
se prăpădiseră de mult. Cu cuvinte abia şoptite, 
Annabel încercă să-l îmbărbăteze, dar Bill nici nu 
O auzi. 

Se făcuse noapte tîvziu şi Bill era încă în același 
loc. O simţi pe Annabel alături, zgribulindu-se de 
frig și atunci își dezbrăcă haina şi i-o puse pe umeri. 

Nu departe, în faţa lor, ca o pată întunecată în 
mijlocul nopţii, se vedea insula. Bill privi cu încor- 
dare într-acolo şi deodată îi trecu prin minte o idee 
nebunească. Fără să mai stea pe gînduri, se ridică. 
Annabel nu-l întrebă nimic, dar îl urmă supusă ca 
o umbră. 

În cabina radiotelegrafiştilor era Petea de cari. 
Se vedea că e frînt de oboseală. Nu încetase o clipă 
să-și lanseze apelurile în speranţa că submarinul va 
răspunde totuşi pînă la urmă. 

— Petea, fă-mi şi mie un serviciu, îl rugă Bill. 
Cheamă-i pe prietenii noştri de pe „Shark“. 

— La ora asta ? Poate că oameriii dorm. 

— Nu-i nimic! Scoală-i din sonn şi roagă-i să 
vină cu barca să mă ia. 

Petea îl privi cu luare-aminte, dar văzindu-l cit e 
de hotărît se supuse. | 

Într-adevăr, cei de pe cuter dormeau. Trebuiră să 
aștepte destul de mult pînă se auzi vocea răgușită 
de somn a lui Tom. 

Aflînd că Bill are nevoie de ei, Tom comunică că 
vor veni imediat cu barca spre „Neptun“. 

Bill şi Annabel aşteptară sus pe punte. În curînd 
prin întuneric apăru o luminiţă minusculă. Apoi 
zăriră şi barca. Jim trăgea virtos la rame, în timp 
ce 'Lom ţinea cîrma. 

Apoi, Bill lăsă scăriţa în jos, dar cînd fu să co- 
boare, Annabel se încăpăţină să meargă şi ea. Toate 
insistenţele lui Bil, care căuta s-o convingă să ră- 
mînă pe vas, fură zadarnice. Fata nu cedă în ruptul 
capului. Și, pînă la urmă, neavînd încotro, trebui 
s-o ia şi pe ea. 

— Luaţi-o spre insulă ! spuse Bill, cînd se văzu 
în barcă. 

Fără o vorbă, Jim începu să tragă la rame, în timp 
ce Tom ţinea în continuare cirma. Un vint rece 
începuse să bată și apele se agitau neliniștite. 

Nici nu apucaseră să acosteze că Bill şi sări pe 
țărm, pierzîndu-se în beznă. Urcă poteca în sus, 
spre trecătoare, mergînd din ce în ce mai repede. 
O înfrigurare neobișnuită pusese stăpînire pe el şi 
Bill se grăbi din ce în ce mai tare pînă se trezi 
fugind de-a binelea. Trecu în goană prin defileu, 
trezind ecouri sumbre în urma sa, apoi o luă la vale, 
spre crater. 

Și Bill nici nu se miră cînd văzu intrarea în astro- 
navă deschisă. Pătrunse în interior și, în clipa ur- 
mătoare, liftul pluti cu el în sus. Ajunse astfel în 
încăperea spațioasă a ecranelor. O clipă Bill rămase 
pe gînduri, apoi, hotărît, se apropie de unul dintre 
ele. Imediat, citindu-i parcă gîndurile, ecranul se lu- 
mină şi Bill văzu ţărmul cu barca trasă la mal şi pe 
prietenii săi aşieptîndu-l. Annabel se aşezase pe o 
piatră, cu haina lui striînsă în jurul umerilor, Jim 
se plimba de colo pînă colo neliniștit, în timp ce Tom, 

cițiva paşi mai sus pe cărare, scruta întunericul în 
direcția în care dispăruse el. 

„Nu, nu asta vreau“, murmură Bill nemulţumit şi, 
în aceeași clipă, imaginea se schimbă. 

Bill căpătase acum o perspectivă largă asupra ocea- 
nului pe care, ca două puncte infime, se legănau va- 
sele de cercetări. Apoi Bill își concentră privirea 
asupra locului unde se afundase „Broasca“ şi se 
cufundă şi el sub oglinda apei. Începu o căutare 
lungă care i se păru fără sfîrşit. Toate cotloanele 
din apropierea insulei fură cercetate, dar fără nici un 
rezultat. Apoi Bill descoperi o falie pe fundul de 
mare şi porni în explorare de-a lungul ei. Adînci- 
mea creştea ameţitor de repede, încît Bili, de grăbit 
ce era, aproape că-şi pierdu răsuflarea. 

Și, în această prăpastie de pe fundul oceanului, 
Bill descoperi, pînă la urmă, departe de tot, la o 
adincime înspăimiîntătoare, două umbre încremenite, 
care parcă se pîndeau prin întuneric. Apoi una dinţre 
ele se mișcă și Bill văzu că era o sferă lăptoasă ain 
acelaşi material cu astronava, avînd tot felul de an- 
tene ce o făceau să semene cu un arici. Mai încolo 
zăcea „Broasca ţestoasă“. Bill avu o tresărire dure- 
roasă cînd o văzu stind aşa, nemişcată, fără pic ăe 
viață. Dar bila care începuse să se mişte îi atrase 
din nou atenţia. Părea să caute un loc anume pe fun- 
dul oceanului. La un moment dat se opri şi îşi retrase 
țepii în interior. Un fulger puternic sclipi sub ea și 
Bill tresări. Ce naiba face ? Dar nici nu-şi exprimase 
bine nedumerirea, cind ecranul se şi simţi dator 
să-i dea răspunsul. Bill se pomeni străbătînd o dată 
cu iulgerul lansat straturile de depuneri de pe fund, 
determinîndu-le vîrsta, compoziţia chimică, prove- 
niența, într-o succesiune rapidă, fără să se oprească 
la amănunte, știind că aparatele astronavei înre- 
gistrează totul, pină și cele mai neînsemnate detalii. 
Și astfel, Biil descoperi cu mirare că straturile depu- 
nerilor de fund reprezintă de fapt pagini din istoria 
geologică nu numai a oceanului, ci şi a întregii pla- 
nete. Dar Bill nu avu răbdarea necesară să se 

oprească prea mult asupra acestor probleme. El ve- 
nise cu un anumit scop pe astronavă. 

Imaginea se schimbă și din nou apăru bila. Încet, 
cu prudenţă, ea îşi îndrepta un fel de oculare pe 
urmele unor pești ciudaţi. Dar nici asta nu-l interesa 
pe Bill acum. El căuta altceva. În sfîrșit, descoperi 
Și „„Broasca ţestoasă“. Era în aceeași poziţie, lipită 
de fund, nemișcată și lipsită parcă de viaţă. Bill își 
simţi inima bătînd cu putere. Şi, deodată, fără nici un 
efort, privirile îi străbătură prin pereţii masivi şi Bill 
il văzu pe Ionescu concentrat, cu ochii aţintiţi spre 
corpul sferei din faţă, în timp ce Norden meşterea 
de zor la aparatul de emisie. De emoție, Bill simţi 
că i se taie picioarele. Trăiau, amîndoi trăiau şi-și 
continuau cercetările. Trebuia să le ducă imediat 
vestea celor de pe „Neptun“. Și Bill parcă se și ve- 
dea strivit de strînsoarea zecilor de braţe vînjoase 
care-l îmbrățişau cu bucurie. Dar cînd fu să plece, 
Bill îşi aminti că ar trebui să le ducă ceva, un semn 
ca să-l creadă. Privi îndelung în jur. Fasciculul de 
lumină de pe ecran părea să vină de la un tub mi- 
nuscul dii metal ușor, de culoare alburie. Bill îl 
desprinse de pe suportul său și îl băgă în buzunar. 
Alături, pe un fel de pupitru, descoperi nişte urme 
de scrum, dar nu le dădu nici o atenţie. Si, deodată, 
privirile lui Bill descoperiră pe podea un muc de ţi- 
gară strivit. Se aplecă, îl luă și se apucă să-l cerce- 
teze curios. Ionescu nu fuma decît foarte rar şi nici- 
odată în timp ce lucra. Să aibă, totuşi, astronava 
pasageri care nu se arătaseră încă şi care fumau ?... 
Ce aberaţie ! Mucul de ţigară, judecînd după inscrip= 
ţia pe jumătate arsă, părea să provină de la o ţigară 
„Chesterfield“. Bill îl vîri în buzunar, hotărit să dez- 
lege misterul mai tirziu şi o luă grăbit spre ieşire. 

Afară, vîntul se înteţise. Cînd ieşi din trecătoare 
îl întîmpină o rafală furioasă, gata să-l răstoarne. 
Prietenii îl așteptau plini de îngrijorare. Dar nici 
unul din ei nu spuse nimic. Și Bill, simțindu-se de- 
odată nespus de obosit, se prăbuși în barcă aproape 
fără vlagă. 


287 


— Trăiesc ! bolborosi el. Amindoi !... Amîndoi tră- 
lesc! Trăiesc amindoi! repeta el în neștire. 

Înapoierea pe „Neptun“ fu deosebit de grea. Marea 
devenise foarte agitată şi zeci de stinci pindeau 
vrăjmaşe de sub apă. Jim şi Tom se schimbară de 
cîteva ori la rame. Pe Bill nu se putea conta. El şeciea 
pe fundul bărcii, fără să simtă apa care creştea în ea 
şi murmura într-una : 

— "Trăiesc amindoi! Trăiesc !... 

Și toţi cei pe care Bill se apucase să-i trezească, pe 
bordul lui „Neptun“, îl priviră plini de compătimire, 
văzîndu-l în ce hal era şi-i rugară pe prietenii lui 
să-l ducă la culcare... 


XXI 


Văzînd că nimeni nu-l ia în serios, la insistenţele 
prietenilor săi, Bill se lăsă condus în cabină. 

În curînd apăru şi Petea. Toţi erau foarte îngrijo- 
raţi de starea lui Bill. Lui însă nu-i păsa de nimeni 
şi de nimic. Era într-o permanentă euforie, de parcă 
ar fi fost băut. Îi venea să cînte, să joace şi repeta în- 
tr-una că cei doi trăiesc. 

— Trăiesc ! Înţelegi, Petea ? I-am văzut cu ochii 
mei |! 

Petea clătină din cap cu milă. Tocmai pe el se gă- 
sise Bill să-l amăgească, el care ore în şir nu făcuse 
altceva decit să lanseze apeluri disperate în căuta- 
rea lor. 

— Bine, bine! spuse el supărat. Și acum, la cul- 
care |]... 

Marea se agita turioasă. Nici nu mai putea îi vorba: 
de o întoarcere a lui Tom și Jim pe cuter. Apoi ar 
mai îi trebuit s-o ducă și pe Annabkel pînă la vasul 
american. 

Petea hotărî să rămînă cu toţii să doarmă la el. Pe 
Bill, mai de voie, mai de nevoie, îl urcă în patul său, 
unde adormi pe dată. Annabelei îi aranjă patul său, 
iar el, împreună cu Jim şi Tom se culcară pe jos. 

Cît timp dormiseră, nu-şi putură da seama. Fură 
treziți de o bubuitură înfricoșătoare, care zgilții vasul 
din toate încheieturile. O lumină puternică, alb- 
albăstruie, inundă cabina. Se repeziră claie peste gră- 
madă la hublou. O coloană imensă de foc se înălța de 
pe insulă și lumina ei era atit de puternică, încît fură 
nevoiţi să-şi apere ochii. În clipa următoare se dădu 
alarma pe bord. Sirenele porniră să urle, acoperind 
totul cu sunetele lor scurte și stridente. Se auzea 
gravă şi sirena de alarmă de pe „Oregon“. 

Apoi vocea calmă a comandantului, mult prea 
calmă, pătrunse peste tot: 

— „Nimeni nu părăsește cabina ! Închideţi toate 
ușile de comunicaţie şi toate hublourile !... 

Strinşi unul lîngă altul, prietenii aşteptară să vadă 
ce avea să se întîmple. 

Dar în curînd alarma încetă şi o zbughiră cu toţii 
pe punte. 

Insula era învăluită în nori deşi de fum, care se ri- 
dicau ca din craterul unui vulcan. De pe vasul arne- 
rican se înălțau semnale luminoase. Pe „Neptun“ se 
făcu apelul și se constată că nu lipseşte nimeni, în 
afară de cei doi dispăruţi o.dată cu submarinul. 

Apoi apăru o șalupă americană. 

— Ştiţi cumva ce s-a întîmplat? se auzi o voce 
din întuneric. 

— Habar n-avem ! răspunse cineva de sus. 

— Pierderi aveţi ? 

— Nu. Dar voi? 

— Lipsesc doi ziarişti : fata și un bărbat. Se pare 
că au rămas peste noapte acolo. Am încercat să ne 
apropiem de insulă, dar fumul e atît de des, încât 
n-a fost chip. 

Annabel se apropie repede de balustradă : 

— Le mine mă căutați ? 


dumitale acolo ? 


— Nu, nu ştiu nimic despre el. N-am fost îm- 
preună... 

Pe neaşteptate, pe punte izbucni o hărmălaie de 
nedescris, acoperind totul. Bill şi prietenii săi se gră- 
biră într-acolo să vadă ce s-a întîmplat. Spectacolul 
era unic. Oamenii se îmbrăţişau, se sărutau. Radio- 
telegrafistul de cart tocmai înregistrase un mesaj 
din partea inginerului-șef și a lui Norden. Se întor- 
ceau victorioşi: reuşiseră să captureze „monstrul 
marin“. 

Reflectoarele puternice începură să măture apele 
Şi, deodată, dintre valuri se ivi submarinul. Naviga 
la suprafață, avînd la remorcă o imensă bilă opacă. 

Sosirea lui Ionescu şi Norden pe bord fu întîimpi- 
nată cu urale puternice. Toţi se înghesuiau să-i îm- 
brăţişeze, să le strîngă mîinile. 

— Cum aţi reuşit să prindeţi „monstrul“, voia să 
Ştie fiecare. 

— Monstrul cred că a dat ortul popii, povesti 
Norden vesel. Tot timpul fusese atît de zglobiu şi 
de preocupat, încit ni se părea că-și bate, pur şi 
simplu, joc de noi. Nici nu catadicsea măcar să ne 
bage în seamă. Şi deodată, ce să vezi, cînd ne pier- 
duserăm orice speranță de a-l mai captura, pe ne- 
aşteptate, monstrul se cutremură şi încetă să mai 
scurme fundul oceanului. Apoi, întorcîndu-se cu 
burta în sus, începu să se ridice la suprafaţă ca un 
peşte mort... 

Dar inginerul-şef păru să nu împărtăşească de 
loc buna dispoziţie a lui Norden. 

— S-a întîmplat ceva neobişnuit în lipsa noastră ? 
întrebă el nerăbdător. 

Cînd află despre explozia îngrozitoare care a avut 
loc pe insulă, inginerul-şef se schimbă cu totul la 
faţă. Parcă îmbătrînise deodată și-și pierduse toată 
vioiciunea. 

— Nu, nu se poate, murmura el într-una. Nu se 
poate. Tocmai acum cînd eram pe cale să aflu totul... 

Și în noaptea aceea nimeni nu mai dormi pe „Nep- 
tun“. Ionescu vru să plece imediat pe insulă, dar co- 
mandantul se opuse categoric. Trebuia să aştepte 
zorile. 

Brusca schimbare a inginerului-şef îi îngrijora pe 
toţi, peste măsură, și noaptea fu nespus de lungă. 
Apoi veni și dimineaţa și primele șalupe plecară 
spre insulă. O dată cu ele plecară şi cei patru prie- 
teni împreună cu Annabel. 

Insula nu mai era de recunoscut. Parcă trecuse 
un uragan de foc peste ea. Totul fusese dărimat, 
răscolit, distrus. Cît despre astronavă, nici o urmă... 

Și din nou începură să se înfrunte păreri contrare. 
Unii susțineau că s-a întors la baza ei de plecare, 
alții — dimpotrivă — încercau să demonstreze că a 
explodat sau chiar că s-a autodistrus dintr-o cauză 
necunoscută încă. 

Singurul care nu luă parte la aceste dispute fu in- 
ginerul-șef. Era atît de îngîndurat și de abătut, încât 
toată lumea îl lăsă în pace. Majoritatea timpului și-o 
petrecea în laborator, stînd ore. întregi în fața bilei 
mari şi opace, singura mărturie a vizitei pe Pămînt 
a astronavei necunoscute. Nici măcar Bill nu îndrăzni 
să-l tulbure în primele zile, deşi avea să-i sbună 
atitea. 


Bill era singurul care încercase să facă o legătură 
între dispariţia ziaristului cu mutră nesuferită şi ex- 
plozia de pe insulă. Într-o zi, plimbîndu-se cu Anna- 
bel, o întrebase direct: 

— Ascultă, tu îl cunoşti mai de mult pe colegul 
ăsta al tău care a dispărut ? 

— Nu, mărturisi fata. A fost angajat special de 
revistă pentru că avea experienţă în probleme de 
astronautică. 

— Nu știam că patronul tău pe lingă pasiunea pen- 
tru sport o mai are și pe cea pentru astronautică, 
spuse el acru. Apoi, după ce își rumegase îndelung 
gîndurile, puse o întrebare care ei i se păru de-a 

dreptul stupidă: Nu cumva colegul tău obişnuia să 
fumeze „Chesterfield“ ? 

Nu, Annabel nu știa ce ţigări preferase dispărutul. 
Totuşi recunoscu că atunci cînd o întrebase de ce 
nu-şi mai face reportajul, ca să scape de insistenţele 
lui, i-a spus, pînă la urmă, că inginerul Ionescu cu- 
noaşte o cale mult mai simplă de a intra în astronavă. 

Bill se blestemă în gînd că nu ştiuse să tacă din 
gură, şi se jură că, odată întors acasă, nu se va lăsa 
pînă nu va lămuri acest nou mister. Dar bănuielile 
sale nu îndrăzni să le împărtăşească nimănui, nici 
măcar inginerului-şei. 


Explozia de pe insulă lăsase un sol imens în sufle- 
tele oamenilor. Şi printre cei care resimţeau cel mai 
puternic dispariția astronavei era şi Bill. Parcă îşi 
pierduse orice chef de viaţă. Umbla năuc, de colo 
pină colo, fără nici un rost şi rar dacă schimba cu 
cineva cite un cuvînt. Imaginea aceea zguduitoare a 
craterului ras de pe faţa pămintului, a insulei acope- 
rită de zgură şi piatră topită care s-a prelins pînă în 
ocean îl urmărea pină şi în somn. 

Răminerea pe mai departe prin acele locuri deve- 
nise de prisos şi se aştepta din zi în zi să sosească 
ordinul de plecare. 

Gîndul că trebuia să se întoarcă acasă fără nici un 
rezultat, că toate cele pătimite fuseseră fără rost, îl 
îmbolnăvea pur şi simplu. Și într-o zi, nemaiputin- 
du-se stăpîni, își luă inima în dinţi şi îl căută pe in- 
* ginerul-şef. 

Il descoperi într-unul din laboratoarele secţiei de 
electronică făcînd, împreună cu Petrovici, nişte cer- 
cetări asupra bilei. Se așteptase să-l găsească trist 
şi amărît. Dar nu, Ionescu îşi recăpătase vioiciunea şi 
neastîmpărul de altădată, ceea ce îl cam descumpăni 
pe Bill. 

— Am venit să vă spun că m-am hotărit să mă 
întorc acasă, îi spuse el lui Ionescu. Nu mai are rost 
să zăbovesc pe aici. 

— Da, ai dreptate, Bill! Te-ai gîndit bine, con- 
firmă inginerul-şef. Şi noi așteptăm ordinul de în- 
toarcere. Deocamdată nu mai avem ce face aici. 

— Deocamdată ?! Bill nu izbuti să-şi ascundă 
ironia amară pe care i-o provocase acest cuvint. 

— Da, Bill, deocamdată... spuse Ionescu, încrun- 
tind sprîncenele. 

— De ce deocamdată? Corect ar fi să spuneți 
niciodată... 

Ionescu își întrerupse munca și se întoarse spre 
Bill, privindu-l cercetător. Acesta îşi lăsase ochii în 
jos, stinjenit. | 

— Ascultă, my dear, spuse inginerul-şef destul de 
aspru, eu obișnuiesc să mă exprim corect și în en- 
sleză, deși nu-i limba mea maternă. Apoi îmbunin- 
du-se: Ce-i descurajarea asta pe tine? Și tu eşti 
dintre aceia care cred că totul e pierdut? Uiţi că 
ne-a rămas bila şi toate clişeele pe care le-am făcut 
pe bordul astronavei ?... Cu timpul ele pot deveni 
cheia dezlegării unor taine care astăzi ni se par de 
nepătruns. E drept că o să fie nevoie de ani de 
muncă asiduă, poate de zeci sau chiar de sute de ani 
pină se va descoperi secretul transmiterii și recep- 
ționării imaginilor la distanţe cosmice. Principalul 
e să ştim că această problemă poate fi realizată şi, 
apoi, avem unele elemente care ne pot călăuzi spre 
rezolvarea ei. 

Bill făcu o mutră atît de uluită, încît Ionescu se 
opri și zîmbi tără să vrea. 

— Credeţi ?... spuse el încet. 

— Vrei să ştii ce cred eu? ripostă Ionescu înve- 
selit de-a binelea. Ei bine, dragul meu, eu sînt con- 
vins că nu o să treacă prea mulţi ani pînă cînd ne 
vom întîlni din nou prin aceste locuri pentru a în- 
cerca să stabilim o primă lesătură cu cei care au 
trimis astronava încoace. Şi atunci, printre altele, 
se va lămuri şi cauza dispariţiei ei. Dar să ştii, Bill, 
adăugă el hoiărit, pe tine n-am să te mai primesc 
decît în calitate de om de știință. Altfel n-o să ai ce 
căuta aici. Bagă bine la cap ce ţi-am spus și mai 
ales grăbeşte-ie, Bill. E clar? 


— E clar! spuse Bill zîmbind. Apoi începu să se 
frămînte din nou. 

— Ei, ce mai e? Se vedea că Ionescu arde de 
nerăbdare să-și reia cercetările. Totuşi Bill nu de- 
zarmă. 

—— Domnule inginer, știți, atunci cînd am fost în 
astronavă ca să încerc să aflu ceva despre soarta 
dumneavoastră, gîndindu-mă că n-o să fiu crezut 
cînd mă întorc cu vestea cea mare, am luat cu mine 
ca dovadă o piesă de acolo, un fel de tub minuscul 
din care mi se părea că provine lumina care inunda 
ecranul. 

— Bill?! Ionescu devenise deodată extrem de ne- 
încrezător și nervos. Unde-i piesa ? 

— În cabină. 

— Fugi imediat după ea! porunci el aspru. 

Bill o rupse la fugă şi se întoarse cu tubul de care, 
în viltoarea evenimentelor petrecute, aproape că şi 
uitase. Imediat Ionescu şi cu Petrovici se năpustiră 
asupra ciudatului aparat, uitînd cu totul de Bill. 
Acesta, simțindu-se de prisos, se retrase tiptil din 
laborator. 


Atitudinea inginerului-şef, după dispariţia astro- 
navei, nu rămase fără ecou nici în rîndurile oameni- 
lor de ştiinţă. Într-o consfătuire care reunise pe 
specialiștii de pe ambele vase s-a hotărît să se înain- 
teze forurilor ştiinţifice internaționale propunerea 
să încredinţeze inginerului Ionescu sarcina de a con- 
tinua cercetările, punîndu-i totodată la dispoziţie în- 
tregul material cules şi fondurile necesare. Şi foru- 
rile internaţionale au aprobat această propunere mai 
repede chiar decît s-ar fi aşteptat autorii ei. Apoi, 
prin intermediul radioului, lui Ionescu îi sosiră ne- 
numărate invitaţii din partea unor institute şi ţări 
care-i puneau la dispoziţie laboratoare ultramoderne 
pentru a-și desfăşura munca. Inginerul-șef le-a mul- 
țumit tuturor extrem de politicos, arătîndu-le însă că 
preferă să se întoarcă în patrie, fiind convins că doar 
acolo poate lucra cu maximă eficacitate. Apoi toată 
atenţia se concentră asupra pregătirilor de plecare. 

De pe urma exploziei, cuterul lui Jim se alesese 
cu avarii serioase. Comandantul vasului „Oregon“ 
se oferi să-i ducă el în patrie pe temerarii navigatori. 
Dar atît Tom, cît şi Jim refuzară invitaţia. Mai tirziu 
li se alătură şi Bill. Cu ajutorul binevoitor al specia- 
liștilor de pe cele două vase se apucară de reparaţii 
Și, în citeva zile, cuterul fu gata de drum. 

Urmară apoi momentele grele de bun rămas. Pe 
„Neptun“ se adună toată lumea pe punte, iar Petea își 
muşca buzele să nu izbucnească în plîns ca un copil. 
Bill îi întinse mîna lui Ionescu, dar acesta îl cuprinse 
în braţe şi se vedea că-și găsea tare greu cuvintele: 

— Bill, old boy, să nu uiţi ce mi-ai promis atunci 
în laborator, îi spuse el încet. Trebuie să te apuci 
serios de carte! | 

— Vă jur că aşa am să fac! spuse Bill copilăreşte 
Și solemn. 

Apoi strîngerile de mînă părură că nu se mai siir- 
șesc, iar pe Petea trebuiră să-l smulgă cu forţa de 
lîngă Bill. În braţele şi în buzunarele lui Bill, mari- 
narii şi cercetătorii îi virau emoţionaţi fel de îel de 
cadouri, amintiri, şi nimeni nu-şi mai dădu seama 
dacă Bill ride sau plînge. 

Ajuns, în sfîrşit, pe bordul lui „Shark“, Bill desco- 
peri cu uimire încă un pasager. Annabel se hotărise 
să plece cu ei. 

Și, încă multă vreme, pe cele două vase rămase 
în urmă, miîini de prieteni se agitară frenetic, urîn- 
du-le „vînt bun“, pînă ce, ca un punct minuscul la 
orizont, cuterul dispăru spre soare-răsare... 

